
TRADIŢII ŞI SUCCESE ALE ŞTIINŢELOR FILOLOGICE * 


Acad. IORGU IORDAN 


Filologia, în sensul larg al cuvîntului, acela de studiu al limbii în general, 
ca mijloc de comunicare între oameni, şi al limbii ca expresie a unui conţinut 
cu caracter individual, precum şi de studiu al textelor literare privite sub 
toate aspectele lor, are la noi o vechime cu mult mai mare decît aceea a Acade- 
miei al cărei prim centenar îl sărbătorim în momentul de faţă. Datorită unor 
împrejurări speciale, produs al condiţiilor istorice de dezvoltare social-politică, 
conştiinţa naţională, în accepţia modernă a termenului, a apărut mai devreme 
la românii de peste Carpaţi. Cauzele fenomenului sînt unele interne, altele 
externe. Legăturile mai strînse cu Apusul și orînduirea feudală de tip occiden- 
tal, caracteristice pentru Ungaria, combinate cu situaţia grea de ordin național 
a românilor trăitori acolo, au făcut ca în rîndurile acestora să apară, încă din 
a doua jumătate a secolului al XVIII-lea, un număr de intelectuali formaţi 
sub influenţa ideilor iluministe ale vremii. La aceasta a contribuit, în mare 
măsură, situaţia generală din Ungaria, unde, în aceeaşi epocă, se iviseră deja 
premisele, bineînţeles modeste, ale capitalismului, reprezentat prin clasa, în 
curs de formaţie, a burgheziei. Condiţiile interne, favorabile pentru dezvoltarea 
conştiinţei naţionale a românilor transilvăneni, au fost ajutate puternic de un 
factor oarecum extern, în orice caz accidental. Este vorba de aşa-zisa unire 
a unei părţi din populaţia românească de peste munţi cu biserica de la Roma, 
fapt care, din punct de vedere cultural, s-a soldat cu posibilitatea lor de a 
cunoaşte limba latină, limba serviciului religios al catolicilor. La fel cu croni- 
carii moldoveni şi munteni din secolul al XVII-lea, care, ca Grigore Ureche, 
Miron Costin şi stolnicul Cantacuzino, făcînd studii în școli poloneze (primii 
doi) şi italieneşti (ultimul), cu fatina drept limbă de predare, au descoperit cu 
multă uşurinţă că româna este o continuatoare a limbii vorbite de romani, tinerii 
învăţăcei transilvăneni, iniţiaţi în cunoaşterea şi studiul latinei, au făcut aceeaşi 
descoperire. Numai că de astă dată împrejurările erau mult mai prielnice în 
sensul dezvoltării şi adîncirii acestei descoperiri. Mai întti, unii dintre ei — este 
vorba de Samuil Micu, Gheorghe Şincai şi Petru Maior — au putut studia 
ani de-a rîndul în însăşi patria limbii latine, Roma, graţie faptului, deja amin- 
tit, că aparţineau grupului de români uniţi. Astfel au avut ei prilejul nu numai 
să-şi însuşească în aşa măsură latina, încât s-o poată folosi mai tîrziu în opere 


* Lucrare întocmită cu prilejul centenarului Academiei Republicii Socialiste România 
(sept. 1966) şi prezentată, la una dintre şedinţele consacrate acestui important eveniment 
OSP PRla tinki $ care d ile 
cultural şi științific, într-o formă abreviată, care va apărea în „Analcle“ Academiei. 

de tot felul, ci totodată să cerceteze în bibliotecile şi arhivele cetăţii eterne 
numeroase documente în care se vorbea despre cucerirea Daciei de către romani 
şi despre consecința logică a acestei acțiuni : romanizarea populaţiei cucerite, 
deci naşterea, cu timpul, a poporului român şi a limbii lui. Faţă de prede- 
cesorii lor moldoveni şi munteni, ardelenii amintiţi mai sus aveau dezavantajul, 
dovedit ulterior a fi, sub aspectul ştiinţific al activităţii lor, un mare avantaj, 
de a trăi sub o stăpînire străină, care nu voia să recunoască nici măcar formal 
existența, alături de unguri, saşi şi secui, a unei a patra „naţiuni“, cea româ- 
ncască, deşi aceasta era cea mai numeroasă. 

Aşa se explică, pe scurt, apariţia În istoria culturii și ştiinţei noastre 
naționale a aşa-zisei Şcoli ardelene, avînd drept conducători, întrucît ei i-au 

pus bazele, pe cei trei învăţaţi pomeniţi mai înainte, ale căror idei, numeroşi 
Piri, mai tineri, veniţi după, iar parte chiar în aceeași vreme cu dinșii, le-au 
continuat şi dezvoltat nu numai în Transilvania şi Banat, ci şi dincoace de 
munţi, în cele :două principate, formal dibere, unde, începînd cu primele decenii 
ale secolului al XIX-lea, îşi făceau apariţia stări de lucruri de ordin social- 
politic şi, deci, necesităţi spirituale asemănătoare cu cele de pe la sfîrșitul seco- 
lului precedent ale românilor de peste Carpaţi. 

Şcoala ardeleană a cultivat, dintre disciplinele care interesează expunerea 
de faţă, numai lingvistica, Filo logia, adică studiul textelor vechi şi publicarea 
celor rămase în manuscris, avea să apară ceva mài tirziu, la continuatorii acestei 
şcoli, cunoscuți, în general, ca grup, sub titulatura „curentul latinist“, în frunte 
cu Timotei Cipariu, care, bineînţeles, a publicat şi lucrări strict lingvistice, 
la fel, de altminteri, cu numeroși alți reprezentanţi ai acestui curent, Pentru 
a uşura înţelegerea concepţiei care le-a servit drept călăuză, ca şi pentru a 

aprecia just roadele muncii lor, trebuie arătat că operele importante ale celor 
trei ardeleni, care au început să apară la 1780 (şi anume Elementa linguae 
Daco-romanae sive Valachicae, cu o ediţie nouă în 1805, Tratatul despre orto- 
grafie ! al lui Petru Maior şi Lexiconul de la Buda), datează din vremea cînd 
studiul ştiinţific al limbilor, întemeiat pe metoda comparativă şi pe cea isto- 
rică, nu luase încă ființă. (Prima lucrare care foloseşte metoda comparativă 
— nu şi pe cea istorică, aceasta a fost aplicată ceva mai tirziu — a văzut lumina 
tiparului în 1816: Uber das Conjrgationssystem der Sanskritsprache in Ver- 
gleichung mit jenem der griechischen, lateinischen, persischen und germanischen 
Sprachen de Franz Bopp.) Aceasta însemnează că lucrările lingvistice ale școlii 
ardelene n-au putut bereficia de achizițiile metodologice, care sînt totodată şi 
de concepţie ştiinţifică î în sens strict, ale specialiştilor străini, apăruţi ca atare 
zeci de ani mai tîrziu. La aceasta trebuie adăugat faptul, foarte important din 
punct de vedere istoric, care ne interesează aici, că nici cercetările privitoare la 
alte limbi romanice nu s-au putut bucura de avantajul teoretic (metodă şi con- 
cepţie) amintit chiar acum, şi pentru acelaşi motiv. Lucrările francezului François 
Raynouard, consacrate limbii provensale sau occitane (el îi spunea, greşit, „limbă 
romanică primitivă“), şi limbilor romanice în ansamblul lor (apărute una în 1816, 
cealaltă în 1821), suferă şi ele, într-o măsură destul de însemnată, de această 
lipsă, cu toate că, din punct de vedere cronologic, cel puţin pentru a doua dintre 


1 E vorba de scrierea limbii noastre cu alfabetul latinesc, care trebuia să înlocuiască 
pe cel chirilic, 


3 TRADIȚII ȘI SUCCESE ALE ŞTIINŢELOR FILOLOGICE 9 


lucrările menţionate, nu este valabilă scuza invocată în cazul învăţaţilor noștri 
ardeleni. 

Activitatea acestora a avut, ca să zic aşa, de luptat şi cu alte obstacole. 
Unul este consecinţa directă a faptului că lingvistica ştiinţifică, bazată, înainte 
de toate, pe istorie, adică pe dezvoltarea firească a limbajului uman de-a lungul 
secolelor, nu fusese încă creată. Concepţia despre limbă era cea raţionalistă, a 
secolului al XVIII-lea, care considera acest mijloc de comunicare între oameni 
ca un produs al raţiunii, adică al voinţei lor, şi, prin urmare, apt de a fi modi- 
ficat, tot printr-un act de voință, cel puţin al celor care îl studiază, dacă nu al 
intregii colectivităţi lingvistice. Al doilea, în ce priveşte rezultatul practic, 
identic cu primul, a fost de natură politică. Descoperind, cum am spus, origi- 
nea latină, deci „nobilă“, a limbii române, îmbinată cu originea la fel de 
„nobilă“ a poporului român, reprezentanţii şcolii ardelene și-au pus ştiinţa 
lingvistică (şi istorică) în slujba năzuinţelor, îndreprăţite, spre libertate şi inde- 
pendenţă a neamului lor, care era scos în afara legii, în sensul că nu i se 
recunoștea existenţa nici juridică, nici politică în cadrul celorlalte popoare din 
Transilvania. De aici a rezultat atitudinea lor puristă în materie de limbă: 
fiind urmașa directă a latinei, româna trebuie să se elibereze de elementele 
nelatinești care au pătruns cu timpul în alcătuirea ei, pentru a redeveni ceea 
ce a fost ea din capul locului, o limbă latină pură. Acest punct de vedere, relativ 
moderat la reprezentanţii Şcolii ardelene, s-a impus, pînă la ultimele lui limite, 
în lucrările de mai tirziu, realizate de reprezentanţii curentului latinist : pe 
măsură ce trecea timpul, clasa burgheză, naționalistă prin definiţie, îşi sporea 
forțele, şi diversele mişcări social-politice din prima jumătate a secolului al 
XIX-lea, care au culminat cu revoluția din 1848, atît dincoace, cît și dincolo 
de Carpaţi, vorbesc clar î În acest sens, 

Pentru epoca în care au apărut, Gramatica lui Micu- Şincai şi Lexico- 
nul de la Buda (dicţionar al limbii noastre cu traducerea în latină, maghiară şi 
germană a cuvintelor studiate și cu etimologia lor), operă colectivă şi de lungă 
durată, trebuie considerate ca adevărate evenimente în viaţa ştiinţifică a 
poporului nostru. Ele sint primele lucrări lingvistice efectuate de oameni nu 
numai buni cunoscători ai materialului de fapte prelucrat, ci Şi pregătiți, potri- 
vit cu starea generală a științei limbii din vremea lor, să abordeze şi să rezolve 
problemele gramaticii și ale lexicului românesc, așa cum se puneau şi cum 
puteau fi ele studiate atunci. Serviciul adus de autorii lor poporului nostru a 
fost, pentru motivele deja arătate, în mai mică măsură de natură strict știinţi- 
fică și în mult mai mare măsură de ordin cultural și politic. Cele două opere 
în discuție — mă refer mereu numai le ele, pentru motivul că sînt mai impor- 
tante și au determinat apariţia a numeroase altele, mai ales gramaticale — au 
trezit interesul pentru limba maternă al unui public din ce în ce mai larg şi, 
prin aceasta, au contribuit la întărirea conştiinţei naţionale, dat fiind că una 
dintre formele concrete, cea mai obişnuită şi cea mai la îndemina oricui de 
exprimare a acestei conştiinţe, este tocmai limba. 

Valoarea lor ştiinţifică, modestă, dacă o judecăm abstract şi teoretic, a 
fost totuşi mare din punct de vedere practic dincolo de graniţele teritoriului 
locuit de români. 

Fiind scrise latineşte (e vorba, bineînţeles, de explicaţiile date faptelor 
de limbă supuse discuţiei), lucrările amintite au putut fi folosite de lingviştii 

străini În gramaticile și în dicționarele etimologice ale idiomelor romanice. Deja 
Raynouard, în Grammaire comparée des langues de Europe latine (1821), 
consacră un capitol special limbii române, iar 15 ani mai tirziu, cînd apare 
primul volum din Grammatik der romanischen Sprachen a lui Friedrich Diez, 
creatorul lingvisticii romanice ca disciplină cu adevărat ştiinţifică, româna 
este tratată pe picior de egalitate cu celelalte continuatoare ale latinei, fiind 
socotită drept limbă propriu-zisă, căci îndeplinea ambele condiţii stabilite de 
Diez : folosirea ei atît ca limbă oficială a unui stat constituit, cum erau atunci 
Moldova şi Muntenia, cît şi în texte de tot felul, şi pusă, alături de italiană, 
în grupul oriental al limbilor romanice. Acelaşi loc de cinste i-l acordă Diez în 
Etymologisches Wörterbuch der romanischen Sprachen (ediţia I, 1854). în felul 
acesta munca reprezentanţilor Școlii ardelene a ajutat la progresul lingvisticii 
romanice pe plan european : valoarea celor două opere fundamentale ale lui 
Diez ar fi fost, evident, știrbită, dacă ar fi lipsit din ele problemele speciale ale 
limbii noastre. 

Merită, în sfirşit, să fie menţionată, tot în cadrul aprecierilor de ordin 
general, ideea lui Petru Maior că româna şi, implicit, celelalte idiome romanice, 
continuă nu latina clasică, păstrată în opere literare, istorice, filozofice etc., 
cum își închipuiau, cred, mai toți specialiştii de atunci, ci din latina populară, 
aspectul vorbit de masele romane şi romanizate ale limbii scrise de Cicero, 
Virgiliu şi ceilalţi mari mînuitori ai ei. În orice caz, Petru Maior a ajuns singur, 
printr-o înţelegere adîncă a lucrurilor, la această idee, extrem de importantă, 
cum s-a dovedit ulterior. 


+ 


Interesul pentru chestiunile. de limbă, privite, cum nu era posibil altfel în 
prima jumătate a secolului al XIX-lea, din punctul de vedere al rostului ei ca 
mijloc de comunicare între oameni, creşte mereu şi se adînceşte, Burghezia inci- 
pientă din Principate simţea necesitatea unităţii nu numai în domeniul pur eco- 
nomic, ci şi în cel cultural-politic : interesele ei de clasă cereau o piață unică, 
comună, pentru desfacerea produselor pe o scară cît mai largă, cereau însă, din 
aceleaşi motive, şi o limbă (şi literatură) unică, adică unitară, precum şi un 
organism politic comun. Aşa se explică, între altele, preocupările atâtor scriitori 
şi oameni de cultură din Moldova şi Muntenia în legătură cu problemele de 
limbă considerate sub aspectul unităţii ei. Este caracteristică, în acest sens, 
corespondenţa dintre Eliade Rădulescu, autor (în 1828) al unei excelente 
gramatici destinate unui public larg, şi Costache Negruzzi, scriitorul moldo- 
vean, care, în ciuda ataşamentului puternic faţă de provincia- i natală, îşi modi- 
fică într-o măsură considerabilă limba scrierilor sale, în sensul înlocuirii unui 
număr destul de mare de particularităţi moldoveneşti prin formele corespun- 
zătoare din subdialectul mumtenesc. O anticipare, semnificativă, a ceea ce se 
va petrece după unirea Principatelor, cînd tonul, în materie de limbă, îl va 
da, prin forţa lucrurilor, graiul vorbit în capitala României. 

Probleme lingvistice pun şi caută să le rezolve scriitorii şi ginditorii mai 
cu seamă, dacă nu chiar exclusiv, moldoveni şi sub aspectul teoretic. Locul de 
frunte, cu mult mai important în această privinţă, îl ocupă Alecu Russo, care 

pledează mai puţin pentru o unitate lingvistică în sensul lui Eliade şi Negruzzi, 
şi mai mult pentru promovarea, în operele literare, a vorbirii populare, cea 
mai autentică variantă a limbii întregului popor. Lucrările lui despre limbă, 
cu un caracter polemic foarte vizibil, se bazează pe o concepție care îmbră- 
țişează întreaga viaţă spirituală a românilor şi pe care o putem califica cu 
termenul, foarte actual astăzi, de specific naţional : : să fim noi înşine în tot ce 
se 'leagă de spirit, deci în limbă, în literatură și în celelalte aspecte ale activi- 
tăţii noastre intelectuale. Aceeaşi mentalitate de burghez înaintat explică această 
atitudine, care începuse să apară încă din 1840, o dată cu revista intitulată 
semnificativ şi oarecum profetic „Dacia literară“ de către iniţiatorul şi anima- 
torul ei principal, Mihail Kogălniceanu. Şi, ca totdeauna în epocile bine orien- 
tate ideologic, teoria mergea mînă în mînă cu practica: recomandările de 
principiu ale lui Kogălniceanu şi Russo căpătau formă concretă prin activitatea 
lui Alecsandri, culegător de poezii populare şi autor de comedii satirice contra 
„stricătorilor de limbă“ (deci contra celor ce împiedicau realizarea unităţii 
lingvistice), ca să mu mai amintesc întemeierea, de către el însuşi, a revistei 
„România literară“ (1855), continuatoare strălucită şi, in bună pante, mai 
eficace, datorită moilor condiții politice, a „Daciei literare“, în care s-au discu- 
tat de asemenea probleme lingvistice în sensul arătat aici. 

Dacă mai evocăm Înființarea, imediat după unirea Principatelor, a celor 
două universități (Iaşi, 1860 şi Bucureşti, 1864), în programa cărora studiile 
umanistice în general, deci şi cele privitoare la limbă şi literatură, ocupau un 
loc important, putem spune că terenul pentru apariţia viitoarei Academii Ro- 
mâne era aşa de bine pregătit, încât ar fi fost de mirare, ba chiar imposibil, să 
nu ia fiinţă, la doi ani după Universitatea din Bucureşti, Societatea Literară 
Română, devenită, foarte curind, Societatea Academică Română şi ceva mai 
tîrziu Academia Română. 

Care este legătura logică dintre acest eveniment, pe care îl comemorăm 
în momentul de faţă, şi expunerea precedentă despre activitatea lingvistică (şi 
filologică — aceasta a existat de asemenea, dar într-o măsură mult mai redusă) ? 
Scopul principal, la începuturile ei, s-ar putea spune aproape unic al institu- 
iei create acum un secol, era de'a întocmi o Gramatică şi un Dicţionar, 
precum şi, strîns legat mai cu seamă de prima dintre aceste opere normative, 
de a stabili o ortografie, care şi ea urma să serveacă drept model pentru cei 
ce aveau să folosească în scris limba noastră naţională. Aceste preocupări, care 
sînt exprimate foarte succint dar clar prin termenul „literară“ din prima 
titulatură a Academiei, amintesc foarte bine de ale Academiei Franceze!, 
întemeiate acum 330 de ani, și au fost explicate, de obicei, prin imitarea sorei 
ei mai vîrstnice din ţara de unde veneau, într-adevăr, numeroase modele pentru 
reorganizarea statului naţional burghez, născut în urma unirii Moldovei cu 
Muntenia. Influenţa franceză a fost, indiscutabil, foarte puternică în epoca 
aceea, dar fără intervenţia unui factor intern, impus tocmai de instalarea bur- 


1 Cu excepţia ortografiei, care, în Franţa, nu se punea oficial, deşi problema era 
atunci mai actuală și, desigur, măcar relativ rezolvabilă, în comparaţie cu raportul de astăzi 
dintre pronunțare şi scriere. La noi, ortografia a constituit acum un secol o preocupare mai 
importantă şi cerea, deci, o rezolvare mai urgentă decît Gramatica şi Dicţionarul, din cauză 
că se înlocuise, de curînd, alfabetul chirilic prin cel latinesc. 

gheziei, ca forţă de prim rang, la conducerea statului, rezultatele acestei influ- 
enţe n-ar fi fost nici pe departe atît de importante şi de durabile. Limba nu 
are caracter de clasă, dar, ca purtătoare a culturii, care, într-o societate împăr- 
ţită în clase antagoniste, poate servi şi, de fapt, serveşte interesele politice ale 
tuturor claselor, în primul rînd însă pe ale celor dominante, ea devine, prin 
forţa lucrurilor, un instrument menit să consolideze poziţia acestora. 

Cei dintii membri ai Societăţii literare, numiţi de guvernul ţării dintre 
personalităţile culturale proeminente ale tuturor ținuturilor locuite de români 
(printre ele și Peninsula Balcanică) — fapt extrem de semnificativ pentru 
atmosfera spirituală a epocii — erau, în majoritate, adepţi, declaraţi ori nu, 
ai curentului latinist în sens larg, adică apărători ai „purității“ limbii române, 
ca continuatoare directă, autentică, a latinei aduse de romani, prin cuceriri, 
în partea de răsărit a vastului lor imperiu. Aşa se face că elaborarea, mai întîi 
a Dicţionarului, terminat în 1876, şi apoi a Gramaticii (1869, 1877), au fost 
încredințate, primul, unui colectiv condus de A. T. Laurian şi I. C. Massim, 
iar a doua, prin concurs, lui Timotei Cipariu, toţi partizani, aş zice fanatici, 
ai latinismului. Despre, ambele aceste opere s-a vorbit mult, după apariţia lor 
şi în continuare, pînă în zilele noastre, cu întreruperi puţine și scurte, şi s-a 
vorbit defavorabil sau chiar foarte defavorabil, (Printre criticii severi şi, deci, 
măcar într-o anumită măsură, nedrepţi, mă număr eu însumi.) Valoarea lor 
trebuie judecată în raport cu condiţiile istorice atît interne, cît şi externe, ale 
epocii în care au fost realizate. Nici Dicţionarul, nici Gramatica nu puteau fi 
elaborate altfel decît au fost, din cauza slabei dezvoltări a lingvisticii, mai 
întii în tara noastră, apoi, evident mult mai puţin, pe plan european. Amîndouă 
au avut ca autori membri fruntaşi ai Academiei, în cazul Gramaticii, Cipariu, 
care dăduse la iveală o serie de lucrări remarcabile, privitoare, îndeosebi, la 
limba veche românească. Lui i-a lipsit îmsă o temeinică pregătire lingvistică 
generală — să nu uităm că a fost, de fapt, un autodidact — așa de necesară 
mai cu seamă pentru alcătuirea unei gramatici descriptive, deci a limbii actuale, 
cum trebuie să fie şi cum a fost chiar în intenţia autorului ei. Cît despre Dic- 
ționar, lipsurile aş zice materiale şi tehnice sînt mai puţine şi nu așa de grave, 
cum s-a afirmat mereu, lucru dovedit acum, în urma unei analize critice 
atente 2. Eroarea fundamentală, în ambele cazuri, a autorilor constă în con- 
cepţia lor lingvistică şi filologică, pe care am prezentat-o, succint, cînd m-am 
ocupat de aşa-zisa Şcoală ardeleană. În ce priveşte situaţia, pe plan european, 
a ştiinţei limbii, aşa cum o constatăm în numeroase lucrări similare, vorbeşte şi 
ea oarecum în favoarea compatrioţilor noştri. Dacă facem abstracţie de dicţio- 
narele etimologice, ca şi de cele explicative, ale diverselor idiome romanice, 
Dicţionarul lui Laurian şi Massim, fiind totodată normativ, explicativ şi eti- 
mologic, punea probleme multiple şi mai grele decît cele două specii de dicţio- 
nare amintite, şi de aceea rezolvarea lor satisfăcătoare se împiedica de 
numeroase obstacole, în faţa cărora se opresc sau dau înapoi chiar lexicografi 


1 Cf. Mircea Seche, Schiţă de istorie a lexicografiei române, I, Bucureşti, 1966, 
p. 131 şi urm. 

2 Despre Gramatica lui Cipariu a prezentat o comunicare la Sesiunea ştiinţifică dedi- 
cată centenarului Academiei Mioara Avram(v. „Limba română“ XV, 1966, p. 487 şi urm.). 

moderni. Cu privire la Gramatică, este de ajuns să arăt că Academia Franceză, 
după aproape trei secole de la înfiinţarea ei, a dat la iveală o gramatică, sub 
orice critică !, a limbii franceze, iar italienii, în ciuda faptului că au avut în 
secolul al XIX-lea un foarte mare lingvist, pe G. I. Ascoli, cu numeroşi elevi 
remarcabili, au recurs la Italienische Grammatik (1890) a lui W. Meyer-Liibke, 
pe care au tradus-o pur şi simplu (şi nici măcar în întregime), la aproape 40 
de ani de la apariţia ei. 

O soluţie mai acceptabilă, în principiu, a căpătat, la Academia Română, 
problema ortografiei, în sensul că, după discuţii îndelungate şi foarte aprinse, 
datorită interesului mai puţin special, deci -mai larg, pe care îl trezea (Şi nu 
numai în cadrul instituției noastre), a triumfat (1881), într-o măsură însem- 
nată, punctul de vedere fonetic împotriva celui etimologic. Contribuţia aş 
spune esenţială, calitativ vorbind, la victoria fonetismului, - a venit din partea 
academicienilor nespecialişti, în frunte cu Titu Maiorescu, protagonist al scrierii 
fonetice încă din 1867, Alex. Odobescu, Vasile Alecsandri şa., toţi adversari 
ai latinismului extremist, 2 

Ajungem astfel în preajma anului 1880, cînd se împlinea un secol de la 
apariţia 'Gramaticii lui Micu şi Şincai. Într-o lucrare mai veche am numit 
acest răstimp epoca eroică a lingvisticii (şi filologiei) româneşti. * Ea se carac- 
terizează prin slăbiciunile inerente oricărui început, cu deosebire la un popor 
ca al nostru, căruia i-a lipsit orice tradiţie în acest domeniu de activitate înainte 
de ultimele decenii ale secolului al XVIII-lea. Munca dusă de învățații acestei 
epoci, toţi sau aproape toţi adepţi ai latinismului din cauze asupra cărora am 
insistat cum se cuvine în paginile precedente, n-a fost zadarnică chiar sub rapor- 
tul strict ştiinţific, ca să nu mai vorbesc de œl politic şi cultural în genere. 
Afară de exemplul dat contemporanilor prin osteneala şi pasiunea pe care le-au 
pus în slujba unei cauze atît de frumoase — întreţinerea cultului pentru limba 
naţională şi dezvoltarea conştiinţei despre originea ei — latiniştii merită recu- 
noaşterea şi recunoştinţa. noastră pentru cele două realizări ale școlii ardelene, 
care au intrat de mult în patrimoniul lingvisticii romanice: Gramatica lui 
Micu-Şincai şi Lexiconul de la Buda. Am spus deja că, graţie lor, limba noastră 
a fost primită din capul locului în Grammatik der romanischen Sprachen (1836 
şi urm.) şi Etymologisches Wörterbuch der romanischen Sprachen (1854), ope- 
rele fundamentale ale lui Friedrich Diez, creatorul romanisticii ca disciplină 
ştiinţifică propriu-zisă. Astfel caracterul latin al limbii române nu l-a mai 
putut contesta nimeni, cel puţin nici un specialist vrednic de a fi luat în serios. 
O menţiune aparte merită, în ce priveşte pe reprezentanţii curentului latinist în 
sens strict-continuator al Şcoli: ardelene, Timotei Cipariu ca iniţiator al 
studiului românei vechi, pe bază nu numai de texte tipărite, ci și de manu- 
scrise, ceea ce însemnează că, de fapt, el este iniţiatorul filologiei în sensul 
modern, mai restrins al termenului. Şi toţi la un loc, indiferent de valoarea lor 


1 Cf. Ferdinand Brunot, Grammaire de P Académie Française, Paris (1932). 
> Vezi acum Flora Şuteu, Proiecte ortografice ale Societăţii Academice Române, 
în „Limba română“ XV, 1966, p. 503 şi urm. 
3 Discurs [de recepţiune) rostit la 28 mai 1946 în şedinţa publică solemnă [a Aca- 
demiei Române], Bucureşti, 1946, p. 21. 

individuală şi de perioada cînd au lucrat, şi-au cîştigat titlul glorios de fonda- 
tori ai lingvisticii şi filologiei naţionale, de creatori ai unei tradiţii în aceste 
ramuri de activitate ştiinţifică, tradiţie care avea să dea în curînd roade vred- 
nice de stimă şi admiraţie. 


x 


Din punct de vedere exclusiv aronologic, şi nici așa în întregime, aparţin 
epocii pe care am numit-o eroică, și anume părții ei finale, doi î învăţaţi, profund: 
diferiși î în ce priveşte concepţia științifică de cei amintiţi pînă acum, precum 
şi între dînşii. Este vorba de B.-P. Hasdeu şi A. (de) 'Cihac. Deosebirea amîn- 
dorura faţă de latinişti constă în faptul că ei se manifestă ca adversari ai lati- 
nismului şi, drept urmare, ca cercetători, în general obiectivi, ai limbii, în 
sensul că nu Încearcă, sub nici o formă, s-o modifice ori s-o prezinte mai mult. 
ori mai puţin în conformitate cu o idee personală, apriorică a lor. 

Cihac, fiu al unui medic austriac de origine cehă, stabilit la noi în primele 
decenii ale secolului trecut și cunoscut între altele ca participant foarte activ 
la întemeierea celebrei Societăţi a medicilor şi naturaliştilor din Iaşi, a consacrat 
limbii noastre aproape întreaga sa activitate de cercetător atent şi serios. Este 
autorul celui dintii dicţionar etimologic românesc, întocmit pe baze strict 
ştiinţifice : Dictionnaire d’ étymologie daco- -romane, Francfort s/M, 1870, 1879. 
În vremea cînd elaborează el această operă, cercetările în domeniul etimologiei 
făcuseră mari progrese, nu numai în genera] vorbind, ci şi cu privire la limbile 
romanice. Dicţionarul etimologic al acestora, al cărui autor este Friederich Diez, 
citat în cursul discuţiei precedente, ajunsese la a doua ediţie, ca să nu mai amin- 
tim de studiile, din ce în ce mai numeroase, consacrate fie chestiunilor teoretice 
ale etimologiei, fie, cu deosebire, unei serii nesfirşite de cuvinte rămase neexpli- 
cate sau explicate nesatisfăcător în ce priveşte originea lor. Cihac a putut utiliza 
rezultatele obţinute pe plan european în această ramură a lingivisticii şi să al- 
cătuiască astfel un dicționar etimologic al limbii noastre la înălțimea exigen- 
telor epocii sale. El a fost, cum am afirmat deja, un adversar al latinismului 
exagerat, ca și Hasdeu, de pildă, deci n-a tăgăduit — nici nu ar fi avut cum — 
latinitatea unei bune părţi a elementului lexical românesc. Dovadă în acest sens 
este prima diviziune (apărută în volum separat) a operei sale, unde sînt prezen- 
tate şi explicate etimologic cuvintele moştenite din latină ale limbii noastre. În 
ciuda unor lipsuri, inevitabile nu numai pentru vremea de acum un secol — chiar 
profanii ştiu că cele mai discutate chestiuni sînt tocmai cele privitoare la originea 
cuvintelor — acest prim volum al Dicţionarului lui Cihac a rezistat timpului, 
şi specialiştii nu-l consideră, în general, inferior lucrării similare a lui Sextil 
Puşcariu din anul 1905, dacă ţin (şi trebuie să ţină) seamă de progresele rea- 
lizate de ştiinţa limbii, în toate ramurile ei, deci, şi în aceea a etimologiei, de-a 
lungul a 35 de ani, care separă cele două lucrări aici în discuţie. 

Eroarea științifică a lui Cihac intervine atunci cînd încearcă să arate 
statistic participarea elementului latinesc la constituirea vocabularului limbii 
noastre în comparaţie cu cea a elementelor nelatineşti. După el, acestea din 
urmă reprezintă 80%/0 (şi anume 40%0 slave, 20°/o turceşti şi 20°/o diverse), pe 
cînd primul numai 200/0. Eroarea fundamentală constă în faptul că Cihac 

„numără“ cuvintele limbii noastre în loc să le „cîntărească“, ţine seamă de 
cantitatea lor — şi aceasta destul de nesigură, întrucît dicţionarul în discuţie 
nu Înregistrează nici pe departe toate cuvintele — şi nu de calitatea lor, adică 
de valoarea lor funcţională. De aceea nu i-a fost greu lui Hasdeu să dove- 
dească, întemeiat pe texte, că în limba reală, care constă totdeauna din grupuri 
sintactice (propoziţii și fraze), cuvintele latineşti alcătuiesc marea majoritate. 
O demostraţie identică au făcut mai tîrziu Sextil Puşcariu 1, care citează strofe 
întregi din poeziile ilui Eminescu ?, unde mu apare nici un cuvînt nelatinesc, 
şi Al. Graur, care, pornind de la ideea aşa-zisului fond lexical principal, adică 
de la soliditatea poziţiei cuvintelor în ansamblul vocabularului românesc, a 
constatat că cele latineşti reprezintă 60%/0. Cu toate acestea, meritul lui Cihac 
de a fi pus bazele ştiinţifice ale cercetărilor în domeniul etimologiei limbii 
române rămîne întreg. Se poate susține, fără riscul de a greşi, că direct sau 
indirect, studiile, ca și dicționarele etimologice care au urmat îşi au punctul 
de plecare în opera lui lexicografică. 

Am afirmat că Hasdeu a fost şi el un adversar al latiniștilor. Afirmația 
este justă, dar spune prea puţin, cînd urmează să ne ocupăm de această uriașă 
personalitate a ştiinţei şi culturii noastre naţionale. Prin imensa bogăţie şi 
varietate a preocupărilor sale — a fost lingvist, filolog, istoric, arhivist, literat, 
publicist, ziarist, filozof — ca şi prin capacitatea, în primul rînd, înnăscută, de 
a îmbrăţişa şi a înțelege probleme aparţinind mai tuturor ramurilor de activi- 
tate intelectuală, Hasdeu este un spirit universal, un adevărat om al Renaşterii. 
Pe noi ne interesează aici lucrările lui lingvistice şi filologice. 

Am arătat deja cum privea el raportul de forţă dintre diversele elemente 
constitutive ale lexicului limbii române. Pentru ilustrarea demonstraţiei, dar 
şi datorită talentului său literar, el a comparat cuvintele cu banii, în sensul că, 
aşa cum moneda bună, valoroasă, se bucură de o circulaţie superioară celor cu 
o valoare mai mică, la fel se petrec lucrurile cu cuvintele „bune“, acelea care 
ajută pe om în orice împrejurare la comunicarea ideilor şi sentimentelor sale, 
spre deosebire de cele mai puţin „bune“, care sînt rar folosite. Ideea aceasta, 
cunoscută, în mod obişnuit, sub mumele de teoria circulaţiei, poate şi trebuie 
să fie considerată ca o contribuţie românească la patrimoniul lingvisticii 
mondiale. 

Fiind vorba de acest aspect teoretic al activităţii lui Hasdeu ca lingvist, 
trebuie să spun, în continuare, că el este cel dintii român care cultivă lingvistica 
generală, ceea ce am putea numi filozofie a limbajului, mai ales ca profesor 
la Universitatea din București. Cunoştinţele lui în acest domeniu erau deopo- 
trivă de ample şi de variate, tot aşa înţelegerea lui pentru astfel de probleme. 
Păcat că numeroasele-i preocupări l-au împiedicat să acorde toată atenţia 
cursurilor sale universitare, fapt care s-a soldat cu absenţa din literatura noastră 
de specialitate a unei lucrări de doctrină lingvistică pe care el singur era în 
stare, la vremea lui, s-o realizeze. Reacţia lui Hasdeu contra latinismului exa- 
gerat s-a manifestat în alt mod idecît la Cihac. La acesta a intervenit, ca un 
fel de antidot, supraevaluarea elementului slav, care dă sau poate da impresia 


1 În Locul limbii române între limbile romanice, discurs de recepţie la Academia Ro- 
mână (1920). 
2 Vezi şi constatările similare făcute de mine în „Viaţa românească“, nr. 4/5, 1964. 

unui adevărat misticism. La Hasdeu s-a produs o refugiere în trecutul înde- 
părtat, preroman, al limbii noastre, mai exact, al poporului nostru, trecut faţă 
de care el manifesta o credință de asemenea aproape mistică. (Acest element, 
precum şi punctul lui de plecare — atitudinea faţă de latiniști — „apropie pe 
aceşti doi învăţaţi, altfel radical deosebiți unul de altul. De aceea, în discursul 
meu de recepţie, i-am pus împreună, în epoca „romantică“, de scurtă durată, 

a lingvisticii românești.) Spre această poziţie, pe Hasdeu l-a ademenit istoricul 
care exista în el, mai puternic chiar decît lingvistul şi filologul. Urmărind 
începuturile poporului român, el a trebuit să acorde populațiilor autohtone 
anterioare cuceririi de către romani a ținuturilor din partea de răsărit a impe- 
riului lor o atenţie foarte mare din punct de vedere nu numai istoric, ci și 
lingvistic. Pentru descoperirea originii dace şi trace în general a unor cuvinte 
româneşti, numeroase după părerea sa, Hasdeu a recurs, întocmai ca conti- 
nuatorii lui în acest domeniu, şi la limba albaneză, considerată, de obicei, ca 
înrudită cu una! dintre limbile populațiilor băștinașe romanizate cu vremea, 
Metoda aceasta se impune, fiindcă despre limba vorbită de daci, geţi, moesi etc, 
nu se ştie direct mai nimic. În asemenea condiţii, imaginaţia își cere, prin forţa 
lucrurilor, drepturile ei, şi Hasdeu avea o mare capacitate imaginativă (dovadă, 
între altele, opera lui literară), pe care a pus-o din plin la contribuţie, Rezul- 
tatul au fost numeroase pagini admirabil scrise, dar şi ideea, la care n-a renun- 
ţat nici unul dintre lingviştii români de după dinsul, că limba noastră posedă 
elemente autohtone şi că ele trebuie studiate. 

În sfirşir — e un fel de a vorbi în cazul lui Hasdeu — el este, ca lingvist, 
autorul unui fragment de dicţionar al limbii române, intitulat Etymologicum 
Magnum Romaniae. După opera, analizată în lucrarea de faţă, a lui Laurian și 
Massim, Academia Română a însărcinat cu elaborarea unui nou dicţionar pe 
cel mai indicat dintre specialiştii noştri de atunci. Conceput, în ciuda titlului, 
mai mult ca o lucrare lexicografică cu caracter enciclopedic, acest dicţionar nu 
putea fi terminat, chiar dacă autorul lui ar fi avut foarte numeroşi colabo- 
ratori, ceea ce n-a fost de loc cazul (căci n-avea de unde să-i ia), şi ar fi ajuns 
la o vîrstă mai mult decît matusalemică, Dar meritul, în special de natură 
teoretică, al lui Hasdeu nu este întru nimic diminuat prin faptul că opera sa, 
enormă ca dimensiuni (patru volume, format de lexicon), s-a oprit la cuvîntul 
bărbat. El a impus un tip de dicţionar academic, care, nu numai atunci, însemna 
un act pur şi simplu revoluţionar, întrucît accepta, în principiu, orice cuvînt 
al limbii noastre, indiferent de sursa lui (texte vechi, vorbirea populară şi cea 
familiară etc.). Urmaşii lui Hasdeu au respectat acest punct de vedere, expri- 
mat, dedesubtul titlului latinesc dat mai sus, prin cuvintele „Dicţionarul limbii 
istorice şi poporane ? a românilor“ şi care constituie un titlu de glorie al Aca- 
demiei noastre, în comparaţie cu operele lexicografice, elaborate după criterii 
puriste, ale Academiei Franceze şi ale Academiei Spaniole, de pildă. 

Hasdeu a fost şi un filolog excepţional de valoros. El continuă, dezvol- 
tind şi ridicînd la un nivel superior, munca de cercetare a textelor vechi româ- 


1 Mă exprum astfel, din cauză că albanezii erau socotiți în timpul lui Hasdeu ca des- 
cendenți ai ilirilor, mai tîrziu, îndeosebi astăzi, ai tracilor, fără ca teoria lirică să fi ieşit 
cu totul din circulație. 

2 Adică „veche (în sens larg, deci şi «scrisă») şi populară“. 

neşti începută de Cipariu: Cuvente den bătrăni — aşa este intitulată opera sa 
fundamentală în acest domeniu — constituie un model de metodă şi de acribie 
filologică, pe care în unele privinţe putem şi trebuie să-l urmăm chiar în zilele 
noastre. Această operă, în trei volume, conţine texte vechi, editate potrivit 
cerinţelor celor mai exigente ale vremii şi însoţite de note, comentarii și obser- 
vaţii de tot felul, necesare înţelegerii lor integrale, la care editorul a adăugat 
un amplu şi original studiu de istorie literară pe baze comparative, asupra 
conţinutului unei bune părţi a textelor respective. Spre deosebire de Cipariu, 
care, datorită formaţiei sale teologice, se simţea atras mai cu seamă de texte 
religioase — de altfel, primele, din punct ide vedere cronologic, în limba română 
— Hasdeu s-a ocupat în special de texte profane, printre ele însă foarte multe, 
cum nu era posibil altfel către sfîrșitul secolului al XVI-lea şi începutul celui 
de-al XVII-lea, cu numeroase elemente religioase, dar eretice, căci — şi aceasta 
le mărește valoarea — caracterul lor este, de fapt, popular. În ele apare cre- 
dinşa, neacceptată de biserica oficială, despre existenţa în lume a două principii 
antagonice, binele şi răul, care dirijează tot ce se întîmplă în viaţa atît indi- 
viduală, cît şi colectivă, a omenirii. Este vorba de mișcarea numită bogomilism, 
după iniţiatorul ei, călugărul Bogomil, foarte răspîndită prin secolele XII—XIII 
în Peninsula Balcanică (cu începuturi din secolul al X-lea) mai ales în Bul- 
garia, de unde s-a extins şi la noi. (A avut ramificații puternice şi în Occident, 
unde, contra partizanilor lui, cunoscuţi sub numele de albigenzi, s-a pornit, 
la începutul secolului al XIII-lea, o adevărată cruciadă, de o cruzime nemai- 
întîlnită.) În studiul amintit, Hasdeu a avut, o dată mai mult, prilejul să-şi 
desfăşoare imensa lui erudiție, una — poate chiar cea mai importantă — dintre 
trăsăturile caracteristice ale activităţii sale științifice, şi nu numai în domeniul 
filologiei propriu-zise, unde erudiţia îşi găsește totuşi locul mai potrivit, ca să 
nu spun obligatoriu. 


* 


În preajma anului 1880 apare pe plan european o mişcare inovatoare în 
lingvistică. Sub influența ştiinţelor naturale, mai precis a biologiei, cu care stu- 
diul limbilor prezintă asemănări în speciał de metodă — se porneşte de la fapte 
individuale spre a se ajunge la generalizări — unii lingviști germani au crezut 
că pot asimila, în ce priveşte modul cum se produc fenomenele lingvistice (şi 
anume cele fonetice), disciplina cultivată de ei cu științele biologice. După cum 
în domeniul acestora modificările suferite de specii de-a lungul timpului au loc 
inconștient, ca produs al unor legi care acţionează cu o forţă irezistibilă, tot aşa 
schimbările produse treptat în structura fonetică a limbajului uman sînt efectul 
inevitabil al unor legi, existente în însăși constituţia fizică, materială a sunetelor. 
Astfel a luat naştere curentul sau școala neogramaticilor (în mod oficial, la 1878, 
aş spune), cînd apare luorarea Morpbologische Untersuchungen de H. Osthoff 
şi K. Brugmann, în care este prezentată această nouă concepţie, caracterizată, 
în primul rînd, prin proclamarea ideii de „lege fonetică“. În ciuda criticilor, 
adesea violente, aduse neogramaticilor — nume dat lor, la început, în deridere 
de către un adversar — doctrina lor a fost acceptată de marea majoritate a spe- 
cialiştilor, printre ei şi lingviştii români nu numai din aceea vreme, ci şi de mai 

tîrziu, pînă aproape de zilele noastre. Ceea ce atrăgea în această nouă teorie 
lingvistică era ideea de lege, care se părea că găseşte o confirmare elocventă în 
regularitatea, mai mult aparentă (neogramaticii o considerau absolută, fără 
excepţii), a modificărilor fonetice, de fapt o corespondenţelor într-adevăr regu- 
late dintre un sunet să zicem latinesc şi continuatoarele lui din idiomele roma- 
nice, sau dintre un sunet românesc actual şi predecesorul lui din limba noastră 
veche. 

Primii lingvişti români care şi-au însuşit şi au aplicat în cercetările lor 
concepţia neogramaticilor au fost — lucru firesc, chiar inevitabil — aceia care 
şi-au început activitatea ştiinţifică tocmai în momentul în care noua şcoală 
lingvistică îşi exercita puternic influenţa. Este vorba, în ordine cronologică, de 
Alexandru Lambrior, Heimann Tiktin şi Alexandru Pnilippide, „toţi ieşeni. 
Înarmaţi cu acest precis instrument de lucru, care sînt ori păreau că sînt legile 
fonetice, lingviştii amintiţi, pregătiţi toţi În străinătate (primul în Franţa, cei- 
lalţi în Germania), au pornit la studiul sistematic al limbii noastre, sub mai 
toate aspectele ei (veche Şi modernă, scrisă şi vorbită etc.). Contribuţia lor la 
progresul lingvisticii româneşti, aș putea spune chiar la fundamentarea ei ştiin- 
ţifică în sensul exigent al cuvîntului, a fost decisivă. Prin ei, această ramură: a 
ştiinţei noastre naţionale, cunoscută pînă atunci destul de puţin peste hotare 
(prin Hasdeu, a cărui activitate se desfăşoară bogat şi cu rezultate remarcabile 
mai ales tot după 1880, şi prin Cihac, considerat însă ca neromân de către con- 
fraţii săi străini), izbuteşte să se impună atenţiei specialiştilor europeni și să do- 
bîndească un loc onorabil în mişcarea lingvistică a continentului. 

Opera lor diferă simţitor de la unul la altul. Lambrior, mort de tînăr, n-a 
avut timpul necesar pentru a realiza ceea ce-i permiteau cu prisosință capaci- 
tatea şi pregătirea lui. El era foarte indicat să studieze cu succes mai ales varian- 
tele dialectale, în special moldoveneşti, ale limbii noastre, cum probează contri- 
buţiile apărute în „Convorbiri literare“ şi în celebra revistă franceză „Romania“, 
precum și aspectele ei vechi, pentru care stă dovadă lucrarea, intitulată modest 
Carte de cetire, dar care, prin valoarea ei reală, este una dintre 'cele mai serioase 
ale lingvisticii româneşti. 

Tiktin a învăţat „româneşte, relativ tîrziu, dar s-a „pasionat în aşa măsură 
pentru studiul ei, mai întîi practic, apoi ştiinţific, încît i-a consacrat toate oste- 
nelile îndelungatei sale vieţi. Evitînd, cred intenţionat, discuţiile teoretice cu 
caracter mai mult ori mai puţin academic, cum se spunea pe vremuri, adică nu- 
mai de dragul teoriei, el a cercetat şi analizat faptele de limbă cu o rară obiec-. 
tivitate, care măreşte valoarea operei sale, nu prea voluminoasă, dar impresio- 
nantă prin caracterul ei oarecum definitiv, în sensul că studiile ulterioare ale 
altora i-au adus prea puţine schimbări esențiale. Am în vedere, înainte de toate, 
prima sa lucrare mai întinsă, Studien zur rumänischen Philologie (1848), model 
de aplicare cu succes, rămas întreg pînă astăzi, al „legilor fonetice“ la rezolvarea 
unor probleme de fonetică istorică românească, şi Rumânisch-deutsches Wörter- 
buch (1893—1925), singurul dicţionar complet (explicativ şi etimologic) al 
limbii noastre, a cărui existență se face simțită în toate operele lexicografice 
româneşti de după el şi pînă în momentul de faţă. Tiktin a scris şi o Gramatică 
română, în două volume, care merită a fi citată nu numai pentru că multă vreme 
a fost, sub anumite aspecte, cea mai bună lucrare de acest gen la noi, ci şi pentru 

că ni-l arată pe autorul ei, mare savant, preocupat de probleme practice ale lin- 
gvisticii, deci un adevărat precursor, într-o epocă mult îndepărtată de a noastră. 

Din punctul de vedere al posibilităţii de a exercita o influență durabilă 
şi mai largă în domeniul său de activitate, Alexandru Philippide a avut o si- 
tuaţie aş zice privilegiată, în comparaţie cu Lambrior şi Tiktin. Căci a fost timp 
de 40 de ani (1893—1933) profesor de filologie română la Universitatea din 
lași, ca titular al celei dintii catedre. consacrate acestei specialități în învăţă- 
mîntul nostru superior. Acest fapt l-a ajutat să pregătească un număr consi- 
derabil de elevi, dintre care nu puţini au lucrat sau continuă să lucreze cu re- 
zultate apreciate favorabil de specialiştii români și străini în domeniul lingvis- 
ticii şi al filologiei +. 

Philippide a început ca filolog propriu-zis cu o serie de articole în „Con- 
vorbiri literare“ şi cu cartea Introducere în studiul limbii şi literaturii române 
(1888), bogată mai ales în informaţii de ordin bibliografic şi biografic, Prima 
sa lucrare lingvistică este Principii de istoria limbii (1894), a amplă introdu- 
cere teoretică la o istorie a limbii române pe care a predat-o la catedră şi din 
care anumite lucruri au intrat în opera sa capitală de mai tirziu Originea 
românilor. Am spus, la un moment dat, că, după apariţia şcolii neogramatice, 
toţi lingviştii noștri și-au însuşit concepţia și metodele acesteia. Philippide a 
dat o preferinţă, ca să zic aşa, celui mai filozof dintre reprezentanţii ei, Her- 
mann Paul, a cărui operă principală (Prinzipien der Sprachgeschichte) i-a 
servit ca model în cartea sa cu titlu identic, citată mai sus. Dacă liniile gene- 
rale, de natură teoretică, sînt mai totdeauna identice în ambele aceste lucrări, 
faptele folosite şi interpretarea lor diferă de la una la alta, ca să nu mai amin- 
tesc de atitea alte lucruri care lipsesc cu totul la savantul german. Originalita- 
tea autorului român a fost constatată şi apreciată de diverşii lui recerzenţi 
străini. Cartea lui Philippide a devenit curînd, cu modificări numeroase şi re- 
dusă la conţinutul ei strict teoretic, materie obligatorie a cursului ţinut de dinsul. 
În felul acesta, la catedra lui se preda ceea ce astăzi, în urma reformei învă- 
ţământului süperior, numim lingvistică generală. Cunoştinţe teoretice dobindeau 
studenţii şi la lecțiile consacrate foneticii, căreia Philippide îi acorda o atenţie 
neobişnuit de mare, între altele şi pentru că, în ce priveşte modificările su- 
ferite de o limbă prin adoptarea ei de către o populaţie străină, el considera, pe 
bună dreptate, ca o cauză esenţială aşa-zisa bază de articulaţie (în fond, de- 
prinderile fonetice), diferită de la o limbă la alta, adică de la un popor la altul. 

Originală, mai ales în sensul actual al termenului, este şi Gramatica ele- 
mentară a limbii române (1897), care, deşi tipărită şi pusă în comerţ, a fost 
întocmită, cum spune autorul ei însuşi, pentru necesitățile sale personale, în 
legătură cu munca la Dicţionarul limbii române, încredinţat lui de Academia 
Română. Modern în această gramatică este inventarul foarte bogat de for- 
maţii lexicale, de forme şi de funcțiuni gramaticale, extrase toate din operele 
celor mai buni scriitori ai noștri din secolul al XIX-lea. În ce priveşte func- 
ţiunile, trezeşte admiraţie subtilitatea interpretării tuturor nuanţelor exprimate 


1 Cf. Iorgu Iordan, Școala filologică ieșeană, în „Analele Universităţii 
«Al. I. Cuza»“ din laşi (Serie nouă), Secţiunea III (Ştiinţe sociale), tomul VI, anul 1960, 
fasc. 2, Supliment. 


20 ACAD. IORGU IORDAN 14 


prin aceeaşi formă sau construcţie sintactică. La baza acestor analize stă, în 
primul rînd, vorbirea populară, aşa cum apare ea în scrierile lui Creangă. 

Opera de căpetenie a lui Philippide este Originea românilor, în două 
volume masive (1925—1927), model de erudiție profundă şi precisă, de acribie 
filologică desăvîrşită, de originalitate în concepție şi în interpretarea faptelor. 
Întemeindu-se pe mărturiile documentelor istorice şi pe studiul limbii noastre, 
considerată în ea însăşi, dar şi în comparaţie cu albaneza, autorul caută să sta- 
bilească originea atît locală, cît şi etnică a poporului nostru. Dintre ideile origi- 
nale, a căror explicare a dus, după mine, la rezultate convingătoare, mă opresc 
la următoarea. Comparind subdialectele şi graiurile limbii române propriu-zise 
(cea vorbită pe teritoriul vechii Dacii) şi reţinind asemănările lor cele mai im- 
portante, Philippide reuşeşte să urmărească de aproape şi foarte precis migra- 
iile diverselor ramuri ale poporului nostru imediat după constituirea lui pînă 
la epoca în care le găsim stabilite pentru totdeauna acolo unde ne arată aşezarea 
lor de mai tîrziu şi cea actuală. 

Aici este locul, sub raportul cronologic al dezvoltării lingvisticii şi filo- 
logiei româneşti, să spun cîteva cuvinte despre Lazăr Șăineanu, un eminent elev 
al lui Hasdeu, care l-a sprijinit cu convingerea că-i merită din belşug spri- 
jinul, de altfel nesolicitat. Până în 1900, cînd a trebuit să se expatrieze (nu din 
vina lui), Șăineanu a dat la iveală o serie de lucrări remarcabile prin seriozita- 
tea şi originalitatea lor. Unele sînt de lingvistică, de exemplu Încercare asupra 
semasiologiei limbii române, cu conţinut, în fond, teoretic, căci studiază cauzele 
modificărilor semantice pe bază de material lingvistic românesc, şi Influența 
orientală asupra limbii şi culturii române (trei volume), alele de fololor (Basmele 
române, o cercetare foarte amplă, în bună parte comparativă, a temei enunțate 
în titlu), iar altele cu conţinut divers, ca, de pildă, Istoria filologiei române. Nu 
trebuie uitat nici Dicţionarul universal al limbii române, care a adus reale ser- 
vicii unui public larg, de-a lungul a multor generaţii (între 1896 şi 1946 a avut 
nouă ediţii). Stabilit în Franţa, Şăineanu s-a consacrat studiilor de argou, care 
l-au dus la cercetarea limbii lui Rabelais, şi de etimologie franceză (adesea și 
romanică), în care s-a distins ca un fruntaş al romanisticii mondiale. 

O situaţie asemănătoare cu a lui Şăineanu a avut Moses Gaster, în sensul 
că şi el a fost nevoit să părăsească qara şi să se stabilească în altă parte (în 
Anglia). Gaster a fost mai cu seamă filolog (cf. Crestomaţie română, două vo- 
lume), posesor a numeroase manuscrise, dintre care unele au putut fi consultate 
și de Eminescu, apoi istoric literar şi folclorist. A contribuit în largă măsură la 
cunoaşterea ştiinţifică, printre străini, a vieţii spirituale româneşti, în special 
aşa cum apare ea în literatura populară, căci, după stabilirea la Londra, el a 
continuat, pînă la sfârşitul vieţii sale neobișnuit de lungi, să lucreze în aceleași 
domenii în care îşi începuse activitatea pe cind se afla în România. 


+ 


Într-o situaţie, caracterizată de mine drept privilegiată, s-au găsit alţi doi 
lingvişti români, la fel de cunoscuţi ca Philippide, dar mult mai tineri decît el : 
unul este Ovid Densusianu, fost profesor, patru decenii de-a rîndul (1898— 
1938), la Universitatea din Bucureşti, celălalt, Sextil Puşcariu, de la Universi- 

tatea din Cluj. Deosebirea dintre dinşii şi emulul lor ieşean n-a fost, cum se va 
vedea îndată, exclusiv de vîrstă, după cum nici între ei amîndoi n-au existat 
numai asemănări, deși diferenţa cronologică se reducea la puţin lucru. 

Prin mulțimea şi varietatea preocupărilor sale, Ovid Densusianu aminteşte, 
în largă măsură, de Hasdeu. A fost lingvist, filolog propriu-zis, istoric și critic 
literar, folclorist, scriitor-artist, întemeietor și conducător de reviste. O bogăţie 
aproape tot atît de mare prezintă şi activitatea sa didactică. A deţinut catedra 
de „Filologia romanică, cu privire specială la limba română“, care nu şi-a 
schimbat nici titulatura, nici conţinutul, pînă la sfîrșitul vieţii lui. Din această 
cauză, prima universitate a ţării n-a avut o catedră de Limba română decît cu 
începere din anul 1938, ceea ce, din punctul de vedere al pregătirii în această 
specialitate a viitorilor profesori de liceu, n-a însemnat un avantaj. În schimb, 
studenţii pasionaţi pentru cercetarea pur ştiinţifică puteau găsi îndemn şi sprijin 
în activitatea multilaterală desfăşurată la catedră de profesorul lor, care trebuia 
să facă şi făcea în mod strălucit faţă tuturor cerinţelor, impuse, de altfel, de el 
însuşi, ale unei catedre aşa de complexe ca profil. 

Lucrarea fundamentală a lui Densusianu în domeniul lingvisticii este 
Histoire de la langue roumaine, în două volume (1901, 1938)1, dintre care 
primul prezintă epoca de formare şi pe cea imediat următoare a limbii noastre, 
cu toate elementele-i constitutive, iar al doilea, aspectul ei din secolul al XVI-lea, 
aşa cum apare în cele mai vechi texte româneşti. Calitățile de lingvist şi cele de 
filolog ale autorului s-au îmbinat în chip fericit pentru a duce, mai cu seamă în 
volumul al II-lea, la rezultate valabile, în bună parte, şi în momentul de faţă. 
Strîns legat de această operă este Dicţionarul etimologic al limbii române. Ele- 
mentele latine, elaborat împreună cu I. A. Candrea? (literele A—P), superior 
cu mult, tuturor lucrărilor similare care l-au precedat. 

Începutul făcut de Lambrior (v. mai sus, p. 18) în domeniul dialectologiei 
a fost continuat pe o scară largă de către Densusianu şi unii dintre elevii lui. 
Monografia Graiul din Țara Hațegului, operă personală a sa, este un adevărat 
model de studiu dialectologic prin adîncirea cercetării şi înregistrarea, cu inter- 
pretările corespunzătoare, a faptelor caracteristice pentru vorbirea populară 
din regiunea respectivă (de unde-i era originară familia). 

Ar mai fi de adăugat preocuparea lui Densusianu în legătură cu numele 
de locuri. Articolul Urme vechi de limbă în toponimia românească trebuie so- 
cotit drept prima încercare riguros ştiinţifică de a studia lingvistic nomen- 
clatura geografică a ţării noastre. Rămas fără continuare în ce priveşte prezen- 
tarea sub forma tiparului a preocupărilor autorului în această ramură a lingvis- 
ticii, el a fost urmat de cursuri universitare, litografiate, ale profesorului şi de 
studiile unora dintre elevii lui (ca D. Puşchilă şi Gh. Giuglea). Şi sub acest aspect 


1 'Tradusă şi publicată în româneşte (1961). 

2 Fost profesor la Universitatea din Bucureşti. A avut o formaţie și preocupări, în 
multe privinţe, asemănătoare cu ale lui Densusianu (minus istoria literară şi literatura beletris- 
tică), mai ales la catedră. Este, între altele, autorul unui bun dicţionar al limbii noastre (Dic- 
ționarul enciclopedic „Cartea Românească“) şi al unei ediţii critice model de text vechi ro- 
mânesc (Psaltirea Scheiană). La acestea ar trebui adăugate excelentele lui lucrări fotclorastice 
(Iarba fiarelor, Folclorul medical român comparat etc.) În istoria lingvisticii româneşti, 
Candrea trebuie considerat drept cel mai bun etumolog : numeroase cuvinte rămase neexplicate 
sau explicate nesatisfăcător de alţii au găsit în el pe descoperitorul originii lor adevărate. 

îi seamănă Candrea, care a ţinut lecţii de toponimie la universitate și, în plus, 
s-a ocupat, ceva mai puţin, de ramura ei strâns înrudită, antroponimia. 

Despre activitatea lui Densusianu ca istoric literar va fi vorba În partea 
finală a expunerii de faţă, unde se va prezenta un bilanţ de ansamblu al reali- 
zărilor noastre în domeniul istoriei literaturii. Aici rămîne să mai amintesc o 
importântă lucrare folcloristică a lui : Viața păstorească în poezia noastră popu- 
lară. În concepţia acestui mare savant despre produsele spirituale, în sens larg, 
ale poporului român, păstoritul, ocupaţia de predilecție în primele lui veacuri 
de existenţă (şi ca o continuare a strămoşilor autohtoni din regiunile unde s-au 
format), joacă un rol extrem de important, în sensul că se oglindeşte în limbă, 
în folclor, în datini şi obiceiuri etc. Lucrarea citată chiar acum urmăreşte, cu 
ajutorul poeziei populare (în frunte cu Mioriţa, din care reproduce un număr 
de 40 de variante, unele balade propriu-zise, altele devenite colinde 1), reflec- 
tarea acestei ocupaţii străvechi a românilor în folclorul lor poetic. Şi unele pro- 
bleme lingvistice, în special de vocabular, a încercat Densusianu să le rezolve, 
cu succes mai modest, bazîndu-se pe aceeaşi concepţie „păstorească“, 

Dată find originea sa ardelenească, Sextil Puşcariu şi-a început activitatea 
ştiinţifică şi didactică, imediat după obţinerea, la Leipzig, a doctoratului, ca 
cetățean al imperiului austro-ungar, ceea ce a însemnat, în multe privinţe, un 
mare avantaj. A fost docent la Universitatea din Viena, unde s-a putut bucura 
de contactul cu marele romanist al vremii, W. Meyer-Liibke, apoi, după numai 
cîţiva ani, profesor de limba şi literatura română la Cernăuţi. Ca și Densusianu, 
dar pe un plan mai puţin larg, el a cultivat lingvistica, istoria literară şi filo- 
logia propriu-zisă. În 1905 a publicat Etymologisches Wörterbuch der rumä- 
nischen Sprache. Lateinisches Element, întrucîtva superior, cum era firesc, după 
aproape patru decenii, lucrării similare a lui Cihac (v. p. 14—15), şi în același 
an a fost însărcinat de Academia Română cu elaborarea Dicționarului limbii 
romåne, după încercările care n-au putut fi duse la capăt, ale lui Hasdeu 
(vezi p. 16) şi Philippide (acesta adunase un material foarte bogat și redac- 
tase primele trei litere şi o bună parte din D.). Primind de la predecesorii săi, în 
special de la ultimul, fişierul cu cuvinte, fiind, deci, scutit, cel puţin pentru un 
timp, de munca cea mai grea și mai obositoare cerută de întocmirea oricărei 
lucrări lexicografice, cu atît mai mult în cazul unui dicţionar general, Pușcariu 
a izbutit să publice, pînă în 1913, literele A şi B. 

Primul război mondial i-a întrerupt activitatea, şi nu numai la Dicţionar, 
din cauza obligaţiilor militare, pentru a o relua la noua universitate românească 
din Cluj, în anul 1919. Datorită entuziasmului şi capacităţii sale de bun organi- 
zator, Puşcariu a izbutit, în scurtă vreme, să facă din capitala Transilvaniei 
primul oraș al ţării în ce priveşte disciplinele care ne preocupă în prezenta co- 
municare. Într-o vreme cînd spiritul individualist era foarte puternic, în general 
vorbind, printre intelectualii noştri, la Cluj se aplica, cu mare succes, ideea 
muncii colective, atît de familiară nouă astăzi. Şi aceasta, graţie, înainte de 
toate, faptului că Puşcariu a strîns în jurul lui și al „Muzeului limbii române“, 
cel dintii institut românesc de lingvistică și filologie în sensul exigent al terme- 
nului, o serie de specialişti, toți membri ai corpului didactic universitar, printre 


1 Cercetările întreprinse de A. Fochi, Mioriţa, Bucureşti (1964) au dus la înregistra- 
rea a 825 de variante ale acestei poezii. 

ei, N. Drăganu, Vasile Bogrea, Th. Capidan, Gh. Giuglea, Const. Lacea, Iosif 
Popovici, Emil Petrovici şi alţii. 

S-a reluat lucrul la Dicţionarul Academiei, dar totodată, sub impulsul 
progreselor realizate de geografia lingvistică, s-a purces la întocmirea unui Atlas 
al graiurilor româneşti de pretutindeni. Prin această operă, care n-a putut, din 
cauza ultimului război, să fie tipărită în întregime, şcoala lingvistică clujeană, 
condusă de Puşcariu, a intrat, cum se spune, în circuitul ştiinţific european. 

Studiul diverselor variante ale limbii noastre nu s-a limitat, în ce priveşte 
Clujul, la atlasul amintit. Puşcariu însuşi şi-a continuat cercetările asupra istro- 
românei, publicînd volumul II şi III din Studii istroromâne t, iar Th. Capidan 
s-a ocupat de aromână (Aromânii. Dialeciul aromân, 1932, un volum masiv, 
care conţine tot ce este necesar pentru o cunoaştere cuprinzătoare a acestui 
dialect şi a vieţii vorbitorilor ei) şi de meglenoromână (Meglenoromânii, trei 
volume, 1925—1936). O dată cu vorbirea populară, unii dintre lingviștii clujeni 
au studiat, de cele mai multe ori pe bază de material cules în acelaşi mod ca 
pentru Atlas (prin anchete pe teren sau, mai rar, prin corespondență), numele 
proprii de persoane şi de locuri. Merită a fi citate aici lucrările lui Şt. Paşca 
(Nume de persoane şi nume de animale în Țara Oltului) şi Emil Petrovici 
(acesta în diverse aiticole, consacrate aproape toate toponimicelor de origine 
bulgară). Importante, mai cu seamă prin marea bogăţie a materialului de fapte, 
cules, în general, din documente şi monumente scrise în epoca feudală, sînt lu- 
crările lui Drăganu : Toponimie şi istorie şi Românii în veacurile I X—XIV pe 
baza toponimiei şi a onomastici ?. 

Muzeul limbii române a avut publicația sa periodică, buletinul anual „Da- 
coromania“, în care io între altele, comunicările prezentate la şedinţele 
săptămînale ale Muzeului. Şi în acest anuar se putea vedea şi înţelege spiritul 
de muncă colectivă, amintit mai înainte, al clujenilor. 

Puşcariu şi, dintre cei citați mai sus, Drăganu au cultivat şi filologia, atît 
ca editori de texte vechi, cît şi ca istorici literari. Cel dintii a publicat o Istorie 
a literaturii române vechi (în două ediţii), celălalt, diverse studii, unele extinse, 
consacrate unor opere sau unor autori mai puţin cunoscuți, aparţinînd toţi epocii 
vechi a scrisului nostru naţional. O trăsătură caracteristică a lui Puşcariu ca 
lingvist, care-l deosebeşte de emulii lui de la celelalte două universităţi ale țării 
(Bucureşti şi Iaşi), este înţelegerea pentru noutăţi, pentru concepţii şi metode noi 
în domeniul disciplinei pe care o cultiva cu predilecție. Aşa se explică inițiativa 
de a întocmi un atlas al limbii române, pentru realizarea căruia a utilizat cele 
mai moderne achiziţii ale geografiei lingvistice, şi, tot aşa, preocuparea în legă- 
tură cu fonologia, ramură n6uă a disciplinei noastre, Creaţie a şcolii de la Praga. 
Spiritul modern al concepției sale se observă clar în lucrarea menită să-l în- 
cunune activitatea ştiinţifică în domeniul lingvisticii, Limba română, din care 
au apărut două volume (unul postum). 3 


1 Volumul F apăruse în 1906. 

2 Merită a fi menţionată aici şi opera postumă a acestui harnic om de ştiinţă : Morfe- 
mele româneşti ale complementului în acuzativ şi vechimea lor ; Istoria sintaxei ; Elemente 
de sintaxă a limbii române, toate publicate de fosta Societate română de lingvistică, prin 
grija lui Al. Rosetti. 

3 Alte lucruri despre Puşcariu se pot afla din articolul meu apărut în „Cercetări de 
lingvistică“, Cluj, XI, 1966. 

În perioada dintre cele două războaie, mai ales în cea de-a doua parte 
a ei, şi-au desfăşurat activitatea ştiinţifică, începută deja după primul război, de 
astă dată însă ca profesori universitari, Al. Rosetti şi autorul acestei comuni- 
cări. Cred necesar să-i amintesc aici, pentru că şi unul și celălalt au continuat, 
pînă aproape de reforma învățămîntului superior şi de reorganizare a Acade- 
miei, tradiția foştilor lor profesori: Ovid Densusianu, respectiv Alexandru 
Philippide. Colegul Rosetti a mers pe urmele maestrului său şi în ce priveşte 
opera sa principală : Istoria limbii române. (şase. volume), care diferă, bine- 
înțeles, nu numai prin planul sau metoda ei, ci şi, în general, din punctul de 
vedere al concepției, de Histoire de la langue roumaine a lui Densusianu. A 
manifestat însă, chiar de pe atunci, o anumită preferinţă pentru inovațiile 
ivite în lingvistica europeană. Eu însumi m-am arătat foarte fidel dascălului 
meu numai la cursurile universitare, care tindeau să informeze pe studenţi cu 
privire la toate aspectele (teritoriale, cronologice etc:) ale limbii noastre, în 
vederea unei pregătiri temeinice, fie pentru cariera didactică, fie pentru cea 
ştiinţifică. De asemenea l-am avut mereu drept model în ce priveşte conştiin- 
ciozitatea și punctualitatea îndeplinirii obligaţiilor profesionale. Cît despre 
lucrările ştiinţifice, m-am simţit atras, încă din tinereţe, de limba actuală, 
considerată sub raportul evoluţiei ei, așa cum poate fi ea sesizată în diversele 
ei stiluri şi în vorbirea populară. La aceasta s-a adăugat o preocupare din 
ce în ce mai susținută cu privire la lingvistica romanică în general, iar după. 
ultimul război la limba spaniolă. 


+ 


Deşi oarecum de prisos, căci titlurile, destul de numeroase ale lucrărilor 
citate prezintă clar situaţia, trebuie să arăt, pentru a uşura comparaţia (şi a-i 
înţelege semnificaţia) cu activitatea de după 23 August, că cel puţin 90% din 
munca dusă de lingviştii şi filologii români ! pînă la sftrşitul ultimului război, 
se referă la limba română. Afară de Hasdeu, Densusianu și Puşcariu, care au 
dat la iveală şi unele lucrări din domenii înrudite (slavistică sau, mai cu seamă, 
romanistică), toți ceilalți s-au ocupat de probleme lingvistice şi filologice pe 
care le punea limba noastră. Mai mult decît atît, cele mai importante opere rea- 
lizate de-a lungul unui secol şi jumătate au avut drept temă fie, în primul rînd, 
formarea, acestei limbi, cu insistenţă specială, î în majoritatea cazurilor, asupra 
caracterului ei latin, fie prezentarea, în lucrări lexicografice, a vocabularului, 
de asemenea cu atenția îndreptată mai ales spre elementul latinesc. S-a continuat 
astfel, în linii mari, tradiţia inaugurată de Şcoala ardeleană, cu modificări esen- 
țiale de concepţie şi metodă, dar cu păstrarea tematicii principale. Lucru firesc, 
dacă ne transpunem În atmosfera spirituală predominantă în epoca de formare 
a burgheziei naţionale, urmată de dezvoltarea ascendentă a acestei clase şi de 


1 Cu privire la activitatea filologică propriu-zisă ar mai fi de amintit cîțiva specialişti 
care s-au ocupat aproape exclusiv de filologie, fără să aibă preocupări lingvistice, adesea nici 
chiar în legătură cu textele publicate sau editate de dînşii : Ion Bianu, Nerva Hodoş, C. Gă- 
luşcă, Const. Giurescu (acesta istoric), Vasile Grecu, P. P. Panaitescu (ultimii și-au continuat 
activitatea și după 23 August, editînd, unul, mai ales texte juridice, celălalt, texte istonice) ș.a. 

accentuarea naționalismului după instalarea ei, pentru o bucată de vreme, la 
conducerea politică a ţării. 

Interesant este faptul că lucrările consacrate înainte de ultimul război 
altor limbi, şi anume celor slave şi romanice, urmăreau, de fapt, acelaşi scop 
ca majoritatea. celor privitoare la limba română. Studiul raporturilor slavo-ro- 
mâne privite sub aspectul lor lingvistic (aş putea adăuga şi etnic, adică istoric 
în sens strict) tindea să arate contribuția elementului slav la constituirea sau 
numai la dezvoltarea limbii române (şi a poporului român). S-au remarcat în 
această privinţă mai cu seamă Ioan Bogdan (acesta a lucrat cu deosebire în 
domeniul istoriei și al filologiei propriu-zise) şi Ilie Bărbulescu. Contribuţii 
vrednice de amintit au dat şi “Losif Popovici, fost titular al catedrei de Slavis- 
tică de la Universitatea din Cluj, apoi Emil Petrovici, a cărui activitate în 
acest domeniu cade, cronologic, atît cantitativ cît și calitativ vorbind, după 
Eliberare. 

Romanistica a fost cultivată ceva mai puţin decit slavistica, şi aceasta 
din cauză că cercetările asupra limbii române au avut drept obiectiv principal 
tocmai latinitatea, ei. Romanişti, Î în sens strict, de specialişti î în lingvistica ro- 
manică generală sau în unele ramuri ale ci, n-am avut înainte de ultimul 
război. Unii dintre elevii lui Densusianu, ca să nu-l mai amintesc pe el însuși, 
au cultivat mai ales istoria literară a diverselor popoare romanice. Studiul 
limbilor şi al folclorului acestora s-a făcut, în general, şi nu numai de către 
discipoli ai lui, la catedrele respective din învățămîntul superior. O excepţie, 
parțială Şi ea, reprezintă Gh. Giuglea şi cel ce vă vorbeşte, datorită, cel puţin 
într-o măsură însemnată, faptului că amindoi au fost titulari ai catedrelor de 
Filologie romanică, create după primul război mondial la universităţile din 
Cluj şi Iași, primul, pînă la pensionare, celălalt, între 1926 și 1934, la Iaşi 
apoi, după reformă, la Bucureşti. ! 

Şi mai redusă a fost activitatea specialiştilor noștri în ce priveşte alte 
ramuri ale lingvisticii şi filologiei. Toate universităţile ţării aveau şi atunci 
catedre, unele cu o 'vechime considerabilă, de Greacă şi Latină (la Bucureşti, 
şi una de Lingvistică indoeuropeană). Majoritatea profesorilor respectivi se 
preocupau, chiar la cursuri, aproape exclusiv de literatura scrisă în aceste 
limbi. Așa se face că nu putem înregistra decît extrem de puţine lucrări con- 
sacrate lingvisticii şi filologiei indoeuropene (în sens larg), de pildă Iuliu Valaori, 
Elemente de lingnistică indoeuropeană, A. Graur, Les consonnes géminées en 
latin ; Let V en latin ; Ab, ad, apud et cum en latin de Gaule? 


* 


Schimbările profunde de ordin social-politic, intervenite în ţara noastră, 
după Eliberare, care au culminat, cu instaurarea regimului democrat- popular, 
au avut consecinţe hotăritoare şi în domeniul ştiinţei şi al culturii în general. 


1 Această situaţie se explică în acelaşi fel ca aceea privitoare la lingvistica (şi filologia) 
indoeuropeană (v. ceva mai departe). La catedrele de Franceză şi Italiană, precum si în afara 
lor, se cultiva, cu predilecție, istoria literară, ceea ce a făcut ca atât titularii lor, cît şi elevii 
maeștrilor să se intereseze aproape exclusiv de literatura scrisă în limbile respective. 

2 Autorul acestor trei lucrări nu era atunci membru al corpului didactic universitar. 

Începutul s-a făcut cu reorganizarea Academiei şi cu reforma Învățămîntului 
superior. Între aceste două acte de primă importanţă există o legătură indiso- 
lubilă, în sensul că institutele de cercetări, din ce în ce mai numeroase, ale noii 
Academii s-au linjghebat şi au continuat să se dezvolte prin contribuţia, în 
cvasiunanimitatea cazurilor, a cadrelor didactice din universităţi şi politehnici, 
iar îmbogățirea lor cu cercetători tineri s-a realizat şi se realizează în conti- 
nuare tot cu concursul instituţiilor de învățămînt superior, ai căror absolvenţi, 
selectaţi de comisii speciale, sînt repartizaţi, potrivit cu nevoile, unităţilor știin- 
ţifice ale Academiei. (De altfel, legătura amintită a existat, fiindcă este impusă 
de realitatea obiectivă, şi înainte de 23 August. Expunerea care precedă a 
arătat mereu cum se reflecta în domeniul ştiinţelor filologice activitatea des- 
făşurată de specialiști, mai toţi profesori universitari şi, graţie acestora, de 
către elevii lor.) 

Prin reforma amintită, în programa universităţilor noastre au apărut 
ramuri noi, necunoscute mai înainte, ale lingvisticii şi filologiei. S-au creat 
catedre de Lingvistică generală, a căror menire principală este pregătirea teo- 
retică, pe baza concepţiei marxist-leniniste, a studenţilor, viitori cercetători şi 
profesori în învățămîntul de cultură generală. În domeniul filologiei propriu- 
zise, acestor cadre le corespund cele de Teoria literaturii, care urmăresc același 
scop de iniţiere filozofică în interpretarea fenomenului literar. O disciplină cu 
preocupări de asemenea generale, obligatorie, ca şi cele deja amintite, pentru 
toţi studenţii Facultăţilor de filologie, este Istoria literaturii universale. 

Preferinţa de pe vremuri, dictată adesea de comoditatea unor profesori, 
pentru istoria literară în dauna studiului ştiinţific al limbilor străine, a încetat 
o dată cu noua organizare a universităţilor. Numărul de ore consacrate limbii 
alese de studenţi ca materie de bază este, în primii ani, mai mare decit al celor 
acordate literaturii, şi pe bună dreptate : operele literare trebuie citite şi inter- 
pretate în original, prin urmare, cea dintii obligaţie a viitorului profesor sau 
cercetător în domeniul istoriei literaturii este să posede bine, chiar foarte bine, 
limba respectivă, şi nu numai din punct de vedere practic. 

S-au înmulţit limbile (şi literaturile corespunzătoare) care pot fi studiate, 
mai ales la Universitatea din Bucureşti. Au apărut astfel toate idiomele slave, 
fiecare ca unitate autonomă în ce priveşte organizarea, dar strîns legată de 
celelalte, nu numai prin cursuri generale, comune pentru toţi studenţii care le 
au Idrept materie principală, ci şi prin existenţa unei Facultăţi de filologie 
slavă. Există apoi o catedră de limbi orientale (chineza, araba, turca, tătara). 

Rezultatul acestor inovaţii — le-am menţionat pe cele mai importante — 
este, sub aspectul științific, faptul că în momentul de faţă noi avem specialişti 
în toate domeniile amintite. Spre exemplificare, citez cazul Institutului de 
lingvistică din Bucureşti al Academiei Republicii Socialiste România, în cadrul 
căruia există următoarele sectoare nu numai necunoscute, dar nici măcar ima- 
ginabile altădată într-un institut similar: Lingvistică romanică, Lingvistică 
slavă, Lingvistică indoeuropeană, Lingvistică orientală, Lingvistică germanică. 
Toate sînt active în sensul că membrii lor publică lucrări de specialitate în 
revistele noastre, adesea și în reviste străine. 

Lărgirea şi adîncirea studiilor lingvistice şi filologice se manifestă, cum 
era de aşteptat, graţie aceleiaşi reforme fundamentale a învățămîntului univer- 


< 

sitar, adică, de fapt, concepției noi, progresiste, care-i stă la bază, şi în dome- 
niul limbii şi literaturii naţionale. Universitatea din capitala ţării are acum o 
Facultate specială de limba şi literatura română, dovadă a importanţei pe care 
o acordă regimul nostru socialist produselor spirituale celor mai specifice ale 
poporului român. Reflectarea pe plan ştiinţific a acestei situaţii o pot exem- 
plifica iarăşi prin prezentarea organizării secţiei de lingvistică românească a 
Institutului din Bucureşti, cu cei circa 40 de cercetători, repartizaţi în urmă- 
toarele trei sectoare : Lexicografie şi lexicologie, Gramatică, Filologie şi limbă 
literară. Numeroase sînt cadrele ştiinţifice şi în celelalte unităţi similare ale 
Academiei : Centrul de fonetică şi dialectologie (Bucureşti), Institutul de 
lingvistică și istorie literară (Cluj), Centrul de lingvistică, filologie şi folclor 
(laşi), Institutul de istorie şi teorie literară (București). La acestea oa 
adăugate catedrele de Limba şi literatura română de la universități, care des- 
făşoară de asemenea o susținută activitate ştiinţifică, O manifestare convingă- 
toare a capacităţii marelui număr de cercetători în domeniul limbii noastre a 
fost Conferinţa naţională (cu participare internaţională) de lingvistică româ- 
nească, ţinută la Bucureşti î în octombrie 1964. 

Toată activitatea lingviştilor şi filologilor români de astăzi se întemeiază 
pe o creată de predecesorii lor, începînd cu cei dintii reprezentanţi ai 
Școlii ardelene şi continuînd cu urmaşii lor, direcţi sau indirecţi, din secolul 
al XIX- lea şi din primele patru decenii ale secolului al XX-lea. "Tradiţia aceasta 
este mai întîi de natură afectivă şi constă în dragostea firească pentru limba 
şi literatura poporului nostru, în pasiunea cu care li se studiază începuturile, 
izvoarele, evoluţia, indiferent de concepţie şi de metodă a cercetării. În al 
doilea rînd, înaintaşii noştri ne servesc drept exemplu în ce priveşte năzuinţa 
de a descoperi în mod obiectiv adevărul, de a rezolva just, conform cu faptele, 
cu realitatea, problemele pe care le pune cercetarea lingvistică şi filologică (nu 
numai ale limbii şi literaturii române). În sfîrşit, munca depusă de-a lungul 
unui secol şi jumătate a dus la realizări ştiinţifice concrete, pe care le folosim 
noi cei de azi nu numai ca punct de plecare pentru lucrări asemănătoare, cerute 
de necesităţile noastre actuale și la înălțimea exigenţelor ştiinţifice din momentul 
de faţă, ci, adesea, și ca achiziţii definitive, apte de a fi utilizate fără modi- 
ficări în cercetările noastre de toate felurile. Această tradiţie dă roade cu totul 
superioare celor din trecutul imediat, graţie faptului că este călăuziră de con- 
cepția marxist-leninistă, precum şi sprijinului activ de care se bucură ştiinţa 
şi cultura în general din partea conducerii politice şi de stat a României 
socialiste. 

O bună bucată de vreme, unităţile lingvistice şi filologice ale Academiei, 
precum şi catedrele corespunzătoare din universităţi şi-au concentrat efortu- 
rile mai ales în direcţia practică, spre satisfacerea nevoilor mereu crescînde ale 
maselor doritoare de învăţătură. Astfel au luat naștere Gramatica limbii ro- 
mâne (în două volume), Dicţionarul limbii române literare contemporane (în 
patru volume), Dicţionarul limbii române moderne (un volum), Îndreptar orto- 
grafic, ortoepic şi de punctuație, numeroase manuale și tratate (Limba română 
contemporană, Introducere în lingvistica romanică, Introducere în lingvistică, 
Scurtă istorie a lingvisticii, Studii de lingvistică generală), diverse dicţionare 
bilingve etc. Bineînţeles, studiile şi articolele de dimensiuni variate şi cu con- 

ținut divers, produse ale muncii individuale, n-au lipsit, dimpotrivă, ele au 
putut umple tot timpul paginile revistelor şi publicaţiilor periodice al căror 
număr este de cîteva ori mai mare decit înainte de instaurarea regimului de- 
mocrat popular. O mare cantitate de studii au apărut în culegeri cu caracter 
de serie, de pildă Fonetică şi dialectologie (cinci volume), Studii de gramatică 
(trei volume), Studii și materiale privitoare la formarea cuvintelor în limba 
română (trei volume), Probleme de lingvistică generală (patru volume), Limbă 
şi literatură (douăsprezece volume) etc. 

Cercetările asupra graiurilor populare s-au extins şi au căpătat forme noi. 
Pe lîngă publicarea în continuare a materialelor culese pentru Atlasul lingvistic 
român, iniţiat de Sextil Puşcariu (au apărut pînă acum cinci volume sub în- 
grijirea acad. Emil Petrovici), au început şi continuă anchetele dialectale nu 
numai pentru Întocmirea unui nou atlas, acesta pe regiuni, ci şi pentru o arhivă 
fonogramică a limbii române (înregistrări de texte populare cu ajutorul magne- 
tofonului), menită să conserve, în vederea studiilor viitoare, aspectul actual al 
vorbirii populare, influenţată din ce în ce mai puternic, datorită răspîndirii cul- 
turii în mase, de limba literară. Aceste metode se aplică și la studiul limbilor 
vorbite de naţionalităţile conlocuitoare din ţara noastră. Dialectele româneşti 
dinafara teritoriului României se bucură în continuare de atenţia specialiştilor. 
Acad. Petrovici şi un colaborator al său au întreprins trei călătorii ştiinţifice 
la istroromâni, iar profesorul Tache Papahagi, cel mai bun cunoscător al 
aromânei (graiul său matern), a dat la iveală un valoros Dicţionar general şi 
etimologic al acestui dialect. Problemele teoretice ale dialectologiei le discută 
prof. Ion Coteanu în volumul Elemente de dialectologie a limbii române. 

Ramuri ale lingvisticii de-abia abordate în trecut, de pildă antroponimia, 
au găsit acum cercetători pasionaţi, cu deosebire la Cluj, unde exista o anumită 
tradiţie în acest domeniu. Au apărut și lucrări de ansamblu, cum sînt Dicţionar 
onomastic românesc de N. A. Constantinescu şi Nume de persoane de 
acad. Al Graur (aceasta, cu preocupări de ordin teoretic general, se adresează 
unui public larg). Şi studiul numelor de locuri a căpătat o formă concretă cu 
un 'conţinut bogat, întrucît îmbrățișează nomenclatura topică a întregii ţări, În 
cartea Toponimia românească a celui ce vă vorbeşte. t 

Studiul limbii literare, destul de neglijat în trecut, preocupă pe mulți dintre 
cercetătorii noştri. Institutul de lingvistică din Bucureşti, care are, cum am mai 
spus, un sector special consacrat acestui domeniu, a publicat trei volume de 
Contribuţii la istoria limbii române literare în secolul al XIX-lea şi a pregătit 
pentru tipar Dicţionarul limbii poetice a lui Eminescu, iniţiat şi condus pînă 
aproape de sfirșit de regretatul Tudor Vianu. Aceloraşi preocupări îi aparţin 
Formarea terminologiei ştiinţifice româneşti, de N. A. Ursu?, Istoria limbii 
române literare, I, de Al. Rosetti şi B. Cazacu, precum şi lucrările, cu conţinut 
mai ales teoretic, ale lui B. Cazacu (Studii de limbă literară. Probleme actuale 
ale cercetării ei) şi I. Coteanu (Româna literară şi problemele ei principale). 


1 Institutul de lingvistică din Bucureşti are în profilul lui, începînd din anul acesta, 
un sector de onomastică, pe care îl va organiza în curind, după obținerea personalului ştiin- 
tific necesar. 

2 împreună cu soţia sa, Ursu elaborează de mai multă vreme o luciare de ansamblu 
asupra neologismelor limbii noastre. 

O noutate în sensul cel mai strict al cuvîntului o constituie cele două vo- 
lume de Crestomaţie romanică, lucrare colectivă a sectorului de Lingvistică ro- 
manică de la Institutul de lingvistică din București, care, cum arată titlul, 
conţine texte, însoţite de scurte introduceri şi mai ales de bogate note explicative, 
aparţinînd tuturor limbilor romanice cu începere de la cele mai vechi atestări 
(plus latina populară). Al treilea şi ultimul volum al acestei lucrări, care a 
fost, în general, foarte bine primită de specialiştii străini, se află sub tipar. El 
va conţine şi texte dialectale din toate regiunile României. 

Altă noutate, aceasta mai importantă, fiind de conţinut, este apariţia 
unei discipline lingvistice întemeiate pe psihologie. E vorba de aşa-numita 
psiholingvistică, creație recentă şi pe plan mondial, care se bucură, mai ales îm 
ultimii ani, de atenţia la fel de mare a lingviştilor propriu-ziși, ca și a psiho- 
logilor în general. Ea este reprezentată la noi, cu succes, apreciat şi peste 
hotare, de Tatiana Slama- -Cazacu, autoare a unei serii de studii, printre care 
şi următoarele patru cărţi: Relațiile dintre gîndire şi limbaj în ontogeneză, 
Limbaj şi context (publicată şi în franceză, la Haga), Dialogul la copii, Comu- 
nicarea în procesul muncii. 

În sfirşit, trebuie menţionat, în mod deosebit, faptul că concepţiile şi me- 
todele structuraliste, mai cu seamă sub aspectele lor actuale, găsesc ecou puternic 
în special printre tinerii noştri cercetători. Au apărut şi continuă să apară, de 
obicei în reviste, numeroase articole şi studii, consacrate în marea lor majoritate, 
problemelor de fonetică și morfologie românească. Lucrări aparte, în volum, 
există de asemenea într-un număr deocamdată redus. Citez, printre altele, Fono- 
logia limbii române, de Em. Vasiliu, şi cărţile lui Solomon Marcus, consacrate 
lingvisticii matematice (Lingvistica matematică. Modele matematice în lingvis- 
tică ; Gramatici şi automate finite 1), cel mai bun cunoscător de la noi al acestei 
discipline, mai puţin interesantă, după mine, din punct de vedere strict lingvis- 
tic, dar foarte importantă sub aspectul practic de aplicare mai ales în domeniul 
traducerilor automate. 

Au fost reluate cercetările cu privire la probleme mari, abordate şi chiar 
rezolvate, unele numai în parte, la vremea ilor, cu mijloacele şi posibilităţile 
existente atunci. Este vorba, mai întîi, de Dicţionarul limbii române (general 
sau tezaur, cum i se spune adesea, spre a evita confuzia cu alte opere similare), 
Început de vechea Academie Română în cîteva rînduri, ultima dată sub con- 
ducerea lui Sextil Puşcariu, care a redactat şi publicat (împreună cu colabora- 
torii lui) literele A, B, C, F, G, H, 1, 1, J şi L. Se lucrează acum, la toate cele 
trei unităţi cu profil lingvistic ale Academiei, în continuare, de la litera M 
încolo. Mai mult de o treime din restul încă neelaborat este redactat într-o 
primă formă. Greutăţi întîmpinăm în legătură cu tiparul, în primul rînd din 
cauza complexităţii tehnice a unei astfel de opere. Pînă acum au apărut opt 
fascicule din M (în total 640 de pagini), plus una, aproape dublă, cu introdu- 
cerea, bibliografia etc. pentru întregul dicționar. 

Cealaltă lucrare fundamentală pentru cunoaşterea ştiinţifică a limbii 
noastre este Tratatul de istorie a limbii române, care urmează să-i înfăţişeze 
evoluţia începînd cu latina, aflată la baza ei, şi mergînd pînă în momentul de 


1 Împreună cu Edmond Nicolau şi Sorin Stati a publicat (1966) și o Introducere în 
lingvsitica matematică. 

faţă. A apărut primul volum consacrat limbii latine. Munca merge destul de 
încet, deși o duce un colectiv bogat de cercetători din toate centrele universi- 
tare şi unităţile ştiinţifice ale Academiei, din cauză că pînă la ivirea primelor 
texte româneşti (secolul al XVI-lea) se operează mai mult cu ipoteze, compa- 
raţii şi conjecturi, cum nu-i posibil altfel în lipsă de material propriu-zis, iar 
pentru epoca strict literară există numai puţine ediţii bine întocmite ale texte- 
lor respective. Istoria limbii române a fost sratată anterior de Ovid Densusianu 
(epoca de formaţie și cea imediat următoare, apoi secolul al XVI-lea) şi de 
Al. Rosetti (de la latină pînă în secolul al XVII-lea inclusiv). Tratatul în curs 
de elaborare va avea o amploare mult mai mare şi, lucru esenţial, o concepţie 
şi o metodă diferite, conform cu exigenţele ideologice şi ştiinţifice actuale. 

Şi pentru cunoaşterea adîncită a literaturii noastre s-au început, încă de 
acum cîțiva ani, cercetările necesare. Din wplănuitul Tratat de istorie a litera- 
turii române, la care lucrează de asemenea numeroşi specialişti din întreaga 
ţară, a apărut numai primul volum, consacrat epocii vechi şi producţiilor lite- 
rare populare. Întirzierea realizării acestei opere, care trebuie să depăşească pe 
cele anterioare (a lui N. Iorga, extrem de bogată în fapte şi informaţii de tot 
felul, și a lui G. Călinescu, întocmită cu mare talent, dar pe baze predominant 
estetice sau chiar estetizante), se datoreşte, între altele, şi încetării din viaţă 
acum un an și jumătate a redactorului-şef general, acad. G. Călinescu. 

Pentru încurajarea şi răspîndirea în cercuri mai largi a preocupărilor 
legate de studiul limbilor şi literaturilor în general au luat ființă diverse aso- 
ciaşii ştiinţifice, care îşi fac cunoscute rezultatele muncii lor în publicaţii perio- 
dice speciale : Societatea de ştiinţe istorice şi filologice (Limbă şi literatură ; 
Studii de literatură universală) ; Asociaţia slaviştilor (Romano-Slavica) ; Socie- 
tatea de studii clasice (Studii clasice) ; Societatea română de lingvistică romanică. 

Succesele obţinute îndeosebi de lingviştii români, foarte numeroşi și în 
marea lor majoritate tineri sau mai tineri, sînt reale. Ele au fost şi sînt recunos- 
cute de către specialiştii străini, atît în recenzii despre lucrările noastre, cât şi cu 
prilejul numeroaselor manifestări internaționale, la care am participat (uneori, 
ca la Congresul lingviştilor, Oslo 1957, şi la Congresul romaniştilor, Lisabona 
1959) cu volume speciale şi continuăm a participa, prezentind comunicări şi 
rapoarte, în general favorabil apreciate. 

Prestigiul de care se bucură peste hotare activitatea lingvistică româ- 
nească se dovedeşte şi prin faptul că reprezentanţii ei mai vtrstnici sînt desem- 
naţi în comitetele de onoare ale congreselor, prezidează ședințe, sînt aleşi în 
comitetele asociaţiilor internaţionale, în academii străine, distinși cu titlul de 
doctor honoris causa etc. Consacrarea cea mai de preţ, căci se referă la întreaga 
colectivitate lingvistică românească, o constituie însă hotărîrea Comitetului 
Internaţional Permanent al Lingviştilor (CIPL) ca cel de-al X-lea Congres inter- 
naţional al lingviştilor să se ţină la Bucureşti (1967) precum şi cele 187 — din 
totalul de 280 — de voturi ale membrilor Societăţii de lingvistică romanică 
(Franţa) date nouă în legătură cu al XII-lea Congres de lingvistică şi filologie 
romanică (1968), pe care îl vom organiza tot în capitala țării noastre. 


* 


În domeniul istoriei și criticii literare, activitatea începe la noi mult mai 
tîrziu decît în acela al lingvisticii şi al filologiei. Faptul s-ar explica prin inte- 

resul mai redus din punct de vedere politic naţional pe care îl prezenta studiul 
literaturii în comparaţie cu cel al limbii. Să nu uităm că nu numai reprezen- 
tanţii Şcolii ardelene, ci şi continuatorii lor, chiar cînd aveau o concepţie dife- 
rită, vedeau în cercetările lor lingvistice unul dintre mijloacele menite să dove- 
dească drepturile poporului nostru de pretutindeni la independență naţională. 
Acest lucru nu părea posibil atunci cu ajutorul literaturii, care, prin conţinutul 
ei, nu da impresia că ar avea ceva specific românesc sau legat de originea 
romană a românilor şi a limbii lor. 

Dacă trecem peste diversele aprecieri ale lui Eliade-Rădulescu asupra 
unora dintre scriitorii sau operele literare din prima epocă a literaturii noastre 
moderne, trebuie să ne oprim la programul „Daciei literare“ (1840), care cerea 
scrieri originale, căci, spunea Kogălniceanu, traducerile nu-fac o literatură, şi 
pentru realizarea acestui postulat el recomanda folosirea trecutului istoric şi 
a vieţii poporului. Aceste idei le dezvoltă ceva mai tirziu Alecu Russo cu o 
pătrundere aş spune uimitoare pentru vremea aceea. Ele s-au dovedit cores- 
punzătoare realităţii, cum au probat scriitorii generaţiei de la 1840 (C. Negruzzi, 
V. Alecsandri, D. Bolintineanu ş.a.). 

Alt moment important în dezvoltarea istoriei şi criticii literare îl con- 
stituie apariţia „Convorbirilor literare“, al căror conducător a fost ani de-a 
rîndul Titu Maiorescu, rămas inspirator al revistei şi după ce s-a retras formal 
de la conducerea ei. În unele privinţe, acest moment reprezintă o continuare 
logică a celui imediat precedent (cu unele deosebiri de ordin negativ, ca, de 
pildă, atitudinea ostilă faţă de poezia cu conţinut patriotic). În general vorbind 
şi judecînd situaţia sub aspectul practic, activitatea desfăşurată în şi prin această 
revistă însemnează un progres, întrucit a contribuit la ridicarea nivelului artis- 
tic al literaturii noastre. Cît despre Maiorescu însuși, trebuie subliniat faptul 
că el şi-a dat seama încă de la început de valoarea şi în special de posibilităţile 
de dezvoltare ale lui Eminescu, din operele căruia a publicat foarte mult în 
„Convorbiri“, şi că mai tîrziu a luat, la Academia Română, apărarea poeziei 
populare împotriva lui Duiliu Zamfirescu şi a făcut un raport elogios pentru 
premierea celui dintti volum de poezii al lui Goga. 

Pătrunderea, deocamdată timidă, a ideilor socialiste în ţara noastră a 
făcut posibilă apariţia (în 1881) a revistei progresiste „Contemporanul“, în 
care și-a publicat o bună parte din studiile sale Dobrogeanu-Gherea, reprezen- 
tant al criticii literare marxiste şi adversar foarte activ al celei estetice, preco- 
nizată de Maiorescu. La aceasta se adaugă literatura beletristică publicată de 
scriitori legaţi de masele populare şi numeroase articole de cultură generală, 
de ştiinţă popularizată etc., destinate unui public larg, doritor să se instruiască. 
O continuare a „Contemporanului“ din punctul de vedere al concepţiei literare 
trebuie socotită revista „Evenimentul literar“, unde s-au format ca critici 
R. Jonescu-Rion, G. Ibrăileanu ş.a. 

Trecînd peste curentul de la „Semănătorul“, cu ecou slab în mișcarea 
noastră literară privită în ansamblu, mai ales sub raportul dezvoltării ei pro- 
gresive, ajungem la „Viaţa românească“ (1906), cea mai importantă dintre 
revistele noastre, a cărei doctrină literară se rezumă, în fond, la „specificul 

național“, ceea ce însemnează reluarea ideii de bază a „Daciei literare“, docu- 
mentată ştiinţific şi ridicată la un înalt nivel teoretic. 

Între cele două războaie, mișcarea critică de la noi se caracterizează mai 
cu seamă prin existența „cenaclurilor“ literare, fiecare cu adepții şi cu revista 
lui („Vieaţa nouă“ a lui Ovid Densusianu, „Convorbiri oritice“ a lui M. Dra- 
gomirescu, ambele create Înainte de primul război mondial, „Sburătorul“ a lui 
Eugen Lovinescu), cu colaboratori în general tineri și admiratori ai curentelor 
noi din mişcarea literară europeană, dintre care unii au devenit scriitori frun- 
taşi ai literaturii noastre. 

Revistele și personalităţile amintite s-au ocupat mai toate numai de 
critica literară. Istoria literaturii au cultivat-o Densusianu și Lovinescu ; începu- 
tul l-a făcut însă Nicolae Iorga, care, cu puterea-i de muncă excepțională şi cu 
deprinderea lui (în calitate de istoric propriu-zis) de a studia și a descoperi 
documente, a izbutit să realizeze o istorie aproape completă a literaturii noastre, 
extrem de bogată în fapte, cu caracterizări şi portrete de cele mai multe ori nu 
numai juste, ci şi valoroase din punct de vedere literar, dar cu anumite lipsuri 
de natură estetică şi, cîteodată, cu aprecieri departe de realitatea obiectivă. E! 
este şi autorul unei istorii a literaturilor romanice, care posedă aceleaşi calităţi 
de informaţie, cu atît mai demne de admirat, cu cît a elaborat-o în condiţii grele 
de ordin bibliografic. Exemplul lui Iorga a fost urmat de Sextil Puşcariu, 
N. Drăganu şi N. Cartojan, autori ai unor lucrări de istorie a literaturii române 
vechi. Ultimul a studiat ou succes și cărțile poporane, adică literatura populară 
scrisă. La cursurile lor universitare au făcut istorie literară și G. Ibrăileanu, 
M. Dragomirescu, G. Bogdan- Duică, D. Caracostea etc. Ultimii doi au Și pu- 
blicat o parte însemnată a cercetărilor lor asupra istoriei literaturii române. O 
istorie completă a literaturii noastre, extrem de originală mai cu seamă în pri- 
vinţa caracterizării scriitorilor și operelor, după, criterii, cum am mai spus, în 
general estetizante și foarte adesea subiective, scrisă cu mare talent literar, a pu- 
blicat, ln 1941, G. Călinescu. O cale de mijloc între documentarea bogată și 
aprecierea estetică a ştiut să ţină, cu succes remarcabil, D. Popovici, fost pro- 
fesor la Universitatea din Cluj. 

După Eliberare continuă să predomine, într- o măsură chiar mai mare 
decît înainte, critica literară. Aceasta, datorită, î în primul rînd, unei eferves- 
cențe creatoare mereu în creştere, caracteristică pentru toate ramurile de activi- 
tate intelectuală, ca urmare logică a condiţiilor create de regimul democrat 
popular. Numeroşi critici literari, unii cu state de serviciu vechi și de prima 
calitate, ca Tudor Vianu, Perpessicius, G. “Călinescu, Mihai Ralea, alții activi 
şi înainte de ultimul război (Al. Dima, Şerban Cioculescu, Vladimir Streinu), 
marea majoritate însă apariţii recente în publicistica noastră, şi-au spus — şi cei 
mai mulţi îşi spun în continuare — părerea despre extraordinar de marea can- 
titate de literatură produsă în cei douăzeci de ani de muncă în împrejurări 
fundamental diferite de cele dinaintea războiului. O trăsătură caracteristică 
vrednică de subliniat este atenția mare acordată problemelor teoretice ale cri- 
ticii literare privite din punct de vedere marxist. În vremea din urmă s-a 
discutat mult despre realismul socialist, şi nu numai de către critici, ci şi de 
către esteticieni cu pregătire filozofică propriu-zisă. Nu mă pot pronunţa asu- 
pra rezultatelor acestor discuţii, nefiind nici istoric literar, nici critic. Este clar 

însă că la baza tuturor studiilor respective stă ideea susţinută de Dobrogeanu- 
Gherea şi Ibrăileanu despre necesitatea unei literaturi teziste, combative, puse 
în slujba maselor. Evident că atît orizontul, cît şi perspectiva idin care este pri- 
vită astăzi literatura s-au lărgit, graţie, între altele, şi unei cunoașteri mult mai . 
cuprinzătoare nu numai a literaturii universale, ci şi a ştiinţei literare moderne. 

Lucrările de istorie literară sînt şi acum puţine în comparaţie . cu cele de 
critică. Din Tratatul de istorie a literaturii române a apărut, încă de acum 
trei ani, primul volum, consacrat epocii vechi şi folclorului. Cursurile univer- 
sitare tipărite sau litografiate sînt destinate în primul rînd, dacă nu chiar 
exclusiv, studenţilor şi nu pot satisface exigenţele ştiinţifice ale specialiştilor, 
ca să nu mai vorbesc de cerinţele societăţii noastre noi, în plină ascensiune 
intelectuală. Trebuie reluată munca de documentare, sub toate formele ei, aşa 
cum au făcut Iorga şi alţi înaintaşi, muncă într-adevăr grea, nu totdeauna 
foarte plăcută în sensul obişnuit al cuvîntului, dar absolut necesară pentru 
valorificarea şi reconsiderarea, pe baza unei concepţii noi, strict ştiinţifice, a 
trecutului nostru literar. Semne îmbucurătoare sînt în ultima vreme, şi mai 
toate vin de la cercetători, în general, tineri. Au apărut o serie de monografii 
serioase consacrate lui Ion Ghica, Boliac, Alecsandri, Slavici, Sadoveanu, Ibrăi- 
leanu, Macedonski, Vlahuţă, Arghezi, Goga, Delavrancea, Hogaş, Lovinescu 
ş.a. Mai vechi avem pe ale lui Eminescu, Creangă şi Caragiale. Se simte totuşi 
nevoia unei opere mai mari de sinteză, şi aceasta nu poate fi decît Tratatul 
amintit mai înainte, la care se lucrează, e adevărat, dar într-un ritm neîngăduit 
în zilele noastre şi într-o ţară socialistă. Pentru cunoaşterea precisă a textelor 
supuse analizei este nevoie de ediţii întocmite conform progreselor realizate în 
acest domeniu. Prea puţini scriitori români s-au bucurat, în acest sens, de aten- 
ţia specialiştilor. Afară de Eminescu, de Caragiale (o ediție nouă a operei 
acestuia este în curs de apariţie), de Alecsandri (din care a ieşit numai un prim 
volum), de Odobescu, alţii, de asemenea mari, așteaptă editorii. Se găsesc 
într-un stadiu foarte apropiat de finisare Creangă şi Macedonski. Un ro! im- 
portant în această materie, ca şi, în general, cu privire la istoria şi critica lite- 
rară, revine Institutului de istorie şi teorie literară din Bucureşti şi secţiilor 
respective din Cluj, Iaşi ale Academiei. 

Crearea unei catedre (de Literatură universală, prin reforma din 1948 
a învățămîntului universitar, explică, în largă măsură, interesul acordat 
marilor scriitori străini şi capodoperelor liverăre mondiale. Şi mai înainte au 
existat cercetători români care s-au simţit atraşi de unii reprezentanţi ai litera- 
“urilor de peste hotare. Am amintit Istoria literaturilor romanice a lui Iorga. 
Trebuie adăugaţi Ovid Densusianu, Tudor Vianu (ultimul a continuat să lucreze 
în acest domeniu şi după Eliberare, atît la catedra de Literatură universală, 
cît şi în numeroase studii de sinteză, unde este foarte bine reprezentat punctul 
de vedere comparatist, absolut necesar în acest domeniu), G. Călinescu ş.a. 
Astăzi numărul lor este mult mai mare, dar predomină aproape exclusiv eseul 
şi critica literară. 

Ar mai fi de spus ceva, spre a încheia, despre activitatea din domeniul 
folcloristicii. Încă de la sfîrşitul secolului trecut avem lucrări despre datini, 

obiceiuri etc. populare românești. Autorul lor este S. FI. Marian, fost membru 
al Academiei Române. El a avut emuli pe Artur Gorovei, G. T. Kirileanu 
(acesta a întemeiat revista „Şezătoarea“), Tudor Pamfile ş.a. 

Astăzi se lucrează științific în domeniul acesta la unităţile de cercetări, 
amintite mai sus, ale Academiei, precum și la Institutul de etnografie şi folclor 
al instituţiei noastre. Editura pentru literatură şi artă a publicat, în condiţii 
tehnice superioare şi cu studii introductive serioase, o parte din producţiile 
literare ale poporului nostru. Vechea Academie Română inaugurase o colecţie 
intitulată „Din viaţa poporului român“, care a ajuns la volumul XL ; marea 
lor majoritate constă din materiale propriu-zise. 

Bilanţul prezentat În paginile precedente ! îndeamnă la aprecieri pozitive 
şi mai cu seamă la speranţe de viitor, pe care este de dorit să le vedem reali- 
zate cît mai curînd. 


s-a hotărît că despre activitatea desfășurată în dome- 
scă în comunicarea consacrată lingvisticii şi filologiei 


1 Din motive de natură practică 
niul istoriei şi criticii literare să se vorbe 
propriu-zise. 

LOCUL „ŢIGANIADEI“ 
ÎN ISTORIA IDEOLOGIEI NOASTRE LITERARE 


SAVIN BRATU 


Se ştie că Țiganiada, scrisă la începutul şi descoperită abia spre sfîrşitul 
veacului trecut, n-a avut o soartă fericită. Achiziţionată în manuscris, pe la 
1860, a rămas aproape cu totul ignorată încă multă vreme. Cînd, la 1870, 
A. Papiu-llarian îşi prezenta la Academie relațiunea asupra lui Budai-Deleanu, 
despre principala creaţie a acestuia arăta doar că „e vorba de cigani pre 
tempuky lui Vlad Tepeşiu“, că Dianeu şi Perea sînt pseudonime şi că „mulți- 
mea de note sînt interesante pentru datinele şi superstiţiile religioase ale ro- 
mânilor“. Ediţiile succesive care încep curînd după aceea sînt şi puţine și 
eronate, pînă ce, doar în zilele noastre, apare ediţia regretatului prof. J. Byck, 
prima care restabileşte ştiinţific textul variantei mai ample a manuscrisului. O 
ediție academică, prezentînd complet ambele variante şi confruntarea lor, ur- 
mează să apară. Puţine contribuţii au fost aduse, de-a lungul timpului, chiar 
şi de ordin strict documentar, lucrurile răminînd, pînă de curînd, nu departe 
de hotarele în care se aflau la 1894, cînd se aplecase asupra lor, pentru prima 
oară, Aron Densusianu. În ce priveşte exegeza propriu-zis artistică, un recent 
cercetător avea dreptul să remarce că, excepţie făcînd paginile lui G. Călinescu, 
T. Vianu şi D. Popovici, nu avem „mai nimic“ : „banalităţi şcolare, jenante 
prin lipsa de pătrundere şi întemeiere obiectivă“. De fapt intrăm într-o fază 
nouă a cercetării tocmai cu studiul autorului pe care l-am citat, Paul Cornea : 
I. Budai-Deleanu — un scriitor de renaştere timpurie într-o renaştere întirziată 
(cuprins în volumul Studii de literatură română, E.P.L., 1962). Aici găsim rara 
calitate, atît de necesară în analiza literaturii noastre vechi, de-a îmbina spiri- 
tul erudit cu fineţea exegetică. La excepţiile citate din trecut trebuie să o 
adăugăm însă pe aceea, mult anterioară autorilor amintiţi, a Literaturii române 
moderne, scoasă de Ovid Densusianu în 1920 (vol. I) pe baza cursului său 
universitar din 1899—1901. Alcătuită ca manual cu prelegeri în definitiv didac- 
tice, dar la cel mai înalt nivel atins de epocă, la noi, istoria literară a lui Ovid 
Densusianu e într-adevăr prima, şi, probabil, singura care nu-l tratează pe 
Budai-Deleanu, cum spune Cornea, „în coada Şcolii ardelene“. Avînd un criteriu 
estetic în aprecierea creaţiilor care deschid drum literaturii noastre moderne, 
Ovid Densusianu îl încadrează pe Budai-Deleanu în Începuturile literaturii 
poetice, raportîndu-l, ideologic, la şcoala latinistă, dar distingindu-l în primul 
rînd ca poet, comparat şi opus Văcăreștilor, cărora le urmează în cursul său. 

Dar comunicarea noastră încearcă să stabilească locul lui Budai-Deleanu, 
prin f'iganiada, în istoria ideologiei literare române, restringînd la acest obiec- 

tiv Întreaga cercetare. Din acest punct de vedere bibliografia e şi mai sumară. 
Problema e doar implicată în studiul lui Ion Lungu, Idei iluministe în Tiga- 
niada lui lon Budai-Deleanu (în Istoria filosofiei în România, vol. II, 1957). 
O tratează adiacent Paul Cornea in studiul amintit, raportind artistul la ele- 
mentele culturii şi doctrinei sale. 'Ca bibliografie de specialitate, în sensul arătat 
mai sus, rămîne, de fapt, doar minuţioasa şi inteligenta cercetare a lui D. Po- 
povici, întemeietor de disciplină ştiinţifică în domeniul de care ne ocupăm. Ne 
referim la masiva lucrare La Littérature roumaine a lépoque des Lumières 
(Sibiu, 1945) şi, îndeosebi, la Doctrina literară a Țiganiadei lui Budai-Deleanu 
(în „Studii literare“, IV, 1948) anunţată ca parte integrantă în studiul Evoluţiei 
ideilor literare în cultura română. 


Prologul, Epistolia închinătoare către Mitru Perea şi, mai ales, încă puţin 
studiatele „însemnări şi băgări de seamă (sau Iuări-aminte) : critice, filozofice, 
istorice, filologice şi teologice (sau : şi gramatice)“ conţin o expunere de pro- 
gram literar şi un comentariu autocritic, precum și explicaţii, polemici şi sugestii 
privind literatura în genere. Prezentarea analitică a acestora poate, singură, să 
ne îndrepte spre concluzii definitorii asupra ideologiei literare a lui Budai-De- 
leanu şi asupra coordonatelor contemporane — naţionale şi europene — pe care 
se situează. 

a) În ceea ce priveşte programul literar al lui Budai-Deleanu trebuie să-l 
vedem într-o perspectivă maximală şi în ţelurile lui minimale. În ambele, însă, 
avem un program determinat istoric, naţional şi social, pus în legătură cu mili- 
tantismul esenţial al Școlii ardelene. Literatura avea menirea „să apere şi să 
ilustreze“ (după formula Pleiadei, a lui Joachim du Bellay) pe de o parte mîn- 
dria istoriei naționale, pe de altă parte virtuțile limbii naţionale. În ultimă in- 
stanţă, orice afirmare a unei culturi tinere se produce, din Renaștere încoace, 
în toate condiţiile unor Renașteri întârziate (cum spune Paul Cornea), prin de- 
menstrarea posibilităţilor de expresie artistică a limbii poporului, pînă atunci 
ignorate. Şi orice luptă de eliberare națională își cheamă în sprijin, pentnu do- 
vedirea trecutului ei glorios, literatura eroilor şi a momentelor istorice. Feno- 
menul e destul de cunoscut pentru a nu mai cere exemple şi demonstraţii. 

Ideea înregistrării faptelor şi eroilor care să ne ilustreze istoria o avusese, 
embrionar, şi Ureche, cronicarul. De-aici pînă la un program literar, bazat pe 
exigenţe estetice, pentru ilustrarea istoriei, e un drum lung, legat atît de dez- 
voltarea conştiinţei naţionale, cît şi de dezvoltarea conştiinţei :antistice, care-l 
transformă pe cronicar într-un scriitor cu intenţionalitate antistică. Budai-De- 
leanu precede cu cîteva decenii programul „Daciei literare“, din acest punct de 
vedere, cînd îşi stabileşte programul maximal: „Luînd firul istorii neamului 
nostru românesc, de cînd s-au aşezat în Dacia, cùi şi mai câţi bărbaţi, ou toi 
feliul de vintuți strălucitor, am cunoaște doară acum, deacă să ar fi aflat Între 
români, din vreme în vreme, bărbați care să fie scris viaţa lor şi cu maestru 
condeiu împodobindu-le fapta și înălțindu-i după vrednicie, să îi fie trimis stă- 

nepoților viitori“ 1. Şcoala ardeleană năzuia la descoperirea unui Plutarh, de 
obicei ; Budai- Déleznü visa însă, chemînd în sprijin oreația artistică, un 
Homer. Cuvintele .lui evocă izbitor pe cele de mai tirziu ale lui Kogălniceanu, 
cînd, deplingind „ceața uităciumi“, care au întunecat „persoane luminate, din 
căruntele veacuri“, Budai-Deleanu exclamă : „Şi unde aflăm la istorie un eroe 
asemene 'lui Ștefan, principul Moldavii, sau unui Mihaiu, domnului Ugro-vlahii, 
cărora mu lipsea numai un Omer, ca să fie înălțaţi preste toţi eroii“ 2. Budai- De- 
leanu îşi impunea, deci, deschiderea drumului pentru poezia „epicească“, adică 
pentru epopeea națională de care avea nevoie lupta de emancipare a românilor. 

n ce priveşte apărarea şi ilustrarea limbii române, luptă embrionar 
concepută de un Miron Costin şi un Cantemir, era firesc să fie dusă de mili- 
tantul Budai-Deleanu în sensul demonstrării ideii că limba noastră se poate 
mlădia, prin exerciţiu, pe măsura celei mai înalte poezii (ca şi a celei mai înalte 
gîndiri). Deci programul maximal Înseamnă încercarea limbii române ca 
mijloc de comunicare argstică, în sarcina creării unei mari epopei naţionale. 

Acestea sînt ţelurile fundamentale ale poetului militant ; Budai-Deleanu 
nu porneşte la aplicarea unei estetici clasiciste, pe care o amenda d în spiritul 
Luminilor, la nevoile noastre. Ci tocmai această nevoie determină o ideologie 
literară care, evident, îşi află surse, pui iată şi antecedente, selectate şi adnate 
din cultura epocii (pe măsura cunoașterii ei). Budai- Deleanu cerea naşterea epo- 
peii româneşti nu pur şi simplu pentru că era „un spirit de structură latinistă“ 
şi pentru că împărtăşea prejudecata clasicistă a ierarhiei genurilor, cu înttietatea 
epicului faţă de liric, ci, am spune noi, astfel cum însuşi latinismul Şcolii arde- 
lene indică întîlnirea cu Roma antică drept sursă pentru o teorie finalistă, des- 
coperirea clasicismului, cu prioritatea epopeii, răspundea nevoilor luptei. Nu 
dogma clasicistă e deci punctul prim, ea e acceptată ca un comandament al lup- 
tei înseși. În același sens, verificarea limbii române trebuia să se facă prin epo- 
pee, adică prin genul necesar și suprem, şi pentru că toate popoarele culte îşi au, 
în epocă, tradiţia epopeii naţionale. Direcţia dublă a bătăliei lui Budai-Deleanu 
vizează atît depăşirea istorică a literaturii folclorice, pentru realizarea unei lite- 
raturi culte, cît şi depăşirea tematicii minore, atribuite liricii. 

Nu e nevoie să descoperim neapărat o prejudecată clasicistă la Budai- 
Deleanu în diferenţierea calitativă a poeziei culte de cea populară. Ca şi în 
alte privinţe, autorul Țiganiadei pune discuția î în termenii ei fundamentali, 
astfel cum o vom regăsi şi peste un veac şi chiar mai tirziu. Nici o literatură 
nu se poate mărgini k valorificarea folclorului. După cum întoarcerea la fol- 
clor, herderiană, romantică, națională, reflectă chemarea istorică a reluării 
unui contact întrenupt printr-o cultură aristocratică inspirată de modelele 
antice, sau în genere anaţionale, depăşirea inspiraţiei folclorice reflectă, în altă 
situaţie, exigenţa clasicizării unei literaturi încă tinere sau a sincronizării 
ei cu cultura timpului, a participării ei la literatura universală contemporană. 
Budai-Deleanu nu atacă folclorul (a cărui conservare e, dimpotrivă, primul cu 


1 Prolog. 
2 Ibidem. 


38 SAVIN BRATU 


m 


mult înaintea altora, care o cere), ci cudimentara poezie „cultă“, care nu e 
decît un epigonism folcloric, prin care nu se poate realiza nici „apărarea şi 
ilustrarea“ limbii, nici progresul creaţiei artistice naţionale. Atacîndu-l în 
acest spirit pe loan Barac, el anticipează atacul necesar, peste multă vreme, 
împotriva demagogiei folclorizante a semănătoriştilor şi a urmaşilor lor. 
Budai-Deleanu e cel dintii luptător pentru modernizarea literaturii române, 
ca sarcină prin definiţie dialectică, alta în fiecare epocă. Pentru epoca „renașterii“ 
române pe care o reprezintă, modernizarea aceasta însemna tocmai culturali- 
zarea ei pe măsura contemporansităţii, ca şi clasicizarea ei (aşezarea în cadre 
stabile a limbii literare şi crearea unor „modele“ literare proprii). Sensul de- 
clarat al luptei literare dusă de Budai-Deleanu mi se pare a fi cel sesizat de 
Ovid Densusianu, şi el, peste o sută de ani de la figaniada, în același timp 
folclorist și militant pentru o literatură care să depăşească limitele inspiraţiei 
folclorice. Budai-Deleanu cerea o literatură distinctă de cea populară, dar pre- 
țuia literatura poporului, „adevărata literatură de acest fel, nu prelungirile ei 
sarbede ori parodiile“, cum spune Ovid Densusianu, care vede noutatea Jiga- 
niadei tocmai în „inspiraţia clasică, îmbinîndu-se cu ce era al nostru, ieşit din 
popor, şi contopiridu-se Într-un tot, fără să facă impresia de ceva artificial“. 
(„Seva populară trece gîlgiind prin acest trunchiu clasic“, avea să spună 
G. Călinescu.) Ceea ce constituie însă o sinteză în genere recunoscută operei nu 
e doar rezultatul instinctului antistic, ci și o constantă situare estetică, pro- 
gramatică. După cum tematic se cere depăşit stadiul poeziei erotice minore, 
formal trebuia depăşită inspiraţia lăutărească, prin care se exprima tocmai bine 
neoanacreontismul decadent. Testamentul lui Ienăchiţă Văcărescu prevedea şi el 
cultivarea limbii româneşti și a patriei cinstire, dar -turtureaua lui sărmană nu 
putea, de fapt, crea un model clasic, fiind ea însăși „o prelungire searbădă“ a 
folclorului. Programul lui Budai-Deleanu n-a fost cunoscut de urmaşi, dar 
poezia română modernă a trebuit să se orienteze oricum, pentru citeva decenii, 
în spiritul aceluiaşi program al creării unei creații originale culte, cu ritmuri 
proprii, cu un univers metaforic propriu şi, cal puţin relativ, sincronizată cu 
stadiul poeziei universale culte, în continuă tramsformare. 

Aşa aredem că trebuie să fie înţeleasă exigenţa lui Budai-Deleanu de 
curmare a tradiţiei lăutăreşti în poezie şi de creare a unei poezii moderne, culte 
prin însăşi originalitatea individuală a autorului ei, prin intenţionalitatea lui 
specific literară. În acest spirit el cere, de fapt, și diferenţierea poeziei propriu 
zise din sincretismul popular, în care versul e text de cîntec, e destinat audiției, 
nu lecturii. Budai-Deleanu cere o poezie independentă de cîntec. El vrea cul- 
tivarea versului deosebită de cea a vierșului care înseamnă pentru el, ca şi 
pentnu Cantemir, vers cîntat !. 

Aşadar o înnoire, în primul rînd, a conținutului (temă majoră împotriva 
poeziei „de doru lelii şi de frunză verde şi ca de aceste“)? şi, în concordanță 
cu aceasta, o înnoire a formei (vers cult) ; „precum sînt deosăbite lucruri asupra 
cărora se fac stihuri, așa deosăbită alcătuire poftesc“ 3, explică poetul. Aceasta 


1 Adn. la finele Cînt. I. 
2 Adn. la finele Cînt. I. 
3 Apud D. Popovici, op. cit, 

este semnificației luptei de precursor a lui Budai- Deleanu pentru „un fel de 
poezie noao“ !, pentru „un gust nou de poezie“ ? în care trebuie să se ţină seama 
de experienţa popoare elor cu mai veche cultură scrisă („italieni și alte neamuri“ 

„Scopul autorului“ (pentru a alătura poezia noastră „poeziei altor neamuri éy 
implică evident polemica, anticonservatoare, cu desfătarea boerească în sunetul 
primitivelor cîntece lăutăreşti. Poetul cult inovator știe că versurile sale vor fi 
socotite „lungi şi împleticite“ şi că receptorii închistaţi în gustul vechi îl vor 
căina că „mal bine era să cînte ca ţiganii noştri şi cu vierşuri cum sînt obicinuite“ 
sau „cu vierșuri de a noastre, ca să ne-o cînte apoi ţiganul nostru“ 5 ş.a.m.d 

b) Programul „minimal “realizabil al poetului aduce, pe de o parte, pre- 
cizări teoretice şi directive litefare, pe de altă parte, o justificare de principiu 
a genului, temei şi formei Țiganiadei. 

Eroi şi fapte istorice, deci obiectul epopeii dorite, există. Dar distanţa 
e încă de netrecut, la 1800, demonstrează Budai-Deleanu, între năzuinţă şi 
posibilităţile reale, determinate ide stadiul dezvoltării limbii literare, a litera- 
turii noastre și, implicit, a autorului însuşi. De aceea : „băgind de seamă că un 
feliu de poesie de aceste, ce să chiamă epicească, pofteşte iun poet deplin Și O 
limbă bine lucrată, nesocotință dar ar fi să cînt fapte eroiceşti, mai vîrtos când 
nice eu mă încredințez în putere, iar neajungerea limbii cu totul mă desmîntă“ 4, 

Tiganiada se anunţa astfel ca un exercițiu premergător, în vederea acu- 
mulării urei experienţe artistice şi a stimulării urmaşilor : o „jucăreauă“... „ca 
prin acest feliu mai uşoare înainte deprinderi să să înveţe tinerii cei de limbă 
iubitori a cerca şi cele mai rădicate şi mai „ascunse desişuri a Parnasului, unde 
lăcuiesc musele lui Omer şi a lui Virghil“ 5. Pînă atunci, „poeticul nostru aici 
chiamă îndeosăbit pre acea musă care ar au cîntat lui Omar Vatrahomio- 
mahia, adecă bătaia şoarecilor cu broaștele“ 6. 

Fireşte că, autodefinindu-şi opera ca pe o „jucăreauă“, Budai- Deleanu 
glumea și că opera hui e cu mult mai mult decît atit. Dar principiul încercării 
unui gen poetic dificil printr-o exersare de tip parodic nu e de loc o glumă, iar 
Budai- Deleanu, indiscutabil, îl avea efectiv. Marele secol al olasicismului fran- 
cez, care preţuia epopeea în chip suprem, avea Şi el nevoie să-și demonstreze 
capacitatea de a produce epopei. Chapelain, stăpîn pe regulile epice, a creat, cu 
La Pucelle, o monstruozitate, de care au rîs multe generaţii. Boileau, în postura 
de legislator al Parnasului, prețuia superlativ epopeea, dar nu şi-a stimulat 
contemporanii s-o întreprindă. Eşecul operei lui Chapelain era o lecție descu- 
rajantă. Boileau însuşi a saris Le Lutrin (inspirat, după unii, din Tassoni) ŞI 
nu o Eneidă. Epopeea eroicomică e mai ales o creaţie a spiritelor lucide, hotă- 
rîte să aidapteze genul nobi! la mijloacele .reale ce le stau la «dispoziţie. Presu- 
punerea unui model în acelaşi Homer care a creat Iliada şi Odiseea acoperă 
cu autoritate inițiativa realistă, care transformă epicul în comic. 

Deci : de la țelul genului epicesc la posibilitatea genului comicesc, care 
practic e pus să parodieze eposul, dar să-i” folosească mijloacele. Ştiinţific, ca 
1 Adn. la finele Cînt. L. 

Prolog ; v. şi Adn. la strofa 9, Cînt. I ete. 
: n la strofa 14, Cînt. IH ; Adn. b (Cocon Idiotiseanul) la strofa 9, Cint, L. 
rolog. 


5 Ibidem. 
6 Adn., iscălită Mitru Perca, la strofa 2, Cine, 7 

orice poet cu un program estetic, Budai-Deleanu îşi caută antecedentele : în 
primul rînd Homer, care „este de bună seamă începătoriul, precum aceii înaltei 
neasămănate poesii ce s-află în Iliada şi Odiseea, așa şi aceştii mai gioase şugui- 
toare a noastre“ ! (cu Batrahomiomabia mai sus amintită), Apoi „modernul“ 
Tassoni (1565—1635), cu epopeea sa eroicomică celebră în epocă, La secchia 
rapita ; abatele Casti, cu Gli animali parlanti, „adecă jivinele vorbitoare“, 
apărută în 1802, dec: perfect contemporană, ba chiar ulterioară datei (1800), 
pe care o găsim pe manuscrisul primei variante a figaniadei ; şi La pucelle 
Orleans a lui Voltaire. 

Adnotările sesizează, pe parcurs, diverse izvoare concrete din tradiţia 
poetică universală, inclusiv din modernii Milton şi Klopstock, dar, cel mai 
adesea, din clasici. Musofilos spune într-un loc că „poetul nostru toate le-au 
împrumutat de la alţii, ca să-şi facă mai plăcută izvoditura“ ?. 

„Aici — notează în ale loc — să vede poeticu a imita pre Omer, cînd 
scrie de bătrînul Nistor“. 3 „Poeticul — înseamnă Mitru Perea — chiamă pe 
Apollon într-ajutoriu... facind după obiceiul poeţilor lătineşti“. + Erudiţian 
arată că „pădurea nălucită au împrumutat poeticul nostru de la „Tasso, numai 
cu oarece usăbire, iar curtea au luat-o de la Ariosto“ 5 şi că, în cutare loc, 
„poetul nostru de bună samă au vrut să imiteze pe Virghil, cînd sarie că Eneia a 
mers la Cîmpul Elizei“ € ş.a.m.d. 

Exegeţii operei au arătat convingător că Țiganiada, faţă de precedentele 
citate cu lux de amănunte de către autorul ei, rămîne, indiscutabil, cum tot 
acesta arăta, o operă originală : „nu este furată, nici împrumutată de la vreo 
altă limbă, ci chiar izvoditură noao şi originală românească“ 7. Nu ne vom 
opri la analiza creaţiei artistice, dar vom scoate în evidenţă ceea ce ţine de con- 
ştientizarea procesului artistic în conformitate cu exigenţele proprii unei estetici 
literare. Cele mai multe din „împrumuturile“ reliefate de autorul însuşi sînt, 
în realitate, elementele unei „parodii originale“ nu ale unei imitații. Brînduşa, 
mama lui Parpanghel, e o Circe care-şi ironizează, în fond, prototipul. În stil 
homeric, apare, în locul clasicului Nestor, Drăghici, ducul ţiganilor fierari. Imi- 
taţia lui Virghil, după episodul lui Eneea în Cîmpiile Elizee, e călătoria lui Par- 
panghel într-un rai „tot cu fripți cîrnăciori lungi, aioşi“. Budai-Deleanu paro- 
diază constant tradiţiile literare «devenite clasice, nu ile foloseşte ca mituri. La 
fel, apar, ca şi invocarea lui Apollon, toate apelurile la Muze, glumind cu este- 
tica inspiraţiei : la un moment dat „poetul înfierbîntindu-să, începusă a zice 
unele care pe vremile aceste ar putea doară să vateme pe oarecarii“ („şi mă tem 
ca, necătind la rangă — spun versurile adnotate — să nu-mi puie masa subt- 
fălangă“) ; „pentru aceasta trezindu-să, să opreşte și pune vina pe musă, ca 
cînd ea ar fi pre vorbitoare, cum sînt deobște muierile, care, câteodată, mai bu- 


1 Epistolie închinătoare. 

> Adn. a la strofa 74, Cint. V. 

3 Adn. la strofa 85, Cint. L. 

* Adn, la strofa 91, Cînt. I. 

5 Adn. la strofa 80, Cînt. II. 

8 Adn, la strofa 121, Cînt. IX ; v. şi “Adn. b la strofa 109, Cin. IV. 
7 Epistolie. 

curos ar crepa, decît să nu spuie cele ce ştiu despre alţii“ !. Sau : „Poetul, mora- 
lisind oarecită vreme, zice cătră musă să lase aceste lucruri, fiind că mu este bine 
a spune lucrurile“ ? etc. ... 

Țiganiada nu este o „jucăreauă“ decît în aparenţă. Ea e mult 
deasupra unei producţii „comiceşti“. Paul Cornea găseşte în ea un subtext de 
supremă gravitate filozofică şi interpretarea mu e forţată. Cum însă ne ocupăm 
de ceea ce poetul însuşi aduce, paralel cu creaţia artistică, în ordinea clarifică- 
rilor conceptuale, ne vom mărgini la ceea ce e fundamental: funcţia artistică 
a operei în însăşi intenţionalitatea declarată principial, chiar dacă sub văluri 
tactice, a autorului. 

Alcătuirile comiceşti sînt, în concepţia lui Budai-Deleanu, doar „de ris“ 3. 
Tiganiada, în mod deliberat, nu se limita la acesta : „această alcătuire — ex- 
plică poetul — trebuie să fie o mestecătură de trei feluri de poezie, adică din 
iroicească, ci va să zică vetejească ; comicească, ci va să zică de rîs sau şoadă, 
şi din satiricească, ci va să zică batjocoratoare, fiindcă, bătîndu-şi joc de unele 
nebunii, depărtează pre om'de la urmarea lor. În urmă, precum socotesc eu, 
toate ce s-au adunat în această poezie măcar că se ţin deolaltă, totuşi se vede că 
autorul şi prin aceasta au satirizat pe alți poeţi“. Comică în forme epice, Jiga- 
niada era concepută şi ca o luare în rîs a unor poetici desuete, și ca satiră. Acest 
din urmă aspect e, în fond, decisiv, deşi aamuflat. Poetul mu-şi dă pe faţă „sco- 
posul“ satiric, dar şi-l dezvăluie aluziv, încă din epistolie, apoi ori de cîte ori 
are prilejul. Inspiratoarea lui principală e „muza cîrtitoare“. Gluma trebuie să 
inducă în eroare pe unii, dar să fie descoperită de alţii. De aceea, adresîndu-se 
lui Mitru Perea, poetul îi atrage atenţia că „s-află într-însa şi critică, pentru a 
cării dreaptă înţelegere te poftesc s-adaugi oarecari luări-aminte, căci ştiu bine 
că vei înţălege ce am vrut eu să zic la multe locuri“. Și : „multe am soris acolo 
ce poate că la mulți nu le va plăcea ; însă toate adevărate.“ „Jucăreaua“ era 
presărată dinadins „cu oareşcare gînduri serioase, de grea şi matoră socoteală, 
iară pretutindenea plină de oritică“. Criticos, adnotatorul, are dreptate să se 
bucure că a prins subînțelesul operei : „Vedeţi, dară, că bine zisăi eu că aici e 
sateră ascunsă“ 4. 

Numai aparent „jucăreauă“, figaniada e numai aparent şi o ilustrare a 
„programului minimal“ de care am amintit. Dacă epopeea românească Îşi avea 
în momentul respectiv substanţa, problema realizării ei răminea a mijloacelor 
literare, cum se şi justifică Budai-Deleanu. Dar „poemationul eroicomic“ folo- 
seşte, în exprimarea unei teme comice și satirice, tocmai dificilele mijloace ale 
genului eroic ; „cine era în stare — scria D. Popovici să oreeze limba poemei 
eroicomice, ar fi putut să creeze şi limba epopeii serioase“. Poetul își impunea 
scrierea acelui gen de literatură care avea cea mai mare eficiență în luptă ; 
aceasta se afla în faza criticii, a distrugerii vechiului. Epopeea naţională apar- 
ține fazei constructive a revoluţiei naţionale. Budai-Deleanu îşi anunţa opere 
viitoare „însă nu mai mult de șaşă, ci serioase şi adivărat eroice“ 5. Timpul 


1 Adn. la strofele 13—14, Cînt. VII. 
2 Adn. a la strofa 28, Cînt. XI. 

9 Epistolie. 

1 Adn. c la strofa 30, Cint. VI. 

5 Epistolie. 

acestora va veni însă, în mod obiectiv, ceva mai tirziu, cind o vor încerca într- 
adevăr, însă cu mai puţin succes decit precursorul lor meştiut, poeți din preajma, 
lui 1848. 

c) Programul literar al lui Budai- Deleanu se sprijină, cum am spus, pe 
elementele încă risipite, dar unitare în esența lor, ale unui sistem de teorie lite- 
rară, primul în gîndirea estetică românească, dacă facem abstracţie de nudimen- 
tarele poetici de la sfîrșitul secolului al XVIII-lea, rămase simple compilaţii. 
Acest sistem, ca şi programul pe care-l justifică, e eclectic ca metodă, nu ca sub- 
stanţă ideologică, în sensul că se inspiră dim estetici paralele, succesive şi chiar 
contradictorii, cu scopul de a extrage o doctrină literară corespunzătoare luptei 
sociale, naţionale şi culturale a momentului. 

Realitatea artistică a operei a sugerat exegeţilor (îndeosebi lui Paul 
Cornea) un poet care se menţine relativ în cadrele clasicismului, în sensul dat 
acestuia de secolul luminilor, dar şi un poet care anunţă, prin concreteţea parti- 
cularităţilor sale, ca și prin elemente de „culoare locală“, preromantismul, ba 
chiar romantismul Însuși. Explicaţia dată recent ar fi aceea a depăşirii unei 
doctrine dogmatice, pe care şi-o insuşise omul de cultură clasică, prin acuitatea 
senzorială a ţăranului care a rămas în fond Budai-Deleanu și prin militantismul 
lui activ, tendenţios, opus seninătăţii clasice. Indiscutabil, e justificată această 
explicaţie, dar incompletă. Ea ignoră caracterul neîntrerupt principializat, jus- 
tificat teoretic, al creaţiei lui Budai-Deleanu. Chiar dacă a ajuns instinctiv şi 
empiric la depăşirea intenţiilor artistice iniţiale, criticul și teoreticianul, care-l 
secondează pe poet, cind nu-l premerge, a trecut totul şi pe planul doctrinei. 
Astfel, în însăşi ideologia literară a lui Budai-Deleanu, chiar în formularea, ei 
sugestivă de către autorul î însuşi, găsim acea îndrăzneață î încercare de sinteză 
estetică pe care opera scrisă la începutul secolului al XIX-lea o ilustrează. 

Teoretic, Budai- Deleanu se situează în momentul decisiv al luptei pe care 
francezii au numit-o între antici şi moderni. Deşi, ca atare desfăşurată i în pri- 
mele decenii ale secolului al XVIII- lea, ŞI oarecum întrecută, pînă la 1800, de 
evenimentele epocii, această luptă, î în sensul ei, rămîne cea definitorie, chiar 
pentru alte cîteva decenii, pentru că ea implică inevitabilitatea ciocnirilor dintre 
clasicismul secolului al XVII-lea şi romantismul secolului al XIX-lea. Lupta 
modernilor iniţial rămîne în hotarele estetice ale clasicismului, dar reprezintă o 
primară răzvrătire, cel puţin împotriva universalităţii modelelor stabilite. Seco- 
lul al XVIII-lea cultivă un postclasicism care se întîlneşte adesea fără să se 
lovească evident cu preromantismul, dar zdruncină definitiv temeliile clasicis- 
mului, punîndu-i, alături de antici, pe moderni, relevînd arta naţională, redes- 
coperind epica medievală şi populară. Deşi în Franța î însăşi, patria clasicismului, 
pot fi sesizați toți germenii discordiei fertile, în strinsă determinare reciprocă, 
de fapt, cu fenomenele sociale care vor încheia secolul cu marea revoluţie bur- 
gheză, secolul al XVIII-lea aduce, o dată cu discutabilitatea clasicismului, şi 
concurarea literaturii franceze, a cărei supremație se clatină. Fenomenul literar 
al secolului, în Europa, pune, cel puţin în rînd cu Franţa, Germania şi Anglia. 
Chiar spiritele franceze de la Voltaire la M-me de Staël, contribuie la aceasta. 

Budai-Deleanu era în orice caz da curent cu marile literaturi moderne. 
Literaturile italiană și franceză sînt frecvent amintite în Tiganiada, întotdeauna 
cu referiri sigure, de om familiarizat cu ele. Milton al englezilor şi Klopstock 
al germanilor sînt citați firesc. Imposibil, evident, ca, de asemenea, slujbaşul 

chesaro-arăiesc de la Lemberg să mu fi cunoscut mişcarea literară a polonezilor. 
Această contemporaneitate a culturii literare îl situează pet Budai- Deleanu în 
spiritul secolului al XVIII-lea, nu prin împărtăşirea esteticii aparent consacrate 
a acestuia, ci printr-o receptare sensibilă a luptei de idei în estetică. 

Paul Cornea, în studiul de care am vorbit, se întreabă dacă se poate sta- 
bili vreo relaţie între tendințele :preromantismului european şi Budai-Deleanu. 
Identificînd afinităţile, cercetătorul își păstrează prudența, vorbeşte de „im- 
pregnarea cu atmosfera literară a momentului“, ca de un contact cu efect totuşi 
redus, înclină să atribuie coincidenţei ceea ce ar părea să fie rodul influenței şi, 
în genere, cenzurează robul situării constante, teoretice, a lui Budai-Deleanu 
pe poziţiile unei anumite estetici. „Hotărîtoare f în oreația lui Budai-Deleanu e 
propria lui existenţă de om din popor.“ 

Convingerea noastră 'rămîne că omul secolului al XVIII-lea, care ena 
Budai- Deleanu, raționalist cu spirit oritic, dar și un militant activ înpr-o luptă 
socială şi națională, nu lasă nimic din creația sa la nivelul experienței spontane. 
El pornea de la premizele unei estetici şi, cînd oreația lui depășea asemenea pre- 
mize, simțea nevoia unei imediate justificări teoretice, care e Întotdeauna în 
sincronizare cu lupta de idei a epocii. Nu e nevoie pentru aceasta să presu- 
punem cutare sau cutare influenţă, localizată la un nume sau un curent. Se poate, 
de pildă, ca Budai- Deleanu să mu fi cunoscut, în anii studiilor sale la Viena, 
„mișcarea de emancipare a literaturii germane de sub tutela clasicismului uscat 
şi a raționalismului francez“ (cf. Paul “Connea). Se poate să nu fi fost în strîns 
contact cu aşa-zisa „mişcare bandică“ de care vorbeşte Paul Cornea. În orice 
caz, despre Klopstock amintește cu aceeaşi firească degajare cu care vorbeşte 
despre indiscutabilele autorități ale antichităţii, deci mişcarea nu-i poate fi 
străină. Dar cert e că, pentru înţelegerea orientării estetice a lui Budai-Deleanu, 
trebuie să ne îndreptăm spre cultura ideologică încă dominantă în epocă şi 
căreia Budai-Deleanu îi aparţine indiscutabil, cea franceză. Doar nu-şi închi- 
puie nimeni că studiile la Viena, pe la 1780, înseamnă un contact cu cea mai 
recentă ideologie germană a epocii. Herder nu intra în cultura lui Budai-De- 
leanu, cum nu intra nici Kant, Viena fiind, în cultură, pe atunci, mai aproape 
de Franța decît de Germania. Cu atît mai mult era franceză şcoala culturală a 
Poloniei, formată ide secole sub înriurirea curentelor cu care se întilnea sau se 
ciocnea jesuitismul, universităţile poloneze fiind catolice. Paul Cornea însuşi su- 
gerează necesitatea studierii, pentru situarea lui Budai-Deleanu, a atmosferei 
literare din Polonia contemporană lui, unde moda poemelor eroicomice pare să 
ne trimită la voltairianismul scriitorului. 

Budai-Deleanu poate fi înţeles tocmai prin raportarea la istoria „certei 
dintre vechi şi moderni“, care decidea, de fapt, dreptul tuturor literaturilor noi 
la independenţă şi la înflorire. Cind, la 1711, îşi prefaţase traducerea Iliadei, 
doamna Dacier susținuse că „limba noastră (adică franceză) nu ar putea atinge 
frumuseţea expresiei cline“. Aceasta era poziţia veche, de susținere a unei defi- 
nitive superiorităţi greco-latine, faţă de literaturile naţionale, moderne. Opo- 
nenţii doamnei Dacier veniseră să demonstreze că limbile romanice nu sînt in- 
ferioare celor antice şi că literaturile moderne au toate posibilitățile maximei 
dezvoltări proprii. Budai-Deleanu se situa fundamental pe aceste poziţii, pentru 
a-şi apăra și ilustra limba şi Hteratura naţională. El avea cultul anticilor, dar nu 
li se închina, şi-i admira deopotrivă pe moderni. Era principial împotriva în- 

chistării academice şi „gustul noului“ — în spiritul modernilor — era un prin- 
cipiu capital pentru el, ca şi pentru, să zicem, La Motte, care spusese, la înce- 
putul secolului, într-un Discours sur la poésie : „Cea mai mare parte a scriito- 
rilor ar trebui să caute ceva mai mult noutatea, chiar cu riscul de a da mai 
puţine lucrări“. Pentru Budai-Deleanu, Homer şi Virgiliu sînt autorități nepie- 
ritoare, dar îndrăzneala inovatoare are drept pildă literatura modernilor, şi 
admiraţia lui pentru Milton vine, cert, de la Voltaire (Essai sur la poésie épique 
— 1728 ; Le siècle de Louis XIV — 1751) care scrisese : „eram uimit că puteam 
găsi într-un subiect ce părea atit de steril o atit de mare fertilitate a imagi- 
naţiei,..“, „Nici o maţiune n-a tratat morala în versuri cu mai multă energie şi 
adincime decît națiunea engleză.“ Paradisul pierdut e, pentru Budai- Deleanu, 
un model mai activ, într-un fel, decit liada şi Eneida. 

Miltoniană este, conştient, la Budai-Deleanu, folosirea miraculosului în 
Tiganiada. În această privinţă, nu trebuie să ne lăsăm înşelaţi de aparenţe şi 
să-l opunem pe autorul nostru enciclopediştilor. E adevărat că aceştia, raţiona- 
lişti, respingeau categoric miraculosul, care, pentru clasicism, era structural ; 
„podoabele epopeii, potrivite pentru greci, pentru romani, pentru italienii seco- 
lelor XV, XVI, scria Diderot (Dorval et moi, 3-e entretien, 1757), sînt pro- 
scrise pentriu francezi ; ; zeii fabuliştilor, oracolelor, eroii invulnerabili, aventurile 
romaneşti nu mai sînt la modă“. Era aducerea pe pământ, realismul burghez al 
enciclopediștilor. Budai-Deleanu „pare, dimpotrivă, să urmeze docil autoritatea 
antică: Poeticul — explică el într-un loc — „au întrebuințat mahine, adecă 
precum elinii şi latinii pre zieii săi şi zieuăle sau zinele Şi, nimfele sale au întră- 
buințat, aşa el, după credința deobşte de acum, pre îngeri și demoni“ 1. Dar, în 
realitate, această întrebuințare a mabinei, justificată pe considerentele cultului 
pentru antici, e făcută după modelul lui "Milton, pe care legislaţia lui Boileau 
îl repudia fără drept de apel. Această legislaţie accepta 'miraculosul păgîn, dar 
interzicea miraculosul creștin. 

Budai-Deleanu recurgea la miraculos exalusiv ca la un procedeu poetic ; 
de aceea atrăgea mereu atenţia că „trebuie înţeles alegoricește“, nu religios. Dar, 
mai ales, el trecea teoretic și practic dincolo mu numai de clasicism, ci şi de 
Milton. Acesta înlocuise mitologia greacă prin Biblie. Budai-Deleanu o înlo- 
'cuieşte cu o încercare de mitologie populară românească, în care legende 
biblice, suprapuse fondului păgtn, au creat vradiţii şi datini curente în folelor. 
Procedeul artistic clasico-miltonian e „naționalizat“, reluind de fapt contactul 
cu procedeul basmului popular ; poetul „personiseşte“ intenţionat patimile și 
virtuțile în eroi care aparţin folclorului — sfinţi, draci, zîne ş.a.m.d. „Adecă 
— aşa cum intuieşte Kir Simplitian — ca şi ţăranii noştri la poveşti cînd spun 
de ciumă, de muma pădurii şi a vînturilor.“ ? 


Astfel, faptul că a „pus la lucrare sfinți creştinești“ ?, încălcînd arta 
poetică a lui Boileau, accentuează folosirea — şi antireligioasă — a miraculo- 
sului. Fostul teolog, raţionalist, nu pierde prilejul să atragă atenţia asupra va- 
lorii poetice, folclorice, împotriva. oricărei interpretări mistice, superstițioase : 


1 Adn. la finele Cînt. 1L. 
2 Adn. a la strofa 9, Cînt I. 
3 Adn. b la strofa 9, Ciunt IV. 

cutare alegorie la care recurge e adnotată ca „o veche întru norod credință de- 
şartă“ t, alta „o crezătorie vechie“ 2 etc. 

Sub masca procedeului clasic, Budai-Deleanu inovează, de fapt, anticla- 
sicist, astfel cum în genere foloseşte metoda iluministă a „travestirii“. 

El împărtăşeşte admiraţia secolului pentru Matastazio (pe care-l idola- 
triza şi lenăchiţă Văcărescu) şi traduce fragmentar din opera lui. Admirat la 
cuntea Habsburgilor, ca şi în întreaga Europă, Metastazio era, totuşi, în 
epocă, reprezentantul unui vînt de libertate anticlasicist. În gîndirea critică el 
se întilneşte au răzvrătişii contemporani ai Italiei, dintre care Giuseppe Baretti 
a şi fost identificat de unii ca model pentru Budai-Deleanu, prin opera sa, 
Frusta letteraria, (vezi G. Călinescu în Istoria literaturii române, apoi în Budai- 
Deleanu şi Baretti, articol din „Revista Fundațiilor“ nr. 8 din 1941). De fapt 
e, şi aici, „ideea de a ascunde satira împotriva contemporanilor sub numele unui 
popor antic“ ca şi sub alte măști — frecvente in secolul Scrisorilor persane ale 
lui Montesquieu. 

Dar, sub masca miraculosului, Budai-Deleanu inovează în spiritul celor 
mai îndrăzneţe mişcări literare contemporane care cer afirmarea literaturilor 
naționale, împotriva universalismului clasicist. El face folclor. Nu numai 
că adună datini prin care traduce în limba poporului său motive ale epocii cla- 
sice. Ci „poeticu nostru au silit să bage în povestea această toate zisele sau pro- 
verbiile deobşte, ce se obicinuiesc la ţărani“ 3; aşa cum, de asemenea, „poeticul 
au vrut să puie în obiceaiu sau doară să pomenească neşte cuvinte obişnuite în 
multe părţi pe unde s-află românii, mai vîrtos în Ardeal, doar ca să le scape de 
peire, căci acum puţini foarte, şi numai între ţerani, le vorbesc“... 4. Budai-De- 
leanu acţionează în coincidenţă, oarecum, cu un Herder, tocmai pentru că spre 
aceasta conduce situarea de partea modernilor împotriva vechilor, în marea 
ceartă a secolului, adică tocmai pentru că trage concluzii fundamentale din lupta 
pentru afirmarea naţională în creația literară. 


+ 


Rodnică ni se pare însă în genere, pentru înţelegerea ideologiei literare a 
lui Budai-Deleanu, situarea lui de partea modernilor, împotriva vechilor, în 
marea ceartă a secolului al XVIII-lea (şi, în definitiv, a oricărui secol). 

Ca exeget dialectic al creaţiei artistice, Paul Cornea a sesizat perfect 
această situare, considerînd-o însă mereu implicată şi oarecum spontană. Putem 
relua punct cu punct toate afirmaţiile sale excelent argumentate prin realitatea 
operei. „J iganiada — spune el — este o insurecție... împotriva clasicismului...“ 
„Pretinzind că-i respectă pe clasici și că lucrează în marginea exemplului lor 
— el contrazice în fapt vechile modele şi se abate de la normele idealului clasic.“ 
„Sub tiparele de suprafaţă ale vechilor dogme, circulă prin 7iganiada seva vi- 
guroasă a unei arte a adevărului concret“ ş.a.m.d. Însă, spre deosebire de Paul 
Cornea — şi parafrazindu-l în opoziţie — am spune că „putem ști, în linii esen- 


Adn. 2 la strofa 95, Cînt. I. 
Adn. 1 la strofa 75, Cînt. II. 
Adn. la strofa 21, Cînt. II, 
Adn. la strofa 69, Cînt. I. 

țiale, la ce s-a gîndit scriitorul cînd s-a adăpostit -precaut la umbra marilor 
modele“ şi de ce „procedeul său seamănă cu o stratagemă.“ 

Adnotările din subsolul Țiganiadei ni-l arată tocmai ca pe un teoretician 
modern (evident al secolului său), folosind stratagema pseudo, şi în fond anti- 
clasicistă, a celor ce ridicau steagul luptei împotriva supremaţiei vechiului. 
Realirăţile sociale și naţionale în ţara lui îl ajutau să refacă sau să se solidari- 
zeze cu noua estetică a epocii, necesară luptei antifeudale a burgheziilor naţio- 
nale în ascensiune, care pregătea, în înseși cadrele consacrate, revoluţia, care le 
va sparge definitiv. Este ceea ce n-a intuit D. Popovici, care constata limpede 
elementele iluministe şi preromantice ale teoriei literare la Budai-Deleanu, dar 
continua să le considere în sine pe cele clasiciste, fără să le înţeleagă rolul 
travestitor. l 

E chiar surprinzător cum, luîndu-le ad litteram, enuditul D. Popovici 
identifica în adnotările lui Budai-Deleanu o serie de reguli poetice aparţinind 
esteticii normative a clasicismului, deşi găsea la tot pasul contradicții. El dis- 
tingea la Budai-Deleanu, ca regulă poetică cvasigenerală, alegoria, şi căuta pre- 
cizarea diferitelor sensuri pe care le avea aceasta în concepţia lui Budai-Deleanu 
pentru a ajunge la concluzia că acest termen, de fapt, acoperea cam toate figu- 
rile stilistice, 

În realitate, Budai-Deleanu nu făcea asemenea vagă poetică de tip cla- 
sicist, încălcînd întocmai precizia clasicistă a tuturor normelor ce definesc 
„noima figunată sau strămutată“. Deosebirea pe care o face între „poetic“ şi 
„urătoriu“ (orator), prin aceea că primul foloseşte personisirea !, este doar 
aparent clasicistă. Poetica oficială a clasicismului nu se distingea esenţial de 
retorică în ce privește figurile de stil, limbajul figurat, personificarea. Budai- 
Deleanu deosebeşte, în realitate, limbajul poeziei de cel al prozei, căutind, 
sub o terminologie clasică, specificul poeziei, preocupare străină clasicismului 
şi proprie inovaţiilor estetice fundamentale care tes la iveală în secolul 
al XVIII-lea. Acum, în antagonism cu legile Parnasului, se vorbeşte chiar şi 
în Franţa, din ce în ce mai mult, de nebunia poeţilor, pînă într-atir încît lumi- 
noase spirite raţionaliste de enciclopedişti ajung să nege justificarea poeziei ca 
atare ; dar alții o justifică tocmai prin această notă aparte, care anunţă logica 
poeziei de mai tirziu, considerată în afara logicii formale. Fontenelle, conci- 
liator Între extreme, acceptase „nebunia poeţilor“ cel puţin ca o condiţie pe 
care le-ar fi impus-o dificultățile versificaţiei ; de aceea, explica el în Discursul 
la Academie din 1749 : „li s-a îngăduit un fel de limbaj particular, întorsături 
mai îndrăzneţe, mai neprevăzute ; în fine ceea ce ei înşişi numesc, lăudîndu-se, 
un frumos, un nobil, un fericit delir — într-un cuvint ceea ce dreapta rațiune 
n-ar accepta“. O asemenea poziţie chiar era suficient definită împotriva dlui 
Boileau și a raţionaliştilor, care verificau justeţea poeziei prin transformarea 
ei în proză. Dar, de fapt, nici măcar pentru un Fontenelle specificul acesta al 
expresiei nu era impus doar de stiingenţele formei, ci corespundea unui fond 
poetic aparte, unui fel deosebit de a recepta realitatea obiectivă, de vreme ce 
afirma despre Eschil că era „un fel de nebun, care avea o imaginaţie foarte vie 
şi nu prea ordonată“. Cam în aceeaşi vreme, abatele Trublet, (în vol. III din 
Essais, 1754) vorbea despre „nebunia oamenilor de talent, a poeţilor“. 


1 Adn. 1da strofa 9, Cint. L. 

Oare mu sîntem îndreptăţiți să constatăm ecoul unor astfel de discuţii 
(ale acestora sau ale altora din aceeaşi sferă) şi situarea lui Budai-Deleanu de 
partea specificului poetic, cînd citim o controversă ca aceea atribuită lui Muso- 
filos (iubitorul de poezie) cu Chir Idiotisianul (al cărui „raţionalism“ plat e 
calificat prin numele pe care-l poartă) : 

Idiotisianul : „Aşadar poeticii aceia trebuie să fie un feliu de nebuni, ce 
nu vorbesc ca oamenii“ + 

Musofilos : „Acum şi mie-mi scapă răbdarea cînd văd luări-aminte de 
acest feliu ; am luat sama mai înainte că care nu înțălege ce este poesia şi ce va 
să zică poetu, acela mai bine să tacă...“ ? 

Poetul foloseşte în genare „voroava poeticească“, iar aceasta nu e doar 
„noima figurată“ adică tropii clasici ai poeticii, ci imaginea poetică, modul lui 
propriu de a da o înfăţişare sau o întruchipare concret — sensibilă a cunoaște- 
rilor, adică în terminologia lui Budai-Deleanu — o „obrăzuire“. 

Desigur, Budai-Deleanu, cum scria D. Popovici, personifică adesea 
abstracţiunile „după, reţeta practicată de epopeea secolului al XVIII-lea“, dar 
obrăzuirea nu e doar unul din termenii dibuiţi pentru personificare, ci invers, 
personificarea e forma sub care poetul, în tonul epocii, concepe cel mai des 
specificul poetic al obrăzuirii. El vrea îndeobşte „să obrăzuiască mai chiar 
(clar) şi poeticește, lucrul“ 3. De aceea vin atit de desele explicaţii : „poetul vrind 
să obrăzuiască vremea de noapte“ 4, „poetul obrăzuind noaptea“ 5, „aici va să 
obrăzuiască poetul bătaia duhurilor“ etc... 6. În același sens, poetul închipuie, 
adică dă chip tuturor cunoaşterilor, inclusiv abstracţiunilor, el năzuind „a în- 
chipui și la lucruri neînsuflețite și fără trup, ca cînd ar avea trup şi suflet“. 

Această normă deocamdată formală, pentru o „artă a adevărului con- 
cret“ coexistă cu teoretizarea, mai puţin revelatoare, a alegoriei cu ciroulaţie 
în epica secolului al XVIII-lea, căreia D. Popovici îi dădea prioritatea. Cînd 
vorbeşte de obrăzuire, Budai-Deleanu se referă la realizarea unei imagini sen- 
sibile, care materializează cunoaşterea. Altul este procedeul, la origine, al „per- 
sonificării“ unei idei prin transformarea ei într-un nume propriu ; explicind 
cutare cuvînt, scris cu majusculă, poevul ne lămureşte că „autorul nostru, după 
obiceiul „poeticesc, face din ideea cuvîntului acestui, o persoană.“... Însă, şi în 
acest caz, urmează concretizarea propriu-zisă, întruchiparea ideii, „obrăzuirea“. 
El scria Urgia cu majusculă, şi, „fiindcă urgia, după noima ce cuprinde în sine 
acel cuvint, însemnează cea mai mare neiubire şi nepriință, el încă, ca să o tipă- 
rească mai bine, o zugrăveşte ca pe o zînă rea ce nu suferă nimic ce e bun“ etc. ... 

Importantă, deci, nu este definirea clasică a diverselor figuri de stil cînd 
(realitățile) „poetul le-au zugrăvit după regulile poeziei“, ci faptul că toate ima- 
ginile „să înţăleg, cum am zis, poeticește şi alegoriceşte“ — precizare repetată 
de nenumărate ori în subsolul textului. Importantă e însuşirea specificului re- 


Adn. la strofa 91, Cînt. IL 
Adn. c la strofa 30, Cinr. VI. 
Adn. la strofa 14, Cînt. L. 
Adn. la strofa 3, Cînt. V. 
Adn. la strofa 9, Cint. VL 
Adn. la strofa 95, Cînt. VII. 

flectării poetice, renunțarea la interpretarea ad litteram a poeziei după regulile 
prozei. Evident, faptul că alegoricește mai înseamnă adesea şi limbajul esopic 
al travestiurilor cu Scop Critic nu schimbă datele problemei, ci le particulari- 
zează. Cînd poetul ride în adnotări de părintele Disidimonescul, care vede în 
episoadele miraculoase tot felul de rerezii, el apără şi specificul poeziei cu toată 
„nebunia“ ei, şi atacurile: pe care le întreprinde, sub pavăza acestei „nebunii“... 

Teoreticianul îl apără necontenit pe poet într-o energică și clară: „critică 
de susţinere“ a specificului poetic. Din acest punct de vedere, „convențiile“ 
poeziei, ca şi limbajul ei, trebuie să fie acceptate tocmai pentru a permite liber- 
tăţile creatoare. 

Dogma clasicistă a celor vrei unități era substanţial anticonvenţională : ea 
pretindea reproducerea realităţii cît mai aproape de categoriile ei reale — de 
spaţiu şi de timp — frinînd imaginaţia şi dinamica ei. Artistul trebuia să dea 
spectatorului iluzia realităţii ; nu cerea şi nu-i îngăduia detașarea. Nu trebuie 
să ni se pară hazardată asociaţia pe care o face Paul Cornea cînd vede la 
Budai-Deleanu, „mutatis mutandis“, efectul de distanţare de care vorbea Brecht 
şi care într-un sens mai larg, e o veche practică a literaturii. Teoreticianul 
Budai-Deleanu cere mereu cititorului „să se distanţeze“ adică să nu confunde 
convențiile artistului cu realitatea însăşi. La aceasta se referă repetatele precizări 
privind convenţia naratorului ca martor ubicui al evenimentelor descrise. 

Idiotisianul întreabă frecvent : „Cum au putut el să ştie ce au făcut şi ce 
au vorbit sfinții în rai?“ 1. „De unde au ştiut poetul acesta cele ce au vorbit 
dracii în iad ?“ 2 „Dar de unde ştie el numele tuturor, fiindcă poetul n-au fost 
de faţă la bătaie ?“ 3 ș.a.mad. 

Răspunsul poate fi unul evaziv, care apelează la autoritatea modelelor 
pur şi simplu. Îl dă Muștnul ot Punt: „Poetul au ştiut de acolo de unde au 
ştiut şi Omer, care încă n-a fost ide faţă la bătaia de la Troada“ 4. Dar poate fi 
şi acela de principiu pe care-l dă îndeobşte Musofilos, invocind de fiecare dată 
specificitatea imaginii : „Aceasta trebuia să se înţăleagă poeticeşte“... 

Adnotind un vers din strofa a III-a a Cîntecului al VI-lea, în care poetul 
pomeneşte de Retezat, Erudiţianul explică : „Adecă la un munte ce este între 
Țara Românească şi Ardeal“. Criticos adaugă imediat: „De aci să cunoaşte 
că izvoditoriul cel de întîi acestor stihuri au fost ardelean, căci almintre nu ar 
fi pomenit de Rătezat“. Evident, nu greșea Criticos identificind originea poe- 
tului (care, din pricini extraliterare cunoscute, şi-o ascunde şi şi-o relevă tot- 
odată), dar, teoretic vorbind, concluzia este lipsită de : argumente pe planul este- 
ticii literare : : scriitorul epic poate vorbi idespre locuri ca şi despre fapte, cunos- 
cute numai prin imaginaţie — cum e pus să argumenteze, + de data aceasta just, 
pe temeiul bunului-simţ, Mîndrilă : „Aşadară ar trebui — spune el — să fie şi 
din Thesalia, căci pomeneşte Parnasul, muntele 'Thasalii ; ar trebui să fie şi 
muntean, că pomeneşte Cetatea Neagră, ce este în ţara muntenească“. 

Interesant e în acest context, care afirmă libertatea imaginaţiei artistice, 
jocul modern al lui Budai-Deleanu, care-şi asigură din cînd în cînd cititorii de 


Adn. 1 la strofa 8, Cînt. IV. 
Adn. 1 b la strofa 18, Cint. VI. 
Adn. 1 a da strofa 65, Cînt. XII. 
Adn. 1 c., ibidem. 

caracterul documentar al operei. Mimarea documentării e încă un travestiu spi- 
ritual pentru teoreticianul ficţiunii verosimile sau pur şi simplu al ficţiunii con- 
vingătoare, Îndărătul jocului, poetul cînd loveşte în duşmani, cînd î îşi apără 
îndrăznelile artistice. Cutare episod „fiind spre batjocura călugărilor“ — ne 
explică) Erudiţianul — aceştia „le-au fost şters ca să nu să poată ceti“ ; stihurile 
date, la găsirea lor de către poet, deci „erau șterse și cu mare silință s-au putut 
ceti“, dar cititorul le are acum, pasămite, în forma lor autentificată de docu- 
ment î. La fel, istoria „puţintel mu prea frumoasă“ cu diavolul apărut în mînăs- 
tire în chip ispititor ide fată vie „era ştearsă îm manuscriptul de la Cioara, dar 
s-a întregit apoi din pergamena de la Zănoaga“. Cînd relatează certurile dintre 
eroii J iganiadei şi foloseşte, cu scop artistic, anume „pregiosite cuvinte“, inac- 
ceptabile în poetica atît de cuviincioasă a clasicismului, autorul se ascunde de 
asemenea sub tirania documentului, căci „poeticul toate sfaturile acestea le-au 
aflat el însuşi aşa scrise şi nu s-au cuvenit să le strămute“, Dar, pretutindeni, ca 
jocul să nu fie luat în serios, e adus în scenă de Onochefalos, „capul de măgar“, 
care să exolame convins, la cele mai incredibile întîmplări şi la cele mai cuteză- 
toare stihuri : „aşa au găsit soris“. Numai Mitru Perea are rolul de a da uneori 
lucrurile pe faţă, precizînd teoretic funcţia ficţiunii artistice, care poate com- 
pleta „o întîmplare istoricească, adevănată“ cu o alta despre care nu se scrie 
„la nici un 'letopiseţ“, dar „să vede a fi asemenea cu adevărul“ 2. 

Cea mai importantă observaţie făcută Țiganiadei, ca operă artistică în 
sfera clasicismului, mi se pare aceea pe care Paul Cornea o sintetizează astfel : 
„Spre deosebire de univiersalitatea eroilor clasici şi 'de caracterul anistoric al pla- 
sării acţiunii, teoretizat de Boileau, în Tiganiada există o grijă extremă de a lo- 
caliza intriga și personajele. Budai-Deleanu are simţul dependenţei de circum- 
stanțe, e conștient că, în afara valenţelor lor general-umane, oamenii aparțin 
unui anumit istoric, unui anumit popor şi unei anumite categorii sociale bine 
definite...“. Cel puţin în ce priveşte „modul de a vorbi“, prin. care de fapr ex- 
prima în primul rînd Budai-Deleanu această dependenţă, teoreticianul merge 
paralel şi puţin înaintea poetului, justificîndu-şi procedeele artistice ca fiind 
specifice reflectării artistice, Aceste „procedee, încheind cu universalitatea clasi- 
cistă, deschid drum culorii locale a romanticilor, ca şi tipizării realiste. Paul 
Cornea are dreptate să releve că ascunderea lui Budai-Deleanu îndărătul auto- 
rității lui Homer, care „fieșcărui a dat despărțită fire şi haractir“, nu poate 
înșela şi că, față de clasicism Budai-Deleanu „își lua astfel libertăţi care pînă 
la urmă nu mai erau abateri de la un principiu acceptat, ci reprezentau un nou 
principiu“. Dar în discuțiile din subsolul operei, autorul însuşi ne previne 
asupra oricărei erori și-și dezvoltă categoric noul principiu : 

„Poeticul — îl pune el să spună pe Mitru Perea — face foarte bine“ cînd 
particularizează limbajul personajelor sale ; el ti onie să arete şi chipul de 
vorbit al lor ă ă pînă şi Chir Simpliţianul — 
cînd trece la diale! tiganilor * cu sti altă voroavă sau chip de vorbire între- 
buinţează“ 4, Filologos aduce fără echivoc formularea principiului anticlasicist : 


1 Adn. 1 a, la strofa 93, Cînt. VIII etc... 
2 Adn. la strofa 30, Cînt. I. 

3 Adn. 1 a la strofa 35, Cînt. L. 

4 Adn. 1, ibidem. 

„Poetul în voroava sa deobşte să ţine pretutindene de chipul vorbei deobşte şi 
întrebuințează cuvinte obştite între țărani, afară de tîmplări cînd vorbeşte alt- 
cineva ; căci atunci aşa-şi chibzuieşte voroava ca să fie cuviincioasă persoanei 
care vorbeşte“ 1. De aceea, unul e limbajul cînd „singur povesteşte“ autorul ; 
altul cînd vorbesc eroii ţigani ; şi, cum explică o adnotare, cînd intervine în 
text vorba unui personaj mai cărturar, care, „ca un om bine născut şi cu bune 
învățături, nu vorbeşte așa deobşte ca ţiganii, ci cu un stil mai ales și rădicat“ 


Evident, partioularizarea merge de la individ la atmosferă, la caracteri- 
zarea întreagă a unei scene sau a unei colectivităţi şi Simpliţianul remarcă bine 
„unde mere gîndul autoriului, adecă să arete cum să sfătuiesc țiganii ; că nici 
unul nu lasă pe altul să-ș finșască vorba şi unul grăiește de un lucru, altu, de 
altele“ 3. De-aici, adaugă instructiv Mitru Perea : „să vede îndestul firea lor 
nerăbdătoare“ 4, 


* 


Astfel adnotările din subsolul J'iganiadei sînt simultan o parte organică 
a operei şi o parte ce dublează opera artistică printr-o operă de doctrină lite- 
rară și de critică literară, cu valoare relativ independentă, pe care o are orice 
comentariu teoretic în marginea creaţiei. Calea exprimării doctrinei e şi ea 
aceea a travestiului care închipuie un cor contradictoriu al criticilor în jurul 
operei literare. Mobilizarea unui asemenea cor se explică tocmai prin noutatea 
creaţiei prezentate, prin stîrnirea tuturor prejudecăţilor cu privire la literatură 
şi prin invocarea unor receptori : luminaţi care să o aprecieze just. Încă inexis- 
tentă sub forma ei scrisă, critica funcţiona oral ila începutul secolului al 
XIX-lea, reprezentînd elementar primirea făcută fiecărei noi sorieri româneşti, 
în diferitele categorii de cititori (sau auditori) care începeau să se alcătuiască. 
Și Alecu Văcărescu se temea să nu fie „criticarisit“ şi-şi lua oareşicare măsuri de 
precauţie în prefața poeziilor sale, fără să fi zdruncinat cu nimic gustul existent 
şi fără să-l fi dezvoltat 'prin ceva. 

Comentatori J iganiadei sînt virtuali critici ai operei, de diverse orientări 
politice, ideologice şi artistice, cu diverse receptivităţi estetice și cu diverse ocu- 
paţii. Ei închipuie lupta de opinii a epocii în momentul concret-istoric, al pra- 
gului de secol nou. 

Primul adnotator, căruia într-o primă variantă i se atribuie nemijlocit 
toate „băgările de seamă“, este, fireşte, Mitru Perea, adică Petru Maior — cu 
alte cuvinte reprezintă, sintetic, poziţiile esenţiale ale Școlii ardelene. Autorul 
şi le adaugă pe cele afirmate oarecum ca aparţinîndu-i, dacă ţinem seama de 
faptul că apar nesemnate, În ansamblul lor însă nediferanţiate de cele atribuite 
lui Mitru Perea. 

La puziţiile curente de școală, Budai-Deleanu adaugă însă poziţiile i inova- 
toare în estetica secolului, pe care le-am văzut. Purtătorul de cuvînt al acestei 


Adn. 1, la strofa 14, Cînt. IV. 
Adn. la strofa 78, Cînt. III. 
Adn. la strofa 44, Cînt. 1. 
Adn. la strofa 47, ibidem. 

poziţii e, prin excelenţă, acel adept al specificului poeziei pe care-l cheamă Mu- 
sofilos, amantul muzelor, deci un critic-artist el însuși. 

Comentator receptiv la poezie, Musofilos t e cel ce ştie „ce este poezia şi 
ce va să zică poetul“. Musofilos îi repudiază în ansamblu pe toţi criticii poeziei, 
denumindu-i cîrtitori, chiar şi pe cei ce-i slujesc, de fapt, poetului însuşi, În 
precizarea poziţiilor sale, în interpretarea justă a creaţiei sale. („Unde — 
exclamă 'Musofilos — ar fi izvodirile poeticeşti a lui Omer, a lui Virghil şi, 
în vremurile noastre, a lui Milton la inglezi, a łui Tasso la italieni şi a lui 
Klopstock la nemți, de ar fi socotit aceste învăţate 'noroade de dinşii cum soco- 
tesc aceşti mai sus cîrtitori asupra poetului nostru ?“ 2. — Filipica lui Musofilos 
cuprinde în atacul ei și pe Criticos, unul din principalii comentatori pe care se 
bizuie reliefarea sensurilor Țiganiadei, inclusiv a satirei ascunse... Autorul, de 
fapt, nu se limitează nici la Mitru Perea, nici la Musofilos şi nu pare să împărtă- 
şească fără discernămiînt supărarea acestuia din urmă pe „cîrtitori“. Şi muza lui 
poetică el și-o arătase „cîrtitoare“, spiritul critic îi e propriu, şi — În exercita- 
rea criticii literare — Budai-Deleanu ar fi fost, indiscutabil, tot atît de aspru şi 
violent ca și în critica socială și ideologică pe care o întreprinde. Lui în place, 
cum am văzut, să nu-i fie scăpată din vedere intenţia de a fi „satirizat pe alţi 
poeţi“ și e necruţător nu numai în ironizarea globală „a gustului vechi“, ci şi 
în cazul concret al referirii la Toan Barac, care Îl reprezintă prin ale sale „vier- 
șuri deobşte, nu cu tot bine legate“ 3. 

Alături de 'Criticos, exeget lucid al intenţiilor operei, Budai-Deleanu îl 
acceptă, evident, pe Enudiţianul, personaj ilustrativ pentru Școala ardeleană, 
care are dreptate în genere, dar căruia Budai-Deleanu nu uită să-i accentueze, 
pînă la şarjă, pedantismul, ca şi lui Filologos, replica specializată în explicaţii 
etimologice a celuilalt. 

Un cuplu deosebit în corul comentatorilor îl alcătuiesc Chir Simplitianul 
şi Coconul Idiotisianul, pe care Budai-Deleanu îi distinge și chiar îi opune 
unul altuia, în ciuda aparenţelor. Simpliţianul e cititorul cu bun-simţ care, opac 
în faţa „gustului“ nou, are conştiinţa imsuficienței sale: „nu critisi, spune el, 
cele ce nu înţălegi, ca să nu te faci de răs“ 4. Dimpotrivă, Cocon Idiotisianul, 
căruia i se adresează vorbele de mai sus, nu e numai cum îl arată numele, ci și 
suficientul reprezentant al „gustului vechi“ — boieresco-lăutăresc, îngimfat şi 
încăpăţinat. 

Cel mai periculos pentru o operă ca Țiganiada nu e, însă, Idiotisianul, 
care nu exprimă o forță ideologică activă. Întreaga luptă literară Budai-Deleanu 
o va 'duce, ca şi pe acea social-politică, au dogmatismul teologic, reacţionar şi 
agresiv. Exponentul acestuia, în corul cititorilor, este părintele Disidemonescul. 
Numele şi semnificaţia lui constituie un simbol al înapoierii, care cere ura lup- 
tătorilor pentru progres. 

Îl explică Budai-Deleanu însuşi, într-o notă tipic enciclopedistă. Ca să 
poată Întuneca „mintea curată“ a omului cu „năluciri“, Velfegor are două „slu- 


1 Fără a impune apropieri forțate, remarcăm, în literatura engleză, poemul Musophilus 
or Defence of all Learning al lui Daniel Samuel (1562—1619). Aici, într-o discuţie cu Philo- 
cosmus, eroul apără arta „cultă“ împotriva artelor „inculte“. 

2 Adn. 1 d. la strofa 30, Cînt. VI. 

3 Adn. lui Erudiţian la strofa 32, Cînt, II. 

1 Adn. 1 c. la strofa 9, Cînt. L. 

jitoare“ : prima e „fanatismul, ce va să zică rivna neadevăratei credinţii“, a 
doua, „suprăstăciunea“ „ce va să zică — explică Budai-Deleanu — crezătorie 
deşartă, alții zic, de pe grecie, disidemonie“ 1. Părintele Disidemonescul este deci 
reprezentantul criticii scolastice, opac faţă de orice specific artistic, judecînd 
totul în raport cu canoanele bisericeşti şi ajutind, cu întreg balastul superstiţiilor 
dogmatice, fanatismul care descoperă pretutindeni erezii, Musofilos îl compară, 
brutal, cu acel feliu de dobitoc“ care judeca asemeni lui, „de mărgăritariu SO- 
cotind că-i ceva de mîncat“ 2 adică socotind towl după unicul său criteriu. 
Disidemonescul e total ignorant, mai spune Musofilos în continuare, „de bună 
sama n-au citit Biblia şi istoria lui lov !... cu mult mai puţin facerea vestitului 
inglez Milton care au alcătuit un poem supt titulu Raiul Pierdut“. 

Alături de Disidemonescul prin inteligență, Chir Onochefalos, al cărui 
nume înseamnă cap de măgar, ilustrează fabula de mai sus cu mărgăritarele ; ; el 
traduce întodeauna brut imaginea artistică şi o ia ad litteram ; pentru el nu 
există ficţiune artistică şi toate se pot justifica de vreme ce i se spune că „aşa au 
fost găsit soris“. Alufel onest şi credul, e preferat manifest tuturor soiurilor de 
critici din tagma părintelui Disrdemonescul. 

În afara acestora, un număr foarte mare de comentatori, oarecum inci- 
dentali, completează lupta de opinii, grupindu-se în jurul principalelor poziţii 
antagoniste sau încercînid o cale de mijloc împăciuitoare. Numele lor, după pro- 
cedeul din opera propriu-zisă, ajunge de obicei pentru înţelegerea atitudinii lor 
critice : 

= Un cucon Coantreş, un Mîndrilă (cam încrezut, deşi tare de cap, dar 
pînă la unmă înțelegând bine) şi mai ales un Chir Mustrul ot Puntureni, sînt 
nişte jupîni sau nişte răzeși cu bun-simţ, opuşi comentatorilor savanți care cad 
uşor în dogmatism. Ultimul, îndeosebi, e un inamic spontan al acestora, înzestrat 
cu o populară vervă anticlericală. Comentariul lui istey punctează, de fapt, 
încheierea Țiganiadei, cînd Onochefalos însuși ajunge să descopere săgețile 
satirice şi să se teamă „să nu ne ajungă şi pe noi rîndul“. Chir Mustrul pune 
punctul pe i: „Fericiţi care nu înţeleg ! De aţi fi luat sama pînă acum, doară 
de o sută de ori sinteţi pomeniţi“ 

În jurul Disidemonescului se agită tot felul de clerici, de la Părintele Sfîn- 
toievici, Evlaviosu, Orthodoxos pînă la egumenul de la Cioara şi la Popa Nă- 
tărău din Tindarînda, Între preoți face opinie separată numai Popa Ciuhurezu, 
moldovean sfătos şi epicureu, cu ateismul popular al ţăranilor săi. 

În rest, un cocon Politicos, indiferent la valoarea artistică, e un comen- 
tator nu lipsit de inteligenţă şi pricepere diplomatică ; un căpitan, Alazonius, 
vede în poezie numai bătăile ostăşeşti şi se grozăveşte milităros, pe cât se vaită 
camaradul său, cpt. Păţitul ; iar un Arhondasuspusanul ilustrează grotesc pozi- 
ţia marelui boier, pe care nimic nu-l interesează în afara puterii sale, politice 
şi economice. Toți arată Gbtuzitatea pe care o are de înfruntat poezia adevărată 
din partea acelora care, mai proşti sau mai deştepţi, mai răi sau mai buni, nici 
măcar n-o receptează ca poezie, ci o mută pe planul puţinelor idei fixe legate 
de poziţia lor. Se adaugă acestora atitudinile uşor nuanţate ale multor altora, 


1 Adn. la strofa 75, Cint. VI. 
2 Adn, 1 b la strofa 14, Cint. 1. 

indicate de însuşi numele lor, ca Dubitanţius, Adevărovici sau Agnosie, Răbdă- 
ceanul sau Arhonda Suflănvînr etc. Apare, preluat direct din Voltaire, şi un 
Mioromegas, „petit grand homme“ — un mic om mare. 


* 


Nu vrem să insistăm, aici, asupra diferitelor aspecte prin care Budai- 
Deleanu, în „băgările de seamă“ ale sale, dezvoltă poetica românească și termi- 
nologia ei. Toate decurg, oarecum, din existența unui specific limbaj poetic. 
Acesta nu se deosebeşte de vorbirea curentă doar prin „personisire“, cum se 
spune la un moment dat — nici prin totalitatea figurilor ce alcătuiesc „noima 
figurată“, ci prin concizie şi forță sugestivă. Cum nu vorbeşte „ca şi în voroava 
de toate zilele“ , poetul vorbeşte „pe scurt, ba şi multe cuvinte lasă afară şi tre- 
buie să se înţeleagă ca şi cînd ar fi puse“. Căutările terminologice, vizibile î în 
sforțările de a exprima concepte fundamentale ca „varoavă poetică“ şi „obră- 
zuire“ , pe lîngă „alegorie“ şi „personisire“ , mai cuprind noţiunile de „meta- 
Joră“, "epitet Yon)", „onomatopee“ etc. În ceea ce priveşte arta versurilor, 
Budai-Deleanu cunoaşte, evident, deosebirea dintre metrul antic şi metrul mo- 
dern, acesta bazat pe ritm şi rimă, pe care, straniu, le uneşte în termenul ritmă, 
de la latinescul ritmus. 

Dar, prin asemenea contribuții merituoase, Budai-Deleanu e doar un con- 
temporan ilustru al primilor noştri grămătici care şi-au anexat compilației un 
capitol de prozodie. Locul lui ar fi fost, cum îl arată D. Popovici, între Ienă- 
chiţă Văcărescu şi Gh.Asachi, în istoria teoriei literare române. Primul încheiase 
succesiunea gramaticilor unor Macarie şi Eustatievici, simple și mecanice pre- 
lucrări ale unor prozadii clasice străine ; adăugase acestora un efort de adaptare 
și conștiința 'distincţiei dintre versul literaturilor romanice și versul antic. Al 
doilea, avea să dea, puţin după data presupusă cu aproximaţie pentru varianta 
mai amplă a Țiganiadei, un fel de dicţionar al rimelor româneşti, intitulat 
Rimario Moldavo. 

Locul istoric al lui Budai-Deleanu e însă altul. Ca şi prin creaţia sa și 
oarecum mai mult decît prin ea, „Budai-Deleanu, ca teoretician al literaturii i 
precursor al dezbaterilor critice în jurul orientării poeziei, este primul român 
care-şi sincronizează gîndirea cu spiritul epocii sale, văzut prin cele mai repre- 
zentative figuri ale ei. 

Simultnd clasicismul şi atacîndu-l din interiorul lui, el e contemporan cu 
lucrarea generală a veacului şi acţionează în direcţia ei cu luciditate. Desigur, 
nu inovează pe plan european ; dar nici nu se limitează la receptarea unor ecouri. 
Tot ce constituie efervescenţa epocii, în prefacerea clasicismului pînă la răstur- 
narea lui viitoare, Budai-Deleanu trece prin gîndire proprie, ssintetizind elemen- 
tele necesare unei poetici naționale, aflate în “dupta pentru afinmare şi raportare 
la ansamblul luptei politico-sociale. Dacă el corespunde, cum s-a mai spus, fazei 
de tranziţie de la vechiul ideal clasic, către cel nou, romantic, cînd în ţara 
noastră abia începea preluorarea școlărească a clişeelor clasice în poetică, în- 
seamnă că el participă direct, ca român, la un proces în curs de definire chiar 
pentru cele mai avansate literaturi. 

Nu numai că în această direcţie este superior predecesorului său Ienăchiţă 
Văcărescu şi succesorului său imediat Gh. Asachi. El oferă, la 1800, un tip de 
teoretician al literaturii superior celui ce va domina chiar peste cîteva decenii. 
Căci Heliade însuși va menţine, de fapt, profilul învăţăcelului la şcoala unor 
discipoli de a doua mînă ai unui maestru la rîndul lui mediu. Chipul de titan 
al renașterii române, Heliade îl va păstra astfel la proporțiile unui virtual Mar- 
montel. Budai-Deleanu, însă, sparge zările şi aduce, în elementaritatea teoriei 
literare româneşti, formula incompatibilă cu mediocritatea a geniului voltairian. 

Din păcate, locul istoric, de care vorbim, poate fi acordat în cazul de 
faţă doar retroactiv. Ignorat de urmași, Budai-Deleanu nu i-a putut nici in- 
fluenţa, nici mobiliza. Teoria şi critica românească s-au dezvoltat independent 
de „luările aminte“ ale sale, nu fără a le resimţi lipsa. Cu timpul le-a depăşit, 
desigur, dar numai în litera lor, determinată de momentul în care au luat fiinţă ; 
niciodată în spiritul lor. Pentru că acesta e spiritul care, În toate vremurile, 
evoluează dialectic, are antene fine pentru nou şi merge în pas cu epoca, urînd 
din răsputeri „disidemonia“. 


1963 


VUK STEFANOVIĆ KARADZIC ŞI ROMÂNII 


M. GHEORGHIEVICI 


Despre Vuk Karadzic s-au scris zeci de cărți şi sute de articole ; persona- 
litatea lui este de multă vreme bine cunoscută şi dincolo de hotarele ţării sale. 
Prima răscoală pentru eliberarea de sub jugul turcesc (1804—1813), pentru tre- 
cerea la relaţii sociale noi, reprezintă cel mai important eveniment din istoria 
poporului sîrb a secolului al XIX-lea. Vuk Karadzic — figură dominantă a 
culturii sîrbe a secolului al XIX-lea — a participat direat la această luptă, a 
rămas toată viața sub steagul ei, militind neobosit pentru culturalizarea poporu- 
lui. Vuk a intuit puterea şi marile posibilități creatoare ale poporului său, spre 
deosebire de mulți compatrioți contemporani cu el, reprezentanţi ai păturilar 
sociale privilegiate, împotriva cărora a trebuit să ducă o luptă grea, de lungă 
durată, încununată în cele din urmă de o meritată izbindă. Contradicţiile între 
vechi și nou în societatea strbă de da începutul secolului al XIX-lea au fost cele 
care au condiţionat apariţia şi drumul dezvoltării lui Vuk Karadžić, iar perso- 
nalitatea sa a fost tocmai produsul acestor contradicții ; el a apreciat just ce 
este nou şi puternic şi s-a sprijinit pe forţele sociale progresiste. 

Opera lui Vuk Karadzic este extrem de vastă şi semnificativă. Pe bună 
dreptate se afirmă deseori că opera lui Vuk este atît de vastă, încît dacă ar fi 
fost realizată de mai mulţi oameni, toţi ar fi avut loc în istoria culturală; strbă. 
Meritul lui Vuk constă nu numai în faptul că a promovat și impus limba popu- 
lară ca limbă literară, în locul limbi: artificiale, hibride, impusă de biserică, care 
în acea vreme se erija în for suprem al culturii. El a întocmit şi prima grama- 
tică a limbii sîrbe şi primul dicționar care a fost folosit, și încă se mai foloseşte, 
ca bază a tuturor dicționarelor care au urmat. Tot atît de importantă şi vastă 
este și activitatea de culegere şi publicare a creaţiei populare : cîntece, povestiri, 
proverbe, zicători, ghicitori etc. Prin această muncă el a salvat de uitare comori 
de nesecat ale poporului sîrb, pe care le-au apreciat atît de mult cei mai mari 
ginditori ai omenirii cum au fost Marx și Engels, comori care i-au încîntat pe 
Goethe, Grimm, Puşkin, Mickiewicz, Scott, Eminescu și alţii. De asemenea, 
Vuk a pus bazele criticii literare strbe, a lăsat scrieri importante despre viaţa 
şi obiceiurile poporului, precum și un material bogat pentru istoria strbilor de 
la sfîrşitul secolului al XVIII-lea şi începutul secolului al XIX-lea, din perioada 
primei şi celei de a doua răscoale sîrbe (1804 şi 1815). În sfîrşit, Vuk a adus o 
contribuţie hotărttoare la unificarea limbii literare a sîrbilor şi croaților care, 
după „Înțelegerea literară de la Viena“ (1850), au început să folosească actuala 
limbă sirbocroată. Aceasta reprezintă doar o schiță sumară a vastei opere a lui 

Vuk Karadžić, dar şi astfel fugitiv creionată, ea ne oferă posiblitatea să ni-l 
închipuim pe omul care a desfăşurat o activitate atit de uriașă. 

Cu ocazia festivităților închinate centenarului victoriei principiilor demo- 
cratice ale lui Vuk în cultura strbă, victorie a limbii populare şi a ortografiei 
noi, academicianul dr. Aleksandar Belić spunea la şedinţa festivă a Academiei 
de Ştiinţe strbe (la 15. IX- 1947): „Vuk a devenit atît de mare, pentru că a 
deschis drumul limbii populare literare şi ortografiei elaborate în spiritul pro- 
nunţiei populare în literatura noastră, în aşa fel cum m-a mai făcut-o nici un 
reformator, mici un om de ştiinţă sau literat în nici o altă literatură slavă. 
Acesta este meritul lui fundamental, care îi conferă dreptul de a purta numele 
de părinte al culturii noastre populare“ 1. 

Unii cercetători ai moştenirii lui Vuk din Serbia propriu-zisă subliniază 
deseori faptul că asemenea realizări uriaşe în domeniul culturii puteau fi înfăp- 
tuite numai de un om din Serbia, şi mu de unul din alte ţinuturi populate cu 
sîrbi. Este firesc ca în asemenea condiţii de uriașe mişcări ale maselor, de tre- 
zirea lor la o viaţă proprie în toate domeniile oum au avut loc la începutul 
secolului al XIX-lea în Serbia, să fi apărut personalităţi puternice, capabile să 
răspundă necesităţilor marii lor epoci şi în domeniul culturii. În legătură cu 
aceasta Ljubomir Stojanović spune : „Acest lucru a putut să-l înfăptuiască nu- 
mai un om înzestrat din Serbia, copil al revoluţiei, care doboară orînduirea 
veche şi construieşte una nouă“ 2. lar A. Belić scrie : „Nu este, deci, întimplător 
faptul că protagonistul ei (al reformei — n.n.) principal a fost un om din Serbia 
lui Karagheorghe“ 3. Dacă este incontestabil faptul că, datorită condiţiilor spe- 
ciale ale dezvoltării ei generale, datorită saltului calitativ pe care-l efectua în 
epoca aceea, Serbia a dat o personalitate de talia lui Vuk, nu este mai puţin 
adevărat că în activitatea lui îndelungată nu rareori el a găsit sprijin moral 
şi material, un reazem sigur în momentele cele mai critice şi dincolo de hotarele 
ţării sale, nu numai la strbii şi croații din Austria, dar de multe ori la reprezen- 
tanţii altor popoare slave şi neslave, printre care la prietenii lui români, cu care 
a întreținut calde şi îndelungate relaţii de prietenie. Vom trece în revistă pe 
scurt pe acei oameni dinafara hotarelor Serbiei ide atunci, şi îndeosebi pe cei de 
pe teritoriul țării noastre — unii fiind de naţionalitate română — care au 
contribuit la înălţarea mărețului edificiu — opera lui Vuc Stefanović Karadzic. 

În fruntea lor sînt, fără îndoială Djura Daničić şi Branko Radičević. Djura 
Daničić (1825—1882) este originar din Voivodina (Novi Sad) şi a fost — după 
spusele acad. dr. Belić — „...adevăratul şi cel mai devotat ajutor al lui Vuk. 
Nu exista nici o îndoială că Daničić provine în întregime din şcoala lui Vuk şi 
Miklosich (...). Dar foarte repede Daničić a devenit un savant cunoscut şi inde- 
pendent, care în multe privinţe putea să le fie învățător şi foștilor săi dascăli“ +. 
A doua ediţie a Dicţionarului (din 1852) reprezintă rodul muncii comune a lui 
Vuk Karadzic şi a lui Djura Daničić. Iar lucrarea lui Daničić Rat za srpski jezik 


1 «JyYKHOCIOBEHCKH PUINOI0r», (Belgrad), XVIII, 1949—1950, fasc. 1—4, p. 218. 

> Ljubomir Stojanović, JKueor u pad Buka Creg. Kapayuha, Belgrad, 1924, 
p. 234. 

3 A. Belić, Bopõa oko nawuee Kmwuscegnoe jesuka u npasonuca, Belgrad, 1935, 


p. 23. 
4 «JymnocnoBencku punoaor>, XVIII, 1949—1950, fasc. 1—4, p. 219. 

i pravopis (1847), în care demonstrează sistematic, multilateral, ştiinţific, valoa- 
rea obiectivă a vederilor lui Vuk, reprezintă contribuţia hotăritoare la victoria 
definitivă a principiilor lui Karadzic. 

Branko Raditevic (1824—1853), care „deschide în literatura sîrbă epoca 
romantică, efervescentă, bogată în talente literare şi opere poetice“ 1, a fost un 
partizan înflăcărat a lui Vuk, iar poeziile sale scrise în limba „porcarilor şi vă- 


carilor“ — cum se vorbea în protipendada vremii — au contribuit în mare 
măsură la victoria principiilor lui Vuk Karadžić. Nu este lipsit de interes să 
arătăm că Radičević scrie prima sa poezie Devojka na studencu — Fata la 


izvor la Timişoara, în amul 1843, în timpul cînd era acolo elev. 

Pe lîngă Daničić, Radičević, mai putem cita încă mulţi sirbi din Voivo- 
dina care au fost în relaţii de strînsă prietenie cu Vuk Karadžić, cu toate că nu 
întotdeauna au fost adepţi consecvenți ai lui Vuk în lupta sa : Luka (Lukijan) 
Mušicki (1777—1837) cel mai de seamă reprezentant al clasicismului sîrb — 
Dimitrije Tirol (1793—1857), literat şi fondator, în 1828 la Timişoara, al unei 
asociaţii literare, denumită Sodružestvo ljubitelja knjiZevstva srbskog (în care 
— după proiectul statutului — „nu vor comanda filistini, ci oameni învăţaţi şi 
de caracter“ 2) ; Dimitrije Tirol traduce în limba germană gramatica lui Vuk, 
îi adună cuvinte pentru Dicţionar, cîntece populare şi abonamente pentru cărți. 
Între cei doi există şi relaţii particulare foarte apropiate, căci familia lui Vuk 
petrece luni de zile în casa lui Tirol la Timişoara ?. Şi, în fine, Vuk întreține relaţii 
de colaborare şi cu Jovan Sterija Popović (1806—1856), părintele dramei 
sîrbe. De remarcat că Vuk era cel care 'sugerase fin 1845 lui Sterija Popović să 
adune cuvintele slave din limba română €. Şi, într-adevăr, Sterija citeşte la 
4. XII. 1846 în şedinţa Družtva srbske slovesnosti (actualmente Academia de 
Ştiinţe) lucrarea sa «Poun cpOcko-enogencke y BNOUIKOM esyky nosHaTe», pe care o 
publica în 1847 şi unde enumeră 820 de cuvinte 5, prima lucrare de acest gen 
în lingvistica sîrbă. Sugestia dată lui Sterija Popović nu reprezintă un fapt în- 
timplător, ci o acţiune conştientă în scopul strîngerii relaţiilor de prietenie între 
două popoare vecine. 

Cu ocazia călătoriilor sale, Vuk a fost în mai multe rînduri, și pe timp 
mai îndelungat, şi pe teritoriul ţării noastre. El cunoștea limba română și era 
în relaţii de prietenie cu mai mulți români, unii dintre ei figuri de seamă în 
viaţa culturală şi literară românească de atunci. Primul contact mai strîns cu 
românii îl stabileşte Vuk, probabil, încă în vara anului 1809, cînd a pornit în 
căutarea leacului împotriva. bolii de pe urma căreia a rămas şchiop. „La băile 
sulfuroase din Mehadia, sub povara zăpușelii şi a prafului (...) felcerii vorbesc 
nemţeşte, aşa că fi pricepe cu greu ; ceilalți, româneşte, abia cîte unul sîrbeşte 
(...). Îl ung cu felurite alifii şi îi fricționează pielea pînă se înroșeşte. Aşa se 
simte mai uşor (...). Reumatismul i l-au mai îmblinzit alifiile felcerilor și apele 


1 Jovan Skerlić, Hcropuja nose cpncke Kkrbudeenocru, Belgrad, 1953, p. 266. 
2 Ibidem, p. 120. 
3 Bykoga npenucka, Belgrad, 1907, I, p. 500; IV, pp. 564—567, 576. 
4 Vuk Stef. Karadžić, Hucma o cpncekome npasonucy [...] u jesuky, 
Viena, 1845, pp. 75—80. 
5 «Tnacuuxa Jlpyxrsa cpOcke cnoBecnocru», I (Belgrad), 1847, pp. 30—58. 

sulfuroase din Mehadia.“ t Deoarece Vuk îi înţelegea greu pe felceri care vor- 
beau limba germană, e e de presupus că el cunoştea încă de pe atunci (vara anului 
1809) limba română. În orice caz, în anii care au urmat, Vuk a avut ocazie 
să-și însuşească limba română, să facă cunoștință cu oamenii, obiceiurile, si- 
tuaţia socială, politică şi culturală de pe teritoriile locuite de români. Dovezi 
care să confirme această ipoteză sînt suficiente şi concludente. Astfel între anii 
1811—1813 pe Vuk îl găsim la Kladova, unde îndeplineşte slujba de vameş. În 
legătură! cu aceasta Al. Bistriţianu spune : „Între 1811 şi 1813 Karagici trăise 
în nord-estul Serbiei, în mijlocul populaţiei româneşti, de la care culesese o serie 
;de poezii populare“ 2. În afară de faptul că trăia în mijlocul românilor, de la 
care putea să înveţe limba română, slujba de vameș la graniţa cu românii din 
nondul Dunării aproape îl obliga să le cunoască limba. În aceşti ani nu rareori 
Vuk a trecut Dunărea, venind la Orşova. De atunci datează începuturile legătu- 
rilor lui de prietenie cu negustorul aromân din Orşova, Theodor Tirka (asupra 
legăturilor dintre cei doi, atît de importante pentru Vuk şi cultura sirbă, vom 
mai reveni), În toamna anului 1819, întoroindu-se din prima sa călătorie în 
Rusia, Vuk s-a oprit un timp la Chișinău (ajunsese pînă la Iaşi, dar din cauza 
carantine! a brebuit să se reîntoarcă). Se pare că a început, tocmai cu această oca- 
zie (şi nu în 1811—1813 la Kladova cînd încă nu avea preocupări folcloristice 
“şi lingvistice), să strîngă şi poezii populare românești, lucru pe care l-a continuat 
în cursul anilor 1822—1823, cînd a petrecut mai multe luni la Timișoara și 
Paniova. Informaţii despre şederea lui Vuk şi a familiei sale la Timişoara și 
Paniova aflăm din corespondenţa sa cu Luka Mušicki. În scrisoarea din 
"Timişoara, din 2/14 noiembrie 1822, Vuk sorie: „Am venit aici în iarna asta 
pină îmi naște soţia, iar apoi mă întorc din nou (sublinierea ns.) la Paniova“ 3. 
lar din scrisoarea din Zemun, din 17. I. 1823, aflăm: „Miine plec la Timi- 
şoara (...). În clipa aceasta îmi veni în gînd ceva ce m-aţi întrebat mai Înainte. 
Paniova este satul lui Demelic, şi Tirka mi-a făcut acolo o casă cu patru camere. 
Deocamdată am fost la Timişoara, unde mi-a născut soţia, căci la Paniova nu 
“există nici moaşă, nici doctor. Paniova este la arei mile depărtare de Timi- 
'şoara“ 4. 

Şi într-adevăr la Arhiva de stat din Timişoara am găsit înregistrată în 
anul 1822 la „Decembris 10“ pe „Rosalia“ fiica lui „Wolfgangus Srephanovits 
(relig. G. R. m. unit) et Anna nata Krausz (relig. R. C.). Lewantes Stan 
D. Georgius Tsokerean (...) et Catharina consors“ 5. Martorul este, după nume, 
român. În legătură cu satul Paniova, care pe atunci nu avea nici o mie de 
locuitori — aproape toți români — el se afla la cca 40 km de Timișoara, 
„aproape de Recaș şi Belinţ. Este firesc că aici Vuk începe să se ocupe mai mult 
de problemele româneşti. 


1 Miograd Popović, Byk Creg. Kapauuf, Belgrad, 1964, pp. 46—47. 

2 Al. Bistriţianu, G., Asachi şi folclorul, în vol, „Limbă şi literatură“ I, Bucu- 
reşti, 1955, p. 7. În legătură cu această problemă cf. discuţia mai amplă în Ion Taloș, Vuk $t. 
Karadžić în folcloristica românească din secolul al XIX-lea, în „Revista de etnografie şi folclor“ 
nr. 1, 1967, p. 40—42, articol apărut după trimiterea la tipar a acestui volum. 

3 jiucma Byka Crep. Kapauuha Jlykujany Mywuuykom, «Faacuuk cpnckor yuenor 
„mpymrBa», vol. 75 (Belgrad), 1892, pp. 297—298. 

4 Ibidem, p. 299. 

5 Cetate rom. cat. nr. 3, Botezaţi, 1809—1843, p. 182 (Arhiva de stat din Timişoara). 

În ceea ce priveşte ajutorul lui Tirka, care i-a construit casa în 1822 la 
Paniova, merită a fi subliniat faptul că în vremea aceasta cneazul Serbiei, 
Milos Obrenović, unul din cei mai bogaţi oameni ai timpului din Balcani, nu 
numai că nu-l ajuta pe Vuk, dar îl şi prigonea. Tirka îl ajutase pe Vuk şi 
înainte, în repetate rînduri. Ne vom opri mai amănunţit la ajutorul neprețuit 
pentru cultura sirbă, dat de către Tirka lui Vuk cu ocazia tipăririi primului 
Dicţionar sirb, care stă la baza limbii literare sirbo-croate contemporane. Nu 
vom insista asupra importanței acestui Dicţionar, care întrecea cu mult toate 
dicționarele anterioare existente, și din punct de vedere al volumului, şi al 
ținurei ştiinţifice ; 3 el cuprindea peste 26 000 de cuvinte, accentuate şi explicate 
în limba germană şi latină, deseori însoţite de explicaţii etnografice, istorice şi 
geografice. Această lucrare imensă cerea un volum enorm de muncă şi chel- 
tuieli materiale foarte mari. Karadžić a avut o putere de muncă rar întâlnită, 
dar mijloacele materiale de care dispunea erau aproape inexistente. 

Vuk Karadžić nu reuşise să primească ajutor material nici de la cneazul 
Serbiei, Miloš Obrenović, nici de la mitropolitul Stratimirovi€ din Voivodina, iar 
audiența la împăratul Austriei, pe care o consideră „o mascaradă“ rămîne fără 
nici un rezultat; Karadzic obţine însă un împrumut de 3 000 de forinţi de la 
vechiul său prieten Theodor Tirka. Dar Dicţionarul a înghiţit şi aceşti bani și 
Vuk a rămas, în momentul terminării acestei apere de o importanţă capitală, 
iarăşi fără mijloace materiale. În extremă desperare, el se adresează din nou lui 
Theodor şi Maria Tirka : „Dacă voi nu luaţi la inimă această scrisoare aşa cum 
aţi luat-o şi pe cea de anul trecut, e vai de mine. Eu n-am să mai apuc să trăiesc 
aceste şapte săptămîni să văd sănmanul meu Srbski Rječnik, care m-a dus la 
această nenorocire“ t, Iar în altă scrisoare spune : „lată Srbski Rjećnik, care a 
început să fie tipărit cu ajutorul dv., se apropie de sfîrşit (...). Dacă m- aţi ajutat 
să ajung pînă aici, şi s-o scot la capăt, nu mă lăsaţi nici acum, să mă înec la 
mal (...). Fără 2 000 f., dv. veţi rămâne tot ce sînteți și acum ; iar eu, cu cei 
2 000 f. voi termina opera asta mult importantă, și mă voi vedea fericit, şi apoi, 
voi pune în siguranţă şi cei 3 000 f. pe care mi i-aţi dat, iar fără aceste 2 000 f. 
am să mă prăpădesc de tot, de necaz, de ruşine și de nevoi (-. .). Mtine voi veni la 
dv. (...) ca să aud din gura dv. ori viaţa, ori moartea“ ?. Tirka i-a dat cei 
2 000 forinţi ceruţi, astfel că, în cele din urmă, a putut să apară la finele anului 
1818, Dicționarul sîrb cu prefața lui Karadžić, î în care spunea : „Există la noi 
oameni mai bogaţi decît Tirka, care la cafenele şi la mese pline suspină din greu 
cînd se pomenește ceva de popor de-ai zice că şi- ar da şi sîngele lor pentru gloria 
şi fericirea lui : dacă le-ar veni însă, poporul în casă şi le-ar cere nu 5 000 de 
forinţi (cit a dat Tirka pentru Srbski Rjecnik, ci 5 000 de bănuţi, s-ar îngrozi 
de parcă ar fi venit moartea după ei (...) Şi s-ar descotorosi bucuroşi de poporul 
lor, numai să nu le ceară nimic şi să piară cît mai curînd din faţa ochilor lor“ 3 

Fără să-i numească direct pe oneazul Miloš sau mitropolitul Stratimirovit 
în prefața Dicționarului, Vuk a dat un vot de blam public necruţător pseudopa- 
crioților şi „părinților“ poporului. De menţionat că cneazul Miloš trimite în 
iulie 1817 (adică tocmai cînd respinsese rugămintea lui Vuk de a-l ajuta la ti- 


1 Buykoea npenucka 1, Belgrad, 1907, p. 119. 
? Ibidem, pp. 91—92. 
3 Miodrag Popović, Byk Cregp. Kapauuli, Belgrad, 1964, pp. 109—110. 


60 M. GHEORGHIEVICI 6 


părirea Dicționarului !) sultanului în dar capul lui Karagheorghe, iar mitropo- 
litul Stratimirovi€, la începutul anului 1819, mînat de o ură călugărească oarbă, 
a ars Dicționarul sîrb. În timp ce ocupanţii turci dădeau foc caselor poporului 
strb, călugărul, „părintele poporului“, dădea foc limbii sale, gîndurilor sale vii. 

În fruntea listei binefăcătorilor Dicţionarului sîrb — ediția I din 1818 — 
Karadžič îl citează pe „d. Theodor Demeter Tirka cu soţia sa, doamna Maria, 
născută Demelic“ ; după Tirka, care a dat sau împrumutat, după cum am vă- 
zut, 5 000 de forinți — din 6 000 cît a costat Dicţionarul, urmează Sava Te- 
kelija (cu 500 de forinţi donați !). 

De altfel, şi ediţiile altor cărți ale lui Vuk Karadzic, publicate de el îna- 
inte de moarte, sau de soţia lui după aceea, conţin pe ultimele pagini liste de 
abonaţi care au contribuit la apariţia lor, plătindu-şi abonamentul cu anticipa- 
ție. Cercetarea acestor liste ne dovedeşte că un număr însemnat de abonaţi erau 
din localităţile de pe teritoriul ţării noastre: Arad, Bucureşti, Caransebeş, 
Ceanad, Ciacova, Giurgiu, Lipova, Secaş (lîngă Lipova), Sinpetru, Timişoara, 
Variaş etc., unii dintre ei de naţionalitate română. 

Spuneam mai Înainte că Vuk Karadzic era în relaţii de prietenie cu unii 
români, dintre care erau şi oameni ide vază ai culturii româneşti din vremea 
aceea. Să pomenim numai doi: Ion Ghica şi Gheorghe Asachi. Cu primul a 
făcut cunoştinţă la balul de Anul nou 1846 la Viena, iar cu al doilea se îm- 
prietenise, în anul 1823, în timpul şederii lui Asachi la Viena, în calitatea de 
agent 'diplomatic al Moldovei. Ca urmare a acestei prietenii destul de strînse, 
Vuk Karadžić i-a dăruit lui Asachi cîntecele populare româneşti, pe care le 
adunase cu ani în urmă. În legătură cu aceasta găsim la Gheorghe Asachi două 
referiri: prima dată în anul 1848 şi a doua oară în anul 1852. În „Albina 
românească“ nr. 6 din 6/18 ianuarie 1848, pp. 21—22, Gh. Asachi publicase ar- 
ticolul intitulat Literatura serbească cu o notă la subsol în care spune : „...d. Vuk 
adunasă în călătoriile sale o mulțime de cîntece naţionale române, care mi le 
dăduse spre a adaogi colecția cîntecelor de mine adunate cu scop de a le pu- 
blica, care însă toate au ass la laşi în focul cel cumplit din anul 1827“1. 
Aproape întreg articolul, scris pe un ton extrem de elogios, este consacrat acti- 
vităţii lui Vuk Karadzic, care „au cercetat toate țările slavone, au adunat, au 
orînduit cînticele poporene, au compus un lexicon serbesc şi datinile poporu- 
lui — prin care s-au alunecat în mintea poporului acele învățături care au iz- 
vorit din inima sa sau care au aplicat de la naţiile cele civilizate“ 2. În conti- 
nuare se spune: „Din organul lui Vuk serbii s-au oglindit, au înţeles ce sînt, 
ce pot fi, ce răsuflă şi ce viitorime-i aşteaptă. În un period scurt s-au înființat 
o nouă literatură serbească, proaspătă ca o plantă a chedrului urieş ; sub dinsa 
se reposază Vuk, compatrioţii depun cununi la picioarele sale, ear viitorimea... 
Nu! trăiască, trăiască pentru o cauză atît de frumoasă !“ 3, Patru ani mai 
drziu Asachi scria: „Încă la 1822, în epoha emigraţii, călătorind prin pro- 
vințiile de români locuite, eu am fost întrăprins pentru asemene scopu a aduna 
a lor cîntice, ear la 1823, cînd petreceam la Viena, multonorabilul d. Vuk 
Stefanović, renumitul literator sîrb şi al meu amic, carile călăzorise mulți ani 


„Albina românească“ (laşi) nr. 6 din 6/18 ianuarie 1848, p. 22. 
Ibidem, pp. 21—22. 
Ibidem, p. 22. 

prin provinţiile sud-slavice spre adunarea cînticelor sîrbeşti, ce apoi la 1823 
le au tipărit în 3 tomuri la Lipsca (...) au fost adăugit colecţia me, dăuindu-mi 
30 coale manuscrise cîntice românești, care cu ocazia călătoriilor sale le au fost 
adunat în Transilvania, în Banat şi în Ţara Românească şi între care se aflau 
compuneri foarte interesante. Dar colecția, cu multe a mele, le au mistuit în 
Iaşi focul anului 1827“ 1. În ceea ce priveşte rezervele legate de declaraţiile lui 
Asachi privitor la cântecele populare româneşti, credem că sânt neîntemeiate, 
fiind greu de presupus că Asachi putea, din vreun motiv oarecare, să le măs- 
cocească şi — mai mult — să le publice în vremea în care amicul său Vuk 
Karadžić, care mai presus de toate prețuia adevărul. trăia încă. În această 
privință împărtăşim părerea lui Al. Bistriţianu °, potrivit căreia Asachi pri- 
mise într-adevăr de la Vuk culegerea amintită. 


O dată cu limba română, localitățile şi oamenii de pe teritoriul țări noas- 
tre, Vuk Karadžić cunoștea bine și situaţia social-politică și culturală a româ- 
nilor. Să ne oprim la o singură dovadă edificatoare : În renumita sa scrisoare 
adresată lui Miloš Obrenović, cneazul Serbiei, scrisă la Zemun la 12 aprilie 
1832, după ce a fost silit să se adăpostească acolo de furia cneazului — des- 
pot şi tiran — Vuk scria: „Adevărat folositor pentru orice domnitor este 
numai ceea ce este folositor şi poporului său ; iar tot ce este păgubitor pentru 
poporul său, nici lui nu poate să-i aducă un folos adevărat (...). Îngădui-vor 
oare oamenii ca unul să aibă totul : şi putere, $i domnie, şi bogăţie, şi onoruri 
şi glorie, iar altul să nu aibă nimic? Cel ce însuşește şi strînge cu silnicie 
toate astea, este nevoit să trăiască mereu în frică, căci silnicia nu poate dăinui 
veşnic, şi tot ce este luat și ţinut cu forță poate fi, pe bună dreptate, luat de 
alții tor cu forță (...). Şi toți i funcţionarii şi supușii domniei-voastre au inimă, 
minte, dorinţi, şi voință Și toate celelalte patimi și calități sufleteşti ca şi dum- 
neavoastră, căci şi ei sînt oameni ca și dumneavoastră (...). Luminăţia-voas- 
tră vă ţineţi că nu sînteți mai prejos de principii români din Karavlaska (Ţara 
Românească — n.n.) şi Karabogdanska (Moldova — n.n. ) iar funcționarii Lu- 
minăţiei-voastre pe lingă funcționarii acelor principi și ţări nu sînt decît niște 
cerşetori şi robi“ 2. 

Aceste fragmente din scrisoarea către cneazul Milos ilustrează nu numai 
concepţiile politice progresiste ale lui Vuk Karadžić, curajul lui de a spune lu- 
conurilor pe nume, dragostea lui pentru adevăr, dar şi cunoașterea temeinică a 
situaţiei din Ţara Românească și Moldova, pe care le dă ca exemplu cneazului 
Miloš Obrenović. 

Toate aceste fapte din viața şi activitatea lui Vuk Stefanović Karadžić, 
„figură dominantă a secolului al XIX-lea în istoria poporului sîrb“ 4, repre- 
zintă încă o dovadă grăitoare, care sprijină adevărul îndeobşte cunoscut despre 
prietenia tradițională şi îndelungată între două popoare vecine: poporul ro- 
mân şi poporul sîrb. 


1 Gheorghe Asachi, Poezii poporale. Balade (cîntece bătrineşti) adunate de 
d. V. Alecsandri, „Gazeta de Moldavia“ nr. 20, 17.111.1852, p. 77. 

2 Al. Bisrriţianu, G. Asachi şi folclorul, pp. 6—7. 

3 Vuk Stef. Karadžić, Hucmo Khesy Munouly, din vol. Hsa6pana Gena, Bel- 
grad, 1960, pp. 219, 227—229. 

4 Igrutin Stevović, Ilpocaasa Byka Kapauufia, «JymnocnoBencku Punonor», 
(Belgrad), XVIII, 1949—1950, fasc. 1—4, p. 205. 


MOTIVE HORAȚIENE ȘI OVIDIENE 
ÎN DRAMATURGIA LUI ALECSANDRI 


IOAN MICU 


Antichitatea romană, şi anume perioada principatului, a găsit în Vasile: 
Alecsandri un evocator de seamă, chiar dacă unii, contemporani cu el, i-au 
criticat anacronismele 1, iar alţii, mai apropiaţi de vremea noastră, i-au con- 
testat ştiinţa vieţii antice 2. Ceea ce a izbutit el să dea — în această privinţă 
recunoaşterea fiind unanimă — este o imagine a Romei imperiale, senină în 
Fîntîna Blanduziei, dramatică în Ovidiu, pe care avea de gînd să o comple- 
teze cu o piesă tragică Virgiliu 3, inspirată din viaţa acestui mare poet al li- 
teraturii latine, realizînd în felul acesta pe trei trepte diferite — comedie, 
dramă, tragedie — o trilogie putennică a vieţii romane din timpul lui Augus- 
tus, din „secolul de aur“ al culturii Romei. Lăsînd la o parte suita celor care 
l-au criticat pe Alecsandri sub aspectul cunoaşterii vieţii antice, vom căuta să 
arătăm că evocarea celor două mari figuri ale spiritualităţii romane, Horatius 
şi Ovidius, la care, oum am spus, voia să adauge o a treia, Virgilius, a rezultat 
din contactul cu operele acestor scriitori pe care i-a studiat şi i-a înţeles, indi- 
ferent în ce limbă le-a consultat opera. * 

Ca o dovadă a contactelor lui Alecsandri cu operele acestor poeți e su- 
ficient să relatăm un lucru, poate un simplu detaliu, însă elocvent: Ollă- 
riescu-Ascanio, poet şi traducător din lirica lui Horatius, îşi amintea mai tirziu 
cum, elev de liceu, a fost uluit să constate că marele poet recita cu uşurinţă din 
Eneida lui Virgilius 5. Cît i-au fost de familiari cei doi poeţi, din care a făcut 
două personaje centrale în dramaturgia sa, vom încerca să ilustrăm, în cele ce 
urmează, atît cunoştinţele de cultură romană, în parte contestate de unii, cît 
şi modul în care, folosind datele puse la îndemină la lecturile din poeții menţio- 
naţi, a izbutit să realizeze o viziune clară de viață romană, o acuarelă, cum a 
definit-o Eugen Lovinescu, pe care o priveşti cu plăcere, cu ochi ce-și adîncesc 


1 Acad. Victor Eftimiu, Ovidiu văzut de V, Alecsandri, prefaţă la Ovidiu, 
E.S.P.L.A., 1957, p. 17; note da vol. Alecsandri, Fintîna Blanduziei, Bibloteca pentru toţi, 
ar. 105, pp. 420—475. 

> Horaţiu, Ode şi Epode, ed. a Il-a revăzută de E. Lovinescu (din public. Casei Şcoa- 
lelor, Bibl. text. olas. grec. şi lar.), Buc., 1927, p. 26. 

3 G. Călinescu, Vasile Alecsandri, Editura Tineretului, (1963), p. 110. 

4 Ibidem, p. 19%. 

5 G.C. Nicolescu, Viaţa lui V. Alecsandri, E.P.L., 1962, p. 32. 

perspectiva în linia îndepărtată a veacurilor. ! Să prezinte o serie de motive, de 
elemente şi reminiscenţe horaţiene şi ovidiene în dramaturgia lui Alecsandri, iată 
tematica lucrării de faţă. 


x 


Motivul pe care bardul de la Mirceşti brodează intriga „comediei“ ? inspi- 
rate din viaţa satiricului roman este cel al unui izvor devenit celebru prin lira 
lui Horaţius : Bandusia sau Blandusia. Modificarea numelui fintînei din „Ban- 
dusia“ în „Blandusia“ (la Alecsandri Blanduzia), deci cu epenteza lui l, nu apar- 
ţine poetului nostru, ci este o lecţiune admisă de editori şi citată chiar de Sainte- 
Beuve în studiu! său Tableau de la poésie au seizième siècle, dovadă, aşadar, 
nu a :unei licenţe poetice, cun îl acuzau unii din contemporanii săi, ci, dimpo- 
trivă, a unei informări ?. 

Pentru a-i aminti conținutul, o transoriu într-o traducere proprie : 


Blanduzie, fintînă cu ape de maleştar 

şi demnă de prinoase cu flori și dulce vin, 
îşi voi aduce miine un ied plăpînd în dar, 
pe-a cărui frunte coarne au şi crescut puţin. 


Sortindu-l şi iubirii şi luptelor astfel; 
zadarnic însă : iedul, în cele de pe urmă, 
cu toate că-i odraslă zburdalnică în turmă, 
cu sînge apa rece îţi va-nroşi-o el. 


La tine chinul verii cu arşița de foc 
nu ştie să ajungă, Blandusie, tu care 
imbii pe boi, trudiții de pluguri, la răcoare 
şi turmele ce umblă păscînd din loc în loc. 


Vei deveni celebră și tu între fintîni, 

A Po art : : 3 
cînd voi cinta în versuri de falnicul stejar, 
înfipt deasupra stincii, de unde aprig sar 
şoptitoare ape cu care te îngîni. t 


Acest motiv a fost folosit de Alecsandri chiar în actul întîi al piesei cu 
acelaşi titlu. În descrierea limpezimilor fintînii Blanduzia, făcută prin cuvin- 


E. Lovinescu, Horaţiu şi literatura română, în vol. deja citat, p. 26. 
Aşa a subintitular Alecsandri Fintîna Blanduziei. 
A se vedea: G. Călinescu, op. cit, p. 107; Alecsandri, Fintina Blanduziei, 
Biblioteca pentru toţi, nr. 105, p. 420, nota 2. 
4 Apărută în revista „Analele Dobrogei“, anul XVIII, 1937 şi aparte în placheta : 


loan Micu, Motive și traduceri din poeţii antici. Tiparul Glasul Bucovinei, 1937 (în forma 
actuală traducerea a suferit unele modificări). 

tele sclavei Getta, care vine în scenă culegind flori „pe locurile — aceste, 
aproape de Tibur“ (loc drag lui Horatius 1, pentru refugiu, şi lăudar adesea de 
poet, pentru liniştea ce îi oferea după zgomotul Romei), Alecsandri foloseşte 
elemente din oda Ad fontem Bandusiae 2. Împodobită cu însăşi Flora, zeiţa ve- 
getaţiei renăscute şi înfloritoare, Getta, avînd ceva din aerul fetelor de țară în- 
drăgostite, se lasă furată de gîndul : 


Să ne-oglindim în apa fîntinei Blanduzia 


ale cărei ape le invocă plină de fanmec : 


O, fîntină cu ape limpezie... 


frîntura de vers ce corespunde aidoma versului horaţian : 


O, fons Bandusiae, splendidior vitro... 


La completarea tabloului fontan contribuie şi cele spuse mai pe urmă de Gallus : 
„fintîna îndeamnă ila răcoare“, ceea ce, la Horatius, apare sub forma : „tu frigus 
amabile... praebes“, pentru a aminti, tot el, și de stejarul („sub un stejar, la 
umbră...“) unde venea, obişnuit, poetul să scrie, element vegetal existent și în 
tabloul zugrăvit de poetul latin („cavis impositam ilicem saxis“). 

După această creionare a tabloului fîntinii, cuprinsă în diferite versuri din 
actul întâi, eroul piesei intră în scenă 'declamînd inspirat şi scriind pe tăbliță 
chiar versurile venusinului, într-o transpunere românească fără greș : 


Fintina Blanduzie, vei deveni tu încă 
celebră-ntre izvoare, cînd voi cînta stejarul 
ce-nfige rădăcina-i adînc în alba stîncă 

din care ieși vioaie și dulce ca nectarul, 
fintîna mea iubită... 


ceea ce corespunde, pînă la similitudine, cu : 


Fi es nobilum tu quoque fontium 
Me dicente cavis impositam ilicem 
Saxis, unde loquaces 

Lympbae desiliunt tuae. 


Izvoarele celebre, în rîndul cărora va ajunge şi Bandusia, erau în antichi- 
tate: Aganippe, Arethusa, Castalia, Dirce, Egeria, Hippocrene ș.a. 3. Deveni- 
seră vestite prin virtuțile pe care, de îndată ce cineva le sorbea apa, simțeau că 


1 O precizare: folosim formele nominale Horaţius și Ovidius pentru a-i indica pe 
poeţi, iar Horaţiu și Ovidiu ca patronime în cele două piese ale lui V. Alecsandri. 


2 Oda, III, 13. l | l 
3 Cf. numele respective în Dictionnaire Mythologique Universel ou biographie mythique 


par Th. Bernard, Paris, 1878. 
5—144 

le dobîndesc fie ca inspiraţie poetică, fie ca forţă creatoare sau purificatoare. 
Numele izvorului Bandusiei a recăpătat celebritatea prin pana lui Alecsandri, 
cel puţin pentru literatura noastră. 

Peisajul de la Tibur e, într-un fel, schiţat şi se caracterizează atit prin 
indicaţiile scenice date de dramaturg, cît şi în discuţia dintre Getta și Gallus. 
E un frumos tablou cîmpenesc în vecinătatea oraşului Tibur : în fund, colnice 
cu livezi printre care se zăresc cîteva case de țară, o cărare care coboară printre 
colnice şi, în umbra unui mare stejar, fintîna Blanduziei. E faptul zilei şi, pe 
locurile acestea, sînt risipite jur împrejur atitea flori („mintă creaţă, şi cimbru, 
şi sulcină“) de parcă însăşi zeiţa Flora, părăsind culcuşu- -i, Fiind surprinsă de 
aurora, s-a dus să se scalde în Anio... Peisajul î în care trăieşte eroul lui Alecsan- 
dri este inspirat de odele lui Horatius în care apar stîncile de pe dealul Usticei 
— din faţa casei poetului cu pasiuni rustice — unde răsună fluierul dulce de 
cioban schimbat în faun și roiesc caprele după cimbru şi lăstarii ascunși! se 
văd apele ce stropesc rodnicul Tibur şi coama deasă a pădurilor ?, peștera în 
care vuieşte Albunea, „Spumegosul Anio, dumbrava lui Tiburnus şi livezile scăl- 
date de piraie repezi *, grădina cu mintă creață pentru împletit cununi, iederă 
multă — cu care e mai frumoasă Phyllis cînd îşi leagă părul — şi ghirlande de 
neprihănită verbină 4. Aceste detalii pitoreşti ale proprietăţii sale sabine i le 
descrie Horatius amicului Quinctius : „E închisă între nişte coline ce s-ar îm- 
bina, de m-ar fi despărțite de o vale umbroasă ; cind răsare soarele, o priveşte 
din dreapta ; cînd apune, îi încălzeşte partea stingă. Clima e minunată. Prin 
mărăcinișuri cresc coarnele roşii Și prunele, stejarii “dau din belşug ghindă tur- 
mei, iar mie umbră ; ai crede că s-a mutat aici 'Tarentul cu verdeaţa lui. Mai 
e și un izvor ce şi-a dat numele unui pîriu mai rece şi mai limpede decît Hebrul 
ce udă Traia ; apa lui e bună la dureri de cap şi pentru stomac. Iată dulcele 
adăpost, cu adevărat plăcut, ce-mi dă sănătate.“ 5 

Desigur, la elementele rezultate din lectură, pentru întregirea atmosferei, 
Alecsandri a îmbinat și ceva din peisajul de la Mircești, asemănător oarecum cu 
cel tiburtin. Dar această asemănare nu e doar sub raport peisagistic. Identifi- 
carea lui Horaţiu din Fintîna Blanduziei cu Alecsandri nu e o noutate. Au afir- 
mat acest lucru şi unii dintre contemporanii săi : Hasdeu, Odobescu, Ollănescu- 
Ascanio. ê În urma legăturilor de prietenie cu ultimul din cei trei, ale cărui 
traduceri din Horatius îi erau familiare 7, Alecsandri căuta mai de mult mân- 
gliere în lectura operei marelui scriitor roman ou care îi părea că are analogie 
și prin unele amănunte, şi prin atitudinea faţă de viaţă. £ Într-o scrisoare el chiar 
mărturiseşte : „...m-am «dedat studiului lui Horaţiu. Ce nobilă filozofie am scos: 
din scrierile lui ! Cîtă recunoştinţă îi datoresc !“ 9 


1 Oda I, 17. 
2 Oda IV, 3. 
3 Oda 1,7. 
4 Oda IV, 11. 
5 Scrisoarea |, 16, rad. E. Lovinescu. 
6 G.C. Nicolescu, op. cit., p. 506. 
7 Traducerile au apărut din 1878 în „Convorbiri literare“ şi apoi adunate în vol. Ode, 
epode, Carmen saeculare, Bucureşti, 1891, 

8 G. C. Nicolescu, op. cit., p. 506. 

? Ibidem. 

Unele personaje ale dramei lui Alecsandri sînt istorice (Horaţiu, Mecena, 
Postum, Neera), altele — inventate. Dacă în privinţa celor două personaje, Ho- 
raţiu şi Mecena, nu avem nimic de spus, ele fiind îndeajuns de cunoscute, în 
privinţa lui Postum şi a Neerei sînt de făcut unele precizări. Astfel, Postum nu 
poate fi altul decît cel căruia îi este dedicată Oda, II, 14 (Ad Postum), cu ştiu- 
tele versuri pline de melancolie pentru anii ce se duc : 


Eneu, fugaces, Postume, Postume 
labuntur anni... 


Neera (Neaera) corespunde, ca nume şi detalii, cîntăreţei din Oda III, 14 
(Ad Romanos), care-şi parfuma părul cu mirt! şi de care, pe la patruzeci de 
ani, poetul fusese tare îndrăgostit. Ce fel arăta aceeaşi femeie, pe care Alecsan- 
dri o prezintă în vîrstă de treizeci de ani, dar care în realitate, mutatis mutan- 
dis, trebuie să fi avut mai mulţi ani, dacă Horaţiu, eroul comediei, e un băr- 
bat de... 57 de ani. Cît despre Scaur („Un sclav înfumurat, de Scaurus Emiliu 
din lanţuri eliberat“, Actul I, sc. 7), este prezumtivul libert al unuia din cei 
doi Scauri amintiţi de Horatius în Oda I, 12 (Ad Augustum), şi anume al lui 
M. Aemilius Scaurus, fiul 2. Despre identitatea Zoil — Al. Macedonski nu mai 
discutăm, fiind deja stabilită de Alecsandri. 3 Celelalte personaje sînt pe de-a 
întregul inventate, deci nu au o corespondenţă istorică, identificabilă, în lumea 
contemporană cu Horatius sau în operele sale. 

Retras din viltoarea vieţii la Tibur, ca şi Alecsandri la Mirceşti, Horaţiu 
din Fintina Blanduziei justifică plecarea de mai multe luni din Roma şi refu- 
giul voit, izolarea de zgomotul şi frămîntările capitalei lumii, prin dorința de 
linişte : 


Nu, n-am fugit din Roma, nu m-am retras pe-o stîncă, 
Dar am avut o sete de linişte adincă 

Şi-am alergat aice, la cîmpul înflorit, 

Intocmai ca ostașul de lupte ostenit. 


„Fugile“ lui Horatius din Roma, periodic, pentru mai puţină sau mai 
multă vreme, ca o evadare din plictiseala şi zarva citadină, din mijlocul unor 
treburi politice şi preocupări forense care mu-l atrăgeau, sînt cunoscute. Dorul 
de viaţă rustică şi-l manifestase încă din perioada de creaţie a odelor. „Septimiu, 
i se adresează el unuia dintre prieteni, facă zeii ca Tiburul, întemeiat de co- 
lonii Argosului, să-mi fie adăpostul bătrîneţii, să-mi fie la capătul ostenelilor 
pe mare, pe drumuri și la oaste.“ 4 Dar cele mai multe manifestări ale dragostei 


1 Aşa traduce Lovinescu, care a citat mytreum... crinem, deşi în textul editat de el 
Odele şi epodele lui Horaţiu (Buc., 1927, p. 255), apare myrrebeum, „parfumat cu smirnă“, iar 
în Oeuvres d'Horace, publicate de E. Plessis şi P. Lejay (Libr. Hachette, Paris, 1921, p. 253), 
apare murreum, ceea ce, așa cum se explică în notă, indică „une couleur entre brune et blonde“, 
prin wnmare... castaniu, şaten. 

2 M. Aemilius Scaurus, tatăl fusese orator, cenzor şi consul ; fiul său, ginerele lui Sulla, 
a înfrumusețat Roma şi a fost apărat de Cicero, în anul 54 î.e.n., întrucît fusese învinuit că, 
în calitate de propretor în Sardima, jefuise provincia. (A se vedea : Dicţionar latin-român, Edi- 
tura Ştiinţifică, sub cuv. Scaurus. N. I. Barbu, Zst. lit. latine, E.D.P., Buc, 1964, p. 360.) 

3 G.C. Nicolescu, op. cit., pp. 504—506. 

4 Scrisoarea, I, 7 (trad. Lovinescu). 

pentru o viață retrasă, liniştită, simplă şi modestă, sînt reflectate În creațiile 
de maturitate şi bătrineţe, în Satire şi mai ales în Scrisori. În ele a găsit Alec- 
sandri explicaţia pe care eroul său i-o dă lui Mecena, cînd acesta ca şi împăra- 
tul, obişnuit cu el, ca şi „lumea surprinsă, curioasă“, vrea să afle motivul „dis- 
pariţiei“ poetului „din Roma zgomotoasă“. Scrisorile sale conţin reflecții de fe- 
iul următor, care lămuresc iperiodicele plecări din Roma ale poetului : „Nu-mi 
mai place măreața Romă, ci singuraticul Tibur“ 1. „Pe mine mă încîntă piraiele 
de la ţară, stîncile acoperite cu mușchi şi pădurile. Ce vrei ? Nu trăiesc şi nu 
mă simt bine decit cînd am părăsit orașul... Cunoşti tu vreun loc mai plăcut 
decît la ţară ?“ ? „Eu cred că fericirea e la ţară... Aici nimeni nu se uită pieziş 
la fericirea mea. Vecinii zîmbesc cînd mă văd răsturnînd brazdele şi pietrele.“ 3 

Cînd Gallus intră în scenă, are în mînă un papirus ce cuprinde, sub formă 
de odă, un bilet de invitaţie la cină adresat unei tinere femei. E însă această fe- 
meie Lydia, aşa cum spune Gallus şi, prin el, Alecsandri, sau Lyde ? Dacă oda 
este pentru Lydia, înseamnă că e vorba de Oda, I, 8 (Ad Lydiam), dar în aceasta 
poetul îi reproşează Lydiei că prea îl ţine strîns în mrejele dragostei pe tînă- 
rul Sybaris şi nu-i dă răgaz pentru exerciţiile fizice pe care trebuie să le facă 
un tînăr roman, sau de Oda, I, 13 — dedicată aceleiaşi femei — în care poetul 
clocoteşte de minie cînd ea îi laudă lui Telephus, rivalul său în dragoste, gîtul 
rumen şi brațele mlădioase. Mai degrabă e vorba de Oda, III, 18 (Ad Lydem) 
care într-adevăr e o invitaţie, așa cum rezultă şi din cele spuse de Gallus : „Ho- 
rațiu invită mâîni la masă pe gingaşa Lydia“ (recte: pe Lyde). Am încercat 
aici o precizare, deşi, din nota lui Alecsandri la această scenă, rezulta că el 
s-a gîndit la Lydia, iar nu la Lyde. „Lydia, spune Alecsandri, pare să fi fost 
cea mai iubită de Horaţiu dintre toate frumuseţile Romei cîntate de el.“ Poetul 
i-a adresat mai multe ode. Cea mai mişcătoare poartă titlul Horati et Lydiae 
dialogus. Într-un fel, o aluzie la acest dialog o constituie însuși faptul că Gallus 
ar dori să fie ou Getta într-un cuplu asemănător, ca Horatius-Lydia : „Aş vrea 
pe veșnicie să fiu al tău Horaţiu şi tu a mea Lydie“ (Actul I, sc. 2) 4. 

De Canidia („„bătrina Canidie, vestita vrăjitoare“) vorbeşte Horatius în 
mai multe rînduri, atît în epode, cît şi în satire5, de unde Alecsandri a luat o 
bună parte din trăsăturile şi îndeletnicirile acestei celebre farmazoane. Sfatu- 
rile pe care i le-a dat Canidia lui Scaur, stăpînul Gettei, sînt împrumutate după 
cum voi arăta, de Alecsandri, din operele amintite : 


Bătrîne Canidie, vestita vrăjitoare, 

I-a spus ca să se ude în șapte nopţi pe trup 
Cu sînge de năpîrcă, de buhnă şi de lup 

Pe cînd ea-i va tot face descînteci fioroase 
În dealul Esqilinus, topind la foc de oase 


O galbenă papuşa de ceară... 
(Actul I, sc. 2) 


1 Scrisoarea I, 10 (trad. Lovinescu). 


2 Ibidem. 


3 Ibidem, 14. , E) 
+ O altă poezie la acest dialog amoros este de remarcat şi în drama Ovidiu (Actul IV, 


sc. 3) : discuţia dintre Cotta şi Actea în care intervine Clevetius. 
5 Epodele III şi V, Satirele 1, 8 şi II, 1. 

Astfel, din Epoda III (Ad Maecenatem), poetul nostru a luat, din recu- 
zita vrăjitorească a Canidiei, elementele privitoare la fiertura de ierburi şi sînge 
viperin „viperinis his cruor incoctus herbis“. În Epoda V (In Canidiam venefi- 
cam), pe care însuşi Alecsandri o dă ca izvor de inspiraţie, a luat alte elemente, 
desigur cele mai multe, întrucît aici apar, în nota autorului, numele celor trei 
vrăjitoare vestite ale antichităţii contemporane cu Horatius: Canidia Veia şi 
Sagana, toate trei trudindu-se să pregătească o băutură de dragoste, cu contri- 
buţia celor mai îngrozitoare practici, din care Alecsandri a ales doar cîteva. Cu 
alifia pregătită de ea şi de ajutoarele ei avea să se ungă bărrinul desfrinat Varus, 
aşa cum în piesa lui Alecsandri se va folosi de aceste practici vrăjitoreşti, ca să 
se facă iubit de Neera, libertul îmbogăţit Scaur. În Epoda XVII (In Canidiam), 
Horatius aminteşte de Canidia, baba şireată, „prudens annus“ şi de folosirea 
păpuşilor de ceară, iar în Satira I, 8, de dealul Esquilinus cutreierat de „vrăji- 
toarele ce turbură minţile oamenilor cu descîntecele şi băuturile lor“, care adună 
oase şi ierburi otrăvitoare, ascund pe furiș în pămînt o barbă de lup cu nişte 
dinţi de şarpe vărgat şi fac să se mistuie în flăcări de oase o păpuşă de ceară, 
atmosferă vrăjitorească ale cărei elemente le găsim în cele spuse de Getta despre 
Canidia care „face :descînteci fioroase / În dealul Esquilinus, topind la foc de 
oase / o galbenă păpuşă de ceară“ (Actul I, sc. 2). 

În versurile : 


Pe cînd Postumii zilei, la Cîmpii Olimpii 
Se-ntrec în zbor de care cu patru cai libii, 
Eu umplu a mea cupă cu vinul din amforă 
S-o-nchin, făcînd libaţii, la vesela-Auroră, 
Culcar pe iarba verde, aproape de un izvor, 
Ce-mi fură ochii, gîndul în cursul său uşor. 
Atunce, la răcoare, gustînd o pace dulce, 
Şi-ncoronat pe frunte cu flori de trandafiri 
Văd hore vii de Nimfe, de Fauni, de Satiri 
Şi uit senatul Romei cu vorbele-i pompoase, 
Și uit chiar omenirea cu poftele-i hidoase. 
(Actul I, sc. 8) 


sînt o serie de reminiscențe din Ode !, Epode? şi Scrisori 3, în care este mai ales 
cultivat motivul izolării în natură, aproape de un izvor poetul bucurindu-se de 
linişte şi sorbind cupe de vin, cu coroană de trandafiri pe frunte, iar în priviri 
cu măreţe viziuni mitologice, în plină zi sau sub lumina lunii, la care iau parte 
nimfe, satiri, graţii, fauni, şi însăşi Venus Cytherea. 

Bunătăţile amintite de parazitul Glutto (Actul II, sc. 9), care îl face să-i 
lase gura apă numai cît le înşiră, căci sînt pe listă rarităţi gastronomice : 


Fazani umpluţi cu trufe şi stridii de Lucrin, 
Cucoare împănate și marinate-n vin, 


1 Odele : I, 1, 4, 17, 30, 37, 38 ; II, 3, 11, IV, 7. 
2 Epoda, II (Alfius). 


3 Scrisoarea, |, 14. 

Privighetori în şiruri pe frigărele-nfipte, 
Cegi grase din Tanania... 


şi vinuri dintre cele mai alese, pentru mari ospeţe : 


„„Falernum, Surrentinum 
Caecubum şi Albanum, Massicum și Setinum, 
Şi Chium, şi Lesbium ! Vechi, galben, roş, de toate! 
Amforele sabine ce zac de mult pe coate 
Stau gata ca să verse plăcutul lor nectar 
În cupe mari de aur, de jasp, de chilimbar. 


Felurile de mîncare amintite de Glutto sînt luate, în majoritatea lor, din 
Satira II, 8 îndreptată ide Horatius împotriva parveniţilor, deci a unor oameni 
de felul lui Scaur din piesa lui Alecsandri. Satira menţionată e o discuţie prie- 
tenească între autor şi scriitorul comic Funidanius care îi relatează prietenului 
său cum a petrecut la ospățul bogatului Nasidienus. După ce înșira și vinurile 
vechi, care mai de care mai renumite, Glutto, 'la întrebarea lui Scaur („Şi ce 
fructe ?“) : adăugă: „De toate... pere, prune și mere dulci culese la lună...“ 
În aceeași satiră a lui Horatius, acelaşi povestitor, Fundanius, nu uită să spună 
şi de fructele servite ca desert, între care „merele dulci (ce) se fac roşii, dacă 
sînt culese cînd luna e în descreștere“. 

Stihurile din Actul III, sc. 2: „Ai măsurat tu marea, ai măsurat pămîn- 
tul, / Acum îşi mai rămîne ca să-ţi măsori monmintul“, pe care, trecîndu-le pe 
curat, sclavul Gallus le spune şi cu voce tare, prilej ide a-l ironiza pe Postum, 
libidinosul bătrin îndrăgostit de tinăra sclavă Getta, le dă ca fiind dintr-o 
epodă a lui Horaţiu, fără să indice care anume, sînt, după părerea noastră, o 
pastişă a unei strofe din Oda I, 27 (Archytas) : 


Te maris et terras, numeroque carentis arenae 
Mensorem cobibent, Archytas 

Pulveris exigui prope litus parva Matinum 
Munera... 1 


Dintre operele poetului latin, Alecsandri amintește Arta poeziei, cunos- 
cută îndeobşte sub titlul de Arta poetică, iar în timpul lui Horatius ca Epistula 
ad Pisonen, în care poetul își concentrase întreaga sa concepţie artistică şi prin 
care eroul piesei lui Alecsandri spera să-l scoată pe Ovidiu „din trista-i exi- 
lare“, citind-o lui Augustus. Desigur, Alecsandri a modificat voit conținutul 
operei horaţiene de teorie literară, uzînd de un artificiu îngăduit în teatru, pen- 
tru a sublinia simpatia poetului Horaţiu pentru Ovidiu, a bătrinului bard faţă 
de exilatul de la Tomis, deşi între moartea poetului venusin și plecarea în exil 
a poetului sulmonez istoria a înregistrat mai bine de un deceniu şi jumătate. ? 


1 „Neînsemnatul dar al unui pumn de pămînt te ţine aici, o, Archytas, pe țărmul Mati- 
nului, du care măsurai pămîntul şi marea şi numărai firele fără număr ale nisipului“ (trad. 
Lovinescu), 

2 Horatius a murit în anul 8 î.e.n., iar Ovidius a plecat în exil spre sfirşitul anului 8 e.n. 

Conştiinţa valorii personale, care pînă la un punct a condus la identita- 
tea Horatius-Alecsandri, este afirmată prin versurile : 


pys O, carte, 

Mă redeștepţi din visuri tîrzie şi deșarte, 
Din bunurile vieții cu tine mă aleg. 

O, glorie, Horaţiu nu va muri întreg. ! 


final care ne aminteşte de celebrul epilog (Oda III, 30) : 
Exegi monumentum aere perennius, 

în care poatul latin afirma cu superbie : 
Non omnis moriar... 


„Nu voi muri întreg ; partea cea mai bună Îmi va scăpa de moarte ; voi 
creşte mereu, pururi tînăr, prin slava urmașilor, cît timp pontiful se va ridica 
pe Capitoliu cu vestala tăcută“ 2. Se resimte sub aceste cuvinte ceva din carac- 
terizarea din Epigonii făcută bardului de la Mirceşti de Eminescu: „veşnic 
tînăr şi ferice, veselul Alecsandri“. 

Ne oprim la menţiunea acestor cîteva motive horaţiene în comedia inspi- 
rată lui Alecsandri de izvorul Bandusiei, dar nu vom lăsa neamintit, înainte 
de a trece la motivele ovidiene, un fapt, şi anume că atmosfera horaţiană, mo- 
dul de a simţi şi de a gîndi al poetului din Venusia este mereu prezent, plutește 
mereu, ca o mireasmă de mai multe flori, în fiecare dintre actele piesei lui Alec- 
sandri, și că, pe drept, unii dintre prietenii săi au spus: Horaţiu e de fapt 
Alecsandri. Şi acum, părăsind „a divului Horaţiu poetica fîntînă“ 3, să trecem 
la motivele care i-au fost inspirate de nefericitul din exilul tomitan. 


x 


Piesa Ovidiu, iniţial numită, se pare, Moartea lui Ovidiu 4, vădeşte un 
studiu şi mai adîncit al operelor poetului, atît al celor din exil — care i-au dat 
elemente de inspiraţie îndeosebi pentru ultimul act, căci cu acesta a început 
Alecsandri să-şi scrie piesa — cît şi al celor din tinereţe, acea suită de poeme 
ale iubirii, adunate de sulmonez în volumele Amores, Heroides, Ars amandi şi 
celelalte. 


1 Cu aceste versuri se termină piesa lui Alecsandri. 

2 Epilog, III, 30 (trad. Lovinescu). 

3 Vers din Actul I, sc. 10, al piesei Ovidiu. 

1 G. C. Nicolescu, op. cit., p. 514. Într-o scrisoare a lui Alecsandri publicată recent 
de Mircea Anghelescu (cf. Ovidiu, în „Gazeta literară“, an XII, nr. 37, p. 10), se 
arată că piesa avea să poarte titlul Exilul lui Ovidiu. De reţinut este că şi Eminescu plănuise, 
cu mult înaintea lu: Alecsandri, o dramă intitulată Ovidiu în Dacia (Vezi Traian Costa, 
Despre Fastele lui Ovidiu şi calendarul roman, în vol. Ovidiu, Pastele, Editura Academiei, 1965). 

Deşi părerile celor care s-au ocupat de problema influenţei operelor ovi- 
diene juvenile asupra lui Alecsandri în drama Ovidiu sînt contradictorii — unii 
fiind de părere că în ea „se găsesc reminiscenţe îndepărtate ale unor versuri din 
Arta iubirii t, alţii, dimpotrivă, considerind că „multe idei din Ars amatoria 
au trecut în piesă“ 2 — adevărul este că nu în suficientă măsură au fost stu- 
diate aceste influenţe. Printr-un astfel de studiu s-ar fi dovedit că Alecsandri 
a scos atmosfera primelor patnu acte, adică pînă în noaptea cînd August îi po- 
runceşte (Actul IV, sc. 7): „La Tomis între barbari să moară neiertat“, din 
cărțile închinate, în tinereţe, amorului. Cele cîteva aproximaţii pe care le fa- 
cem între textul lui Alecsandri și cel al lui Ovidius sînt departe de a fi exhaus- 
tive, ele avînd mai degrabă rostul unor sondări 'după izvoare. 

Numele Corinei, la Ovidius Corinna, prezent în operele de tinereţe ale 
poetului născut la Sulmona, apare încă din prima scenă a dramei scrise de 
„acel rege-al poeziei“. Cu toate că Alecsandri face din Corina un personaj, deci 
o realitate dintr-o ficţiune, întrucît e cunoscută valoarea de simbol a numelui 
ei în erotica ovidiană, apare încă, din cuvintele Iuliei (Actul I, sc. 7), ca o 
enigmă : „Corina? Ce-i Corina ? Există? Cine-i ea?“ Acest vers amintește 
pe cel al lui Ovidius : 


Et multi, quae sit nostra Corinna, rogant 3 


Corina din piesa lui Alecsandri este mai puţin curtizana, aşa cum apare 
ea în Amores, şi mai mult femeia care, iubind chiar părăsită, nu e în stare de 
răzbunare, ci de sacrificiu şi renunțare. Alecsandri a făcut din Corina o femeie 
purificată de iubire, cu totul alta decît fata din elegiile de tinereţe ale exilatu- 
lui, care venea, acasă la poet, să-şi ofere grațiile pline de farmec. 

Iulia nu-şi găseşte un corespondent în operele poetului Ovidius, dar prin 
vorbele Iuliei o auzim glăsuind pe soţia tomitanului, de altfel absentă dintre 
personajele dramei. Absența soţiei este suplinită de dragostea Iuliei, în care se 
îmbină cele mai alese trăsături : sacrificiul, devotamentul, curajul, mărănimia, 
căci ea merge pînă la jertfirea înaltei sale poziţii sociale, pînă la acceptarea exi- 
lului, a suferințelor, de dragul celui pe care, aşa cum îi mărturiseşte chiar ea. 
(Actul I, sc. 7), îl iubea încă de pe cînd era doar o copilă și îl alesese în taină 
ca poet favorit. Devotamentul şi cinstea ei corespund pe de-a întregul nu Ju- 
liei, ci soţiei lui Ovidius, ale cărui virtuţi, nu de puţine ori, în versurile din exil, 
poetul le-a relevat. Reapariţia ei, în ultimul act, deși artificială şi îndrăzneață. 
în economia piesei, are rostul să cultive pînă la capăt exemplul devotamentu- 
lui în dragoste. 

Ibis, alt personaj al piesei, este luat de Alecsandri din poemul cu acelaşi 
nume, sub care s-ar ascunde, potrivit cercetărilor făcute t, un fost prieten din: 
copilărie al poetului şi care, după relegarea lui Ovidius, nu numai că nu l-a 
sprijinit pe nefericitul de la Tomis, dar s-a străduit să-l distrugă cu desăvir- 


1 N. Lascu, op. cit., p. 450. 

> G. Călinescu, op. cit, p. 109. 

3 Ars amandi, III, 538. 

4 Ainănunte despre Ibis la C. Blu m, Cauzele relegării poetului roman P. Ovidius Naso 
la Tomis, în revista „Analele Dobrogei“, anul IX, vol. II, 1928, pp. 156—165. 

şire. Motivele care l-au îndemnat pe Ibis să-şi submineze prietenul au fost mul- 
tiple : invidia pentru succesele literare (Ovidius era cel mai citit poet la vre- 
mea aceea: Tristia, IV, 10), tentativa de a o atrage pe Fabis, soţia lui Ovi- 
dius, ca prin ea să ajungă în relaţii apropiate cu curtea imperială (Fabia era. 
rudă cu Fabius Maximus, prietenul lui Augustus), dorința de a intra în pose- 
sia averii exilatului. Personajul lui Alecsandri e un „cartagen“, de viță nobilă 
(„rudă cu însuşi Amilcar“) şi foarte bogat („împlintat în aur din cap pînă-n 
picioare“) care-l duşmăneşte pe Ovidius, fiindcă i-a atras-o în mrejele dragos- 
tei pe Corina. În poemul omonim al lui Ovidius, Ibis e născut în Africa, în 
Cimifia, pămînt al monştrilor, el însuși „o năpastă a lumii“, publica damna 
(vv. 222—224), un om cu sufletul uns în fiere de năpîrci“ (v. 229), „un orator 
vehement care latră în for cuvinte ctinoase“ (v. 234) t. Trăsăturile acestea, am- 
plificate prin duşmănia de moarte pe care o nutrea lui Ovidius, sînt și cele 
ale personajului Ibis. Înfierîndu-l pe calomniatorul său, Ovidius spunea, în 
amintitul poem, că Ibis a fost „singurul om care nu i-a permis bunătăţii mele 
să rămînă credincioasă ei însăşi“ (vv. 7—8). De această bunătate face dovadă 
și în piesa lui Alecsandri, cînd între Ovidiu și Ibis, care l-a urmărit cu ura lui 
toată viaţa, pînă şi pe țărmurile pontice, are loc o discuţie din care se contu- 
rează atitudinea unuia față ide celălalt, în care ura lui Ibis are drept contrapon- 
dere omenia lui Ovidiu (Actul IV, sc. 2) : 


Nu, Ibis, exilatul cînd vede-un om din ţară, 
Chiar dușman fie, ura-i o lasă ca să piară 
Şi-ncinde cu drag mîna zicînd cu glas uimit: 
„Fii în aceste locuri, o ! frate, bun venit“. 


Amintirea obsedantă a ultimei nopţi petrecute la Roma şi a fetei sale 
se împletesc în mintea poetului şi se concretizează în chipul Sarmizei care su- 
feră sincer pentru poetul acum istovit şi bolnav. Fiica aceasta, odrăslită dintr-o 
căsătorie anterioară, apare în piesa lui Alecsandri cu numele de Perilla, nume 
împrumutat de poet dintr-o elegie închinată de Ovidius unei poete (Tristia, III, 
7), căreia, pe cînd era la Roma, îi dăduse sfaturi literare. 

Relevăm în cele ce urmează, citeva reminiscenţe din Ovidius, ca „lusor 
tenerorum amorum“, în piesa lui Alecsandri, în afară de una, deja semnalată 3, 
elogiul femeii, însă cu sublinierea că acest motiv nu la Ovidius apare pentru 
prima oară, ci anterior lui îl găsim, în literatura latină, la poeţi ca Horatius 3, 
iar mai înainte la Lucretius 4. De asemenea, menţionăm că, în aceeași măsură în 
care, în Ars Amandi,5 recomanda îndrăgostitului ignorarea defectelor iubitei și 
ascunderea lor sub un văl de idealizare, tot el, în Remedia amoris €, îndemna 
pe cel care vrea să se lecuiască de amor, să ia seama la fiecare imperfecţiune a 


i Ovide, Les Tristes — Les Pontiques — Ibis — Le Noyer — Halieutiques ; Classi- 
ques Garnier, Paris, 1937 — Poemul lbis, pp. 412—469. 

2 N. Lascu, ibidem, p. 450; G. Călinescu, ibidem, p. 109. 

3 Satira, |, 3. 

4 De rerum natura, IV, 1636—1655. 

5 Ars amandi, II, 657—668. 

$ Rem. amoris, 417—418. 

corpului iubitei, ba mai mult — să-și țină chiar privirile aţintite asupra acestor 
cusururi. 

Iubirea nețărmurită pentru femei, dorința lui de a le avea pe toate (Ac- 
tul IV, sc. 5) sînt manifestate de eroul lui Alecsandri în versurile : 


Eu le iubesc pe toate, şi-aş vrea pe toate ele 
Să le confund într-una, să fie toate-a mele, 


care corespund într-un fel cu versurile din Amores (II, 4, 47—48) : 


Denique quas tota quisquam probat Urbe puellas, 
Noster in has omnis ambitiosus amor. 


„În fine, pe toate femeile, fără deosebire, pe care le admiră lumea la 
Roma, pe toate le înconjur de atenţie amorul meu.“ 

O asemănare este şi între versul: „De sînt poet, talentu-mi femeii da- 
toresc“ (Actul IV, sc. 5) şi următorul vers din Amores (II, 17, 34): „Ingenio 
causas tu dabis una meo“, („Tu singură îi vei da talentului meu motive de inspi- 
raţie“), 

Aciditatea criticii făcute contemporanilor prin glasul lui Hilarius, în fi- 
nalul actului II: 


Întîi de toate banii, virtutea după bani, 
Aceasta e deviza modernilor romani ! 


îşi găseşte o corespondenţă în aceste versuri ale lui Ovidius din Ars amandi (II, 
277—278), pe care le redăm într-o traducere proprie : 


Nu în zadar e „veacul de aur“ peste fire... 
Cu aur poţi să cumperi virtute și iubire. 


Dar cele mai frecvente motive de inspiraţie le-au oferit operele din exil 
ale poetului, Tristia şi Epistulae ex Ponto, care i-au dat lui Alecsandri prilejul 
să zugrăvească în culori ovidiene : iarna la Tomis, dorul de Italia şi de Roma, 
tabloul primăverii italice, aşteptarea sosirii în port a vreunei corăbii care să-i 
aducă veşti, legăturile lui Ovidius cu băștinașii şi apropierea lui de aceştia. ! 
Vom semnala şi noi cîteva lucruri care, citindu-l pe Aleosandri, ne amintesc de 
Ovidius. 

Cuvintele Iuliei (Actul IV, sc. 2): „ori în ce parte-a lumii ea va fugi 
cu tine“, sau mai departe : 


Eu să te las aice de Caezar prigonit? 
Renunţ la tot, la Roma, la tronul strălucit 
Şi te urmez oriunde, pîn'şi-n pustietate... 


1 Motivele sînt analizate de N. Lascu, în studiul amintit, pp. 450—455. 

amintesc versurile din Tristia (I, 3) în care, la despărţire, soţia îndurerată îi 
spune soţului ce pleacă în exil: „Non potes avelli. Simul hinc, simul ibimus...“ 
O, nu te las din braţe, vom merge împreună, 
Surghină sînt ca tine, te voi urma-n surghiun ! 
Şi eu pot merge-acolo, la marginile lumii 


Pe tine-acum minia Cezarului te-alungă, 
Pe mine-a mea iubire : ea este al meu Cezar.: 


Comparaţia folosită de Alecsandri — a duşmanilor care se reped „precum 
un cârd de vulturi la prada lor — este o reminiscență din Tristia (V, 10): „Cum 
minimum credas, ut avis, densissimus hostis Advolat“ („Cînd nu te-aştepţi 
ca stolul de păsări vin duşmani“). 

Cînd poetul se întoarce din lupră slab, ostenit, îngheţat, cuprins de fiori, 
dar biruitor, poporul îl aclamă pe „romanu-învingător“ şi îi hărăzeşte „onorul 
cel mai mare“ : „coroane de verzi lauri“. Şi aici Alecsandri a folosit unele ele- 
mente din operele exilatului de la Tomis. Pentru meritele sale deosebite, poetul 
primise, în baza unor decrete din partea oraşului de exil şi a întregii Pentapole, 
laude şi scutire de biruri. Ovidius compusese, cu prilejul morţii lui Augustus și 
al suirii pe tron a lui Tiberius, un poem în limba getică, pe care l-a şi recitat 
în faţa geților adunaţi în şezătoare, care le-a plăcut mult celor consideraţi de 
el, „barbari“ şi care l-au răsplătit cu îndelung: aplauze însoţite de zăngănitul 
săgeţilor din tolbe. La serbările muzicale şi gimnastice organizate de oraşele 
greceşti, Ovidius — ca omul cel mai cult de pe acele ţărmuri — fusese ales 
agonotet, adică președinte al jocurilor publice. Cu alt prilej, fusese onorat cu 
o coroană sacră ?. 

Viaţa plină de suferinţe, la Tomis, idesorisă de Ovidius în elegiile sale 
pontice, o găsim rezumată în cuvintele Sarmizei, temătoare pentru sănătatea 
bietului surghiunit : 

pr Maradi „Oh, pentru el mi-e teamă 
Slab, suferind şi gingaș, el încă nu-i deprins 
Cu-a noastră climă aspră. La faţă pare stins, 
De-abia stă pe picioare, cu greu se mai răsuflă... 


versuri care amintesc în special Tristia, III, 3 : 


Bolnav în fundul lumii, pe țărmuri neştiute, 
Şi-n cumpănă de moarte. Ce crezi că poate fi 
În sufletu-mi acuma, cînd zac în miște locuri 
Aşa de-ngrozitoare la geţi şi la sarmaţi ? 
Nu îmi priesc nici apa, nici aerul de-aici, 
Şi nu ştiu cum, nu-mi place nici chiar pămîntul lor. 
Nici casă cumsecade, nici hrană de-om bolnav, 
Nu-i nimenea cu leacuri s-aline răul meu 
Şi nici o mingiiere... 


1 Versurile sînt în aleasa tălmăcire românească făcută de Teodor Naum, Ovidiu — 
Scrisori din exil, E.S.P.L.A, 1957. La fel, versurile următoare. 
2 C. Blum, op. cit.. pp. 142—143 şi 153—154. 

îngrijorarea lui Ovidiu pentru soarta operelor sale, mărturisită în versu- 
rile (Actul V, sc. 5) : 


Copiii mei, voi, Tristii, şi voi, Metamorfoze, 
Şi tu, Arta iubirii, ... ce mîndre-apoteoze, 
Ce lauri vă aşteaptă în timpii viitori? 


spuse după revenirea din iureșul luptei, cu sentimentul morţii iminente şi avînd 
viziunea Romei „ce se întinde pe şapte dealuri“, are ceva, o anumită şi poate 
vagă reminiscență, din prima scrisoare a cărţii I din Tristia, în care poetul se 
adresează cărților sale, ca un părinte copiilor, amintindu-și de Arta iubirii 
(v. 67), de Metamorfoze (v. 119) şi ide ceilalți „fraţi“ ai lor, „născuţi în nopţi 
de veghe“. 

Închei cu un motiv mereu prezent în ultimele scrisori trimise de la Pon- 
tul Euxin, în care Ovidiu, convins că nu va mai fi pentru el îndurare din par- 
tea zeului de la Roma, mai ales că în anul 14 e.n., murind Augustus, îi urmează 
Tiberius, fiul Liviei, pe care o atacase în unele versuri din Metamorfoze, se 
arată familiarizat, după ani, cu locul de exil şi cu localnicii, pe care afirmă 
chiar că i-a îndrăgit „Tomitae quos ego amo“. Dar Alecsandri, cîntăreţul gin- 
tei latine, va amplifica această simpatie a lui Ovidiu pentru tomitanii contem- 
porani cu el pînă la viziunea profetică a latinităţii mereu trăitoare la gurile 
bătrînului Danubiu. 


„AURORA ROMÂNĂ“ PRECURSOARE A „FAMILIEI“ 


DRĂGHICI MĂRGINEANU 


La 1/13 ianuarie 1863 apărea la Pesta numărul 1 al revistei „Aurora 
romana“ cu subtitlul „Foia belestristica“ condusă de Ioanichiu Miculescu „pro- 
prietariu, redaptoru respundietoriu sî edatoriu“. Ieşea de două ori pe lună la 
1 şi 15 după calendarul vechi în format de o coală şi jumătate în 12 pagini. 
Numărul 1 nu conţine nici un articol către cititori din care să luăm cunoștință 
de programul revistei, ci numai la rubrica „Foisiora“ se spune între altele că 
„nu începem publicarea foiei noastre ca numai să înmulţim jurnalele naţionale, 
fără vreun alt folos, cică voim prin asta a răspunde dorinţei on. cititori și că 
voim a împle o lacună mare în literatura noastră“ (p. 9). Dar într-o înştiinţare 
publicată la 18/30 decembrie 1862 Ion Miculescu ne arată materialul ce-l va 
publica în revista sa, din care putem întrevedea în mare măsură obiectivele ur- 
mărite chiar de la început de redacţie : 

„« Aurora română» va comunica articole din viaţa socială, din istorie, 
limbă ș.a., scrise într-un stil cît se poate de poporal ; novele originale și altele 
traduse din limbile cele mai culte şi ide la scriitorii cei mai renumiţi ; poezii de 
la poeţii cei mai plăcuţi ai noştri ; în foişoara va aduce articole de petrecere, 
descrieri de călătorie, schițe din biografia bărbaţilor mari ; între varietăţi se 
vor reproduce pe scurt și amăsurat licenţei unei foi beletristice, toate ce se pe- 
trec în teatrul lumei mari ; noutăţile vor fi cît se poate de adevărate şi scrise 
într-un stil uşor ; în rubrica de corespondențe va împărtăși înștiințări scurte și 
interesante din toate părţile locuite de români. Afară de aceste rubrici, după 
împrejurări, se vor mai adăuga şi altele ; ...Fie ca «Aurora română» să aducă 
o viaţă nouă pe cîmpul literaturii noastre.“ 1 Mult mai tirziu I. Miculescu vine 
cu precizarea : „Cind am cerut licenţa la locurile mai înalte d-a putea eda 
«Aurora» n-am dorit alta, decît 

a. ca şi noi românii să avem o foaie beletristică, 

b. ca talentele literare a tinerilor literați să afle teren destul spre dez- 
voltare, 
c. ca să se poată ajutora lîngă foaiă totdeauna doi tineri români, care nu 
se pot rezima pe ajutorul părinţilor, 

d. şi în urmă, dacă ar fi ceva venit curat din foaia aceasta să se între- 


buinţeze spre atare scop naţional“ 2. 


1 Cola de prenumeratiune la „Aurora Romana“, foia beletristica. 
2 „Aurora română“, an. III, 1865, mai 15/27, nr. 10, p. 120. 

Într-o corespondenţă din Sarcău o cititoare îşi exprimă bucuria că a apă- 
rut această revistă a cărei lipsă se simţea la români „mai ales din partea noas- 
tră, a femeilor care nu avem nici aplecarea, nici destinul a me ocupa cu politica 
sau cu lecturi ştiinţifice“, anticipind în acest fel un punct important din pro- 
gramul „Familiei“ lui Vulcan. Cuvintele cititoarei din Sarcău sint o mărturie 
că apariţia revistei vine să înlăture o lipsă mult simțită de publicul românesc 
din acea epocă. Revistele beletristice din Principatele Române treceau cu greu 
peste munţi căci legăturile culturale dintre românii de dincoace și de dincolo de 
Carpaţi erau împiedicate de autorităţile habsburgice. 

Numărul 9 din 1/13 mai 1865 me oferă la rubrica „Foisora“ un articol 
intitulat Femeia fie care se pledează pentru ridicarea culturală a femeii: „Fe- 
meia nobilă creşte fiinţe nobile. Copiii femeii iubitoare de patrie şi adevăr sea- 
mănă mamei sale (sic). Pînă cînd femeile nu vor ajunge la gradul ce li se ou- 
vine, nici noi nu ne putem înălța. Învingînd femeile, noi ne vom corona cu 
coroana de triumf“. 

Aceeaşi laudă o va aduce femeii şi revista „Familia“ în numărul de probă 
prin pana unui corespondent din Satu Mare: „Femeia e vatra familiei... ea e 
acea care ne insuflă idei înalte şi naţionale ; cu un cuvînt ea e aceea a cărei 
influenţă ca un fir roşu parcurge toată viaţa românească... Numai o femeie 
cultă va şti planta în născutul său simburele culturei celei adevărate. Numai o 
femeie cu cultură naţională va şti insufla băiatului său idei măreţe şi salva- 
toare pentru naţiune şi patria sa...“ 1. 

Atenţia pe care redacţia o acorda fenomenului românesc din toate pro- 
vinciile țării, tendinţa progresistă şi dorinţa de a nu se închista în limitele unui 
regionalism exclusivist apar evidente î în paginile revistei. Astfel, pe lîngă o 
schiță biografică a lui George Barițiu, în numărul 1 (din 1/13 iulie 1863), la 
rubrica „Cununa de noutăţi“ se anunţă încetarea din viaţă la 6/18 iunie 1863 
a colonelului Fon Cimpimeanu, pe care îl numeşte „Cel mai mare român al 
epocii de la 1830—1849 ...care a făcut ca Europa să se intereseze de soarta ro- 
mânilor, unul dintre membrii regimului provizoriu... părintele literaturii ro- 
mâne, sprijinul tuturor ideilor mari şi întreprinderilor naționale și frumoase... 
Ion Cimpineanu este fundatorul Societăţii de agricultură, Societăţii filarmo- 
nice, Teatrului român naţional, el a fost cel dintii carele a înfiinţat şcoală popu- 
lară î în bunul său familiar (sic.). Cimpina ; văduve, orfani şi studenţi lipsiţi 
aveau în Câmpineanu un părinte îngrijitor. O lacrimă dar, fraţilor, în semn de 
respect şi stimă pe mormîntul care ne înghite pe cel care s-a luptat mai mult 
decît toţi pentru mărirea României“. 

În atenţia revistei erau şi producţiunile populare. Astfel în numărul 4 
din 15/27 august 1863 se publică bocetul Zorile cules în Maidanul, comitatului 
Carașului, de învățătorul Iosif Olariu şi trimis lui At. Marienescu, iar în nu- 
mărul din 15/27 octombrie 1863, la rubrica „Literatură“ se înregistrează infor- 
maţia că poetul român dr. Athanasiu Marienescu a „aranjat balade „populare 
pentru una şi jumătate broşură. Ostenelele lui pe cîmpul acesta vast sînt destul 
de cunoscute publicului, iar baladele adunate şi publicate de el la anul 1859 ne 
scutesc de a mai vorbi ceva despre materialul atît de frumos, care prin el va 


1 „Familia“, an. I, 1865, mai 1/13, nr. de probă, coperta p. 3. Cf. şi „Limbă şi litera- 
cură“ nr. 10 (1965), p. 376. 

înavuţi literatura noastră. Doi inşi sunt numai cari s-au ocupat şi se ocupă cu 
adunarea tezaurului ce se află în gura poporului : peste Carpaţi e Vasile Alec- 
sandri, iar de dincoace de Carpaţi Marienescu“. Merită să fie reţinut că pentru 
conducătorii revistei, producţiunile folclorice sînt un tezaur păstrat în gura 
poporului, care înavuţeșşte literatura cultă. 

Marienescu colaborează la „Aurora română“ şi cu producţii originale 
(Ermitului din Carpaţi, în nr. 10 din 15/27 nov. 1863). Producţia lirică a 
revistei, în parte anonimă, este asigurată de poeţi mediocri ca Zaharia Boiu 
(Dimineaţa, în nr, i din 1/13 sept. 1863) sau Vasile Bumbac, viitorul coleg 
(de „Societate“) al lui Eminescu, la Viena, ale cărui lamentații nu sînt lipsite, 
cu toată pastişa evidentă, de cursivitate (Meditațiunea unei june, în nr. 3 din 
1/13 aug. 1863, Un adio de la Brasov, în nr. 6 din 15/27 sept. 1863 etc.). Cînd 
cu versuri (Mihnea şi Vlad cel tînăr, Fata şi roza, Privire-n venitoriu), cînd cu 
proză (Ștefănică-Vodă — novelă istorică —) colaborează. asiduu Iulian Gro- 
zescu. Mai colaborează V. Rusu, Ioan Papiu, I. Vulcan (traduce din Heine), 
I. Codrearu (traduce din Jókai), Aron Densusianu, fie cu versuri originale 
(Farmecul lacrimilor, în nr. 14 din 15/27 iul. 1965), fie cu traduceri. 

Înresistrînd cu mulţumire afirmaţiile ziarului „Buciumul“, că «Aurora», 
ziar ilustrat, plin de frumuseti e cel mai elegant ziar al Transilvaniei“, redacția 
îl face atent să nu apară în Transilvania, ci în Ungaria, „iar cînd vine vorba 
că a cui e «Aurora», apoi trebuie să mărturisim că nici a Transilvaniei, nici a 
Ungariei, ci a românilor“. Prin urmare, ca și înaintaşele sale de peste Carpaţi : 
„Dacia literară“, „Propăşirea“ şi „România literară“ , „Aurora“ era în perma- 
nenţă preocupată să nu fie o foaie regională, ci a tuturor românilor. Afirmaşia 
ei nu se deosebeşte ca idee întru nimic de cele spuse în introducție de „Dacia 
literară“, mărturisindu-și silința de a fi „o foaie care făcînd abnegaţie de loc 
ar fi numai o foaie românească şi prin urmare s-ar îndeletnici cu producţiile 
româneşti, fie din orice parte a Daciei, numai să fie bună...“ 

Preocuparea pentru limbă, tradiţională la transilvăneni, este şi ea pre- 
zentă în revistă. În legătură cu ortografia găsim constatarea că „în literatura 
noastră naţională încă nu s-a introdus atare bine- scriință corectă şi în genere 
constatată, care să poată servi de cinosura pentru că pînă acum studiul funda- 
mental al limbii a fost împiedicat, încît numai puţini s-au putut ocupa de el, 
de unde rezultă că părerile individuale, în privinţa bine-soriinţei, căpătară un 
spaţiu foarte estins...“ Faptul acesta împiedică reducera lor „la o părere gene- 
rală spre înfiinţarea unei bine-scriinţe fundamentale, care să corespundă atît 
bine-rostinţii, cât şi etimologiei...“. După ce sînt arătate dezavantajele scrierii 
individuale se afirmă „că pînă cînd bărbaţii români competenţi vor cădea de 
acord asupra unei ortografii unitare, revista va urma ortografia lui Roman, 
redactorul foii «Concordia», care, pe cît e de uşoară, pe atît e şi de coreptă 
şi ratiunabilă şi după care se poate scrie mai bine româneşte“ t, Aceasta scoate 
în evidență preocuparea redacţiei pentru adoptarea unei ortografii unitare 
deoarece țelul imediat urmărit de revistă era răspîndirea culturii naţionale în 
rîndul maselor. Se vede că în scriere era adoptată ortografia care îmbina prin- 
cipiul fonetic cu cel etimologic, după oum în vocabular se pun alături cuvinte 


1 „Aurora română“, an. II, 1864, mantie 15/27, nr. 6, p.71. 

latinești (ansă, prase, zînă sum etc.) de cele create din vorbe neaoş româneşti 
((bine-scriinţă, bine-rostinţă, numerul sînguritu, vinitoriu etc.). Problema orto- 
grafiei este reluată într-o notiţă referitoare la publicaţiile româneşti. Se face 
reflecţia amară, că fiecare ziar foloseşte o ortografie proprie şi se întreabă : 
„oare n-ar fi bine să primim cu toții una şi aceaşi ortografie ? n-ar fi bine ca 
respectivele asociaţiuni literare prin consultațiuni de meritul acesta să stabi- 
lească o ortografie folosindă. pretutindeni unde sînt români ?“ 1. 

În numărul 8 din 15/27 aprilie 1864 At. M. Matrienescu semnează un 
articol despre teatrul naţional prin care cere încurajarea teatrului printre ro- 
mânii din Ungaria, căci în România sînt teatre naţionale la Bucureşti, Craiova 
şi laşi — şi au renume destul de frumos. „Teatrul — spune autorul — culti- 
vează limba socială de conversaţiune. Unde sînt teatre naţionale, acolo literaţii 
scriu şi opuri teatrale... Teatrul cultivează și muzica naţională ? Cintece popu- 
lare se susțin şi lăţesc În popor. Melodii originale se compun, se produc. Tea- 
trul dă ocazie să se compună și opere naţionale.“ Autorul propune deocamdată 
pentru românii din Ungaria înjghebarea de formaţii teatrale populare, iar 
unde nu se pot realiza să se producă forma de concerte, deoarece acestea „ar 
contribui mult la amoare către limbă şi literatură, la dezvoltarea sentimen- 
telor naţionale pentru ambe sexuri, la o consolidare între familiile române“. 

Într-un foileton „Câteva cuvinte despre literatura noastră“, apărut în 
numărul 15/1865 se face o analiză critică a literaturii române, în special a 
celei din Ardeal, autorul ajungînd la concluzia că în privinţa aceasta stăm 
„foarte rău“. După părerea sa cauza principală este indiferența publicului care 
nu dovedeşte sete de cunoaştere. Printre soluţiile de îndreptare propuse este 
şi înfiinţarea „unei foi critice care să cearnă şi cu rigoare şi cu bunăvoință totdeo- 
dată operatele apărute, să le ieie supt analiză, să aducă la lumină părţile cete 
frumoase şi cele rele şi care astfel orientind publicul despre recerinţele unui 
-op bun, ar contribui foarte la lățirea gustului fin. Atunci publicul cititor n-ar 
fi silit să orbeaheze întru apreţierea operatelor apărute şi n-ar primi itot ope- 
ratul cu aceeaşi răceală cu care-l primeşte pînă în ziua de azi“. Între literatură 
şi cultură există o legătură strînsă, se întregesc una pe alta. „Unde nu este cul- 
tură — se arată mai departe — nici de literatură nu poate să fie vorba.“ Şi 
-cum literatura stă „pe un grad aşa umil“, foiletonistul constată că românii nu 
se pot lăuda nici în privinţa culturii ; de aceea propune ca mijloc de îndrep- 
tare înființarea şcolilor de tot felul şi pretutindeni: deoarece „instrucţiunea bună 
-elementară este baza propăşirei în cultură şi literatură şi pînă ce stabilimentele 
de soiul acesta nu vor fi corespunzătoare scopului acestuia, pînă atunci în dar 
ne vom încerca a ne consolida“. 

Cu numărul 16 din 15/27 august 1865, revista îşi încetează apariţia. 
Deşi proprietarul „Aurorei române“ spera că suspendarea apariţiei revistei sale 
va fi numai vremelnică, totuși se vede că datornicii pe care s-a abținut „încă 
a-i numi Înaintea publicului“ , nu şi-au achitat datoriile, deoarece foaia nu a 
reînviat. De altfel cititorii nu-i mai simțeau nevoia, căci de cîteva luni aveau 
la îndemină o altă revistă care apărea în aceleaşi condiţii tehnice dar cu o con- 
ducere mult mai competentă ; e vorba de „Familia“, editată de tînărul Iosif 


i „Aurora română“, an. III, 1865, martie 1/13, mr. 5, p. 59. 

Vulcan, un cult şi talentat scriitor. Materialul apărut în cei doi ani şi opt luni 
de existență ne dovedeşte că redacţia a urmărit un program precis pe care s-a 
străduit să-l îndeplinească, publicînd : articole din viața socială, din istorie, de 
limbă, nuvele originale sau traduceri (de preferință cu temă istorică), poezii 
originale (mai mult lirică intimă şi patriotică), articole distractive, descrieri şi 
impresii de călătorie, schițe biografice şi portrete ale „bărbaţilor mai renumiţi 
ai naţiunii române“, ştiri scurte şi interesante din toate părţile locuite de ro- 
mâni, noutăţi literare şi dări de seamă critice asupra cărților apărute sau altor 
publicaţii, maxime şi reflecţii, articole în care se pledează pentru ridicarea 
culturală şi emanciparea femeii şi diferite jocuri distractive. Acest material 
bogat şi variat este grupat astfel: `I. Literatură originală şi traduceri. 
II. Foisiora III. Corespondenţă. IV. Cununa de noutăţi (începînd cu nr. 7 din 
1/13 octombrie 1863 se numeşte Cununa de varietăţi). V. Literatură (ştiri lite- 
rare). VI. Gîcitură. VII. Telegraful redacțiunii. 

Nu putem afirma că tot ce s-a publicat în „Aurora Română“ este la fel 
de valoros ; au văzut lumina tiparului şi multe lucrări mediocre sau chiar slabe. 
Stilul nu este atît de „poporal“ cît promisese întemeietorul revistei, datorită 
limbii încărcate de multe neologisme, în majoritate latinești ca : ansă, a futu- 
rului speranţe, te-am amat, zină sum, vă impun solemne ăst obligament, ton 
stentoric etc. Dacă privim din punct de vedere istoric apariţia şi activitatea 
„Aurorei române“, cu toate scăderile semnalate, pentru epoca respectivă ea a 
avut o importanță de netăgăduit. A contribuit la fundarea literaturii noastre 
beletristice pe care s-a străduit să o dezvolte ca „să deştepte din somnul amor- 
ţitor şi să lumineze pe întregul popor român“ ; de aceea scrie cu litere mari pe 
stindardul său : „cultură naţională“. 

Prin ţelurile propuse şi prin rezultatele obţinute „Aurora română“ poate 
fi considerată ca precursoare a „Familiei“ lui Iosif Vulcan. E destul să com- 
parăm programul şi tematica lor ca să. ne dăm seama de aceasta. Luînd în 
considerare obiectivele anunţate de Ioanichiu Miculescu în diferite ocazii, sau 
care se desprind din paginile revistei sale, putem vedea că întemeietorul ei şi-a 
propus să pună în mîinile românilor din Imperiul habsburgic o revistă bele- 
tristică pe care a conceput-o să fie în acelaşi timp o publicație a tuturor româ- 
nilor, să dea posibilitate tinerilor scriitori să se afirme ; să lupte pentru reali- 
zarea unei legături strînse, din punct de vedere cultural, între toţi românii ; 
să facă educaţia poporului în spirit patriotic ; să lupte pentru promovarea 
unor idei înaintate ; dezvoltarea culturii naţionale ; ridicarea culturală şi eman- 
ciparea femeii ; educarea copiilor în spiritul iubirii de oameni ; înfiinţarea de 
formaţii artistice de amatori etc. şi să sprijine dezvoltarea literaturii beletris- 
tice („Să aducă o viaţă nouă pe cîmpul literaturii noastre“). Pentru aceasta 
încurajează literatura originală, organizind concursuri literare plătite din 
fonduri proprii, publică folclor literar şi laudă pe culegătorii de producțiuni 
populare, publică traduceri din unii scriitori străini valoroşi ca: Boccaccio, 
H. Heine, Victor Hugo, Petöfi ş.a. 

Aceleaşi scopuri le afirmă şi Iosif Vulcan în numărul de probă al „Fami- 
liei“, apărut la 1/13 mai 1865. Chiar în pagina întii într-o schiță biografică 
a lui Nicolae Jiga, el spune : „... noi credem a face o surprindere plăcută ceti- 
torilor noştri, comunicînd în n-rul întîi al foiei noastre fondată pentru dez- 
voltarea şi lăţirea culturei naţionale, portretul acestui bărbat bine meritat“ ; 

iar la rubrica „Revista socială“ motivează de ce foaia sa se va numi „Familia“ : 
„Pentru că va să publice articole interesante pentru toți membrii familiei ... 
ştiind prea bine că dezvoltarea spiritului naţional şi-are baza în cercul fami- 
liei. Ea nu se va ocupa de politică, ci va vorbi sincer, simplu şi curat despre 
tot ce nobilitează inima, înavuţeşte cunoştinţele noastre şi preste tot ce dez- 
voltă spiritul național. Va spune femeilor române că ele au o misiune sîntă — 
că viitorul naţiunei noastre e în mîinile lor — că ele toate au rolul Corneliei a 
mamei Grahilor, d-a creşte naţiunei şi patriei fii şi fiice în a căror sîn palpită 
inima românească — li va spune că educaţiunea în spiritul naţional e paladiul 
existenţei noastre şi că acest paladiu e proprietatea lor 1... Bărbaţii şi junii vor 
găsi în foaia aceasta obiepte serioase dezbătute într-un stil cît se poate de 
ușor, vor ga mai de-aproape faptele şi viaţa unor „bărbaţi mari, demni 
de imitat ! Cu un cuvînt, toţi membrii familiei vor afla într-însa ceva intere- 
sant pentru ei. Iacă, doamnelor şi domnilor, pe scurt, programa «Familiei» !“ 

Din programul publicat de Iosif Vulcan şi din materialele apărute în 
revista sa, timp de aproape patruzeci și doi de ani, constatăm aceleaşi țeluri 
patriotice şi progresiste ca şi ale înaintaşului său de la „Aurora română“ al 
cărui colaborator a fost pentru cîtva timp. Şi el urmăreşte: dezvoltarea şi 
răspîndirea culturi naţionale în rîndurile poporului, ridicarea din punct de 
vedere cultural a femeii, recunoscîndu-i rolul important în dezvoltarea socie- 
tăţii, legătura cu viața socială şi manifestările culturale şi artistice mai impor- 
tante din toate ţinuturile locuite de români, aceeași preocupare pentru promo- 
varea teatrului care e de dorit să fie instalat şi în cartiere mărginaşe „mai în 
apropiere de popor“, în care să se reprezinte „piese poporale naționale“ 2. Şi 
în atenţia sa sînt traducerile din literatura universală (din operele lui Al. Du- 
mas, P. I. Béranger, Puşkin ş.a.). 

E cunoscută, de asemenea, solicitudinea arătată de Iosif Vulcan tinerilor 
scriitori talentați (Eminescu, Coşbuc etc.) şi grija lui pentru încurajarea litera- 
turii originale, instituind premii (ex. premierea cu doi galbeni a nuvelei istorice 
Geniul lui Stefan cel Mare de Vasile Ranta Buticescu), sau strădania pentru 
înfiinţarea teatrului românesc în Ardeal, punînd bazele „Societăţii pentru 
fondu de teatru romanu“. Ca să răspundă şi mai bine idealurilor sale de luptă 
impuse de necesităţile vremii, Iosif Vulcan schimbă mai tîrziu subtitlul revistei 
din „Foaie enciclopedică şi beletristică cu ilustraţiuni“ în „Foaie socială și 
beletristică ilustrată“ 3. Examinind colecția „Familiei“, mai ales din primii ani 
de existenţă, vom constata o vădită asemănare şi în ce priveşte tematica şi gru- 
parea materialului. O schiță biografică şi portretul unui bărbat de seamă 
român sau străin : Literatură (poezii, nuvele, povestiri istorice, descrierea unor 
monumente 'antice sau moderne, impresii de călătorie, maxime etc.) ; Revista 
socială ; Ce e nou? (Știri diverse) ; Literatură şi artă (Informaţii literare şi 
artistice) ; Din străinătate ; Gicitura sau în unele mumere Rebus ; Poşta redac- 
ției ; Corespondenţă ; Sfaturi practice pentru gospodine, horticultori şi agricul- 
tori. Iosif Vulcan a putut participa la schiţarea programului „Aurorei române“ 
fiind colaborator al lui I. Miculescu chiar de la apariţia revistei. Colaboratori ai 


1 „Familia“, an. I, 1865, 1/13 mai, nr. de probă, p. 14. 
2 „Familia“, an. I, 1865, 1/13 mai, nr. de probă, coperta, p. 2. 
3 „Familia“, an. XIV, 1880, aprilie 27/mai 5, nr. 32. 

ai „Aurorei române“ au trecut la „Familia“ ca de exemplu Iulian Grozescu, 
Ion Densusianu, Ath. M. Marienescu şi alţii. Acelaşi desenator, cunoscutul 
Rusz K., lucra ilustrațiile pentru ambele reviste. Obiectivele pe care şi le fixase 
„Aurora română“ răspundeau aspirațiilor întregului popor şi ca atare trebuiau 
urmărite pe o mai mare perioadă de timp şi realizate cu talent, stănuință şi 
entuziasm. Lucrul acesta a pornit să-l înfăptuiască Iosif Vulcan în paginile 
revistei sale şi în mare parte a reuşit, astfel că, după o strădanie rodnică de 
peste patruzeci de ani, era îndreptățit să-și încheie activitatea sa cu un senti- 
ment de mulțumire : „Ştiu bine că am rămas departe de succesul pe care-l 
doream ; dar sufletul meu e liniştit că am întrebuințat tot ce am avut la dis- 
poziție pentru ridicarea culturei naţionale. Constatind toate aceste, înfăşur cu 
linişte flamura «Familiei» salutind cu bucurie tinerimea noastră menită a con- 
tinua cu succes mai mare activitatea literară, căreia i-am închinat şi eu toată 
viața mea“. 

„Aurora română“ a deschis calea, iar „Familia“ a mers mai departe, 
atingînd multe din ţintele spre care s-a îndreptat. 


CAMIL PETRESCU : EROII DRAMELOR ŞI SENSUL EVOLUȚIEI LOR 


MARIANA NUȘI VINTILĂ 


În timpul primului război mondial şi în perioada imediat următoare, 
literatura dramatică înregistrează o nouă modalitate artistică de rezolvare a 
conflictului dramatic. Circumstanțele în care s-a desfăşurat viața socială a 
României interbelice au dezvăluit gînditorilor drama intelectualului, care în 
urma echilibrului rupt de război, neputindu-se asimila, este dispus teoretizări- 
lor asupra existenţei. În plan artistic devine tot mai evidentă literatura de idei. 
Contradicţia tot mai accentuată între intelectualul cetățean şi realitatea socială 
îl conduce pe Camil Petrescu către verdictul suprem : drama absolută. Scrii- 
torul însuşi a „văzut idei“. Este „dintre acei cu ochi halucinaţi“, „trăit în 
mreaja culmilor imense, nebănuite, sosite în noapte“ 1, Teatrul ca gen literar 
este cel mai propriu intenţiilor sale, adică prezentării acelor „tensiuni în con- 
ştiinţă“ cu condiția menţinerii teatrului în zonele concrete, replică dată tea- 
trului între cele două războaie, care sub pretextul originalității promova cazul 
patologic psihanalist. Fiind vorba de dialectica reflectării lumii în conştiinţă, 
autorul socotește că personajele dramelor sale nu pot fi caractere „un personaj 
esenţial dramatic nu poate fi decît un intelectual, pentru că nici un mod al 
conştiinţei nu este în afară de intelectualitate. Personajul autentic al dramei 
absolute este un om de specie nouă, capabil de crize în conştiinţă de ordin 
cognitiv nu moral“ 1. 

Este de subliniat faptul că departe de „punerea în paranteză a lumii 
externe“ 3 ca o condiţie a cunoașterii absolute a adevărului, sau de a considera 
că opera de artă nu trebuie să exprime lupta omului cu faptele exterioare 
conştiinţei lui“ 4, în accepţia lui Camil Petrescu, revelaţia în conștiință pre- 
supune tocmai descoperirea unor raporturi obiective, reale, ea fiind chiar un 
reflex al realităţii, o dialectică a reflectării lumii în conştiinţă, Intelectualii lui 
Camil Petrescu acţionează în funcție de raportul existent între ideal și real, 
între postulat şi neputința împlinirii aspiraţiei ; eterna nevoie de absolut nu 
este orientată spre certitudini, ci spre „conştiinţa pură“, iar neputinţa de a 
găsi aici certitudini determină drama. Dacă raportat la ceea ce am numit cu- 
rent literatura de cunoaștere a autorului pus în discuţie, s-a manifestat pină 


1 Camil Petrescu, Poezie program, în „Ideea“. Cf. Versuri, ES.P.L.A., 1957,p.7 
2 Camil Petrescu, Addenda la Falsul tratat pentru uzul autorilor dramatici, Tea- 
tru, Fundaţia pentru literatură și artă, 1947, vol. III, p. 511. 
Elvin, Camil Petrescu, Editura pentru literatură, 1962, p. 41. 
4 Idem, p. 85. 

acum o multitudine de opinii, sensul evoluţiei sale ca dnamturg, sens rezultat 
din cercetarea cronologică, pe variante de concepţie a procesului creator ia 
Camil Petrescu s-a făcut în mai mică măsură. 

Camil Petrescu scrie Jocul ielelor în intenţia de a deveni „drama impe- 
rativului violent şi categoric al dreptăţii sociale“ 1, Existenţa lui Gelu Ruscanu, 
impresionantă mai ales prin descompunerea 'spirituală finală şi prin certitu- 
dinea oportunității în dispariţia sa fizică, a costat pe scriitor preţul unei dăru- 
iri, care în ultimă instanță a dus la o viaţă de simbioză cu eroul: „ca şi eroul 
meu n-am putut să mă desprind pentru tot restul vieţii de jocul ielelor între- 
văzute în sferele albastre ale conştiinţei pure 2. Criza intelectuală care atinge 
intensități în tragism nu face din Gelu Ruscanu un caz patologic, ci un caz de 
conștiință 3. Ruscanu nu e un caracter.* Un caracter nu este în funcţie de jocul 
revelaţiilor în conştiinţa sa“, spune Camil Petrescu. A ignora în Gelu Ruscanu 
revelaţia în conştiinţă înseamnă a-i anula esenţa. Evoluţia eroului este condusă 
de aşa manieră încît efectul să fie o negare a afirmației leibniziene ; lumea . 
aceasta nu este cea mai bună cu putință, demonstrează scriitorul român. Rus- 
canu trăieşte revelaţia dreptății absolute, el văzuse jocul ielelor. În rapiditatea 
cu care se distanțează de puterea de înţelegere a semenilor săi, cel care îndră- 
gise lumea ideilor pure atinge superlativul în renunţ. Gelu e terorizat de împli- 
nirea imperativului pe care însuşi şi-l propusese : asasinul Sinești nu va ajunge 
ministrul justiţiei. Este evident aforismul „cîtă luciditate, atita existenţă, deci 
atita dramă“ 5. Eroul de idei este lucid pentru că este conştient de starea de 
fapt în care se află. Exagerînd, am zice că nu era stăpinit de idei, ci de vizi- 
uni. ê Propriu-zis, însă, aceşti eroi nu trăiesc mistificaţi în lirism. Ei descoperă 
atunci cînd se înșală asupra unor fenomene pe care crezuseră că le posedă în 
adevărata lor esență. Pentru un erou care își soluţionează în modul cunoscut 
drama autoînșelării („laşitatea autoamăgirii“ — Gralla) afirmaţia că amăgirea 
era „un antidot pe care îl propunea conştiinţa lui pură în faţa realității“ 7 mi 
se pare improprie. Gelu este preocupat de modul în care avea să dea la iveală 
scrisoarea Mariei Sineşti, care îl releva pe viitorul ministru în postura asasi- 
nului. Deşi convins, în luciditatea sa, că publicării documentului îi va urma 
riposta răzbunătoare a victimei care l-ar fi prezentat în faţa opiniei publice 
drept fiul unui delapidator (află că tatăl său pe care-l venerase se slujise de 
Sineşti în condiţii financiare precare lui), Gelu îşi dozează efortul în căutarea 
argumentelor care să confirme oportunitatea ultimului risc. Sineşti propune 
eliberarea lui Boruga, care slujitor demn al ideilor socialiste, este amenințat de 
epuizare între zidurile închisorii. Fidel îndeplinirii conceptului kantian de 


1 Addenda la Falsul tratat pentru uzul autorilor dramatici în Teatru, Fundaţia pentru 
literatură şi artă, vol. III, 1947. 

2 CamilPetrescu, idem, în Teatru, vol. III, p. 448. 

3 Surprinde aprecierea lui B. Elvin care socotește că tocmai un asemenea caz de con- 
știință nu admite complexitatea (Camil Petrescu, p. 102). 

4 H. Bratu vede în Gelu Ruscanu un caracter, ca reprezentind o forţă unitară neinflu- 
enţabilă (Studiu introductiv, la Teatru, vol. I, E.S.P.L.A., 1957, p. 22). 

5 CamilPetrescu, Jocul ielelor, 1957, p. 308. 

A fi lucid, găseşte B. Elvin, „presupune a cunoaşte de la început alternativele și a 
alege o iile! — B. Elvin, Camil Petrescu, ed. cit., p. 176. 

1 Idem. 

dreptate în sine, Gelu este pentru jertfirea eroului și suportind contraargumen- 
tele lui Praida trăieşte dorința de a evita punerea soartei unui om deasupra 
cauzei. Gelu necunoscînd dreptatea de clasă, plutind în sfera pură a abstrac- 
ţiunilor declară că militează alături de fruntașii socialişti atîta vreme cît fap- 
tul se subsumează esenței, dreptăţii absolute. „Toată puterea noastră de a spune 
ceea ce spunem vine din conştiinţa acestei dreptăţi absolute. Un singur caz de 
“excepţie ar anula-o precum dacă o singură dată doi şi cu unu ar face patru, 
toată matematica ar fi nulă.“ 1 „Mi-aş da viaţa pentru muncitorime numai şi 
numai fiindcă ea stă sub steagul dreptăţii şi nu dimpotrivă“.2 Gelu socoteşte 
că legile ei adevărate sînt conștiința noastră. Peste dilema în care eroul căzuse 
cînd în Sineşti vede condamnarea propriului lor trecut, se aşterne plaga fatu- 
mului. „Nu descoperirea faptului însuşi că tatăl meu s-a sinucis... Acesta e un 
fapt trecut... Că sînt fiul tatălui meu. Şi ăsta nu un fapt trecur.? Nu se sinucid 
decit cei cu imaginaţie foarte puternică. Sinuciderea este o demonstraţie de 
forţă“ 4, pentru erou şi nu o evitare a temerii supraviețuirii. Demisionează 
şi răspunde cu indiferența dispărutului. Boruga va fi eliberat. El doreşte numai 
alte legi „cele fără excepţie sînt îngrozitoare“ 5. 

Este remarcabilă opoziţia de idei dintre tactica pe care o propune Praida 
„autoritatea noastră de luptători nu vine din conștiința noastră, ci din măreţia 
cauzei“ 6 şi opinia lui Ruscanu prentru autorul care intuieşte autentic momentul 
social. Dispariţia convulsivă a eroului, reacţie firească a spiritului lezat de 
eroziuni incurabile, este clarificată de concluziile lui Praida : „era prea inte- 
ligent ca să accepte lumea aşa cum este, dar nu destul de inteligent pentru 
ceea ce voia el“ 7. Frenetica sa existență intelectuală fusese infirmată de prac- 
tica vieţii sociale şi politice. Sfirșitul lui Gelu Ruscanu relevă în istoria dra- 
melor lui Camil Petrescu cel mai tragic deznodămînt al eroului care văzuse 
Jocul ielelor. 


+ 


Prolog dramatic, Jocul ielelor îşi va găsi eroul ipostaziat în Pietraru, 
Gralla şi Vălimăreanu în procesul unor diverse soluționări : „Există familii de 
spirite între care este posibilă o adevărată inducție psihologică. Ea uneşte stări 
spirituale comune, manifestate, însă, în diverse incidente. 8 Cu Suflete tari, 
autorul îşi propune să răspundă eroului standhalian din Le Rouge et le Noir, 
pentru că spiritul său excesiv polemic lucra „cu predilecție în opoziţie cu 
ceva“ 9%, Ca și Julien Sorel, Andrei Pietraru în aparenţa calmă a timidităţii 
consumă cu putere energii morale, în convingerea că se va realiza în sînul spi- 


1 CamilPetrescu, Jocul ielelor, E.S.P.L.A, 1957, p. 264. 

2 Idem, p. 267. 

3 Idem, p. 308. 

4 Idem, p. 322. 

5 Idem, p. 312. 

¢ Idem, p. 312. 

1 Camil Petrescu, Jocul ielelor, E.S.P.L.A., 1957, p. 329. l 

8 Camil Petrescu, Opinii și atitudini, Editura pentru literatură, 1962, p. 275. 

? Camil Petrescu, Addenda la Falsul tratat pentru uzul autorilor dramatici, Tea- 
tru, ed. cit., vol. III, 1947, ip. 493. 

ritelor superioare, a nobleţei de sînge. Andrei Pietraru, însă, nu este un ari- 
vist 1, Tensiunea În conştiinţă pe care o trăieşte eroul dramei absolute exclude 
arivismul fie el şi ipotetic. Perspectiva în care Andrei descifrează eventualitatea 
unei reușite intelectuale ca soţ al Ioanei înseamnă regăsire, nu parvenire şi este 
singurul mobil al luptei către împlinirea aspirațiilor supreme. 

La fel în cazul lui Radu Vălimăreanu zbuciumul erotic al eroului ar fi 
ameninţat de banalitate, dacă personajul n-ar fi o arteră din organismul viu, 
dramatic al lui Camil Petrescu. Radu trăieşte aprehensiv părăsirea sa de către 
Mioara. Este trădat de femeie, de însuși mobilul artei sale : „toată arta mea 
era pentru ele“ 2. Ca şi Andrei Pietraru care dacă ar cuceri un continent fără 
ca faptul să-l cunoască Ioana i s-ar părea ireal, Vălimăreanu îşi doreşte cele- 
britatea tot pentru a şti Mioara că devine celebru. La Pietraru aşteptările con- 
tinui cu toată certitudinea momentelor care urmau sînt suspendate de cruda 
descoperire a motivului pentru care Ioana ceruse ca Bazil să renunţe la duelul 
„cu bibliotecarul tatălui său“. Înţelegînd că nu intuieşte în el decît servul, 
eroul rupe inerția tăcerii și procedează la ultimul risc : femeia iubită sau moar- 
tea. Ce a vrut Andrei din dragostea Ioanei ? Ce a vrut Gralla de la Alta ? Dar 
Radu de la Mioara ? „Ce vreau ?... să-mi arăt mie însumi cine eşti. Dacă mă 
sinucid să nu crezi că este pentru dumneata. Am vrut numai să fiu eu însumi“ 3. 
Liber pe hotarele mele, cum spusese o dată constructorul Solness. 

Identificabilă ca factor comun între toţi eroii literaturii de idei este per- 
manenta tendinţă de a deveni ei înşişi, de a căuta dezlegări de ordin ideologic 
în raportul individ şi societate. În gravă discordanță cu societatea, aceşti eroi 
care cunosc voința secretă a vieţii trăiesc într-o permanentă autoanaliză. Sus- 
pectindu-și cu toate simțurile ascuţite şi aplecate asupra intimităţii viaţa inte- 
rioară, eroii egali cu ei înşişi sînt victimele propriilor lor principii. Pasărea 
albastră este expresia simbolică a ţelului intangibil. Cînd copiii găsesc pasărea 
după care foarte semnificativ aleargă în vis, aceasta apare fie sub o altă cu- 
loare, fie într-un trup neînsufleţit. Nora trăieşte în aparenţă privată de griji. 
Cînd înţelege, însă, că fericirea ei în căminul cald al soţului i-a frustrat perso- 
nalitatea, Nora vrea să cunoască viața prin propria ei experiență, ea loveşte 
convenţionalismul penal : „proaste-s legile. O fată să n-aibă dreptul să-și iscă- 
lească pe tatăl ei care trage să moară când aşa îl cruţă de necaz ; o femeie să 
nu aibă dreptul să scape viaţa bărbatului ei“ 4. Ca individ Nora s-a autoîn- 
şelat. Cine nu recunoaște în gestul independent al Norei pe Ellida, care, trăind 
după căsătorie nostalgia dragostei pentru marinarul străin, este gata să-l ur- 
meze şi nu renunță decit în momentul în care soțul o lasă să procedeze în 
numele independenţei supreme : „mi-ai dat putinţa să-l am, de aceea pot să 
renunţ la el“ 5. Acolo unde puterea voluntară reuşeşte, nu înseamnă că pasiu- 
nea e suspendată, dimpotrivă, ideea în sine este întreţinută de aceasta, cum 
remarcă François de Curel. Eroul dramei de idei trăiește în lumea abstractă 


1 H. Bratu şi V. Moglescu apreciază abuziv în erou „avarismul care „apare 
sub forma Jui mistificară“, sau pe ambițiosul „care doreşte să parvină nu însă pervertindu- -şi 
conştiinţa“. Studiu introductiv, Teatru, vol. I, 1957, p. 31. 

Camil Petrescu, Mioara, ES.PLA, 1957, p. 73. 

3 Camil Petrescu, Nebunia lui Andrei Pietraru, Bucureşti, 1925, p. 137. 
4 H. Ibsen, Nora, E.S.P.L.A., p. 58. 

5 H. Ibsen, Femeia mării. 

a extracţiei cerebrale, pentru că negăsindu-și orbita în cotidian evadează într-o 
nouă condiţie umană, imaginară. Richard Dudgeon se dedică cu o pasiune 
inegalabilă diavolului. „Am crescut respectînd legea propriei mele firi“ 1, este 
argumentul înrudirii sale cu eroi ca Gralla, Ruscanu, Andrei Pietraru. 

Andrei cu hiperfuncțiunea simțului şi intuiţiei sale o respinge pe Ioana 
cînd este gata să-i cedeze. O vrea formidabilă. Numai aşa îl pasionează. 
(„Dacă nu poţi preţui ceea ce ai, caută ceea ce eşti în stare să preţuieşti, spusese 
Pygmalion Lizei, care materializa propria sa creaţie“ 2.) La fel Gelu Ruscanu 
cînd afirmă că în dragoste greşeală nu există sau ca Gheorghidiu care intuieşte 
în mobilul psihologic al dragostei „un monoideism voluntar la început, pato- 
logic pe urmă“. Şi totuşi femeia nu înţelege atunci cînd din dragostea ce-o 
uneşte cu bărbatul îşi poate lua partea ei“ 3. Chiar în riposta antipirandelliană 
(depersonalizarea nu există) 4, scriitorul demonstrează prin refuzul lui Mihai 
(victima unui şoc nervos provcat de pierderea iubitei), de a consimți la dra- 
gostea pe care i-o oferă clinic geamăna acesteia, că argumentul erotic în intu- 
itia sa magnetică faţă de ființa sa iubită nu poate răspunde dedublării. Îngus- 
tind recesitatea de exclusivitate erotică a eroilor lui Camil Petrescu, s-a acuzat 
în iubirea absolută a lui Ruscanu trinitatea : Maria, Gelu şi Sineşti 5. Raportat 
la exigenţele spirituale ale eroului, Ruscanu nu întreţine compromisuri. Re- 
nunţă la ideea căsătoriei cu femeia iubită (şi ruperea ei de lîngă Sineşti îl con- 
firmă pe imtransigentul Ruscanu) pentru că infidelitatea ei, fie numai gândită, 
a anulat definitiv „monada“, „echilibrul absolut“. Este adevărat că Ruscanu 
omite un timp să denunțe conţinutul documentului, dar Gelu, care absorbit de 
ideea dreptăţii absolute renunţase la viaţa intimă, nu poate fi conceput decit 
în sensul că documentul respectiv nu l-a interesat decit în momentul în care 
Sineşti, asasinul, avea să devină ministrul justiţiei. 6 

Finalul pieselor urmărit în succesiunea variantelor oferă posibilitatea elu- 
cidării evoluţiei de concepţie a autorului, în raport cu existenţa eroilor săi. În 
1925, versiunea din Suflete tari subintitulată Nebunia lui Andrei Pietraru îl 
surprinde pe erou eșuat în cunoscutul final în care hotărindu-se să se sinucidă 
cred că răspunde constatării că realitatea îi contrazice aspiraţiile. Începînd cu 
1946—1947, piesa care în ediţia Fundațiilor figurează sub titlul ultim îl pre- 
zintă pe eroul (înstrăinat de propria-i persoană) 7 nu împiedicat de Ioana de a 
se sinucide ca în ediţia 1925, dar nici mort. „Andrei al dumneavoastră a 
murit“ sugerează moartea etică a eroului, prăbuşirea în urma desființării unui 
ideal, singurul care îl întreținea. 

În ultimele două versiuni finalul tragic este validat prin opoziţie de 
prologul care dezvăluie sensul revelaţiilor în conştiinţă. În atmosfera incertă 


1 Bernard Shaw, Discipolul Diavolului, E.S.P.L.A., 1956, p. 206. 

2 Idem, Pygmallion, p. 442. 

i ? Camil Petrescu, Ultima noapte de dragoste, întîia noapte de război, E.S.P.L.A., 
957, p. 36. 

4 B. Elvin vede în piesele lui C. Petrescu, Iată femeia pe care o iubesc şi Profesorul 
dr. Omu vindecă de dragoste ca fiind născute din dorinţa de a găsi audiență în rîndurile 
publicului burghez (Camil Petrescu, p. 130). 

5 B. Elvin, Camil Petrescu, p. 80. 

€ B, Elvin, Camil Petrescu, p. 107. 

7 Cineva face glume sinistre cu mine, Mioara, 1925, p. 87. 

a decorului, tabloul agită cîteva dialoguri produse între personaje -demateria- 
lizate în măsură să sugereze în existența lor fictivă visurile eroului. Andrei 
apare simbolic contemplind revolverul, dar trăind în acelaşi timp împlinirea 
imaginară a visului. Deşi are conștiința sanselor sale în atingerea idealului, eroul 
se manifestă obosit de timiditatea care îl ameninţă în neputința acţiunii, cu 
primejdia unei apatii. Într-un fel, timiditatea lui extremă: îşi găseşte explicația 
în ambițiile care generau atitudinea aceea de rezervă, pregătit mereu să evite 
ridicolul. Când echilibrul momentelor în serie se rupe, violențe cu care Andrei 
se ridică în faţa Ioanei este impulsul necesității de reabilitare a capacităţii sale 
de acţiune, paralizată. În audiența pe care n-o solicitase acesteia, Andrei se 
loveşte de prezenţa de granit a femeii iubite. Severitatea interogativei cu care 
e primit de sfinxul viu îi anunţă concedierea. Situaţia se complică cînd jongle- 
ria ironică, voită, dar inconştientă a Ioanei îi atinge nefast sensibilitatea ; 
imperativele nu admit replică. După mărturisirea dragostei, o a doua lovitură ; 
prăbuşirea idealului. Ioana a privit în sufletul său şi efeatul fu invers celui 
scontat : batjocura. 

Ipostaza reapare la Gralla care în momentul dăruirii intimității sale 
Altei, aceasta îl loveşte atunci cînd nu bănuia. Indiferente fiindu-i consecinţele, 
Pietraru joacă ultima carte : „m-am jurat că astă-seară înainte de miezul nopţii 
să vă sărut mîna. Dacă n-am izbutit să fac aceasta, îmi sfărim timpla“ |. O 
destinidere spontană îl face să pătrundă drama cu toată liniştea lucidităţii : 
„dumneata eşti :bimecrescută, cultă, manierată, iar eu sînt aici adevărat ca 
viaţa însăşi. Eu trăiesc fie şi fără să-mi dau seama literatura, dar dumneata 
literaturizezi viaţa“ ?. Andrei trece cu succes momentul în care Ioana cade 
victima argumentelor hui. Ea este cea care acum trăieşte chinurile revelaţiilor 
în conştiinţă. Il remarcă pe Andrei, apreciindu-i forţa cu care își verifică pu- 
terea de acțiune. Convinsă că alături de bărbatul care o iubeşte poate fi con- 
diçia realizării lui intelectuale, sfîrşeşte prin a-i accepta dragostea. Sfirşitul 
tragic demonstrează însă absoluta incompatibilitate între intelectualul adevă- 
rat şi realitatea pe care neinţelegind-o îl trădează în momente de apogeu. An- 
drei se înşelase ca şi Gralla cînd a intuit în Ioana femeia care privindu-i în 
suflet îl poate înţelege. Andrei nu poate crede femeia care cade, nu-l mai inte- 
resează. Froul trăieşte nostalgia dureroasă a momentului în care ea, privindu-l 
în roată nuditatea sentimentului, l-a refuzat. Revenirea nu exclude recidiva, 
în luciditatea severă a flămîndului de absolut. 

În finaluil piesei din ediţia 1957, eroul este salvat de la sinucidere. 

Radu Vălimăreanu este un Andrei Pietraru, care pus în afara vieții 
sociale îşi găseşte suportul moral în Mioara, femeie care şi pentru bibliotecarul 
Dorcanilor avea să fie stimulul creaţiei sale artistice. Radu Vălimăreanu este 
ca şi Ladima sau Comşa, dar fără profunzimea lor, expresia strivirii intelec- 
tualului de societatea ostilă. În galeria tipurilor lui Camil Petrescu el nu este 
un erou în deplina proprietate a termenului (scriitorul 'supusese la analiză 


1 Camil Petrescu, Suflete tari, ES.P.L.A, 1957, p. 143. 
2 I dem, pp. 146—147. 

dramaticul În sine, renunțind la canonul scenic), ci un om obişnuit pus la în- 
cercări. Tensiunea în conștiință este provocată tot de femeia care nu poate avea 
acces alături de el către absolut. „Ar fi greu de lămurit dacă el are dreptate afir- 
mînd că lumea l-a părăsit din cauză că e desfigurat, sau poate numai i se pare 
lui că e desfigurat din cauză că e părăsit de femei.“ ! În textul publicat în 
„Caietele cetăţii literare“, finalul prevesteşte resemnarea lui Pietraru, din edi- 
ţia 1925. „Bandajul are să-mi amintească... de ce am fost în stare să fac, pentru 
ca durerea să mă facă să fiu eu însumi.“ ? Voind să se reîntoarcă la arta sa, 
Radu nu se ridică totuşi deasupra mediocrităţii lui. Dorinţa de a frînge în miini 
viaţa este paralizată de constatarea dispariţiei premeditate a Mioarei, după care 
aleargă anulind întreaga tiradă anterioară. În evoluţia experienței scriitoriceşti 
i ideologice, Camil Petrescu renunţă la :deznodământul tragic şi în ultima 
versiune Vălimăreanu se află fericit alături de Mioara. Drama însă nu-i solu- 
ționată. Este finalul pe care îl înregistrează ediţia din Biblioteca Teatrului 
Naţional, seria a I-a, nr. 33, Mioara sau Toată lumea e sinceră la 20 de ani, 
final puţin convenţional în exagerarea situaţiei pe care o prezintă paranteza ; 
Radu imortalizează pe pînză chipul suferind al Linei în agonie. Sfârșitul din 
ultima ediţie îl reproduce pe cel din Fundaţii. În succesiunea lor lucrurile par 
neverosimile, în sensul că prea e de convenit că dezlănţuirea sălbatecă a vic- 
timei care vrea să încerce ultima lovitură şi a Mioarei care-l părăseşte să fie 
suspendate de moartea Linei. 

Act venețian în intenţia scriitorului urma să completeze durata Mioarei. 
Eroul abandonat de ingratitudinea societăţii pentru care îşi jertfise liniştea 
găsise în Alta (actriţa care renunţase la dubioasa morală a culiselor) revelaţia 
propriului ideal. Pătnunsă cu atenţie, drama erotică a lui Gralla apare ca rezul- 
tatul descoperirii de către erou a nefericitului decalaj existent între ideal și real, 
între certitudinea unor aprecieri conştiente şi esenţa ilor falsă. Personajul prin 
repetate autoverificări şi-a compus imaginea unei integrități morale şi fizice. 
Ca şi Bălcescu „trebuie să recunosc că am uneori o excelentă părere despre 
mine“ ? eroul are conștiința propriei valori, ca patriot care socotește că reali- 
zarea sa superioară își are utilitatea pe care o solicită viaţa. Alta, î însăși, deşi 
trăieşte mândria de a fi martora de încredere a wturor planurilor de luptă ale 
soțului este un suflet polivalent şi în neputirița cuceririi unor satisfacţii de alt 
ordin, nu srăiește conştientă gravitatea trădării omului pentru care devenise o 
esenţă, o iubire monadă şi se dăruie lui Cellino sub imperiul necesităţii de eva- 
dare din monotona existenţă domestică. Gralla trăiește sentimentul îndoielii de 
sine pentru prima dată şi în explicația pe care încearcă s-o dea accidentului, 
descoperă că puterea cu care se aprecia era numai o frenezie. Piero nu face 
din actul trădării un cap de acuzaţie Altei, ci socotește că singur s-a înşelat, 
nu că a fost înșelat. Alta a acţionat așa cum i-a cerut-o condiţia ei, eroul Însă 
a greşit în alegere hiperbolizindu-i virtuţi minime. Gelozia, împinsă de unii 


Camil Petrescu, Mioara, E.S.P.L.A., 1957, p. 75. 
Camil Petrescu, Mioara, Caietele cetăţii literare, p. 102. 
Camil Petrescu. Bălcescu. E.S.P.L.A., 1957. p. 102. 

pînă la apropieri de Othello ! este improprie eroului dramei absolute care, egal 
numai cu el însuşi, descoperă cu luciditatea pasiunii că se îndrăgosteşte de idei 
şi imagini despre oameni, mai mult decît de oameni. 

A vedea în drama erotică a eroilor de idei gelozia înseamnă a o priva 
de centrul de greutate. În cazul eroilor lui Camil Petrescu, drama conjugală 
îşi mută tensiunea pe drama cunoaşterii. Ediţia din „Caietele cetăţii literare“ 
unde, alături de Mioara, Act venețian figurează într-un singur act, din punct 
de vedere scenic rezistă cu netă superioritate comparativ cu ultima versiune: 
complinită cu actele I şi III. Ca evoluţie ideologică şi de concepţie artistică 
faptul are însemnătate. Prima versiune făcea din Gralla opusul temperamen- 
tului inițial. Eroul își consumă ultimele rezerve într-un involuntarism care îl 
abandonează morţii, (părăsindu-se ca un sinucigaş își apleacă fruntea pe braţ. 
Alta loveşte 2). Ultimul act al ultimelor versiuni îl prezintă pe Gralla în pro- 
cesul acelei awtoanalize, a eroului care a privit în sine. Încearcă certitudinea 
propriei insuficiențe cînd cere Altei să nu declare faptul real: „Să-ţi cer... 
să minţi... îţi arată... cît de ridicol m-am amăgit... că sînt afară de rînduri“ 3. 
Eroul are revoie de certitudini, fără de care nu există „frumuseţe şi adevăr“ 
şi operează obsesiv oscilaţiile Altei: „Caută în tine și vezi de mi-ai preferat 
pe acel bărbat“ 4. Eroul este cutremurat de gîndul că probabil ar mai putea fi 
şi alte împrejurări în care să se comporte ridicol. Preferința Altei în momentul 
alegerii îl aruncă pe Gralla în drama oribilei descoperiri că a trăit automisti- 
ficat, crezîndu-se, naiv, un om deosebit. Spre deosebire de Pietraru, Gralla, 
care luptă să cunoască lumea pentru a o înţelege şi nu „pentru a o domina“, 
se menţine la luciditatea iniţială minus încrederea în sine. Conştiinţa ridico- 
lului îi porunceşte dispariţia. Gralla mu cunoaşte erupția lui Radu şi Andrei 
în pierderea absolutului, suportă tacit şi în ultima variantă îşi găseşte salvarea 
în Cellino, veneţianul de care se convinge că a receptat pînă la perturbări inte- 
rioare măreţia de spirit a eroului. Acesta este sensul încrederii acordată de 
Pietro, erou de idei, lui Cellino care, într-o ciudată interpretare, a fost văzut 
silit de scriitor „ca în ultimul act să devină fără o convingătoare motivare psi- 
hologică un personaj simpatic, purificat, pe care însuşi Gralla îl absolvă de 
orice vină“ 6, Gralla, ieşit de sub supravegherea caldă a Altei „îngrijitoarea“, 
îşi revine numai crezînd în acțiunea transformatoare pe care a exercitat-o 
asupra lui Cellino care îi solicită tutela etică şi profesională. Rațiunea îl rea- 


1 A]. Săndulescu, Studiu introductiv la Ultima noapte de dragoste, întiia noapte 
de război, Editura pentru literatură, 1962, p. IX. Ov. S. Crohmălniceanu vorbeşte de „gelozia 
în detaliu“ văzînd în drama lui Gheorghidiu o „monografie a geloziei“. (Studiu introductiv, 
Ultima noapte de dragoste, întîia noapte de război, ES.P.L.A., 1960, p. 7). H. Bratu şi 
Moglescu apreciază comportarea lui Radu ca fiind a unui „gelos în degringoladă“, ca şi 
„pasiunea carnală a Ioanei care prilejuieşte un furibund acces de gelozie“ (Studiu introductiv, 
ES.P.L.A., 1957, p. 31 şi 38). 

Camil Petrescu, Act venețian, „Caietele cetăţii literare“, p. 151. 
Idem, Act venețian, p. 180. 

Idem, p. 203. 

B. Elvin, Camil Petrescu, p. 212. 

ê Dumitru Solomon, Problema intelectualui în opera lui Camil Petrescu, p. 12 
(ptrebuia să triumfe teza că singură femeia e culpabilă“). 

duce în dorinţa reabilității. Către un final salvator mersese şi Vălimăreanu, 
dar formal, nu printr-o atitudine constructivă, de om angajat ca Gralla. 

Cu privire la modul de a soluţiona contradicţia intimă care dezlănțuie 
drama eroilor este de menţionat evoluţia sensibilă a autorului, care în Vălimă- 
reanu, Pietraru și Gralla evită fatalitatea care împinsese pe Ruscanu la ultimul 
gest. 2 Eroinele lui Camil Petrescu sînt fatale realizării intelectuale a eroilor 
de ele îndrăgostiţi tocmai pentru că sînt plămădite din aluatul iresponsabili- 
tăţii. Alta, Mioara, însăşi Ioana catalizează dramele amintite neputindu-se 
autodepăşi într-o viaţă care mu le solicită în nici un fel de perspective. Scriito- 
rul nu intuieşte aşa cum s-a afirmat în femeie condiția ei minoră 3 ci pe victima 
unei societăți care nu-i reclamă constructiv capacităţile. Aceste eroine trăiesc 
și ele tensiunea în conștiință. Sînt eroine de idei. Ioana se regăseşte numai în 
postura de femeie care ar condiţiona realizarea intelectuală a soțului. Ca şi la 
Pietraru sau Gralla, drama ei este autoînşelarea : „ceea ce nu pricep e cum de 
am putut să văd în dumneata un om întreg“ 4. Alta care nu ameninţă viaţa 
soțului decît în dorinţa de a-i spulbera lui Cellino bănuiala că l-a atras în 
cursă în sadismul unei răzbunări mesohine (gestul e la înălțimea etică a eroului 
de idei) şi nu „pentru a-şi feri amantul de răzbunarea soţului“ 5 se teme și ea 
că a greşit în alegere : „n-a fost în mine decît iubire, întoarsă poate şi rătăcită, 
dar necontenit iubire. N-am vrut decît să dăruiesc“ 6. Într-o puternică intro- 
specie socotește crimă faptul că l-a lăsat pe Pietro s-o ridice pe un tron neme- 
ritat. Cînd înţelege că pentru el este o simplă prezenţă independentă de trecut, 
Alta admite că nu are nimic din femeia gindită de Pietro (aceea era fără slă- 
biciuni, aceea îl interesa) : „m-am înşelat ca un trecător care ia pe altul drept 
o cunoştinţă mai veche“ 7. Ca şi Maria Sineşti, femeia lui Camil Petrescu Alta 
vrea certitudini : „Nu-i în tine nici o părere de rău că femeia 'pe care ai iubit-o 
e totuși moartă ? Nu sînt eu totuși femeia pe care trebuie s-o iubeşti ?“ 8. Ma- 


1 Zoe Dumitrescu-Bușulenga, afirmînd că „sfîrșitul piesei echivalează tot cu un fel de 
sinucidere, Gralla pleacă în lume însoţit de slujitorul său Nicola“, neglijează faptul că tocmai 
acest mod de a supraviețui durerii de a se fi auromistificat, renunţindu-se la sfîrşitul fatal 
(Actul II), este revelator pentru evoluţia ideologică a autorului dramelor de idei. (Studiu in- 
troductiv la Bălcescu, Editura Tineretului, 1961, p. 14). 

2 D. Graur, cu o optică curioasă, socotește că „atunci cînd drama cunoaşterii nu culmi- 
nează cu moartea... eroii lui C. Petrescu... sufletește totuşi sînt niște oameni morţi“. (Contri- 
butii la definirea evoluției lui C. Petrescu de la realismul critic la realismul socialist în „Limbă 
şi literatură“, 1964 (VII), p. 217). 

3 Elena, eroina piesei rămasă în manuscris, infirmă afirmaţii ca : „Actul venețian consti- 
tuie o demonstraţie artistică a ideii că insuficiența femeii este o condiţie fatală a sexului“, sau 
„fiecare operă este un lung proces care dezvoltă culpabilitatea femeii... dovedindu-se incapa- 
bilă de a depăşi condiţia de sex“. (H. Bratu și V. Moglescu, Studiu introductiv, E.S.P.L.A., 
1957, ıp. 27 şi 55, Teatru, vol. I, 1964, p. 26.) 

4 Camil Petrescu, Suflete tari, E.S.P.L.A., 1957, p. 187. 

5 B. Elvin, Camil Petrescu, p. 110. Zoe Dumitrescu-Bușulenga : „Amintirea dragostei 
-din tinereţe pentru frumosul nepot al dogelui... depășește trainica legătură de inimă și spirit 
dintre ea şi Pietro şi asta în așa măsură încît ea încearcă să-l asasineze pe Gralla“, în Bălcescu, 
Editura Tineretului, 1961, p. 12. 

ê Camil Petrescu, Act venețian, E.S.P.L.A., 1957, p. 229, 

7 Idem, p. 233. 

8 Idem, p. 233. 

ria : „dreptul meu să știu dacă atunci m-ai iubit cu adevărat... dacă trecutul 
Însuși a existat“ 1, 

Eroina dramei absolute ca şi eroii cărora le provoacă sfîrșitul fatal se 
regăseşte numai în condiţiile reabilităţii capacităţii sale de acţiune. Semnalez 
în sensul evoluţiei ideologice către rezolvarea dramei feminine Roata noro- 
cului 2 rămasă inedită printre manuscrise după moartea autorului. Nu este de 
loc exagerat dacă intuind în Elena soluţionarea dramei feminine, am face o 
profeție, din nefericire neverificabilă. Discreditatea etică a femeii anterioare 
eliberării derivă din lipsa unor preocupări majore în viaţă. Elena biruie, îşi 
poate orienta acţiunile într-un sens constructiv ; posesoarea unor copii după 
niște documente importante ale ministrului, eroina răspunde în numele instan- 
ței viitorului. 

Dramatica luptă spre atingerea absolutului a însemnat în dramaturgia 
dintre cele două războaie mondiale o dezbatere foarte atrăgătoare. Pregnant 
original în modul cum provoacă şi soluţionează conflictul dramatic, Camil 
Petrescu nu este totuși singular. Sacrificiul eroului său spre a fi el însuși este 
tradus în alte ipostaze şi circumstanţe de Domnișoara Nastasia, care, 'pentru 
a deveni ea însăşi, răspunde pierderii idealului cu sinuciderea. Necesitatea de 
ideal Îl determină pe !Chirică, umilul erou al lui Ciprian, să-şi concentreze 
potenţele nesatisfăcătoare în acţiune, într-o mirţoagă pe care o bănuiește o 
forță latentă. Frământările de absolut sînt trăite îndeosebi de eroii lui Sebas- 
tian : profesorul Miroiu trăieşte aprehensiv ambianța plăcută a Monei — steaua 
descoperirii sale rămîne în cele din urmă însă tot fără nume. Mona este con- 
vinsă ca şi Corina din Jocul de-a vacanța că evadarea trebuie să rămînă în 
sfera ficţiunii, că orice încercare a identificării cu realitatea lor cetăţenească 
Înseamnă o dureroasă frustrare a fanteziei, o confirmare a intangibiluilui. Mai 
aproape de steaua sa se află profesorul Andronic şi aceasta pentru că o pla- 
sează pe o orbită terestră. Andronic nu este strivit decât aparent de imaginea 
lui Alexandru cel Mare. El porneşte simbolic pe urmele descoperirilor sale. 
(Eroimele lui Sebastian sint însă stimulii eroinelor în căutarea evadării, ele 
întrețin credința în măreție şi puritate.) 


* 


Contactul ou materialismul dialectic este momentul în care o nouă con- 
cepţie de lume şi viață solicită forța creatoare a scriitorului a. cărui inteligență 
se poate ridica „deasupra materialului, dar nu se poate lipsi de el“ 2. Adevă- 
ratul tip de revoluţionar, erou îndrăgostit de lumea ielelor, va fi salvat de 
suprema sa dăruire. Dacă Ruscanu, Pietraru şi Gralla cad în faţa netmplinirii 
aspiraţiei către aboslut într-o lume care trăia criza declinului, mobilul acţiu- 
nilor lor fiind impulsurile conştiinţei pure, Bălcescu, identificindu-şi pornirile 


1 Camil Petrescu, Jocul ielelor, E.S.P.L.A., 1957, p. 273. 

2 „Teatru“, nr. 8, 1960, 

3 Camil Petrescu, Eugen Lovinescu sub zodia seninătăţii imperturbabile, ediţia 
Cetatea litarară, 1932, p. 27. 


11 CAMIL PETRESCU: EROII DRAMELOR 95 


cu cele ale marelui colectiv, părăseşte viaţa cu conştiinţa înaintării către ori- 
zontul care avea să împlinească dorinţa de veacuri a românilor. 

Centrîmdu-şi atenţia în jurul faptelor celor mai fidele realităţii prezen- 
tate, Camil Petrescu execută o autentică reconstituire a momentului ide la 1848. 
Autenticitatea istorică şi ceea ce este ficțiune în tipul creat va fi relevat în 
urma comparaţiei efectuate între textul autorului, documentul patruzecişoptist 
şi înseşi opiniile lui Bălcescu, mtilizind textul operelor sale. Revoluționarul 
român mu are nimic din demonismul martirului romantic al viziunilor trecute. 
Autorul vede în eroul predestinat nu amplificarea unor virtuţi nativ excep- 
ţionale, ci o sumă a calităților poporului care pentru el coincide cu însuşi 
sensul vieţii. Pregătind parcă prespectiva densă și furtunoasă a puiului de om 
cu „ochi negri concentrați“, Camil Petrescu îi anunţă ușor liric personalitatea. 
„Nimeni m-ar fi putut bănui... că însuşi băiețaşul acela negricios... cu ochi gîn- 
ditori... peste douăzeci şi șapte de ani... va duce mai «departe... tocmai revoluţia 
lui Tudor Vladimirescu, de care ei fug acum cu toții înspăimântați.“ 1! Surprin- 
derea faptului este suficientă pentru ca Bălcescu să devină atit de cunoscut 
lectorului, încît faptele următoare ale adolescentului să lase impresia unei teh- 
nici de retrospecţie, cititorul uitînd că autorul se află abia la începutul biogra- 
fiei eroului. Sub pretextul prezentării unui început de viaţă la Bălcescu, e 
creionat de fapt intransigentul revoluţionar. 

Cucerind cea mai mare taină a vieţii sale „istoria nu este o ştiinţă 
moartă“, Bălcescu trece cu succes prologul credințelor sale. Este de remarcat 
similitudinea cu tezele semnate de Bălcescu : „Omenirea nu e staţionară... Dez- 
voltarea ei urmează regulat după legile fizice ale progresului“ 2. În deplină 
respectare a detaliului de interior, scriitorul îşi creionează eroul cu timiditatea 
conștiinței cu care va răspunde realității trecute şi cerințelor viitoare. Vizita 
surorii sale 'Tiţa la Gorgani îl surprinde pe deţinut în alternativa om-cetăţean, 
care se rezolvă în sensul renunţării la intimitate cu zdrobitorul argument : 
„nici un despot nu mă va avea în genunchi la picioarele lui. Nu pot părăbi 
singur temniţa“ 3. 

Atitudinea și introspecţia la Bălcescu nu dezmint paternitatea sariitoru- 
lui. Ca şi Ruscanu altădată, Bălcescu este conştient :de efectele distructive pe 
care le provoacă : „înnegresc viaţa celor ce mă iubesc“ t, constatare făcută nu 
cu resemnarea damnatului (Gelu), ci cu conștiința utilității jertfei lui : „Mi-au 
lăsat numai un ciot de viaţă. Aş vrea să mai trăiesc numai alţi zece ani și voi 
răsturna putregaiul lor“ 5. O interesantă suprapunere de concluzii face o sin- 
teză între ceea ce crede scriitorul, eroul său şi însăşi ființa pe care acesta o 
întrupează peste un veac. „Nu se poate ca fericirea popoarelor să depindă de 
un singur om“, îl reeditează pe Bălcescu : „tiranii pot îndoi cruzimile... pentru 
a opri progresul. Nu vor izbuti niciodată“ 6. Ca sacrificat conştient, „eu tre- 


1 Camil Petrescu, Un om între oameni, Editura pentru literatură 1962, vol. I, p. 8. 
2 Nicolae Bălcescu, Trecutul şi prezentul, în Opere, Fundaţia pentru literatură și 
artă, 1940, tom. I, p. 121 (Ed. G. Zane). 
3 Camil Petrescu, Bălcescu, E.S.P.L.A., 1957, p. 29. 
4 Idem, p. 32. 
Idem, p. 34. 
Nicolae Bălcescu, Trecutul şi prezentul, în Opere, ed. cit, tom. I (II), p. 121. 

buie să trăiesc în zece ani cât alții în cincizeci“. Bălcescu nu este Pietraru, nici 
Gralla îndrăgostit de o imagine intangibilă. Eroul soluţionează şi nu caută idei. 

S-a discutat nu totdeauna cu argumentarea nimerită abstinenţei lui Băl- 
cescu, care ca realitate axiomatică poate contrazice refuzul de a nu-l vedea 
ascet, Personal intuiesc în creaţia scriitorului nu o ostentaţie cerebrală a struc- 
turii etice, ci o confirmare a unui mare renunţ pe care însuşi Bălcescu îl atestă 
în conștiința că numai acesta îi asigură consecvența mobilului revoluţionar. 
Socoteşte că nu are dreptul să iubească și să fie iubit şi că singur şi-a ales 
această soartă. „Ideile se luptă cu interesele noastre şi adesea le biruie. Ele (...) 
ne povăţuiesc jertfa acolo unde instinctul ne-ar povăţui egoismul“ 1. 

Cu acest precedent, lteoretizarea ideii de dragoste făcută de autor este 
în perfectă concordanță cu convingerile eroului: „neobişnuita putere de a 
iubi... se 'altoia pe făptura poporului român, căruia el vrea să se dăruiască în- 
tr-un chip atît de absolut, cum s-ar fi dăruit unei femei unice în viaţa lui“ 2. 
Noua concepţie despre istorie a scriitorului nu-l duce la forțarea de fraze pe 
care să i le atribuie lui Bălcescu. Într-o frecventă raportare pe care o urmăresc 
la textul istoricului afinmaţia că o revoluție nu se importă, ci izbucnește cînd 
procesul pregătitor este încheiat, e completată de istoricul care susţine : „revo- 
luţia generală fu ocazia, iar nu cauza revoluţiei române. Cauza ei se pierde în 
zilele veacurilor“ 3. Bălcescu îşi pune suprema năzuinţă în popor. „Revoluţia 
nu mai e azi un pericol.“ 4 Poporul îi va elibera. Este replică dată lui Danton 
care socotea că Franţa nu e poporul „de azi al Parisului şi pentru că ea trebuie 
să fie cineva... sintem noi“ 5. Om al concretului, Danton este o sinteză de vir- 
tuți şi vicii, abil, înţelegător, spontan, lucid, om de acţiune dar şi un îndrăgos- 
tit de viaţă. Variante ale aceleiaşi esențe revoluționare, Danton și Bălcescu mai 
cu seamă sînt un progres faţă de căutările anterioare. Danton ca şi ceilalţi eroi 
cunoaşte aceeași frenezie în luptă, însă nu rămîne imsensibil la ceea ce viaţa 
îi oferă. Pe linia evoluţiei dramei de idei, Danton este şi riposta negativă a lui 
Ruscanu, conturată în permanenta polemică pe care eroul o poartă cu acel 
sumbru şi pătimaș cerebral care îl încarnează pe Robespierre. Danton și Robes- 
pierre sînt viaţa şi ideea faţă-n faţă, se prăbuşesc venind în conflict. 

Aici este răsturnată controversa Ruscanu-Praida. În dialogul Danton- 
Robespierre, punctul de plecare este ideea opunerii față de revoluţia sîngeroasă. 
Scrisă în perioada în care Marea Revoluţie din Octombrie învinsese, piesa 
atestă căutările intelectualului. E de prisos de amintit că în piesa ca motiv 
şi manieră precede pe Bălcescu intenţia polemică a scriitorului, în dorința de a 
se autosupune unui examen critic, întoncînid argumente împotriva celui în care 
altădată îşi făcuse un idol, deformează realitatea sub raportul autenticităţii 
istorice şi a caracterelor a căror evoluţie este supusă în sensul unor intervenţii 
necesare scriitorului. Prezentarea eroului este incertă, pentru că este fructul 
unei fascinaţii cerebrale. Scriitorul hiperbolizează personalitatea pînă la pane- 
giric. Danton este anarhic şi prea mare, prea orbit de permanenta reuşită ca să 


t NicolaeBălcescu, Filozofie soțială, idem, p. 203. 

2 CamilPetrescu, Un om între oameni, vol. II, p. 345. 

3 Nicolae Bălcescu, Mersul revoluției în istoria românilor, ed. cit., tom. I(I1), p. 99. 
4 CamilPetrescu, Bălcescu, E.S.P.L.A., 1957, p. 48. 

5 Camil Petrescu, Danton, E.S.P.L.A., 1957, p. 256. 

vadă în popor forţa generatoare și n-o vedea pentru că necrezînd în ea n-o 
descoperă. Mînuieşte cu artă de jongler replici care desființează protestul mari- 
lor anonimi. 

Oaspe drag al tabacilor, Bălcescu, în afinitatea pe care o are cu poporul, 
evidenţiază o reacţie inversă celei lui Danton, Îşi primeşte admiratorii cu de- 
cenţa unei fraze care îndepărtează orice merit personal : „Noi în loc să lu- 
crăm... ne odihnim de prea multă fericire politică“ 1. „Revoluţia este în mers, 
pornită de la începutul istoriei româneşti“ 2. Ideea este regăsită : „cauza revo- 
luţiei se pierde î în zilele veacurilor“ 3. Însuși punctul al 13-lea al Proclamaţiei 
care intră în posesia scriitorului este expresia unui întreg studiu : „orice măsură 
soţială ca să fie adevărat bună, cată să satisfacă din trei puncturi de vedere 
diferite... să fie naţională... morală şi dreaptă şi în sfîrşit... folositoare tutu- 
lor“ 4. Bălcescu nu e un fanatic, dar e supus îndoielilor. „Dacă două sute de 
ani de Încezeală naţională vor fi închircit cumva în el (popor) acele mădulare 
care fac ca un popor să fie popor? De ce oare s-a prăbuşit şi încercarea lui 
Vladimirescu ?“ 5 Este monologul care îl reeditează pe Bălcescu din Trecutul 
şi prezentul. „Pierzînd suvenirea faptelor mari, sentimentul misiunii, românul 
şi-a pierdut credința.“ Spre » deosebire de Danton, care, deşi nu-şi teme sacri- 
ficiul pentru Franța, se simte În divergență cu poporul care răspunde tole- 
ranței cu ofensivă : „Mi-e silă... de poporul ăsta... făcut din proşti, din lacomi, 
din răi“ 6, Bălcescu î ÎŞI consumă energia şi viaţa nu în conștiința înşelatului 
prăbuşit, ci a îngemănării sale de idei cu un geniu căruia îi e străină neşansa : 
„Frate tabacule, ai murit, dăruindu-te tot. Mai mult decît dumneata n-a dat 
nimeni pînă acum în toată istoria. Popor român, nu greşeşte cine crede în 
tine“ 7. Autorul remarcase că de cînd acel act barbar legase pe țăran de moşie, 
interesul, sila şi nevoia conlucrind la pierderea independenței, „de atunci popo- 
rul se făcu nesimţitor la glasul domnului... nu mai vru a se jertfi pentru o 
patrie unde nu i s-a lăsat drepturi“ 8. 

S-a afirmat că „semnificaţia actualității unei personalităţi istorice nu 
trebuie căutată în ideile, raţionamentele sau sofismele prin care ea însăși îşi 
justifică aceste acţiuni în conştiinţa ei subiectivă, ci în efectele obiective, în 
cazul luptei între clasele sociale“ 9. Nu reproduc opinia decît aderind în mică 
măsură pentru că În ipoteza în care unui Camil Petrescu i-ar fi fost indife- 
rente opiniile eroului pe care îl ireîntrupează drama n-ar fi existat atita fideli- 
tate între muză și actul creator. Pe de altă parte, însă, este evident faptul că 
centrul de greutate va cădea asupra consecinţelor obiective, singurele care 


Camil Petrescu, Bălcescu, E.S.P.L.A., 1957, p. 57. 
Idem, p. 48. 
Nicolae Bălcescu, Mersul revoluției în istoria romånilor, ed. cit., p. 99. 
Nicolae Bălcescu, Despre împroprietărirea țăranilor, ed. cit., tom. I (I), p. 271, 
Camil Petrescu, Un om între oameni, vol. II, p. 29. 
Camil Petrescu, Danton, E.S.P.L.A., 1957, p. 378. 

1 Camil Petrescu, Bălcescu, ES.P.L.A,, 1957, pp. 66, 86. 

8 Nicolae Bălcescu, Despre starea soţială a muncitorilor plugari în Principatele 
Române în deosebite timpuri, ed. cit., tom. I (I), p. 193. 

* N. Tertulian, Transformarea concepţiei asupra istoriei în opera lui C. Petrescu 
de la Danton la Bălcescu, Un om între oameni, p. 71. 

atestă în istoria unui popor o personalitate sau alta. Primordiale în raport cu 
credinţele subiective ale eroului în viață ele nu se exclud totuşi. 

Ignorînd consecinţele grave ale unui conflict cu puterea otomană, eroul 
găseşte replică î în numele revoluţiei : „Trebuie să se găsească un om al revolu- 
ției care să vorbească turcilor aşa cum merită“ t, face trimiterea la Drepturile 
românilor către Înalta Poartă. 


Erou de idei, Bălcescu discută cu obiectivitatea avocatului detaşat afectiv 
de cel care aşteaptă sentinţa : „N-am avut oamenii mei, dar aş fi fericit să fiu 
eu omul lor“ 2. Către sfîrşitul vieţii, eroul care respiră cu convingerea „că va 
veni o vreme cînd aceste două popoare (român şi ungur) nu vor putea pricepe 
cum de nu au fost totdeauna împreună“ 3, rezistă lui Avram Iancu ponderind 
riposta consecinţei cu calmul omului care constată neputinţa înţelegerii : „Frate 
lancule... vei plinge cu plinsul codrilor... nenorocul neamului românesc“ * 
Această adresare literaturizează formulări pe care Bălcescu le avusese : „Nă- 
dejdea civilizaţiei popoarelor este în comunicaţia ideilor, care va veni din 
comunicaţia naţiilor“ 5. Permanent conştient în acţiunile sale, Bălcescu, bun 
analist, grefează pe forța pasiunii cerebralul, nu se încuncă în teoretizări şi în 
transplantarea lor praotică. Pe linia introspecţiei mersese pînă la extrem şi 
Danton. Aici trec sub observaţie întorsătura pe care o suferă sub raport istoric 
conflictul Danton-Robespierre, care de fapt mu este o mască şi exponentul 
democrat al revoluţiei, dar care este prezentat slujitor al Patului lui Procust, 
tocmai ca argumentele să pledeze în favoarea acelui Danton, de care în fond 
nu-l distanşau cauze psihologice și social-istorice. Noul tip de erou (Bălcescu) 
nu cunoaşte veleitatea neantului, numele său pulsînd î în Pantheonul viu al isto- 
riei. Danton se desparte de viaţă cu conştiinţa că eternitatea îl va păstra : „Lo- 
cuinţa mea va fi în neant, numele în Pantheonul istoriei“ ê. Bălcescu, cu dure- 
rea despărțirii de oameni : „Aş merge ipe jos pînă la Bucureşti ca să simt pă- 
mîntul sub tălpi“ 7. 

Ediţia din 1949 nu cunoaște sfîrşitul sobru al lui Bălcescu care în textul 
din 1952 se desparte de patrie cu durerea acceptării inevitabilului. Revenirile 
din 1952—1957 evită în final ușoara melodramă a dialogului Bălcescu — preot 
la Palermo, cînd eroul, recitind romantic din Cintarea României (ed. 1949), 
prezenta un adaus dispensabil. 


Amănuntul, spunea Bălcescu eroul, este la baza cunoaşterii. Afirmația 
este punct de plecare a lui Cami Petrescu î în realizarea pretențioasă a unei 
excepţionale figuri care renaşte însăşi personalitatea istorică. 


Printr-o modalitate artistică şi filozofică inedită autorului, Bălcescu în- 
cheagă convingător un crepuscul de dramă intelectuală, frământarea etică şi 
cerebrală a eroilor anterior elibărării, consumîndu-se de data aceasta în puterea 
deplinei cuceriri a idealului în viitor. 


Camil Petrescu, Bălcescu, E.S.P.L.A., 1957, p. 72. 
Camil Petrescu, Un om între oameni, vol. III. 
Camil Petrescu, Bălcescu, E.S.P.L.A., 1957, p. 92. 
I dem, p. 94. 
Nicolae Bălcescu, Filozofia soţială, în ed. cit., tom. I, partea I, p. 206. 
Camil Petrescu, Danton, E.S.P.L.A., 1957, p. 409. 
Cami! Petrescu, Bălcescu, ESP.LA, 1957, p. 107. 

O CONCORDANŢĂ GRAMATICALĂ ROMÂNO-ALBANEZĂ : 
MODUL SUPIN 


GRIGORE BRÂNCUŞ 


Se ştie că dintre toate limbile romanice numai româna posedă un mod 
nepersonal denumit supin. Valorile acestui mod sînt cumulate fi în România oc- 
cidentală de către infinitiv, Faptul că supinul există numai în dacoromână (nu 
şi în dialectele româneşti din sudul Dunării) a dus la idei diferite în ce pri- 
veşte originea lui. Astfel, unii învățați consideră că s-ar fi păstrat din latină! 
cu valoare de substantiv verbal?, adică pasibil de determinări proprii sub- 
stantivului şi de determinări proprii verbului. Ideea că româna ar continua 
supinul latinesc se susține greu. În latina clasică supinul era folosit rar, iar în 
latina tîrzie populară e înlocuit cu infinitivul. 3 Cercetările privitoare la la- 
tina orientală nu îl semnalează. Pe de altă parte, valorile supinului românesc 
nu coincid decît parţial cu ale supinului latinesc. Mod cu flexiume nominală, 
deci substantiv verbal, supinul nu avea forme dectt pentru acuzativ, dativ şi 
ablativ şi se folosea pe lingă verbele de mişcare arătind scopul acţiunii (Eo 
venatum — „merg la vînat“) sau pe lîngă diverse adjective (ex. facilis dictu 
— „uşor de zis“). În română, supinul, ca verb, e însoţit de o prepoziție (de, 
la, pentru), are mai multe valori şi apare şi în situaţii necunoscute în latină. În 
sfârşit, 4 în dialectele româneşti sud-dunărene, un mod supin propriu- zis nu există, 
Toate acestea ne îndreptăţesc să considerăm că supinul din română nu conti- 
nuă pe cel latinesc și că, foarte probabil, a apărut tîrziu pe teren românesc, ca 
o consecință a tendinței de dispariţie a infinitivului. 

Mulţi cercetători afirmă că supinul românesc este, la origine, un participiu 
substantivat, Matilda Caragiu-Marioţeanu, care a publicat o lucrare t consa- 
crată special acestei probleme, consideră că procesul substantivării mparticipiilor 
porneşte de la verbele intranzitive. „Odată creată în limbă posibilitatea de 
a se forma substantive abstracte verbale, din participiile foarte numeroase 
(75%/0) ale verbelor intranzitive (de ex. mers, îs, păşit, răspuns etc. nu sînt 
folosite şi ca adjective, n.n.), extinderea procadeului și la celelalte categorii 
de participii nu mai necesită o explicaţie“ (l. c., 36). Concluzia autoarei este că 
„supin nu există în limba română. Aşa-zisul supin este un substantiv verbal, de 


1 Cf, C. H. Grandgent, Introduzione allo studio del latino volgare, Milano, 1914, 
p. 65; W.D.Elcock, The Romances languages, London, 1960, p. 110. 

2 CE Ed. Bourciez, Eléments de linguistique romane, Pharis, 1946, p. 271. 

3 Cf. A H. Grandgent, op. cit, p. 65; O. Riemann, Syntaxe latine, Paris, 
1935, p. 518. 

1 Moduri nepersonale, în „Studii şi cercetări lingvistice“, XIII (1962), 1, p. 29 şi urm. 

origine participială, care denumeşte acțiunea ca un infinitiv lung sau ca alte 
substantive verbale (postverbale sau derivate cu sufixe de la alte teme verbale)“ 
(|. c.,37)2. 

După părerea noastră se pot distinge trei valori ale supinului din limba 
română : 1. valoarea de substantiv propriu-zis denominativ al acţiunii verbale : 
(la, pentru, de) culesul porumbului. Substantivul poate fi articulat, iar ca deter- 
minări nu poate primi decît un atribut. El este echivalent ca sens cu infinitivul 
substantivat (culegerea porumbului) ; 2. valoarea de substantiv-verb : cal 
defurat, ne poftiră la scăldat, eralaspălat, deomorît, nu l-a 
omorît jupînul, îl chemase pentru scuturat?. În aceste exemple, supinul 
este comutabil cu o construcție verbală personală : cal care este furat, ne poftiră 
să ne scăldăm, era ca să spele, ca să-l omoare, nu l-a omorit jupînul, îl chemase 
să scuture. Dar pe lîngă valoarea de verb, supinul posedă, în astfel de exemple, 
şi pe aceea de substantiv, căci denumeşte acțiunea. Prin comutare, eventualele 
determinări ale supinului rămîn neschimbate, de ex. : pentru spălat rufe, ca să 
spele rufe. Această dublă valoare este cunoscută şi la infinitivele substantivate 
(de ex. ne cheamă la scăldare) ; 3. Valoarea de verb : nici de păscut gâște nu 
ejti bun, merge la secerat griul, e greu de spus lui Ion, este de tăcut, 
avem de vorbit. Cu această valoare supinul poate primi un complement di- 
rect (şi indirect) sau poate fi determinat de un adverb ; se construieşte şi cu 
verbe care arată necesitatea şi posibilitatea (a fi, a avea) sau cu construcţii ver- 
bale impersonale (e ușor, e greu). Cu funcţiune de verb propriu-zis, infinitivul 
lung nu mai este folosit astăzi. Prin urmare, din acest punct de vedere nu se mai 
poate vorbi de o echivalență între participiul substantivat şi infinitivul lung. 

Părerile noastre în legătură cu valorile supinului românesc nu diferă, în 
esenţă, de cele expuse în Gramtica limbii române, I, ed. a Il-a, 1963, Editura 
Academiei R.P.R., pp. 233—234. Față de aceasta, noi recunoaștem la supin, ca 
de altfel și la infinitivul lung substantivat, şi o valoare de substantiv-verb, inter- 
mediară între cea de substantiv și cea de verb. 

Deci, funcțiunea de verb a supinului din română nu poate fi contestată. 
Este adevărat că, la origine, supinul este un participiu substantivat. Dar sub- 
stantivarea participiului, fie direot, fie prin intermediul adjectivului, nu este o 
caracteristică a limbii române, pentru că procedeul ca atare poate fi întîlnit în 
diverse limbi. Problema care se pune în mod particular pentru română și, după 
cum vom vedea, şi pentru albaneză, este de ce acest substantiv de origine par- 
ticipială a ajuns să capete funcțiune verbală, primind compliniri proprii 
verbului. 

Kr. Sandfeld 3 şi Al. Philippide 4 au remarcat analogia cu albaneza în ceea 
ce priveşte unele forme şi funcțiuni ale supinului românesc. În ce măsură se 
poate vorbi de existenţa unei concordanţe româno-albaneze din acest punct de 
vedere ne străduim să arătăm în cele ce urmează. 


1 Vezi obiecțiile lui M. Gabinschi, Referitor la supin în cadrul modurilor neper- 
sonale, în „Limba şi literatura moldovenească“, an. VII, 1964, 1, p. 46 şi urm. 

2 Exemplele în Gramatica limbii române, I?, Editura Academiei R.P.R., 1963, p. 232. 

3 Kr. Sandfeld, Rumaenske studier, I, Copenhaga, 1900, p. 63 şi urm.; Idem, 
Linguistique balcanique, Paris, 1930, p. 131. 

4 AL Philippide, Originea românilor, II, laşi, 1927, p. 610 şi urm. 

În nici o gramatică albaneză nu se vorbeşte de un mod supin, ci numai 
de infinitiv. Acesta este alcătuit, după cum vom vedea, întocmai ca supinul 
românesc, cu care concordă şi ca funcţiune. Două sînt formele principale de in- 
finitiv albanez, alcătuite pe baza participiului : 1. tipul me punue —„a munci“, 
cunoscut numai în dialectul gheg şi 2. tipul për të punuar — „de muncit“, 
caracteristic toscăi (gheg per të punue este creat, probabil, prin analogie cu 
tipul tosc). 

Mai există două feluri de infinitiv formate tot din participiu, dar prece- 
dar de o prepoziţie (?) pa sau me : 1. pa punuar, pa punue — „fără a munci“ 
(ex. iku pa lajmeruar — plecă fără a anunţa“, lit. „plecă fără anunțat“) t; 
2. me të punuar (de obicei în propoziţii temporale în raport de anterioritate, 
de ex. me të hyrë, foli“ „sowie er eintrat, sprach er“) 2 

Formele de infinitiv me punue şi pa punuar (pa punue) sînt foarte greu 
de explicat. Al. Xhuvani, autor al celui mai recent studiu 3 asupra infinitivului 
albanez, consideră că această limbă a avut cîndva un infinitiv sintetic exprimat 
printr-o formă de participiu, pe care însă l-a înlocuit cu vremea printr-un infi- 
nitiv „perifrastic“ (me + participiul). O urmă a acestui infinitv străvechi 
s-ar putea vedea în construcție cu verbul impersonal duhet — „trebuie“ +: 
duhet bå (tosc: duhet bërë) — „trebuie făcut“. Explicaţia propusă nu ţine 
seama însă de deosebirea mare de sens dintre cele două moduri: participiul 
(punuar, punue) are, de regulă, înţeles pasiv, iar infinitivul (me punue, pa 
punuar sau pa punue), înţeles activ. Este interesant de remarcat însă ideea că 
infinitivul perifrastic me punue, caracteristic astăzi dialectului gheg, a fost ge- 
neral în albaneza comună. În sprijinul acestei păreri, emise înainte doar oa o 
ipoteză, Al. Xhuvani 5 citează numeroase exemple de infinitiv format din parti- 
cipiu precedat de me din tosca secolului al XIX-lea. De aici se trage concluzia 
că procedeul exprimării infinitivului printr-o construcţie participială cu prepo- 
ziție a fost general în albaneza comună. 

Infinitivul alcătuit de me + participiul (me punue — „a munci“), folosit 
cu valorile infinitivului din limbile romanice, germanice etc., a fost comparat 
de Sandfeld 6 cu infinitivul românesc, care, ca și cel albanez, este însoțit de o 
prepoziţie (comp. rom. a mînca cu fr. manger). De observat însă că în albaneză 
prepoziţia apare întotdeauna în componenţa infinitivului (cu excepţia construc- 
tiei de tipul duhet bërë, do bërë — „trebuie făcut“, dacă în aceasta trebuie văzut 
într-adevăr un infinitiv propriu-zis), pe cînd în română există unele situații, 
totuşi rare, cînd infinitivul nu este însoţit de prepoziţie (de ex. știu cînta, pot 
cînta). 

Tipul de infinitiv për të punuar este însă cel care ne interesează în mod 
deosebit în comparaţia cu supinul românesc. Acest tip de infinitiv, format din 
substantivul participial de genul neutru, în cazul acuzativ (të punuar) şi prece- 


1 Într-o cercetare viitoare ne propunem să urmărim legătura probabilă cu formaţiile 
negative paralele din română de felul : neanunpat, necules etc. 
Dr. Pekmezi, Grammatik der albanesischen Sprache, Wien, 1908, p. 195. 
L'infinitif en albanais, „Lingua Posnaniensis“, VIII, Poznan, 1960, p. 66 şi urm. 
Cf. N. Jokl, „Litteris“, IV, 207. 
5 Op. cit, p. 68. 
€ Linguistique balkanique, Paris, 1930, p. 131. 

dat de prepoziţia për — „de, pentru“, este caracteristic toscăi t, deci dialectului 
care a pierdut infinitivul propriu-zis (de tipul me punue, cunoscut îm ghegă). 
Morfologic și sintactic, acest infinitiv albanez coincide întru totul cu supinul 
românesc. Cele trei valori (substantiv, substantiv-verb, verb) pe care le-am dis- 
tins la supinul românesc se regăsesc aidoma la infinitivul albanez de tipul për 
të punuar — „de muncit“. Folosit fără prepoziţie, el este substantiv propriu-zis, 
denumind o acţiune: të punuarit — „lucratul“ të ngrenăt — „mîncatul“, të 
dalet — „ieşitul“ etc., avind însă, în toscă, regimul verbelor (sînt determinate 
de un compl, direct : të goditurit mur — „lovitul peretelui“, cu subst. mur în 
cazul acuz. ob. direct), iar în ghegă regimul substantivelor (sînt determinate de 
atribute : të goditurit e murit — „lovitul peretelui“, cu e murit în cazul genitiv. 
Se observă că cu această valoare apare, ca şi în română, cu formă articulată, Şi 
în albanistică s-au susţinut părerile diferite că acest substantiv s-ar fi creat fie 
direct din participiu, fie din adjectiv de natură participială, 

Noi credem în valabilitatea celei de a doua ipoteze, pentru că numai 
astfel se poate explica articolul proclitic : të menduarit — „gînditul“ (Se ştie că 
adjectivele albaneze comportă de regulă un articol proclitic : i mirë — „bun“). 
Tot la genul neutnu, deci cu articolul proclitic të, au intrat şi adjectivele califi- 
cative substantivate, de tipul të naltët — „înaltul (cerului)“, të gjatët, — 
„lungul“ (drumului), të gjërët, të gjânet — „largul“ (mării) etc. Oprindu-ne 
încă la valoarea substantivală a formelor de origine participială de tipul të 
punuarit — (rom. muncitul), putem observa că paralela cu româna se extinde şi 
asupra substantivelor feminine de provenienţă participială. În albaneză, sub- 
stantivele de origine participială s-au încadrat fie la neutru, fie la feminin, fie 
la ambele genuri, cu sau fără deosebire de înţeles: e dalmeja — „ieşita“ şi të 
dale-t — ieşivul“, e folme-ja — „grăita“ şi të fole-t sau të folur-it — „grăitul“, 
e ngrent-a — „mîncatul“ etc. ? În română, participiul s-a substantivat în același 
mod. În textele vechi româneşti, există exemple numeroase de substantive femi- 
nine de felul : zgonisita, ieşita, grăita, ascunsa, porincita, născuta, sfătuita, arsa, 
adusa etc. 3 

Ținînd seama de conţinutul abstract al acestor substantive, integrarea lor 
la ambele genuri (rom. îeșitul. n., ieșita f., alb e dalmija f. të dalet n.) este pe 
deplin justificată, pentru că în ambele limbi şi neutrul și femininul conţin şi 
substantive abstracte, pe lîngă alte categorii de substantive. Din punct de vedere 
formal însă, explicaţiile pot diferi de la o limbă la alta. Pentru albaneză, ches- 
tiunea e mai simplă, pentru că panticipiul se caracteriza, la o epocă mai veche 
(şi azi parţial), printr-un ë la finală, ceea ce a favorizat încadrarea lui ca subs- 
tantiv şi la genul feminin, marcat de regulă printr-un ë. (part. ngrënë, subst. 
feminin e ngrënë-a). În română însă, tipul de substantiv feminin grăita se poate 
explica pe două căi şi anume fie direct din participiul în-ă (cf. dr. reg. am 
grăită, arom. mutrită), fie refăcut după pluralul neutrului, dar fiind că marca 


1 Construcţia nu este străină nici dialectului din Albania de mijloc (Elbasan). Cf. Al. 
Xhuvani, Studime gjuhësore, Tiranë, 1956, p. 211. 

2 Al Xhuvani, op. cit., p. 208. 

3I A. Candrea, Psaltirea Scheiană comparată cu celelalte psaltiri din sec. XVI şi 
XVII, traduse din slavoneşte, vol. I. Introducere, Bucureşti, 1916, p. CXCVII și vol. Il (Glo- 
sarul, passim) ; Tetraevangbelul lui Coresi, ed. Florica Dimitrescu (Indicele, passim). 

neutrului la plural se identifică cu a femininului (sg. n. grăitul, pl. grăitele, 
după care un nou sg. grăita.) 

În albaneza contemporană, substantivele abstracte verbale de genul 
neutru, de origine participială (të tbënët — „spusul“) sînt foarte rare faţă 
de limba textelor vechi, în care frecvenţa lor este neobişnuit de mare. Ele au 
fost înlocuite treptat cu derivate cu sufixe ca -im, -je etc. : kujtim (=të kuj- 
tuaret) — „amintire“, thënje (te thënët) — „spunere“ etc. Cînd apar deo- 
sebiri de înțeles, formele vechi coexistă cu cele noi : të menduarit — „gîndi- 
tul“ (ca proces psihic), alături de mendim — „gindire“ etc. Şi în româna actuală 
numărul meutrelor de origine participială este mai mic! decît în limba veche, 
din cauza apariției unei noi categorii de abstracte verbale create din infinitivul 
propriu-zis (cîntare, chemare, dormire etc.) sau, ca şi în albaneză, prin deri- 
vare cu diverse sufixe. 

Celelalte valori concordante cu ale supinului românesc, de substantiv- 
verb şi de verb propriu-zis, valori ale construcţiei de tipul për të punuar, pot 
fi dovedite prin folosirea acestei construcţii în exact aceleaşi situaţii sintactice 
ca supinul românesc. Exemple : sende për të shitur — „obiecte de vîndut“ ; 
i jap për të ngrënë — „ti dau de mîncat“ ; për të punuar, punoj — „de mun- 
cit, muncesc“ ; na kanë thirrur për të punuar arën — „ne-au chemat pentru 
(la) muncit ogorul“ ; shkoj në pazar për të blerë diçka — „merg în tîrg pen- 
tru cumpărat ceva“ ; i mirë për të martuar — „bun de însurat“. Întocmai ca 
în română se foloseşte în anumite situaţii specifice, cu verbele me qenë — „a 
fi“ şime pasë — „a avea“. Iată exemple în care me qenë este întrebuințat 
impersonal : është per tu çuditur — „este de mirat“; asht per tu vu re? 
— „este de observat“ ; atë është per ta thirrur në dasëm — „el nu este de 
chemat la nuntă“ ; atij s'eshte per ti besuar3 — „el nu este de crezut“ (lit. 
„lui nu îi este de crezut“). 

De remarcat că, în asemenea construcţii, verbul impersonal alb. është, 
rom. este, poate fi înlocuit cu alb. duhet, lipset, rom. trebuie : atë s'është për 
ta thirrur në dasem = ai s*dubet thirrur në dasëm ; rom. el nu este chemat 
la nuntă. Modificările sintactice sînt de asemenea identice în ambele limbi : în 
primul caz, pronumele (alb. atë, rom. el) este compl. direct, iar infinitivul 
(alb. per të thirrur, rom. de chemat) este subiect ; în al doilea caz, pronumele 
a luat forma nominativului, devenind subiect, iar infinitivul (respectiv supi- 
nul) a căpătat forma şi funcțiunea participiului propriu-zis. Infinitivul acesta 
(alb. per të thirrur, rom. de chemat) poate fi cerut şi de formele personale ale 
verbului me qenë — „a fi“ : alb. ti je për të vrarë, rom. tu ești de omorît ; alb. 
kjo arë seshte per të mbjellë, rom. acest ogor nu este de cultivat. Şi în cazul 
acesta substituirea cu duhet — „trebuie“, dar cu forme personale, este posi- 
bilă : alb. zi duhesh vrarë, rom. tu trebuieşti omorît. 

Trebuie relevată şi construcția paralelă în cele două limbi, cu me pasă 
(rom. a avea) ca auxiliar de modalitate expnimînd necesitatea : kam për të 
shkruar, (gheg : kam me shkrue — „am a scrie“), rom. am de scris. 


1 Faptul acesta se poate constata uşor parcurgînd glosarele de care dispunem ila unele 
ediţii de texte vechi româneşti. 

2 Al. Xhuvani, Studime gjuhësore, Tiranë, 1956, p. 211. 

3 Shaban Demiraj, Morfologjia e gjuhës së sotme shqipe, pjesa e II-të (curs lito- 
grafiat), Tiranë, 1961, p. 240. 

De notat că în ambele limbi acest tip de infinitiv (supin) nu apare după 
verbe care însemnează în general „a zice“, „a gîndi“, „a simţi“, „a vorbi“, „a 
voi, „a putea“ 1 (verbe care în latină cer construcția acuzativ cu infinitiv). 

Din cele spuse pînă aici reiese că așa-zisul supin românesc este alcătuit 
ca şi infinitivul albanez tosc de tipul për të punuar, dintr-un substantiv de pro- 
venienţă verbală. Dat fiind faptul că în româna din secolul al XVI-lea, în care 
infinitivul cu valoare verbală propriu-zisă este larg folosit, supinul ca verb, 
adică urmat de un complement direct, nu există, e foarte probabil ca apariţia 
valorii verbale a supinului să fie o consecinţă a procesului de dispariţie a infi- 
nitivului (prin substantivare sau înlocuirea lui cu subjonctivul) 2. 

În aromână, infinitivul cu valoare verbală apare mai rar ca în dacoro- 
mână. Unele construcții cu infinitivul sau cu participiul, notate de Capidan 
(Dial. arom., 548 şi urm.) sînt însă extrem de interesante pentru problema 
noastră. Astfel, după verbele va (vrea) şi lipseşte (din gr. čžerya Reinw» 
comp. şi alb. lipset — „trebuie“), ambele impersonale cu sensul „trebuie“, poate 
apărea infinitivul. construcția fiind echivalentă cu dacorom. trebuie + parti- 
cipiul şi cu alb. duhet sau do, lipset + participiul. Exemple : va scriare ună 
carte — „trebuie scris o scrisoare“, lipseaște zburire cu un mastur — „trebuie 
vorbit cu un meșter“, lipseaște ntribare disi easte acasă — „trebuie întrebat 
dacă este acasă“. S-ar putea ca ambele construcţii aromânești, cu va şi lipseaşte, 
să fie copiate după cele albaneze corespunzătoare : alb. do bërë — „trebuie fă- 
cut“ (do = pers. a III-a sg. a verb. dua — „vreau“, folosită impersonal), lipset 
bërë — „trebuie făcut“. 

În aromână infinitivul poate apărea şi precedat de adv. ună cu sens tem- 
poral : ună căderea ş-frinse nărle — „îndată ce a căzut şi-a rupt nasul“. (comp- 
şi dacorom. „o dată ajuns acasă s-a pus ploaia“). În locul infinitivului din 
această construcţie, se poate întrebuința şi participiul, sensul temporal ră- 
mînînd neschimbat : ună agiumtă aoaţe şi intră tu pîne-l! — „îndată ce-a ajuns 
aci a şi intrat în slujba lui“ (exmplele la Capidan, o.c., 549, 552). Se observă 
şi aici paralele albaneze perfecte : një të kënduar tlegramin u ngrit doli — 
„îndată ce a citit telegrama. s-a ridicat şi a ieşit“ (exemplul la Al. Xhuvani, 
Studime ginbeşore, 210). Alb një — „un, una“, are, în această construcţie, 
același sens cu arom. ună, ceea ce dovedeşte că în aromână avem de-a face cu 
un calc după albaneză. 

Am arătat mai sus că în albaneză există şi un tip de infinitiv format din 
participiu precedat de prepoziţia pa — „fără“, infinitiv folosit în propoziţii 
„care exprimă o acţiune anterioară faţă de cea exprimată prin propoziţia pre- 
cedentă“ (Xhuvani, o.c., 210), de ex. : vatë në pune pa marrë veglat — „mer- 
seşi la muncă fără să fi luat (înainte să fi luat, neluînd) uneltele“, vojti në 
shkollë pa i bamë gati mësimet — „merse la şcoală fără să fi terminat (înainte 
să fi terminat, neterminînd) lecţiile“ (ibid.). În aromână există o construcţie 
asemănătoare : „participiul trecut poate fi unit ou negaţiunea ne (ni) şi în cazul 
acesta, spre deosebire de dialectul dacoromân, acest participiu ţine locul unei 


1 Cf. Shaban Demiraj, op. cit, p. 239. 

2 Pentru repartiţia geografică a întrebuinţării infinitivului în dacoromâna actuală, vezi 
Magdalena Vulpe, Repartiția geografică a construcţiilor cu infinitivul şi conjunctivul 
în limba română, în „Fonerică şi dialectologie“, V., Bucureşti, 1963, p. 123 şi urm. 


7 MODUL SUPIN, O CONCORDANȚĂ GRAMATICALĂ 105 


propozițiuni temporale : : noaptea si scula, nidată soarili şi lucra — „noaptea. 
se scula, înainte de a răsări soarele şi lucra“ (Capidan, o.c., 553). Credem că şi 
această construcție infinitivală aromânească reprezintă o traducere a celei alba- 
neze corespunzătoare. 

În sfîrșit, mai este de luat în seamă infinitivul verbal aromân introdus prin 
prepoz. tră, tă, tru, tu etc. (tră avinari — „la vînat“ etc.) care corespunde, de: 
fapt, supinului dacoromân și infinitivului cu prepoziţie din albaneză. 

În concluzie, funcțiunile verbale ale supinului românesc aparțineau, la o: 
epocă veche, infinitivului. Nevoia de a se exprima acțiunea, independent de 
timp şi de persoană, în felul infinitivului, a dus la crearea noului tip de „infi- 
nitiv“, supinul, dezvoltat dintr-un substantiv (de origine participială), întocmai 
ca infinitivul latin, care, la origine, este o veche formă cazuală nominală. 

Albaneza şi-a creat un tip similar de infinitiv. Substantivele neutre par-- 
ticipiale de tipul të panuarit sînt cunoscute în ambele dialecte albaneze, dar nu- 
mai în toscă au devenit infinitive, deci verbe, ceea ce dovedeşte că acest nou. 
infinitiv era necesar în dialectul care pierduse infinitivul propriu-zis. 

În aromână, valorile supinului din dacoromână le deţin infinitivul sau: 
construcţiile calchiate după albaneză. 


OBSERVAŢII ÎN LEGĂTURĂ CU SINONIMIA, SISTEMUL 
VOCABULARULUI ŞI RAPORTUL LIMBII CU GINDIREA 


MIRCEA RADU 


Ş 1. Caracterul sistematic al lexicului continuă să rămînă deocamdată o 
ipoteză insuficient demonstrată. Unele dovezi s-au adunat, dar nu s-a realizat, 
pînă acum, o prezentare completă şi pe deplin convingătoare a lexicului unei 
limbi ca sistem. Conceptul se utilizează într-un sens larg, de „tot“ organizat și 
unitar, admiţindu-se înainte de epuizarea argumentaţiei inductive (pe baza de- 
ducţiei din legile generale ale lumii) că materialul lexical al limbii nu e aruncat 
în neorînduială şi multiplele legături ce se stabilesc în constituţia lexicului nu 
pot fi haotice. 

Descoperirea sistemului în vocabular nu se identifică cu modelarea ma- 
tematică (formalizarea) lexicului (mai precis a semanticii), însă această din urmă 
operaţiune o presupune pe cea dintii. O treaptă spre dezvăluirea sistemului lexi- 
ca] o reprezintă studierea categoriilor lexicului, puse în corelaţie. Greutatea 
de căpetenie constă în a demonstra (și aceasta rămine o sarcină a viitorului) 
cum totalitatea categoriilor formează, prin interacțiune, sistemul. 1 

În cele de mai jos, urmărim explicarea fenomenului sinonimiei, fără a 
pierde din vedere ideea sistemului lexical. Pornind de la premisa că sistemul 
(structura) unui obiect implică relații de intendependanţă în sînul acestuia şi, c 
atare, în sistemul lexical aflăm un aspect din dialectica obiectivă a limbii 2, lu 
crarea de faţă priveşte sinonimia nu ca pe un fenomen izolat, ci își propune să 
stabilească o serie de corelaţii : sinonimie—polisemie, sinonimia şi neologismele, 
sinonimia şi lexicul fundamental ş.a. Prin aducerea în discuţie a diverse fapte de 
limbă ce au raport cu sinonimia, ies la iveală implicațiile largi ale fenomenului 
studiat, caracterul necesar al sinonimiei, locul ei în sistemul limbii. De asemenea, 
explicarea sinonimiei duce şi la abordarea unor aspecte din problema teoretică 
vastă a legăturii limbii cu gindirea. 

§ 2. Ne întrebăm care este justificarea sinonimiei. De ce avem la dispo- 
ziţie, în limbă, adeseori mai multe cuvinte pentru aceeași noţiune ? Un prim 
răspuns îl dă analiza funcţiilor limbii. 

Funcţia de comunicare cere un nume pentru un obiect, ca atare nu gene- 
rează cu necesitate sinonimia. Referindu-se la cerințele obiective ale comunicării, 


aa iz istorice- comparative În Pa de aie ajută la iare alele, A zarea 


sistemelor lexicale studiate. 
2 Cf. Al. Graur, Studii de lingvistică generală, Buc., 1960, p. 18 şi urm. 


108 MIRCEA RADU 2 


acad. Iorgu Iordan spune că „limba, prin subiectele ei vorbitoare, «simte» inuti- 
litatea a două sau mai multe numiri pentru acelaşi lucru şi de aceea elimină pe 
cea de prisos, păstrînd uma singură“ 1. 

Dar, alături de comunicarea obiectivă (şi subordonîndu-i-se), distingem în 
limbă funcţia expresivităţii ; aceasta implică posibilitatea alegerii între forme 
echivalente, ceea ce postulează sinonimia ?. 

Cuvîntul reg. cimotie pare a nu fi necesar limbii întregului popor, de 
vreme oe are ca echivalent, în fondul general lexical, pe rudă ; ar urma deci 
să nu-l mai întrebuințăm. Dar rudă este, în general, neutru idin punct de vedere 
stilistic, pe cînd cimotie apare ca batjocoritor în gura lui Richard din piesa 
Ucenicul diavolului de B. Shaw (trad. de P. Comarnescu): „Mă miîndresc cu 
unchiul meu şi cu toate cimotiile“,.. 3 

Verbului neologism abboră (fr. abhorrer) îi corespunde în fondul vechi 
lexical a urî. Iată însă un fragment (dintr-un pamflet scris de Geo Bogza +), în 
care lui abhoră nu i se poate substitui urăște, detestă sau disprețuiește, fără a se 
atenua efectul emoţional-artistic : 

„:«.De douăzeci şi şapte de ani ... această brută cazonă (Franco) ... îşi bate 
joc de conştiinţa omenirii, care tot de atiţia ani îl abhoră“ (s.n.). 

Alături de cuvintele moi, indispensabile comunicării, aduse în limbă de 
progresul cunoștințelor ori de alți factori extralingvistici, se ivesc mereu alte 
mijloace de redare a afectivității şi de variere stilistică a exprimării. Funcţia 
comunicării impune însă statornicirea tiparelor vorbirii. În procesul de comu- 
nicare, prin reproducere continuă, se precizează şi se stabilizează modelele vala- 
bile de limbă ; nevoia de înţelegere cere forme unice, clare, corespondență rigu- 
roasă între noţiune şi cuvînt, eliminarea din limbă a tot ce nu este strict nece- 
sar. În schimb, expresivitatea, incompatibilă cu fixarea, tinde să spargă tiparele ; 
ea dezvoltă lipsa de rigurozitate și chiar imprecizia (nedeterminarea) 5, dînd 
cuvintelor putere de evocare, capacitate de sugestie. Întrebuințarea generală şi 


faptele de stil tind tocmai către varierea tuturor acestora...“ (p. 209). „Teoretic vorbind, putem 
spune că pentru fiecare fapt de comunicare există un număr indefinit de fapte expresive, de 
fapte de stil“ (p. 209). Sinonime sînt cuvintele care „posedînd acelaşi nucleu al comunicării, 
au note stilistice însoţitoare deosebite“ (p. 214). Notăm însă că, pe lingă sinonimele stilistice, 
ce se deosebesc prin nuanţă afectivă, elocvenţă, relief etc, mai sînt sinonime ideografice 
(noţionale), la care diferenţierea intră pregnant pe terenul semanticii. 

3 B. Shaw, Teatru, Buc., 1956, p. 166. 

4 „Contemporanul“, 26 aprilie 1963. 

5 Dăm exemple pentru ceea ce înțelegem, aici, prin imprecizie : În terminologia militară, 


tățiții, împilații, asupriții, oprimaţii, urgisiții etc. În loc de orînduire socială, se spune uneori 
întocmire... alcătuire... etc. 

ù 


prea frecventă a aceloraşi construcții de limbă toceşte valoarea expresivă a 
cuvîntului 1. 

Astfel, funcţiile limbii apar ca două laturi ale unei contradicții dialectice : 
prima determinînd fixarea, precizarea şi organizarea limbii într-un sistem de 
norme unitar, cealaltă tinzînd spre mobilitate şi multiplicare de forme expresive. 

Dacă sinonimia propriu-zisă ţine În special de „expresivitate“, însemnind 
mai multe cuvinte pentru o noţiune și implicind concurența formelor echiva- 
lente, oare nu întreţine ea fluctuaţia vocabularului, defavorizindu-i organizarea, 
împiedicînd înrădăcinarea în nucleul lui stabil a cuvintelor de bază ale limbii ? ? 

Trebuie spus că despărțirea „comunicării“ de „expresivitate“ se face în 
vederea explicării tendințelor ce lucrează contradictoriu în limbă. În realitate, 
cele două funcţii ale limbii sînt interdependente și, uneori, unite într-o fuziune 
totală. 

Presupunerea că sinonimia s-ar opune, în principiu, fixării cuvintelor în 
vocabular nu se verifică totdeauna, căci atracția sinonimelor (şi, deci, gruparea 
lor laolaltă) joacă adesea un rol cel puțin egal în importanță cu concurența 
dintre ele. În loc ca organizarea vocabularului să găsească o piedică în sinonimie, 
întîmpinăm tocmai aici o latură a sistemului limbii. Sinonimia se dezvoltă în 
interacțiune cu polisemia, mai ales sub impulsul nevoii de expresivitate. Dar, 
totodată, ele constituie (cum se va vedea) apanajul comunicării, în general. Îm- 
binarea lor nu periclitează (ci întărește) caracterul sistematic al limbii. 

§ 3. În virtutea legăturii indisolubile dintre gindire şi limbă noţiunea și 
cuvîntul sînt uneori concepute ca două feţe ale unei “medalii unice. 

Cum de există atunci sinonimie şi polisemantism ? ? 

După acad. Iorgu Iordan, adevărul e că „nu există [decît accidental] 
sinonime propriu-zise, adică mai multe cuvinte pentru aceeaşi noţiune“. (Limba 
română contemporană, Buc., 1956, p. 43). „Sinonimele (adică ceea ce numim 
astfel)“ se diferenţiază totdeauna semantic, fiecare reprezentînd o altă noţiune, 
ori, măcar, „o realitate concretă diferită, corespunzătoare aceleiași noțiuni“. În 
caz contrar, ar fi infirmată unitatea limbii şi gîndirii (ibidem, pp. 45, 46). 


t Vendryes, raportindu-se la noțiunile pentru care s-au creat în limbă mai multe 
denumiri, afirmă că această „varietate“ „se explică prin uzura semantică ce obligă la prime- 
nire“ (Le langage, Paris, 1921, p. 255). Mai ales „puterea expresivă“ este atinsă de uzare şi 
slăbeşte cu repeziciune, datorită întrebuințării frecvente a cuvîntului, ceea ce antrenează îm- 
prospărarea expresivităţii prin alte cuvinte. Este citată seria: ennuyant, embêtant, fatigant, 
crispant, esquintant, éreintant, assommant, tuant, vasant, barbant, canulant etc. (pp. 252, 253). 
Vezi şi Iorgu Iordan, Stilistica limbii române, Buc., 1944, p. 13. 

* Problema a fost pusă de acad. Al. Graur, care a arătat că un cuvint, pentru a se 
consolida în limbă, trebuie să învingă sinonimele ce-l concurează sau să-şi diferenţieze înțelesul 
de al lor (vezi Încercare asupra fondului principal lexical al limbii române, Buc, 1954, pp. 123, 
126) Mai mulţi termeni pentru aceeași noțiune „se contrazic şi se slăbesc reciproc“ (p. 129). 
Astfel, folosirea cuvintelor învechite : dare, dajdie, bir, tribut sau numai simpla lor „prezenţă, 
pe planul al doilea al minţii noastre“, întîrzie consolidarea în fondul lexical principal a terme- 
nului de circulaţie actuală impozit (p. 111). Sinonimelor li se recunoaște calitatea de a face 
posibilă exprimarea unor „nuanţe foarte fine“, dar autorul adaugă că fluctuația sinonimică 
poate veni în detrimentul cuvintelor de bază ale limbii (p. 126). Recomandînd scriitorilor să 
utilizeze cu precădere nu termeni rari, ci cuvintele de circulaţie generală, d-sa pledează, de 
fapt, pentru stabilitatea şi organizarea lexicului, împotriva fluctuaţiei, penru un scris simplu, 
pe înțelesul tuturor (Studii de lingvistică generală, 1960, p. 334). După acad. Al. Graur, „rapor- 
urile dintre sinonime sînt în primul rînd de concurență pentru a acapara forma comună“ ; în 
subsidiar, se constată şi „elemente de atracţie între ele“ (ibidem, p. 25). 

Incontestabil, sinonimele nu coincid în totalitatea conţinutului lor ; cu 
toate acestea, ne întimpină la tot pasul cuvinte a căror substituire în context 
nu aduce schimbări semantice. Astfel, este indiferent dacă spunem : „În bătălia 
de la Vaslui, turcii au fost înfrînți“ sau „În lupta de la Vaslui, turcii au fost 
bătuți (învinşi, biruiți)“. Deosebirile dintre bătălie şi luptă, pe de o parte, şi 
a bate, a învinge, a înfringe, a birui pe ide altă parte, ies la iveală în alte con- 
texte. Înţelesurile ilor nu se acoperă total, însă în propoziţia citată ele redau 
exact aceeași noțiune, cu deosebiri semantice imperceptibile. (Cele patru verbe 
subliniază în mod diferit ideea, provocînd fiecare un alt răsunet interior. La fel, 
substantivele bătălie şi luptă se diferenţiază prin puterea de evocare.) 

Să fie oare vreo deosebire de înţeles între „a răsturna dominaţia (stăpîni- 
rea) otomană“ și „a scutura (dobort) jugul (asuprirea) turcesc“ ? 

Polisemia complică şi ea raportul noţiune— cuvînt, fiindcă nu totdeauna 
sensurile unui cuvînt pot fi socotite componente sau note ale unei noţiuni unice. 
De exemplu, fr. glace însemnează : gheaţă, geam (de vitrină), oglindă, îngheţată, 
indiferență evc. Dacă toate accepţiunile (întreg conţinutul semantic al) acestui 
cuvînt ar intra în componenţa unei noţiuni, ar urma — ceea ce este evident 
greşit — că fiecare popor construieşte alte noţiuni, cu sfere şi cu note proprii, 
pentru că în nici o altă limbă nu vom mai găsi reunite, într-un singur termen, 
sensurile amintite. 

La întrebarea dacă unui cuvînt polisemantic îi corespunde, în planul logic, 
o singură noţiune sau mai multe, trebuie răspuns prin recunoaşterea ambelor 
posibilități 1. Constatarea că, de multe ori, noţiunea nu este sinteza sensurilor 
cuvîntului (în diverse contexte acelaşi cuvînt putind reda alte noţiuni) probează 
însă nu nepotrivirea limbii cu gîndirea, ci concondanţa dintre ele : gindirea des- 
coperă legături şi asemănări între obiectele sau fenomenele lumii materiale şi 
ideale, iar limba înregistrează unele din aceste legături, păstrindu-le în polise- 
mantism. Sînt și factori interni, pur lingvistici, ce determină polisemantismul, 
dar esenţialul în polisemie este reflectarea unor interdependenţe obiective ; de 
aceea sttrnesc nedumerire lingviştii care caută în gruparea sensurilor un sistem 
lingvistic închis şi care vor să explice mişoarea semantică prin impulsuri pornind 
din interiorul limbii, ca şi cum limba ar fi propriul ei autor. 

Polisemantismul, înţeles ca expresie lingvistică a unor relaţii între noțiuni 
(sau aspecte noţionale) are caracter de necesitate, prin aceea mai ales, că fără 


1 Un plus de înțelegere (nuanţată) aduc consideraţiile lui R. A. Budagov (op. cit.) 
privind gradaţia trecerii de la monosemie la polisemie şi natura complexă a acesteia din urmă. 
Autorul acreditează ideea comparării limbilor înrudite sub aspectul corelaţiei „monosemie — 
polisemie“, căci — arată dînsul — există felurite polisemii : „În unele limbi, cuvîntul poate 
să aibă o polisemie restrînsă, iar fiecare din sensurile lui să fie apropiat de cel fundamental 
(cuvîntul, în întregul său, înclinînd spre monosemie), în alte limbi, dimpotrivă, polisemia este 
mai dezvoltată şi unele sensuri sînt depărtate de cel fundamental (cuvîntul, în general, încli- 
nînd spre polisemia propriu-zisă). În asemenea cazuri, problema corelaţiei între monosemie și 
polisemie apare... ca o problemă a corelaţiei între două feluri de polisemii — «restrînsă» şi 
«largă»“ (C.C.H., p 186). Iată, de exemplu, polisemia mai largă sau mai restrînsă a cuvîn- 
tului fortuna, în diferite limbi romanice : În latină, fortuna îşi dispune înțelesurile la doi poli- 
semantici : „fericire (noroc)“ şi „nefericire“. În italiană şi spaniolă, acest cuvînt este larg poli- 
semantic, fără ca sensurile lui să se așeze :deslușit în opoziţie polară. Fr. fortune are o polisemie 
bogată, dar omogenă, care se grupează în jurul 'unui sens central, acela de „noroc“. Cuvintul 
rom. furtună „manifestă tendinţa spre monosemie“, avînd totuşi întrebuinţări figurate (ibidem, 
pp. 187—189). 

el, ar fi cu neputinţă să se fixeze, în chiar structura (lexicală a limbii, felurite 
asociaţii stabilite de gîndire între lucruri. 

Ş 4. Sinonimia decurge din 'polisemantism, fiind reversul firesc şi necesar 
al acestuia. Este evident că un cuvînt care redă mai multe noţiuni nu epuizează 
conţinutul fiecăreia dintre ele, luată în pante. E necesar să existe în limbă, cel 
puţin pentru unele accepţiuni ale cuvîntului, şi alţi termeni, cu aproximativ 
acelaşi înţeles, dar care să aducă în plus precizări şi nuanţe semantice ori, măcar, 
o putere particulară de expresie. Un exemplu : Substantivul fire are două sensuri 
importante, cărora le corespund două noţiuni. Deoarece un singur termen nu 
poate evidenția toate notele ce alcătuiesc conţinutul acestor noţiuni, el este com- 
pletat de sinonime. Pentru prima accepţiune avem sinonimele : natură, făptură 
(„Firea toată părea cupninsă de o solemnă încremenire“ — Hogaj 1). Al doilea 
sens are ca echivalente cuvintele : caracter, temperament (fire nervoasă). 

Sinonimia se justifică, în sistemul limbii, prin existenţa polisemantismului. 
Dacă acesta din urmă ar fi lipsit de corolarul lui (sinonimia), ar duce la sărăcie 
în limbă. 

Un alt exemplu, revelator pentru corelația „polisemie—sinonimie“ şi pen- 
tru natura sistemului lexical : sinonimele praf şi pulbere, aproape identice ca 
sens, coexistă de multă vreme în limba română, fără a se diferenţia semantic. 
Faptul „pare, curios, căci în realitatea materială pe care o desemnează aceste cu- 
vinte, înregistrăm aspecte (sau chiar noțiuni) diferite. (Praf si pulbere î însem- 
mează deopotrivă atit „IbIIb“, cât şi „NOpox“ atît „poussière“, cît şi „poudre 

à canon“). Era de aşteptat ca cei doi termeni să se spevializeze î în redarea câte 
unei noţiuni, slăbindu-li-se astfel 'legătura sinonimică. Dar româna „preferă“, 
aici, să menţină sinonimia, dînd totodată cuvintelor valori polisemantice. Dife- 
renţele noţionale rămîn în cadrul polisemiei, analoge la ambele cuvinte (mar- 
carea ilor făcîndu-se şi prin determinative) 2. Este semnificativă constatarea că. 
polisemia și sinonimia sînt împreună prezente sau ar fi lipsit amîndouă, 

De obicei, un cuvînt are, pentru fiecare iaccepțiune „alte sinonime. Acestea 
se leagă, prin celelalte sensuri ale lor, de alte cuvinte, la care găsim noi legături 
sinonimice ; și itot 'așa, lanțul 'sinonimiei continuă, teoretic vorbind, la mesfirşit. 

Polisemia și sinonimia cuprind ca într-o reţea cuvintele limbii. Iată un 
exemplu, redat prin schemă, arătînd legarea cuvintelor, prin sensuri sinonimice : 
(figura de la p. 113). 

Din tablou reiese că sinonimica (sistemul de sinonime al) limbii nu poate 
fi concepută în afara fuziunii poliseminei şi sinonimiei. 3 Cuvintele îşi „trimit“ 


1 Vezi Dicţionarul limbii române literare contemporane (D.L.R.L.C.). 
? Cf. R. A. Budagov, C.C.H., p. 126. 

? Îmbinarea polisemiei cu sinonimia a mai fost remarcată. Cităm astfel pe I. Coteanu, 
care, dind ca exemplu seria sinonimică : bate, lovi, izbi, ciocăni, face observația că „în raport 
cu sensurile din conținutul semantic al fiecărui membru din serie, sinonimia nu este decît un 
lanţ de sensuri identice. Ea nu este un lanţ de conţinuturi identice“. (vezi Contribuţii la o sema- 
siologie sistematică, în „Probleme de lingvistică generală“ „vol. I, 1959, p. 27). Lingvistul polon 
J. Kurylowicz vorbeşte despre legătura internă care există între polisemantismul cuvin- 
tului și sinonimele lui“, conchizind că aceste două fenomene „alcătuiesc un singur întreg pentru: 
lexicolog“ (Însemnări cu privire la sensul cuvîntului, în „Voprost iaztkoznaniia“, 1955, 
numărul 3, p. 54, trad. rom.). Sugestii se găsesc şi la U. Ricken (Observaţii asupra onoma- 
siologiei, în „Limba română“, 1960, nr. 4, p. 3 şi urm.), precum şi la Gh. Bulgăr (Sinonimele 
în viitorul dicţionar general al limbii române, în „Limba română“, 1959, ar. 2, p. 37). Vezi 
şi R. A. Budagov, Introducere în ştiinţa limbii, trad. de G. Mihăilă, Buc., isel, p. 69. 

unul către altul valenţe semantice. Sinonimia se realizează nu prin coincidenţa 
tuturor accepţiunilor, ci pe sensuri şi în context. 

Cele două fenomene lingvistice corelate (polisemia și sinonimia) evoluează 
în interacţiune. O dată cu apariţia unui sens nou la un cuvînt, se crează, de 
regulă, şi o legătură simonimică. Calea apariţiei sinonimelor, concomitent cu 
înmulțirea sensurilor, o reprezintă, cu precădere, transferul metaforic (în general 
'tropii) 1. De exemplu, noţiunea de „asuprire“, care-i abstractă, a fost materiali- 
zată prin comparaţia cu „jugul“, ce stă pe grumazul vitelor. S-au obținut două 
rezultate : 

a) Cuvîntul asuprire a căpătat un nou sinonim : jug (asuprirea otomană 
'sau jugul otoman), care avea la început puterea de a concretiza printr-o imagine 
vizuală conţinutul abstract al asupririi. 

b) Cuvîntul jug şi-a înmulţit accepţiunile. 

Termenul strimtoare a ajuns, datorită metaforei, sinonim cu : necaz, greu- 
tate, lipsă, nevoie, încurcătură, ananghie, belea, anevoinţă, aman, aliman, sără- 
cie, mizerie, situaţie grea etc. 

Rezultă că, pe plan lingvistic, metafora îndeplineşte funcțiunea de a con- 
‘tribui la dezvoltarea polisemiei şi sinonimiei. 

Crearea de sinonime nu este în primul rînd rezultatul împrumuturilor, ci 
al îngemănării polisemiei cu sinonimia în sistemul limbii. 

Sistemul de sinonime din limba latină e foarte întins şi faptul acesta tre- 
'buie pus în legătură cu numeroasele sensuri ale cuvintelor. Un dicționar de sino- 
nime latinești, pe care-l avem la îndemină (E. Barrault, Traité des synonymes de 
la langue latine, Paris, 1853), stabileşte grupuri de sinonime, fără să se preocupe 
de îmbinarea polisemiei cu sinonimia. De ex., invalidus, infirmus, imbecillus, 
«debilis : faible (slab) (p. 493). Cum sinonimele totale sînt excepţii, natura lexi- 
cului s-ar reflecta mai bine într-un dicţionar care să urmărească sinonimia pe 
'sensuri. Astfel, la subst. labes-is distingem trei semnificaţii importante : 1. Că- 
dere, prăbuşire, ruină, distrugere, dezastru, nenorocire ; 2. Boală ; 3. Pată, rușine, 
-dezonoare. 

Drept urmare, de la acest cuvînt pornesc trei şiruri sinonimice : 1) Labes, 
ruina, pernicies, exitium, occasus, interitus, disperditio, calamitas, naufragium 
etc. (...rei publicae, imperii, rei familiaris — fortunarum, patrimonii — etc.) ; 
2) Labes, morbus, aegrotatio, (mala) valetudo, (... corporis et mentis) ; 3) Labes, 
macula, suggillatio, turpitudo, (... quae lavi non potest). 

La rîndul lor, sinonimele lui labes fiind polisemantice, intră mai departe 
în relaţii sinonimice cu diverse alte cuvinte. 

$ 5. În română, paralelismul evoluţiei polisemiei şi sinonimiei poate fi 
“urmărit începînd de la primele texte ?, dar este mai vizibil la cronicari. 


1 Observaţii despre rolul metaforei în modificările semantice, vezi, de ex., la acad. 
lorgu Iordan, Stilistica..., pp. 345—346. R. A. Budagov ne pune în gardă că expli- 
carea prin metaforism a fenomenelor semasiologice este unilaterală, recunoscînd însă că lin- 
gviştii nu pot nesocoti transferurile metaforice și metonimice, ce joacă un rol esenţial mai ales 
în procesele diacronice (C.C.H., pp. 24— 25, 84). 

2 Unele fapre legate de problema discutată aici se pot găsi la Claudia Tudose, Sinonimia 
în limba română din secolul al XVI-lea, în Omagiu lui Alexandru Rosetti, Buc., 1965, p. 947 
‘si urm. 

La Grigore Ureche (Letopiseţul Ţării Moldovei, ed. P. P. Panaitescu, 1955) 
se remarcă deseori exprimarea unei noţiuni în chipuri diferite. Cîteva exemple : 


Deci : 
— Moldovenii „era gata au să moară, au să izbîndească“ (p. 88). a izbîndi 
— „Cu ajutoriul lui Dumnezeu an biruit Ştefan-Vodă şi au bătut pre a birui 
unguri. Într-aceiaşi lună, în 20 de zile, au răzbitu şi pre Băsărabă“ a bate 
(p. 21). a răzbi 
— „Iară la letopiseţul cel leșesc, de izbinda lui Şrefan-Vodă ... nimica a scrie 
nu scrie, Şi încă şi alte semne multe, nimica nu le însemnează“ (p.96). l a însemna 
— „Scriitorii cei mai de demult ... s-au săvirșit şi pre urma lor alţii nu 
vor să să apuce“ (de a povesti faptele istorice) (p. 59). a muri 
— „Să nu ne zică cronicarii altora limbi c-am murit şi noi cu scriitorii a se săvirşi 
cei dinceput“ (p. 59). a pica 
— „Şi mul din boiarii cei mari az picatu şi vitejii cei buni au pe- a pieri 
witu (p. 95). a crăpa 
— „Căţeaoa ... au crăpat“ (p. 60). 
— „Siria coprinde loc mult, nu numai a nostru, ce închide şi Ardealul a cuprinde 
și Țara Muntenească...“ etc. (p. 59). l a închide 
— „Dacă am văzut că lipsesc poveştile şi cursul anilor din letopiseşul cel ) a lipi 
leşesc, am lipit dinır-alc noastre izvoade, ...și am adaos poveştile la a adăuga 
letopisăţul cel leşesc“ (p. 59). j 
— „lar scrisorile striinilor mai pe largu şi de agiunsu scriu...“ (p. 58). scrisoare 
— „L-am socotit că iaste scris adevăr, însă mai mult din cărțile streinilor carte 
decît din izvoadele noastre“ (p. 59). izvod. 
— „Văzându noi ... că se părăseşte această însemnare“... (p. 59). însemnare 


Între aceste cuvinte s-au stabilit relaţii sinonimice graţie polisemiei. Tre- 
buie însă avut în vedere faptul că, pînă în a doua jumătate a secolului trecut, 
cînd meologismele romanice şi internaţionale au devenit mai numeroase în limbă, 
se constată un decalaj între dezvoltarea polisemiei şi a sinonimiei. Primii scrii- 
tori neavînd cuvinte pentru unele noţiuni (în special abstracte) au extins sfera 
de întrebuințare a unor cuvinte. În cazuri de felul acesta, crearea unor moi sen- 
suri n-a însemnat şi creare de sinonime. Astfel, pînă la introducerea neologis- 
mului membru, a fost folosit cu acest înțeles cuvîntul mădular, atestat chiar și 
la Alecsandri („un mădular al poliţiei“ 1). O mulţime de accepţiuni, redate azi 
în mare măsură prin neologisme, a avut cuvîntul închipuire, însemnînd : efigie, 
idee, imaginaţie, imagine, fantasmagorie, fantezie, ficţiune, figură, invenţie, 
manifestare, opinie etc. ? 


1 Vezi Dicţionarul enciclopedic ilustrat „Cartea Românească” de I. A. Candrea şi 
Gh. Adamescu (Buc., 1931). 

2 Vezi acest exemplu, şi altele, la S. Puşcariu, Limba română, vol. I, Buc., 1940, 
pp. 375—378. În cartea lui N. A. Ursu, Formarea terminologiei ştiinţifice româneşti, Buc.. 
1962, găsim exemple care arată că înainte de încetăţenirea termenilor ştiinţifici actuali, ce sînt, 
în majoritate, Împrumutați, s-a făcut uz pe scară largă de polisemie. 

Neologismele au adus în limbă mai multă precizie, completind sensurile 
numeroase ale cuvintelor cu sinonime. 

În stadiul actual de evoluţie a limbii române, cu precădere cerinţele expre- 
sivităţii impulsionează polisemia. * 

Atrage atenţia încă un fapt ce poate despărţi polisemia de sinonimie. 
Metafore se ivesc continuu în limbă, dar ele nu presupun totdeauna un transfer 
de la un termen determinat la alt termen determinat, ci există întrebuinţări 
metaforice ale cuvintelor, lipsite de echivalent sinonimic. Prezintă interes între- 
barea dacă nu cumva categoria de metafore numite uneori „simbolice“ 2 îmbo- 
găţeşte polisemia cuvintelor, fără a produce şi sinonime. Un exemplu de meta- 
foră simbolică (spicuit de T. Vianu din poezia lui Al. Philippide) ; „muzica suri- 
surilor lunei“. Neputind extinde aici cercetarea în această direcţie, ne mărginim 
să observăm că în sintagma poetică citată nu se Înregistrează consecinţe seman- 
tice imediate ale metaforei : nu prinde contur un nou sens lexical. 

§ 6. Sinonimia capătă extensiune «mai cu seamă în domeniul noţiunilor şi 
ideilor abstracte. Cuvintele cu înţeles concret, cum sînt casă, sobă, pat, masă, nu 
pot avea, în principiu, decît sinonime noţionale sau analogice (de ex., pentru 
casă : clădire, bloc, vilă, locuinţă etc.) sau, în alt plan, sinonime arhaice ori teri- 
toriale. În schimb, pentru cuvintele (sensurile) abstracte, găsim echivalente sino- 
nimice pe acelaşi plan al exprimării. Astfel, infamie este sinonim cu : netrebnicie, 
josnicie, ticăloșie, fărădelege, nelegiuire, mișelie, spurcăciune 3, nemernicie, mîr- 
șăvie, turpitudine, abjecţiune, ignominie £. 

Adeseori contururile noțiunilor abstracte nu se precizează, în mintea 
noastră, pe baza unui singur cuvînt. Citim astfel, despre un desen, că „accen- 
tuează, scoate în relief, îngroașă anumite trăsături“ 5. Aşadar, aici, ideea se cla- 
rifică pe deplin prin utilizarea mai multor sinonime, ceea ce n-ar fi fost necesar 
şi nici posibil, în cazul redării unei noţiuni concrete. 

În general, cînd cuvintele destinate a numi noţiuni concrete trec de la 
propriu la figurat şi la abstract, ele devin susceptibile de sinonimie. Foc şi fla- 
cără nu sînt sinonime cînd le întrebuinţăm în înţeles propriu. Dar la figurat, 
atunci cînd desemnează, de ex., pasiunea dragostei, ele devin sinonime.6 

A sublinia mu e totuna cu a accentua. La figurat însă, cele două verbe sînt 
sinonime (Subliniem sau accentuăm o idee). 


1 Punctul acesta de vedere poate fi pus în legătură cu următoarea teză susţinută de 
T. Vianu: „Din momentul în care s-a fixat, şi bunele exemple ale scriitorilor din jurul anu- 
lui 1840 s-au impus peste rătăcirile arătate, limba noastră literară a intrat în faza unei evoluţii 
precumpănitor estetice“ (Din problemele limbii literare române a secolului al XIX-lea, în vol. 
Probleme de stil şi artă literară, 1955, p. 197). 

2 Vezi T. Vianu, Problemele metaforei şi alte studii de stilistică, Buc., 1957, 
pp. 100, 117. 

è „Fapta lor ne răscumpără de atîtea spurcăciuni ale răilor şi rătăciţilor“ (M. Sado- 
veanu, Evocări, Buc., 1954, p. 266). 

+ „Ignominia fascistă“ (ibidem, p. 267). 

5 1. Frunzetti, în „Contemporanul“. 

ê Vezi M. Lafaye, Dictionnaire des synonymes de la langue française, ed. a Il-a, 
Paris, 1861, p. XLIII. 

Fenomenul absorbției se diferenţiază net de al extracţiei. Totuși, la figurat, 
a absorbi trimite o legătură sinonimică lui a extrage 1, îndreptind alta spre a 
preocupa, a captiva (Mă absorbea lectura cărţii). 

Opac însemnează „netransparent“ ; obtuz numim unghiul mai mare de 
90 de grade. Însă un spirit opac sau obtuz este cam acelaşi lucru (= mărginit, 
îngust, redus). 

A săpuni, în înţelesul propriu, concret (a freca cu săpun), n-are sinonime, 
dar întrebuințat în sensul figurat (şi deci abstractizat) e sinonim cu : a certa, a 
critica, a trage un perdaf, a lua la trei păzeşte, a lua în tărbacă. (Critica, la 
xîndu-i, grupează în jurul său sinonimele : satiriza, biciui, șfichiui, flagela, ţintui, 
crucifica, înfiera, stigmatiza, veşteji, ataca, vitupera, anatemiza, şarja, batjocori ; 
loc verb.: a lua în deridere, a lua în virful peniţei, a lua în furca lungă 
(expr. pop.). 

Citeodată, noţiunile cele mai disparate (cum sînt labirint și bățiș) se întil- 
nesc în sinonimie.2 Privitor la o poezie, citim în „Gazeta literară“ că „ideea... 
se pierde în labirintul (= hăţişul, stufărișul) metaforelor“. 

În şirul sinonimelor care denumesc aceeași noţiune abstractă, se află unul, 
sau mai multe, ce se disting printr-o capacitate sporită de concretizare (datorată 
metaforei, Încă neuzate), Să observăm gradul de sensibilizare a noţiunii de 
către sinonimele indicate în următoarele propoziţii : i 

— Pe Eminescu, adeseori, critica vremii a săutat să-l coboare ( = să-l mic- 
şoreze, minimalizeze, subaprecieze, defăimeze, denigreze). 

— În orînduirile trecute, masele au fost ţinute în întuneric (= înapoiere, 
neștiinţă, incultură, obscurantism). 

— Tudor Vladimirescu a răsculat norodul îngenuncheat (= încătușat, 
subjugat, robit, supus, asuprit) al Țării Românești. 

„Înaintarea (= progresul) e de ordin artistic...“. (G. Călinescu) 3. 

Alte concretizări în expresii „populare şi i a e : stări psihice repre- 
zentate fiziologic. De ex. : Îmi fac sînge rău = mă enervez ; mi se rupe inima = 
= mi-e milă ; îmi creşte inima = mă bucur ; trebuie să-mi deschid inima = să 
mă destăinniesc ; îmi spune inima = presimt ; cu ochii-n patru = vigilent ; 
„răni (= dureri) ale suflenului meu“ (Sadoveanu, Evocări, p. 266). 

Nu este lipsită de interes remarcarea faptului că metaforismul (în special 
acela care generează polisemia) provoacă efecte contradictorii : pe de o parte 
sensibilizează ideile, pe de altă parte abstractizează lexicul. Cînd unui cuvînt 
concret i se dezvoltă un sens figurat, acesta, raportat la sinonimele lui ce şi-au 
pierdut, caracterul motivat (forma internă) poate fi mai concret decît ele, pentru 
că asociază ideii o imagine ; privit însă în cadrul polisemiei, reprezintă o ab- 
stractizare. 


De altfel, ar fi neadevărată afirmaţia că stilul poetic (metaforic) redă 
totdeauna gîndurile într-o formă intuitivă, materializindu-le. Cînd Goga ex- 
clamă : „Cum s-a stins frumoasa mea copilărie“ (în poezia Casa noastră), verbul 


1 „A întreprinde analiza unor texte în aparență aride, a te strădui să absorbi (= să 
extragi) semnificaţia lor estetică...“ („Contemporanul“). 

> Varietatea asocierilor dintre sensuri ilustrează cuvintele lui Lenin: „Oricare lucru 
(fenomen, proces etc.) este legat de oricare altul“ (Caiete filozofice, Buc., 1956, p. 185). 

3 Scriitorul are în vedere o împrejurare anumită. 

s-a stins (în loc de a trecut), nu cheamă în minte o imagine concretă, ci, lărgin- 
du-și sfera semantică, dobîndeşte calitatea de a sugera. Exprimarea imagistică : 
„Fierbe tăinuita jale a visurilor sfărîmate“ (U. Goga, Oltul) este oare mai con- 
cretă sau, dimpotrivă, este mai abstractă decît ar fi comunicarea obişnuită a 
aceleiaşi idei : Durerea ascunsă, pe care o lasă idealurile nerealizate, mocneşte 
în suflet ? 1 Ceea ce remarcăm în versurile citate este expresia sintetică și suges- 
tivă. În poezie, cuvintelor li se cere forţă de sugestie, iar pentru aceasta con- 
cretismul nu-i obligatoriu. Nu ne putem închipui însă stil poetic fără resursele 
de expresivitate pe care le oferă polisemia şi sinonimia. 

$ 7. Constatarea făcută mai înainte, că legăturile sinonimice se întind în 
domeniul noţiunilor abstracte, îşi găseşte verificarea şi în sinonimica părților 
de vorbire. În genere, adjectivul este mai abstract decît substantivul, pentru că 
însuşirea este mai abstractă decît obiectul. De aceea, între adjective întimpinăm 
grupuri de sinonime mai numeroase şi mai întinse. Dacă avem nevoie de califi- 
cative pentru a caracteriza satira socială din opera unui scriitor, le putem alege 
din următoarea înşiruire : (satiră) ascuţită, acerbă, mujcătoare, vituperantă, în- 
țepătoare, usturătoare, vitriolantă, corosivă, caustică, virulentă, incisivă, tăioasă 
etc. Gîndirea, pe măsură ce evoluează, distinge nuanțele subtile ale realității. 
Nu atît obiectele și fenomerele se înmulțesc, cît determinativele lor. În această 
privinţă, urmărirea evoluţiei adjectivului în scrisul românesc conduce la con- 
cluzii revelatoare ?. Numărul și frecvenţa adjectivelor, în textele literare, au 
crescut treptat. Tot mai multe neologisme adjectivale intră în limbă și este greu 
să se susțină că ele denumesc totdeauna noțiuni noi, căci se îngemănează adeseori 
ca verigi în lanțuri de sinonime deja constituite (Deşi aveam pe priceput, iscusit, 
îndeminatic, dibaci, am mai primit pe abil şi ingenios). Relevarea însuşirilor se 
face de multe ori dintr-un unghi subiectiv de vedere, implicînd expresia atitu- 
dinii afective. În aceasta aflăm unul din factorii care explică extensiunea sino- 
nimiei adjectivale. Apoi, dată fiind funcţia lui estetică, adjectivul-epiter, frecvent 
utilizat, nu rezistă la uzura expresivă, reclamînid, şi din acest punct de vedere, 
sinonimia. 

În următorul citat din Scrinul negru de G. Călinescu, scriitorul înlătură 
repetarea adjectivului d, folosindu-se de un neologism, humectat, care aduce şi 
o nuanţă expresivă (conţine aprecierea făcută de autor) : 

„O sărută cu buzele groase, foarte ude, pe obraji şi apoi pe gură. Sultana 
nu manifesta rici un fel de repulsie pentru buzele pumectate ale lui Babighian...“ 
(ed. I, p. 553). 

Substantivul cunoaşte şi el cazuri — mai puţin frecvente decît la adjectiv, 
totuși numeroase — cînd, alături de un cuvînt neutru sub raport stilistic, se 
grupează sinonime ce poartă o încărcătură afectivă : un retrograd (reacţionar, 
refractar) este o tombateră, un ișlicar, un ruginit, baccea etc. 


1 Nu este cu putinţă dispensarea de orice metaforă : durerea mocneşte. În poezia men- 
ţionată, durerea fierbe în apa Oltului. 
älinescu, în Istoria literaturii române ... (Buc., 1941), cînd tratează despre 
Eliade, a că a împămîntenit în limba română multe “adjective. De fapt, „cuvintele nu sînt 
introduse de Eliade singur, însă aduse de el în cantitate mare şi mai ales dintr-un cîmp de 
noţiuni subtile, neatinse în acea vreme : afabil, adorabil, absurd, actual, abuziv, abject, absolut, 
colosal, conjugal, cristalin, consecvent, ingrat, inert, implacabil, inefabil, juvenil, legal, legitim, 
mistic, nupțial, pervers, serafic, suav, venerabil etc.“ (p. 138). 

Verbul se aşază între substantiv şi adjectiv în privinţa lărgirii cîmpului 
semantic şi a sinonimiei. Astfel, cîtă vreme substantivele pată şi “murdărie nu 
sînt, strict vorbind, sinonime, verbele a păta şi a murdări îşi întretaie înţelesu- 
rile, mai avînd ca sinonime pe : mînji, întina, pîngări, macula. 

Mai întinse sînt polisemia și sinonimia adjectivului murdar! ; 


— pătat, întinat, impur, sordid, imund. 

— turbure, neclar. („Lumină murdară“ — Eminescu). 

— josnic, mîrșav, ticălos, degradant etc. (Individ murdar ; faptă murdară.) 
— necuviincios, obscen. (Cuvinte murdare.) 


§ 8. Reluăm (pentru a duce mai departe „discuţia şi a ajunge la unele 
concluzii) problemele de teorie a cuvîntului ce vin în atingere cu interpretarea 
polisemiei și sinonimiei. Cum s-a văzut, ideea înglobării semnificaţiilor cuvîn- 
tului în sfera unei singure noţiuni nu stă în picioare, ca teză generală ; pe de 
altă parte, prin sinonimia pe sensuri limba îşi creează mijlocul de a reda un 
mare număr de noţiuni în chipuri diferite. 

Desigur, semnificaţiile termenului polisemantic trebuie să fie în relaţie, să 
aibă o zonă de întretăiere, adică un nuoleu semantic comun, după cum cuvintele 
echivalente prin unul din sensurile lor se grupează laolaltă, într-un „cuib“ sino- 
nimic. 2 Dar, pare neîndoielnic că, în ceea ce priveşte conținutul noţional, 
„cuibul“ sinonimic este, în principiu, mai unitar decât polisemia. La acest rezul- 
tat au ajuns mai mulți cercetători. Reproducem un citat dintr-un articol semnat 
de U. Ricken 3: 


„Diferitele denumiri ale unei noţiuni sînt în majoritatea cazurilor într-o mai strînsă 
legătură din punctul de vedere al conţinutului decir diferitele sensuri ale unui cuvînt. Este 
destul să se urmărească tabloul sensurilor hui cap şi al sinonimelor lui șef... pentru a căpăta 
această convingere. Sinonimele șef, cap, căpetenie, conducător, superior, responsabil sînt foarte 
legare din punctul de vedere al conţinutului ; ele au ca element comun faptul că denumesc o 
«persoană care conduce» etc. Dimpotrivă, raportul de conţinut dintre diferitele sensuri ale lui 
cap este relativ redus“ (Cap are accepțiunile de: parte a corpului omenesc, căpătii, individ, 
minte, șef, vinf (extremitate), început, sfirșit (capăt) etc.). 


Polisemantismul şi sinonimia tind să spargă unitatea „noţiune—cuvînt“, 
şi această situație se creează datorită complexităţii raporturilor dintre realitatea 
obiectivă, gîndire şi limbă. „Spargerea“ nu se produce însă, opunîndu-i-se o ten- 
dinţă contrară. Reflectarea în limbă (adică în asocierile semantice fixare cu aju- 
torul polisemiei, sinonimiei, derivării etc.) a unor relaţii obiective este un feno- 
men ce se produce spontan, un reflex al realităţii dominat de atitudinea subiec- 
tivă şi realizindu-se mai ales pe calea metaforei. Dar cunoaşterea ştiinșifică, 
necesitind noţiuni precise, nu generează îmbinarea polisemiei cu sinonimia. 


1 Vezi D.L.R.L.C. 

2 Expresia ne întimpimă la V. N. Kliueva, KpaTRHil CHOBapL CHHOHHMOB pyccekoro 
asbika Moscova, 1961. 

3 Observaţii asupra onomasiologiei, în „Limba română“, 1960, nr. 4, p. 18. 

L. Şăineanu arăta, după Stuart Mill, care sînt „cele două condițiuni ale 
unei limbi filozofice“ (adică ştiinţifice) : „o semnificaţie determinată şi invaria- 
bilă pentru fiecare nume general, un nume pentru fiecare semnificație impor- 
tantă“ 1, 

„Termenul tehnic tinde totdeauna spre monosemie“, afirmă Budagov 
(Introducere... pp. 32, 62). Pe baza dicționarului de sinonime întocmit 
de ea, Kliueva. stabilește de asemenea că, în principiu, termenilor precişi le lip- 
sesc sinonimele, pentru că „fenomenul sau obiectul care este strict delimitat de 
celelalte trebuie să aibă numai o denumire“ (op. cit., p. 5). Că lucrurile stau aşa 
se vădeşte, bunăoară, în paralelismul dintre termenii tehnici (sau, mai cuprin- 
zător zis, cuvintele cu sferă semantică precis delimitată) şi derivatele de la eti- 
monul respectiv, mai puţin tehnice şi avînd sensuri figurate. Pendul nu e poli- 
semantic ? și n-are sinonime ; în schimb, a pendula, atenuîndu-şi caracterul de 
termen tehnic şi lărgindu-și înţelesul, devine sinonim cu oscila, alterna °, naviga 4 
etc. Mai uşor decît electricitate a putut fi întrebuințat la figurat a electriza, care, 
prin axelaşi proces de extensiune semantică şi slăbire a tehnicităţii, intră în 
„cuibul“ sinonimic al lui: exalta, aprinde, înflăcăra, entuziasma, învăpăia, 
fanatiza, incendia. Dintre părţile de vorbire, la substantiv se numără cei mai 
mulți termeni tehnici ; precizia semantică a substantivelor se explică prin cali- 
tatea lor de a indica obiecte sau fenomene, ale căror contururi sînt mai riguroase 
decît ale însuşirilor și acţiunilor. 

Funcționarea unei părți a mecanismului limbii, redusă la o schemă simplă, 
ne-o reprezentăm astfel : 

Dacă ar acţiona fn limbă numai funcţia de comunicare, punîndu-ne la 
dispoziţie un instrument ideal de maximă precizie a gîndirii şi nimic altceva, 
atunci polisemantismul și sinonimia ar urma să se diminueze, pină la dispariţie. 
Iar dacă, dimpotrivă, ne închipuim că numai „expresivitatea“ ar intra în func- 
țiune, s-ar pregăti, în stilul poetic, spargerea unităţii „noţiune—cuvînt“, Aceste 
tendinţe se echilibrează însă, şi cuvîntul capătă însușirea :de a putea fi, în acelaşi 
timp, instrument adecvat pentru precizia gîndirii şi mijloc de evocare poetică. 

În ciuda polisemiei, claritatea şi precizia exprimării sînt posibile datorită 
contextului. Explicaţia acestui fapt o dau diverşi autori: „Dintre diferitele 
sensuri ale unui cuvînt, numai acela iese la suprafaţa conştiinţei care e deter- 
minat de context, Toate celelalte sînt abolite, stinse, nu există“ (Vendryes 5). 
Acelaşi punct de vedere îl întimpinăim la Budagov (Introducere... p. 22) : „Con- 
textul înlătură polisemia cuvîntului, realizîindu-l de fiecare dată într-o singură 
direcție“. Cînd vorbim despre planurile dintr-un tablou, nimeni nu se gîndeşte 


1 Raporturile între gramatică şi logică, Buc., 1891, p. 52. Iată şi un citat din 
Vendryes (op. cit, p. 182) : „Idealul logic al unei gramatici este să aibă o expresie pentru 
fiecare funcţie, și o singură funcţie pentru fiecare expresie. Acest ideal, pentru a fi realizat, 
presupune un limbaj fixat ca o algebră, în care o formulă o „dată stabilită rămîne neschimbată 
în toate operaţiile în care se întrebuinţează. Dar frazele nu sint formule algebrice. Întotdeauna 
afectivitatea învăluie şi colorează expresia logică a gîndirii“. 

2 Rareori se întrebuințează cu înţelesul de „ceasornic“ (pendulă). 

3 Poezia lui Macedonski alternează între parnasianism şi simbolism. 

4 Televiziunea nu mai poate naviga între film şi teatru...“ (Horia Liman, în 
„Contemporanul“). 

3 Op. cit., p. 207. Vezi şi pp. 209, 222. 

la un plan (= program) de acţiune. Chiar termenii tehnici (cu toate rezervele 
amintite) se pot împăca cu polisemia. Astfel, unii dintre ei s-au format prin 
înmulţirea sensurilor la cuvinte vechi ale limbii : strat (în geologie), strimtoare 
(termen geografic), adunare, scădere, înmulţire (în matematică) etc. Alţii au 
fost Împrumutați nu numai cu înțelesul tehnic, dar şi cu accepţiuni figurate, sau 
le- -au dobindit pe acestea în limba română. (Se poate spune chiar că în limba 
română contemporană s-a deplasat accentul de la polisemia termenilor pastorala, 
agricoli şi religioşi la polisemia termenilor tehnici.) 

Armonizarea celor două tendinţe contradictorii face ca nu numai expre- 
sivitatea, dar, într-o privinţă, şi precizia comunicării să presupună existenţa 
sinonimelor, din care să se poată alege cuvîntul cel mai potrivit pentru redarea 
nuanţelor de sens ori stilistice. 

Progresul cunoașterii, adică pătrunderea tot mai adîncă în realitate, aduce 
un spor de determinare a fenomenelor, ceea ce risipește sinonimia. (Precizîndu-se 
ideea de „naţiune“, s-a pus capăt folosirii nediferenţiate a cuvintelor naţiune, 
ncam, popor.) Ştiinţa nu îngăduie să se estompeze, prin echivalare sinonimică, 
diferenţele dintre aspectele realităţii. Ea cere ca fiecare achiziție a cunoaşterii 
să se fixeze și să se comunice printr-o denumire aparte. Dar procesul acesta are 
şi o altă faţă. Marcarea diferenţelor nefiind totdeauna necesară, prin sesizarea. 
distir cţiilor subtile se ajunge implicit la sinonimie. „Deşi fin şi delicat se deose- 
besc, sînt totuși sinonime. Indiferenţa nu este, neapărat, insensibilitate ; cu toate 
acestea, nu li se poate nega sinonimia. Prin impresionabil, emotiv ori sensibil se 
nuanţează aceeaşi calitate. Sînt fapte de conștiință foarte înrudite, în mare parte 
identice, uşor de confundat, pe care vorbirea şi observaţia comună nu le disting 
totdeauna (pentru că nici n-au nevoie să le distingă). Dar cine se lipseşte de 
perceperea acestor nuanţe nu poate merge prea departe în cunoaşterea sufletului 
omenesc. ! Astfel, sinonimele ne apar cînd ca instrumente ale exactităţii cunoaş- 
terii şi comunicării (în această calitate, ele nu sînt, strict vorbind, Sinonime), 
cînd ca mijloc al nedeterminării şi sugestiei poetice. A concepe însă existenţa. 
separată a „comunicării“ şi „expresivităţii“ este un nonsens, şi nimeni nu susţine 
că pentru a comunica sîntem obligaţi să utilizăm în exclusivitate termeni precişi 

„antisinonimici“), în vreme ce expresivitatea i-ar exclude pe aceştia, cerînd 
sinonime stilistice. Diferenţierile semantice şi de stil nu se separă unele de altele: 
cu rigiditate. Sinonimele ideografice (noţionale) pot fi totodată şi stilistice, după 
cum acestea pot ascunde imperceptibile deosebiri de sens. Precizia și expresivi- 
tatea fuzionează, ivindu-se adesea ca unul şi acelaşi lucru. 


1 În introducerea la dicţionarul său de sinonime, ce conţine o bogată şi nuanţată des- 
criere a valorilor semantice și stilistice ale lexicului francez, M. Lafaye demonstrează, între: 
altele, că observarea diferențelor specifice dintre sinonime este de mare utilitate pentru cunoaş- 
terea ştiinţifică. Mai ales despre fenomenele sufleteşti, sinonimele dau indicaţii prețioase 
(op. cit, p. LXX și urm.). Şi Galkina-Fedoruk atrage atenţia asupra legăturii dintre sinonime 
și dezvoltarea cunoaşterii: vezi, de ex., CuHOHHMbI B pycckom A3bike în rev. „PyccKuii 
A3pik B umnoae“ 1959, nr. 3, p. 12. Tot în acest articol, autoarea trece în revistă principalele 
puncte de vedere despre sinonime, exprimate de lingviştii ruşi şi sovietici, declarind că „în: 
lingvistica rusă contemporană nu există o unitate de vedere cu privire la sinonime“ (p. 7). 
Lupta de opinii purtată în acest domeniu este explicabilă, interpretarea sinonimiei legîndu-se 
de elucidarea raportului între noţiune şi cuvînt, gîndire și limbă. O idee din articol, care 
concordă cu poziţia noastră, este că sinonimele se creează pe căi diferite, dar, în primul rînd, 
„ca rezultat al dezvoltării interne a limbii“ (p. 14). 

În ce priveşte raportul dintre gindire şi limbă, ne desolidarizăm de lin- 
gviştii care vor să traseze o linie de demarcaţie metă între aceste fenomene. ! 
Cuvîntul şi noţiunea, limba şi gîndirea nu sînt entităţi alăturate, ci îngemănate. 
Prin sensurile din lexic şi din gramatică, gîndirea şi limba se întrepătrund (mai 
bine zis, o parte din sferele lor se suprapun) : 


Gîndire Limbă 


Sensuri 
(lexicale și gramaticale) 


În această zonă de întretăiere se statornicesc legături ce reflectă, într-un 
anumit fel, „reţeaua fenomenelor naturii“ 2. 

Pe complexele sonore se grefează nu numai sensuri izolate, ci și relaţii 
între sensuri, interdeper denge obiective trecute prin prisma subiectivității. Însă, 
în polisemie, există o semnificaţie primordială, după cum în „cuibul“ sinonimic 
există un cuvînt dominant, fapt care poate să explice cum o noţiune rămîne în 
mod direct legată de un anumit cuvînt. 

Cunoaşterea ştiinţifică are nevoie să găsească în limbă un instrument pre- 
cis, un cuvînt pentru o noţiune ( o expresie împreunată cu un singur sens), în 
timp ce însușirea estetică a realităţii de către om este factorul principal ce favo- 
rizează păstrarea, prin polisemie şi sinonimie, a unor asocieri între lucruri, 
sporind astfel puterea evocatoare a cuvîntului. Dar — încă o dată — noi nu 
abso.utizăm aceste laturi. Prin sinonimie se reliefează diferenţe specifice sau se 
estompează, ca să iasă la iveală asemănările. A stabili deosebiri şi asemănări 
este propriu cunoaşterii în general. 

Din consideraţiile acestea rezultă că în limbă sînt două stiluri principale 
(ştiinţific şi poetic), pentru că limba are două funcţii, comunicarea obiectivă şi 
expresivitatea, fiindcă există două modalităţi fundamentale de însușire a rea- 
lirăşii etc. 3 


1 De ex, Al. lonașcu, în art. Cu privire la aspectul social al elementelor limbii, 
din „Probleme de lingvistică generală “, vol. IV, 1962, p .175 şi urm., elimină din limbă sensu- 
rile ; mai exact spus, le admite numai ca „Funcţii“ ale cuvîntului (nsuşiri ale complexelor 
sonore de a exprima noţiunile), iar nu ca reflectări, crezînd că acestea n-au ce căuta în limbă, 
fiindcă ţin de sfera gîndirii. 

Formînd un paradox aparent, am zice că noţiunile intră în limbă prin sensurile cuvin- 
telor, şi în acelaşi timp rămîn în afara ei. 

? Expresia ea lui Lenin, op. cit, p. 65. 

3 Şi la R. A. Budagov găsim ideea că, între stilurile limbii, fundamentale sînt stilul 
ştiinţific şi beletristic, iar din alt punct de vedere, stilul oral şi stilul scris (Introducere 
pp. 463, 470). P. Miclău vorbeşte de „două grupuri de stiluri : ale limbii literaturii artistice și 
ale limbii neartistice“ (vezi art. Scriitorii şi evoluția limbii în „Probleme de lingvistică gene- 
rală“, vol. II, Buc., 1960, p. 93). Acad. Al. Graur e de acord să se facă distincţia între „limba- 
jul rece, științific“ şi „limbajul afectiv, care, pe lîngă datele realității, mai conţine note perso- 
nale, exprimă şi atitudinea vorbitorului faţă de realitate“ (Gîndirea şi înțelesul cuvintelor în 
„Revista de filozofie“, nr. 9, 1966, p. 1217). 

§ 9. De problema sinonimelor se leagă aceea a neologismelor t, dat fiind 
faptul că împrumutăm cuvinte străine nu numai pentru desemnarea noțiunilor 
noi, dar şi din nevoia de a se crea sinonimele necesare preciziei şi expresivităţii. 
„Prin neologisme s-a accentuat romanitatea limbii noastre. Grupurile de sinonime 
româneşti s-au apropiat mai ales de cele franceze. În unele cazuri, am transpus 
în română nu cite un cuvînt dintr-un şir sinonimic francez, ci aproape întreg 
şirul, înregistrindu-se astfel, în lexicul nostru, aceleaşi distincții semantice ca-n 
franceză. 

Aveam, bunăoară, pe batjocură şi jignire ; li s-au alăturat : ofensă, injurie, 
insultă, ultragiu, afront, avanie, adică aproape toate sinonimele de care dispune 
franceza pentru această noţiune (R. Bailly, în al său Dictionnaire des synonymes 
de la langue frangaise, Paris, 1947, dă ca sinonime ale lui offense pe : injure, 
insulte, outrage, affront, avanie, camouflet). 

Lîngă obraznic şi nerujinat au apărut: insolent, impertinent, arogant 
(Bailly indică şirul : insolent, impertinent, arrogant, cassant, rogue, cavalier ; 
pe effronté îl trece în alt grup, cu impudent etc.). 

Din grupul sinonimic al lui apathie reținem termenii împrumutaţi în ro- 
mână: indolence, insensibilité, nonchalance, indifférence, inertie, marasme, 

„atonie. 


A anula are aproape toate sinonimele lui annuler : abroger, abolir, r&vo- 
quer, infirmer, casser, invalider, résilier, supprimer (Pe rescinder nu l-am împru- 
„mutat, dar folosim ca termen juridic subst. resciziune (fr. rescision). (Cuvinte 
vechi româneşti sînt a desfiinţa, a desface). 

În jurul noţiunii de „învinui (învinovăţi)“ sînt grupate în franceză cuvin- 
“tele : accuser, incriminer, inculper, denocer, déférer etc. (Bailly trimite şi la 
reprocher). Toţi aceşti termeni au intrat şi în limba română. 

Cu toate că aveam pe izbîndă şi birninţă „cuibul“ sinonimic al noţiunii 
respective s-a îmbogăţit prin neologismele succes, reușită, victorie, triumf (În 
„dicţionarul lui Bailly : succès, réussite, avantage, victoire, triomphe) ?. 

Uneori i s-a contestat neologismului expresivitatea. Maiorescu nu admitea 
“neologismele ca sinonime ale cuvintelor vechi. 3 Potrivit esteticii maioresciene, 
„cuvîntul abstract „se depărtează ... de sfera poeziei“, ce trebuie să deştepte în 
minte imagini sensibile. Evoluţia scrisului românesc stă însă în dezacord cu 
teza antineologistică maioresciană. 


1 Întrebuinţăm termenul neologism în accepţia pe care i-o dă Dicţionarul de neologisme 
al lui F. Marcu şi C. Maneca, prefațat de acad. Al. Graur (Buc., 1961, el. a II-a, 1966). 

> Precizăm că multe neologisme se explică prin etimologie multiplă. (Teza „etimologiei 
multiple“ a fost enunțată de acad. Al. Graur: vezi Studii de lingvistică generală, Buc., 
1960, p. 67 şi urm. Astfel, triumf trebuie raportat nu numai la fr. triomphe, ci şi la lat. tri- 
umpbus). 

3 În art. În contra neologismelor (1881), Maiorescu critică judicios pe latiniști, dar 
totodată gruşește, preconizînd un singur cuvînt pentru o noţiune şi nesocotind astfel necesitatea 
sinonimelor (Critice, vol. II, Buc., 1892, pp. 257—258). 

4 T. Maiorescu, Critice, vol. I, ed. 1908, p. 8. Inconsistenţa acestei idei a lui Maio- 
rescu au arătat-o: T. Vianu, în Ideile estetice ale lui Titu Maiorescu (vol. Arta şi frumosul, 
Buc., 1931, p. 157 şi urm.); G. Călinescu, în Istoria literaturii române ... 1941, p. 353 şi 
urm.; D. Caracostea, în Expresivitatea limbii române, Buc., 1942, p. 338 şi urm. Ultimul 
„pledează pentru extensiunea sinonimiei, dovedind că „cele mai multe cauze care încorporează 

Este adevărat că termenii împrumutaţi îşi pierd puterea ce o au în limba 
lor de baştină de a produce reprezentări. Nu o dată româna, primind neologisme, 
a renunțat la accepţiunile lor concrete, fiindcă acestea aveau deja un nume în 
limba moastră, iar adăugarea de termeni sinonimi pentru noţiuni concrete era 
nefolositoare. Astfel, a frapa are în română numai sensul abstract de „a mimi“, 
nu și pe acela concret de „a lovi“ (fr. frapper). A sesiza înseamnă numai „a 
remarca“, nu şi „a apuca, a îmhăţa“, ca fr. saisir. Adj. profund, spre deosebire 
de sinonimul său adînc, nu se alătură în mod obişnuit fenomenelor materiale, 
ci ile caracterizează doar pe cele spirituale. (Sintagma franceză puits profond 
o traducem prin puț adînc ; spunem însă durere profundă.) Dâsoler înseamnă 
în franceză, în primul rînd, „a pustii, a devasta“ şi numai în al doilea rind „a 
mîhni“ ; româna l-a împrumutat cu înţelesul abstract. Fr. trancher are sensurile : 
1. a tăia ; 2. a rezolva ; etc. Rom. transa îl are numai pe al doilea. Culant nu 
poate fi sinonimul lui curgător (= fr. coulant), ci se întrebuințează, de altfel 
rar, în expresii ca „om culant“ (amabil, acomodabil). Prin aplana înţelegem „a 
înlătura un conflict“ ; fr. aplanir mai înseamnă însă „a nivela“ 1. 

Este evident, :deci, caracterul „abstract“ al neologismului (nu avem în 
vedere, aici, termenii tehnici), însă expresivitatea nu se leagă, neapărat, de con- 
ceptul de materializare și plasticitate. Demonstrația a fost făcută nu o dată, la 
noi și aiurea, de aceea ne mulțumim să cităm n:ărturiile lui Lucian Blaga, din 
art. Cum am tradus pe Faust („Steaua“, 1957, nr. 5, p. 85 şi urm.), în care 
autorul se referă şi la „îÎntrebuinţarea poetică a neologismului“, lăudindu-l pen- 
tru că „urcă treptele tuturor abstracţiunilor“ (p. 86). O operă ca Faust, „de-o 
bogăţie fără pereohe de idei, probleme şi semnificaţii“, nu putea fi tradusă „fără 
a beneficia de virtuțile luminoase ale meologismului. Încercările anterioare de 
traducere a lui Faust au eşuat ; ele au eşuat, cred, printre altele şi fiindcă tradu- 
cătorii au încercat să ocolească mneologismul, introducind un grai semănătorist 
în tălmăcirea unei opere de înaltă, supremă intelectualitate, care nu poate fi 
transpusă exclusiv în grai țărănesc, sau pastoral, decît cu riscul întunecării şi 
banalizării“ (p. 87). „În traducerea lui Faust întrebuințarea neologismului se 
impunea din motive ce ţin de intelectualitatea superioară a acestei opere poe- 
tice“ (p. 87). 

§ 10. Aşadar, conţinutul comunicării motivează extinderea sinonimiei 
prin neologisme. Cum se integrează acestea În sistemul vocabularului este ce ne 
preocupă, în mod special, aici. La elucidarea acestei probleme, ca și la înţele- 
gerea sistemului lexical, își aduce aportul acad. Al. Graur, a cărui concepţie o 
prezentăm sumar : 

D-sa explică sistemul vocabularului, în primul rînd, prin conceptul de 
fond principal lexical și, implicit, prin procesul formării cuvintelor (adăugind 
că trebuie descoperit şi sistemul semanticii). Raportul între conceptul de sistem 


un cuvînt nou sînt funcțiuni expresive“ (op. cit, p. 375). Despre creșterea, prin neologisme, a 
posibilităţilor expresive ale limbii române, vezi şi Iorgu Iordan, Limba română actuală. 
O gramatică a „greselilor“, lași, 1943, p. 469. 

1 Fenomenul pierderii formei interne („uitarea... înţelesului primar“) la cuvintele împru- 
mutate din slavă este cercetat de G. Mihăilă în studiul Împrumuturi vechi sud-slave în 
limba română, Buc., 1960, p. 231 şi urm. Dar acolo întîlnim trecerea de la un sens concret la 
alt sens concret, și mai rar abstractizarea, Acelaşi volum cuprinde consideraţii despre sinonimia 


elementelor slave din limba română (p. 255 şi urm.). 

şi conceptul de fond principal lexical este formulat de acad. Al. Graur în urmă- 
torii termeni : „Fondul principal lexical formează un centru organizator, în 
jurul căruia se grupează derivatele de la cuvintele din fondul principal, apoi 
toate celelalte cuvinte, care iau adesea model de flexiune şi de formare a cuvin- 
telor de la cuvintele din fondul principal“ ! (s.n.). Progresul în vocabular (şi în 
general în limbă) înseamnă, printre altele, sistematizare, iar sistematizarea lexi- 
cului se realizează prin întărirea fondului principal (= familii de cuvinte puter- 
nice, legături în sînul vocabularului prin forma internă a cuvintelor). 2 Preocu- 
pat de dezvoltarea caracterului sistematic al limbii, acad. Al. Graur recomandă 
ca izvor 'de îmbogăţire a vocabularului, cu deosebire, rădăcinile lexicale vechi ; 
împrumuturile din izvoare străine trebuie făcute cu grija de a nu se slăbi fami- 
liile lexicale existente, ceea ce ar influența defavorabil asupra organizării voca- 
bularului si stabilității limbii. Dacă o parte din neologismele îmorumutate 
— observă autorul — nu introduc în limbă rădăcini lexicale cu totul noi (căci, 
fiind romanice, găsesc de multe ori un suport în vechiul fond lexical latinesc) 3, 
sînt și altele ce rămîn despărțite de familiile lexicale autohtone : nelegîndu-se, 
etimologic şi fonetic, cu termeni exictenti, acestea nu pot dobîndi un los în voca- 
bularul esenţial (mai ales în împretiarea cînd li se onun cuvinte echivalente) 
decît prin concurenţă, al cărei rezultat poate fi perturbarea sistemului lexical. ? 

Vederile acad. Al. Graur ne oferă o interesantă bază de discuţie, 

Dacă preluăm de la Saussure diviziunea : limbi de tip gramatical (în care 
au precădere cuvintele motivate) şi de tip lexical (în care precumpănesc cuvin- 
tele neanalizabile, derivarea și compunerea fiind aici mai puţin productive) 5, 
urmează să dăm românei un loc intermediar. Desigur, clasificarea este relativă 
şi graniţele între categorii labile. Însă judecînd prin comparaţie, putem spune că 
în română familiile de cuvinte sînt mai puţin cuprinzătoare decît, de pildă, în 
rusă, ca urmare a modului cum lucrează mecanismul derivării şi al compunerii 
în cele două limbi. Capacitatea productivă a cuvintelor româneşti („fertilitatea“ 
lor) fiind mai redusă dectt a celor ruseşti, elementul neologistic (împrumutat) 
este la noi mai mare, şi, implicit, rădăcinile lexicale sînt mai numeroase. (Sub- 
stantivul perete, de ex., neavînd un derivat adjectival, a fost nevoie de împru- 
mutarea din franceză a adjectivului mural. În rusă, în loc de două rădăcini, 
aflăm una singură : cmena - cmennoii - cmeHnaA KHBONHCE = pictură murală). 


1 Al. Graur, Studii de lingvistică generală, 1960, p. 23. 

> Ibidem, pp. 169—170, 182, 439, 447 etc. 

3 Vezi teza „întăririi cuvintelor indigene prin neologisme“ în Încercare asupra fondului 
principal lexical al limbii române, pp. 111—118. 

1 „Dacă zicem orășean, acest cuvînt este bine încetățenit în limbă datorită legăturii lui 
cu oraș şi cu sufixul -ean, pe care le ajută, la rîndul său, să-şi întărească poziţia în limbă. Dacă 
însă, aşa cum fac unii fără motive serioase, zicem în loc de orăşean citadin, acest din urmă 
cuvînt rămîne răzleț în limbă, nu este ajutat, dar nu ajută nici el vreun alt cuvint şi constituie: 
un balast pentru memorie“ (vezi Prefaţa la Dicţionarul de neologisme, Buc., 1961, p. 6). 

5 F, de Saussure, Cours de linguistique générale, ed. a V-a, Paris, 1960, p. 183. 
St. Ullmann ilustrează această clasificaţie dicotomică printr-o comparație între germană și 
franceză (vezi Descriptive semantics and linguistic typology, lucrare inserată în culegerea alcă- 
zuită de V., A, Zveghinţev, Hosoe B  inurBucruke, vol. II, Moscova, 1962, p. 24) 
completînd paralela întreprinsă de Charles Bally (în Linguistique générale et linguistique 
française, ed. a III-a, Berna, 1950). 

Sub aspectul etimologic, vocabularul românesc este mai eterogen decît cel 
rusesc, Însă eterogenitatea etimologică, privitor la care se poate ivi temerea că 
dăunează stabilității limbii, reprezintă un cîştig pentru posibilităţile expresive 
ale limbii române. 

Sextil Puşcariu (op. cit., p. 365) crede că tocmai datorită aspectului, în 
oarecare măsură „pestriţ“ (după expresia lui), pe care l-a căpătat lexicul nostru 
în urma contactului cu popoarele vecine, avem „putinţa, neegalată de nici o altă 
limbă romanică, de a putea alege între diferite construcții... şi între cuvinte cu 
sens asemănător, pe cele mai potrivite spre a exprima cele mai variate nuanţe 
de gindire“ (această posibilitate s-a mărit prin neologisme). 

Numeroase mărturii evidențiază valoarea expresivă a sinonimelor ce pro- 
vin din rădăcini diverse. 

V. Eftimiu spune că limba română e un admirabil instrument, avînd un 
„vocabular multiplu, cu echivalente latine şi slave ale aceleiaşi noţiuni, cu expre- 
sia grecească şi turcească încetăţenite, localizate, într-un sunet autohton și pito- 
resc...“ etc. t 

Cu un lexic de origine balcanică, Caragiale a obņinut efecte artistice în 
povestirile Kir-lanulea, Abu-Hasan şi Pastramă trufanda (G. Călinescu, Istoria 
literaturii române..., 1941, p. 443). 

D. Caracostea (op. cit., p. 348) notează că „poeţi ca Blaga, valorifică 
într-o largă măsură fondul străvechi expresiv al elementelor slave, nu în sens 
arhaizant, dar străbătindu-l adesea metaforic de viziune modernă“. 

Oare în limbile de „tip lexical“, cu multe cuvinte neanalizabile, vocabu- 
larul nu constituie un întreg închegat printr-o necesitate internă? Răspunsul 
este afirmativ cînd definim sistemul prin corelaţiile dintre categoriile limbii, 
cercetînd raportul complex dintre procesele de formare a cuvintelor şi procesele 
semantice ? etc. 

Cuvintele nu rămîn izolate, chiar cînd gruparea pe familii nu le cuprinde 
pe toate, şi îndreptăm din nou atenția asupra legăturilor create prin polisemie 
şi sinonimie, categorii în fuziunea cărora se poate recunoaşte o latură impor- 
tantă a isca, lexical. Fiindcă pe Maiorescu l-am citat negativ pentru arti- 
colul despre neologisme, ar fi nedrept să nu relevăm adevărul ce se cuprinde 
într-un pasaj din aceeași: lucrare : 

„Cuvîntul este un complex de înţelesuri şi de sumţiri, care nu există nicio- 
dată singuratice, ci sînt totdeauna legate cu înțelesurile şi simţirile din alte cu- 
vinte şi alcătuiesc astfel între ele țesătura cea trainică a personalităţii unui 
individ ca și a unui popor.“ 3 

„Țesătura“ dintre cuvinte se realizează prin polisemie şi sinonimie (și, 
evident, şi prin derivare şi compunere). Termenii împrumutaţi se înlănţuie trep- 


1 Vezi art. Arta lui Eminescu, în „Gazeta literară“ din 13 mai 1954. 

> În legătură cu această problemă, găsim o observaţie interesantă la St. Ullmann 
(op. cit, p. 32). Autorul explică de ce polisemia cunoaşte o extindere mai mare în franceză 
decît în germană : un prim motiv îl constituie faptul că franceza recurge pe scară mai restrânsă 
la derivare și compunere de cuvinte, şi atunci, prin compensație, creşte în amploare polisemia 

3 T. Maiorescu, Critice, vol. II, Buc., 1892, p. 288. 

tat cu cuvintele vechi și o lucrare ce ar fi consacrată polisemiei neologismelor 
ar putea arăta pe larg cum intră acestea în rețeaua semantică a limbii. 

Gradul de coeziune internă a unui sistem lexical e în funcţie de legăturile 
genetice și semantice dintre cuvinte. Între gruparea pe familii și cea sinonimică 
(implicînd şi polisemia) nu-i antinomie. Ce e drept, lanţurile de sinonime sînt 
istoriceşte mobile (limba păstrind însă mereu posibilitatea exprimării în vorbe 
diferite a unui mare număr de noţiuni), în timp ce familiile de cuvinte re- 
prezintă în mai mare măsură un factor de stabilitate, nu singurul şi nu pretu- 
tindeni la fel de important. Căci, o rădăcină ce rămîne închisă într-un singur 
cuvînt n-are existenţa periclitată, cuvîntul dăinuind multă vreme, cînd îi 
susțin factori sociali. Chibrit (de orig. turcă) şi umbrelă (împrumutat din fran- 
ceză) nu s-au născut din rădăcinile vechi ale limbii şi n-au, la rîndul lor, de- 
rivate demne de luat în considerare. Cu toate acestea, nu se poate spune că 
poziţia lor în limbă este şubredă şi că sinonimele lor regionale, zprinjoară şi 
ploier, sînt viabile, deşi acestea din urmă sînt derivate ale unor cuvinte din 
vocabularul de bază (aprinde şi ploaie), aparţin deci unor familii şi au caracter 
motivat. După cum formele morfologice neregulate rezistă, prin frecvenţa 
întrebuinţării, la acţiunea unificatoare a analogiei ?, tot aşa cuvîntul neîncadrat 
într-o familie poate vădi o mare stabilitate, şi aceasta se explică uşor cînd nu 
scăpăm din vedere legătura cu caracter social între noţiune şi semnalul 
ei sonor. è 

Neîndoielnic, cuvintele nu stau toate pe același plan, n-au o egală impor- 
tanță și (așa cum a arătat acad. Al. Graur), fără conceptul de fond principal 
lexical (lexic fundamental sau vocabular de bază) nu se poate înțelege organi- 
zarea lexicului. Este legitimă investigarea acestei categorii din unghiuri de vedere 
diferite. 4 Acad. Al. Graur ne-a dat o primă imagine aproximativă a fondului 
principal lexical românesc, stabilindu-i componența mai ales după criteriul legă- 
turilor genetice între cuvinte. Dintr-o altă perspectivă, vom obţine o imagine 
întrucitva diferită a lui, bunăoară dacă un dicționar de sinonime va stabili 
cuvinte-titlu pentru grupurile sinonimice. 5 

§ 11. În legătură cu viitorul dicţionar de sinonime românești, supunem 
examinării lexicologilor două chestiuni : 

1. Preconizarea unui dicționar, în care polisemia şi sinonimia să alcătu- 
iască un întreg (cum spune Kurylowicz). Aria sinonimiei se măreşte considerabil 
prin cuprinderea în cadrul ei a sensurilor metaforice. Este oare îngăduit aceasta ? 
Credem că o delimitare tranşantă a sinonimelor „poetice“ de sinonimele „obiş- 


1 E drept că umbrelă (provenit din fr. ombrelle) se înrudeşte cu umbră, prin etimon. 
4 PU SEN A ; $ PESA AT 
Dar între ploaie şi ploier legătura e mai strinsă, datorită derivării. 

? Vendryes, op. cit., p. 189. 

3 Reţinem afirmaţia lui F. de Saussure: „L'arbitraire du signe nous fait mieux com- 
rendre pourquoi le fait social peut seul créer un système linguistique (s.n.). La collectivité est 
[i > ja . . : 23 A 

nécessaire pour établir des valeurs dont lunique raison d’être est dans Pusage et le consen- 
tement général ; l'individu à lui seul est incapable d'en fixer aucune“ (op. cit., p. 157). 
B sta i AAAGH, i ; PAD, Aa LI i : 

4 Amintim indicaţiile lui Lenin cu privire la concepte: ele trebuie să fie „elastice, 
mobile, relative...“ (erc.) pentru a putea reflecta complexitatea lumii obiective (op. cit., p. 116). 
7 p DAS LEE ACTUL p 

5 Budagov (C.CH., p. 192—193) adoptă criteriile indicate de Bally pentru deter- 

minarea cuvântului de bază în șirul sinonimic: cuvintul cu întrebuințarea mai largă şi cu 

` A . . ege o A ESI e, A ed PENIS 
sensul mai general ; cuvintul mai puțin colorat stilistic ; în consecință, cuvintul care reprezintă 
mai direct decir toare echivalentul logic al noţiunii respeative, care „cimentează“ şirul sinonimic. 

nuite“ este puţin Întemeiată, pentru că, în realitate, între stiluri nu sînt ziduri 
despărţitoare. (Stilul ştiinţific nu se poate lipsi nici el de sensurile figurate ale 
lexicului, deşi recursul la ele este, aici, evident, limitat.) 

Trebuie precizat că, fără să existe o opoziţie radicală între sensul curent 
şi sensul metaforic, nu se poate totuşi cere dicționarului de sinonime să Înregis- 
treze toate accepţiunile metaforice, ci numai pe acelea statornicite în limbă sau 
care se arată sortite să depăşească stilul individual, îmbogăţind limba poporului. 
De la caz la caz, lexicograful va trebui să aprecieze. 1 

2. Cele mai mari dificultăţi pe care le ridică descrierea sinonimelor provin 
din sarcina delicată de a determina, în cadrul „cuibului“ sinonimic, valoarea 
proprie a fiecărui cuvînt. Lafaye (op. cit., p. XI) observă că dicționarele de 
sinonime ar trebui să fie numite, dintr-un punct de vedere, „antisinonimice“, 
căci sînt „destinate să risipească aparenta sinonimie“, distingind nuanțele şi 
valorile cuvintelor. Ba chiar, sînt unele lucrări, preocupate exclusiv să marcheze 
diferenţe nete între sinonime. Astfel M. Guizot 2 tratează sinonimele, în bună 
parte, ca pe antonime. lată cum exagerează el opoziţia între irritable si iras- 
cible: „L'homme irritable est d’une sensibilité extrême ; il souffre, il est à 
plaindre ; Phomme irascible semporte sans motif, et, sa colère une fois decha?- 
née, il est à craindre. Il faut ménager Phomme irritable, par compassion ; et 
Phomme irascible, par prudence...“ (op. cit., p. 415). 

Or, nu trebuie uitat elementul comun care grupează laolaltă sinonimele, 
posibilitatea înlocuirii lor, în împrejurări anumite, În virtutea concordanței de 
sens. Distincţiile să nu devină hotare între cuvinte. Ținind seama de stadiul 
actual de evoluţie a limbii noastre, accentul, în dicţionar, să fie pus pe asemă- 
nări, adică pe relevarea sinonimiei, dar nu pe căutarea unor delimitări rigide. 
Ar fi o greșeală să se stabilească, arbitrar și dogmatic, diferenţe specifice între: 
sinonime, mai înainte ca ele să se fi cristalizat de la sine. 4 Am vrea ca dicţio- 
narul de sinonime să nu fie normativ, ci să oglindească bogăţia limbii. 


1 Vezi cum rezolvă V. N. Kliueva problema sinonimiei metaforice în dicţionarul 
citat, p. 4, 5. Are dreptate deolarind că „trebuie să ne bazăm pe caracterul logic al cuvîntului“, 
dar admite cu prea mari rezerve sensurile figurate în „cuiburile“ sinonimice. Nici poziția lui 
R. A. Budagov (Introducere... p. 44) nu ni se pare destul de elastică: „Trebuie... făcută 
o deosebire categorică — spune d-sa — între sensurile figurate ale cuvintelor în limba comună 
și întrebuinţările figurate care iau naştere în limba literaturii artistice“ (subl. autorului). Negre- 
şit, este o deosebire, dar nu atît de adincă. Figuraţia stilistică a unui scriitor nu poate fi privită: 
de lingviști ca un caz special. Sensul metaforic al cuvîntului sete ( = dorință, poftă, dor), acum 
generalizat în limbă, a apărut într-o întrebuințare poetică individuală. 

2 Dictionnaire universel des synonymes de la langue française, ed. IX, Paris, 1885. 

4 Nu se poate minimăliza importanța funcţiei de diferenţiere pe care o au sinonimele. 
Dar „tendinţa de diferenţiere între sinonime trebuie înţeleasă larg. O mai mare sau mai mică 
întrebuințare a unuia sau altuia dintre sinonime este deja un semn diferenţial particular“ 
(R. A. Budagov, C.CH,, p. 200). Cităm de asemenea citeva observaţii judicioase ale lui 
Ch. Bally, Traité de stylistique française, ed. a III-a, vol. I, Paris, 1951: „Il n'est... pas 
rationnel de chercher iles différences entre les synonymes avant d'étudier leurs ressemblances er 
leurs caractères communes“ (pp. 96, 99). „Un examen prématuré et trop subtil des distinctions 
synonymiques est préjudiciable même dans létude de l'idiome maternel“ (p. 99). „Toujours au 
debut, il est préférable d'insister sur la possibilité de substitution beaucoup plus que sur les: 
différences entre les mots comparés“ (p. 149). 

Amintim cuvintele lui Sadoveanu (Evocăr:, p. 38) : 

„Nu-i timpul să legiferăm şi să încătușăm o limbă care apare încă tufoasă 
şi e într-o prefacere aşa de bogată. Din variațiile de forme se va culege cu vre- 
mea definitivul ; din bogăţia de sinonime se vor diferenţia nuanțele ; din năvala 
de neologisme se vor ciurui cele necesare exprimării precise și peste cincizeci de 
ani vom mai fi străbătut o etapă, după care, din fericire, nu va fi încă timpul 
să ne oprim şi să codificăm.“ 


PROBLEMA UNITĂŢII LIMBII LITERARE ÎN DISCUȚIA 
PERIODICELOR TRANSILVANE DIN PREAJMA UNIRII (1855) 


G. F. ŢEPELEA 


Una din problemele cele mai importante ce așteptau o rezolvare în preajma 
Unirii era problema unităţii limbii literare. Eliade proclamase încă de la începu- 
tul activităţii sale că limba literară trebuie să fie una și aceeaşi la toți învățații 
unei naţiuni. Dar căile de realizare a unităţii limbii nu puteau reuni — cum era 
şi firesc — toate părerile. 

În linii mari, discuțiile erau polarizate înspre două direcţii: prima, de 
directivare a limbii de către „gramatici“, de către învățați — consecință a con- 
cepției raționaliste despre limbă din a doua jumătate a secolului al XVIII-lea 


şi începutul secolului al XIX-lea — şi a doua, de făurire a limbii literare pe 
baza producţiilor populare şi a literaturii vechi. Înttia concepţie era îmbrăţi- 
şată în primul rînd de ardeleni — dar nu exclusiv de către ei — iar a doua 


a fost susţinută cu hotărîre mai ales de către scriitorii grupaţi în jurul „Daciei 
literare“, „Propăşirii“ şi „României literare“. 

Amiîndouă direcțiile vizau unitatea limbii, dar pe căi diferite. Calea sa- 
vantă ducea la etimologism și presupunea în primul rind o instrucţie deosebită, 
pe care poporul român iobăgit de veacuri n-o avea şi nici n-o putea dobîndi 
curînd, cea a tradiţiei populare nu cerea decît efortul de a cunoaşte limba 
poporului, de a o „culege“ — cum spunea Russo — şi de a o valorifica din 
punct de vedere artistic, îmbogăţind-o cu noţiunile legate de progresul econo- 
mic, politic etc. 

Pe măsură ce momentul Unirii se apropia, discuţiile despre limbă au de- 
venit tot mai pasionante, căci un stat naţional român presupunea o limbă lite- 
rară unitară. Momentul culminant al acestor discuţii este momentul apariţiei 
„României literare“ (1855). În această revistă, Russo îşi publică Cugetările 
sale, care sintetizează concepţia despre limbă a tuturor strădaniilor unioniste 
şi accentuează prin aceasta „războiul limbilor“. 

Principala ţintă a atacurilor lui Russo o constituiau pedanţii — în spe- 
cial cei din Ardeal. O cercetare mai amănunţită ne va arăta că publiciştii cu 
poziţii de răspundere din Transilvania, departe de a apăra pedantismul, cum 
se crede în mod curent, pregătesc sau îmbrățișează calea spre apropierea limbii 
de popor. Atitudinea lor nu diferă prea mult de aceea a scriitorilor moldoveni 
sau munteni. Prezentarea discuţiilor despre limba literară din 1855 va dlustra 
cele afirmate şi va demonstra strădania comună ide a găsi o soluţie care să ducă 
atît la unificarea normelor limbii literare, cît şi la unificarea politică. 


* 

În 1855 Alecu Russo împărțea pe ardeleni în două naţii : „una latinească, 
a doua românească“ 1, Scriitorul moldovean făcea, desigur, această clasificare pe 
baza atitudinii ardelenilor în materie de limbă : naţia latinească era constituită 
din autorii de sisteme gramaticale, iar cea românească din oamenii din popor 
şi publiciştii care scriau într-o limbă „obştească“. Că Russo a înţeles să adauge 
la oamenii din popor şi pe unii publicişti, o dovedeşte următoarea precizare : 
„Deşi sistemele radicale au luat naştere în Ardeal, totuși are şi Ardealul feciori 
zdraveni, care-ţi pot da mîna cu noi împotriva pedantismului ?, Reiese de aici 
o constatare importantă (care, din păcate, nu s-a bucurat de aceeași răspîndire 
ca aceea a exagerărilor pedanteşti) : că a existat și în Ardeal o atitudine de 
rezervă şi chiar de luptă făţişă împotriva pendantismului. Această atitudine se 
refleotă în diversele articole despre limbă, cultură şi artă, în schimburile de 
scrisori cu personalităţi culturale din Principate, în reproducerea Cugetărilor 
lui Russo, și chiar a unor note cu caracter polemic despre ciune şi 4 etc., apărute 
în „România literară“. 


Poziţia lui G. Barițiu şi a „Foii pentru minte...“ 


Unul dintre „feciorii zdraveni“ la care se referă Russo este Uiţirab (Ba- 
rițiu, n.n.) al cărui articol „Puţine aieptări (îndrumări, pregătiri, n.n.) pentru. 
latinirea limbei noastre“ 3 este reprodus ca un model de orientare lingvistică, 
sănătoasă în Ardeal. Baritiu, „Vulturul ardelenesc“, cum îl numeşte Russo, n-a 
fost un filolog, dar prin însuși faptul că s-a găsit 12 ani În fruntea foilor din 
Braşov, trebuia să-și pună fn mod stringent problema contactului cu cititorii, 
deci problema limbii ca instrument practic de comunicare. Concepţia de bază 
a activităţii sale este inspirată din Quintilian, din cunoaşterea disputelor despre 
limbă din perioada latinei clasice și din observarea dezbaterilor despre limbă 
din sînul marilor culturi europene. Ori — observă Barițiu — în perioada de aur 
a latinei clasice, disputele au durat „sute de ani.“ „Atunci pentru ce să fim noi 
în lucruri mai mărunte mai pedanţi decît latinii.“ + Ortografia nu este altceva 
decît o convenţie, iar perfecționarea ei, o chestiune de timp. Deci concluzia lui 
Barițiu este aceeaşi în 1855, ca şi la începuturile activităţii sale ziaristice (1838), 
cînd se adresa astfel celor nerăbdători să ajungă la formularea unor reguli sta- 
tornice în materie de limbă: „Domnilor, încă fiți buni, mai așteptați de la 
timp. Până atunci mai mîngtiaţi-vă cu pildele altor naţiuni“. 

Dar Barițiu nu considera „timpul“ un aliat în sensul oriental al cuvîntu- 
lui, de aşteptare pasivă a unei soluţii, ci un factor necesar pentru evoluție şi 
selecție. Pentru a grăbi acest proces, un rol important îl aveau, în concepţia 
sa, discuţiile. 

El are în acest sens meritul de a fi împământenit în Transilvania discuţiile 
publice despre limbă, după modelul Eliade-Negruzzi din 1836. Astfel între 


1 Alecu Russo, Cugetări şi amintiri, ed. P. V. Haneş, Bucureşti, Alcalay, p. 1. 
(fără an). 

2 Ibidem, p. 41. 

3 „Foaie pentru minte, inimă şi literatură“, 1854, nr. 44. 

4 Ibidem, 1855, nr. 5. 

1838—1845 t el publică în „Foaie pentru minte“, în afara Corespondenţei între 
doi români, adică corespondenţa dintre Ejiade-Negruzzi, discuţia sa cu Cipariu 
(Corespondenţii între doi ardeleni, 1838, mr. 6—8) şi dă ospitalitate discuţiilor 
despre limbă purtate de I. M. (1838, nr. 14—15), Vasile Pop (1838, nr. 18, 20, 
21), Timotei Cipariu (1838, nr. 2—4), I. Rusu (1838, nr. 10), Ion Maiorescu 
(1838, nr. 23—25), Meletie Dreghici (1839, nr. 5), Paul Vasici (1839), nr. 9—11), 
A. Treboniu Laurian (1839, nr. 40), N. Tincu Velia (1844, nr. 27), Aron Pumnul 
(1845, nr. 42—48). Pe lîngă deplina libertate pe care o acorda colaboratorilor 
de diverse opinii, Barițiu, ca redactor, nu intervenea pentru a aduce la numitor 
comun limba sau ortografia colaboratorilor. În 1855 la cîţiva ani după plecarea 
de la conducerea foilor, el concretiza astfel atitudinea sa : „...Am lăsat să scrie 
fiecare cum l-a făcut mama lui pe pămînt, unii românească ungurită, alții nem- 
țită, mai mulţi latinită, unii grecită, alții turcită, mulţi rusită şi mai mulţi fran- 
puzită“ 2. În acest fel credea redactorul braşovean că se va face nu numai o 
vehiculare a ideilor, o osmoză a limbii, ci şi o selecţie. O soluţie nu putea veni, 
după Barițiu, de la un singur om, un singur sistem, ci de la o dezbatere gene- 
rală. Deci, ceea ce caracterizează atitudinea Jui Barițiu ca redactor nu este fana- 
tismul lingvistic specific pedanților, ci căutarea unei soluţii acceptate de toţi 
sau de cei mai mulţi, într-o problemă atît de importantă, care interesa 
întreaga națiune. 

Dar pînă la găsirea unei soluții unanim acceptate, Barițiu optează pentru 
o limbă accesibilă, de un latinism moderat, acordă prioritate directiei de 
unificare a limbii, față de orice considerente regionale. Atacul său împotriva 
latinizării fără noimă, care periclita unitatea limbii, precedă cu un an atacurile 
lui Russo din „România literară“. El scria în 1854 : „Aceştia (latiniştii, n.n.) în 
loc de a-şi pune cea mai mică osteneală ca să-şi înveţe dinşii deplina limbă 
națională, pentru ca apoi să împrumute de la antica latină numai atitea cuvinte 
cît ne sînt de neapărată trebuință, întocmai ca şi celelalte limbi romanice, de- 
preadă (prădează, n.n.) şi despoate dicţionarul latin cu atita lăcomie ca şi cum 
s-ar iteme că va veni un tiran oarecare şi va decreta dintr-o dată totala stirpire 
a limbei latine, cu toţi clasicii şi meclasicii ei. Atîta nu e destul şi d-lor mi-ţi 
introduc miile de latinisme îmbrăcate, încălțate, tocmai așa precum fuseseră 
aceleaşi îmbrăcate pe timpurile cele din urmă ale republicii şi sub primii Cesari. 
De aici rezultă apoi o limbă aristocratică atît de comică, încît e peste putință 
să nu o asemeni cu Bădăranul boierit al lui Molière. 3 

Deci limba literară se însusește prin eforturi, se învață. Ea nu se rezumă 
la limba regiunii de baştină, ci trebuie să cuprindă elemente, selecţionate din 
toate provinciile, căci numai astfel ea va fi „deplina limbă naţională“. Concep- 
ţia eliadistă e vizibilă în acest pasaj. 

Împrumuturile exagerate din limba latină, care nu ţin seama de factorul 
istoric şi de spiritul limbii, sînt ridiculizate de Barițiu în acelaşi spirit în care 
va proceda şi A. Russo, peste un an, cînd va arăta că latiniştii confundă două 


1 Vezi Vasile Netea, Ideile despre limbă ale lui G., Barițiu pînă la 1848, „Limba 
română“, VI, 1957, nr. 5. 

2 „Foaie pentru minte...“, 1855, nr. 9—10. 

3 „Foaie pentru minte...“, 1854, nr. 44 şi reprodus de Russo în Cugetări și amintiri, 
ed. Haneș, pp. 34—35. 

epoci despărțite prin 1700 de ani şi că potrivit acestei confuzii nu ne mai ră- 
mîine decit să schimbăm pantalonul cu toga, să ne numim Cincinatus în loc de 
Costache şi să cerem stăpînirea lumii. Russo găsea în articolul al lui Barițiu un 
puternic punct de sprijin al poziţiei sale cu atît mai mult cu cît asemenea puncte 
de vedere veneau din Ardeal. De aici menţionarea „Vulturului ardelenesc“. 

Poziţia lui G. Barițiu în problemele limbii literare se va defini în conti- 
nuare îm discuția cu C. Boerescu. Sîntem la începutul anului 1855. Înteţirea 
luptei pentru unitatea politică, intrarea Principatelor în orbita atenţiei marilor 
puteri europene, fac ca discuţiile despre limbă — factor esențial al unităţii 
politice — să fie mai numeroase şi mai răspicate. Acum era rîndul scriitorilor, 
al publiciştilor și chiar al oamenilor politici să-şi spună cuvîntul, căci faza în 
care lumea aștepta o soluție de statornicire a limbii din partea „gramaticilor“ 
se consumase, 


Discuţia cu C. Boerescu 


Principalele obiecții adresate de Boerescu andelenilor ! sînt următoarele : 

1) În „Foaia pentru minte...“ ca și în aproape toate scrierile erudiţilor 
transilvăneni „se observă în genere aceeaşi limbă, o limbă foarte grea de înţeles 
pentru munteni şi chiar pentru cei ce sînt luminaţi“. Limba acestor scrieri se 
caracterizează prin construcții latine și genmane care nu pin seama de spiritul 
limbii române. 

2) Limba învăţaţilor transilvăneni s-a îndepărtat mult de limba poporu- 
lui şi „nu e înţeleasă de poporul cel de 8 milioane“. 

3) În limba română s-au scris cîteva opere de seamă de către scriitori ca 
Eliade, Bălcescu, Bolintineanu şi Alecsandri. Datoria tuturor este acum de a 
conserva şi îmbogăţi limba consacrată prin autoritatea operelor acestor scriitori. 

4) Limba erudiţilor ardeleni poate fi într-adevăr mai rațională şi mai 
aproape de regulile lingvisticii, dar o astfel de limbă va ucide poezia şi va ajunge 
să fie înţeleasă de mase după sute de ani. 

Barițiu nu răspunde, din păcate, metodic obiecțiunilor lui Boerescu ci folo- 
seşte prilejul oferit de această discuţie ? pentru a combate, așa după cum afirmă 
Boerescu într-o a doua scrisoare, pe toți „cei care-l necăjesc“. Totuși citeva din 
afirmaţiile sale sînt deosebit de prețioase pentru ilustrarea poziţiei autorului 
în problemele limbii literare. 

La obiecțiunea că ardelenii scriu o „limbă foante grea“, Barițiu răspunde : 
+. Eu recunosc că noi ardelenii aşa cum soriem astăzi scriem o limbă foarte 
grea de înțeles“, deși există oarecare excepţiuni. Această recunoaştere implică 
o soluţie. „...Dacă ne aflăm cu limba noastră pe cale rătăcită, cea mai sfîntă 
datorinţă ne face să ne punem toată ştiinţa şi toată osteneala spre a ne îndrepta 
şi abate din calea rătăcirii“ 3. Răspunsul este deschis, realist, iar îndreptarea 
ar consta în abandonarea construcţiilor străine semnalate de C. Boerescu. Doar 


1 „Foaie pentru minte...“, 1855, nr. 6. 
2 Ibidem, 1855, nr. 9—10, 11, 12. 
3 Ibidem, nr. 9—10. 

asupra unui singur lucru insistă Barițiu după acceptarea acestei obiecţiuni : 
cauzele social-istorice care au adus la această situaţie. Acestea sînt : viața grea 
a românilor ardeleni din trecut, instrucţiunea școlară în limbi străine sintetice 
și necunoaşterea limbilor romanice, fapt care a dus la o totală subjugare faţă 
de construcțiile latinești. 

La cealaltă obiecţiune a lui C. Boerescu, că limba ardelenilor nu este în- 
ţeleasă de „Poporul cel de 8 milioane“, Barițiu răspunde că situaţia este aceeaşi 
şi în Muntenia, căci nici „Timpul“ şi nici „Patria“ mu scriu o limbă mai apro- 
piată de popor. „La noi sînt construcţiuni latine și germane, scrie Barițiu, la 
d-voastră construcțiunea e franceză, iar în buletin, dind grecească, cînd ru- 
sească.“ Afirmația e ilustrată prin reproducerea unor pasaje din „Timpul“ şi 
„Foaie pentru minte...“. Metoda aceasta, practicată pe o scară largă şi de alții 
în timpul „războiului limbilor“, a adus o contribuție mai reală la asanarea 
limbii decît enunțările teoretice. Redactorii şi colaboratorii unei publicații, 
ştiindu-se sub observaţia mecruțătoare a adversarului, se străduiau să între- 
buinţeze o limbă pe care o considerau cea mai îngrijită. 

În continuare, Barițiu nu răspunde la obiecțiunile preopinentului mun- 
tean. Merită a fi reliefară din restul articolului concepţia lui Barițiu despre 
etapa în care se găsea limba literară din epoca sa, pe care o considera doar o 
etapă pregătitoare pentru faza marilor realizări artistice, căci „Roma nu s-a 
făcut într-o zi... aşa oricare limbă are să sufere încercări multe pînă să vină 
geniul pe care-l aştepţi d-ta... Însă pînă atunci am face prea bine dacă cei carii 
scriem astăzi am recunoaşte că noi sîntem numai pregătitori de căile altora, 
carii vor veni În urma noastră“. 

Evoluţia literaturii noastre a confirmat intuiţia lui Barițiu. Eminescu a 
apărut o dată cu generaţia următoare, cînd limba noastră trecuse prin „încer- 
cările“ prevăzute. Adevărata stavilă în calea realizării unui Eliade — la înăl- 
țimea talentului său poetic — a fost limba nestatornicită încă. 1 Acest adevăr îl 
rostise şi Gr. Alexandrescu în Epistola către Voltaire şi a fost de fapt cauza 
principală a multor nerealizări parţiale sau totale din vremea lui Barițiu. 

Discuţia se încheie printr-o nouă scrisoare? a lui C. Boerescu, ale cărei 
concluzii par a fi acceptate de ambii interlocutori (de vreme ce Barițiu nu mai 
consideră necesar să răspundă). 

1) Dacă „poporul cel de 8 milioane ar fi întrebat ce părere are despre 
limba presei din cele două provincii, ar răspunde : „Voi fiţi mai puţin germani- 
zaţi (ardelenii, 'n.n.), iar noi (muntenii, n.n.) mai lăsați franţuzismurile la. 
o parte“. 

2) Atit în Muntenia, cît și în Transilvania există citeva excepţii de la 
excesele de înstrăinare a limbii. Deci mijlocul cel mai bun ar fi — după Boe- 
rescu — „să se unească escepţiunile dupe la d-voastră cu escepţiunile dupe la 
noi şi să îndemnați pe toţi să scrie aceeaşi limbă“. 

O continuare a discuţiei ar fi fost lipsită de obiective. În fond Barițiu 
recunoaște că ardelenii scriu greoi, iar ambii interlocutori recunosc că, de o 
parte şi de alta, se fac excese de neologisme. Rămineau în picioare doar cîteva 


1 G. Călinescu, Zon Eliade Rădulescu, „Revista de istorie şi teorie literară“, nr. 1, 
XIII, 1964, pp. 5—43. 
> „Foaie pentru minte...“, 1855, nr. 20, 

susceptibilități regionale şi modalitatea practică a înlăturării abaterilor consta- 
tate. Soluţia unirii celor care practică o limbă românească fără regionalisme și 
excese neologistice, soluţia unirii excepțiilor nu rezolva decît parţial problema, 
căci lipsea autoritatea unui for care să emită judecăţi valabile în materie de 
limbă, care să stabilească după criterii obiective excepţiile. Singurul for răminea 
presa şi opinia publică şi acestea învederează, o dată mai mult, importanţa unor 
asemenea discuții publice. 


Publicarea Cugetărilor lui A. Russo şi a unor note despre limbă 
din „România literară“ 


Potrivit obiceiului său de a face ca adevărul asupra problemelor de limbă 
să triumfe prin discuții publice, Barițiu are meritul de a fi publicat în „Foaie 
pentru minte...“ primele cinci capitole din Cugetările lui Russo. ! Barițiu pro- 
cedează cu multă diplomaţie, pentru a putea introduce aceste atacuri împotriva 
direcţiei latiniste din Ardeal — redactind o introducere? şi o încheiere în stil 
biblico-satiric, sub titlul „Războiul limbilor“. În introducere se anunţă, pe tonul 
indicat, că un crunt război al limbilor amenință seminţiile româneşti, iar în 
încheiere, după publicarea Cugetărilor lui Russo, autorul face apel la Minerva 
şi la alte zeități pentru a împăca pe beligeranţi. Concluzia 3 acestor dezbateri 
ale divinităţilor antice asupra SI încins între româmi reflectă părerea 
autorului despre taberele aflate în luptă. Moldovenii care au pornit războiul 
sînt absolviţi de orice penalitate, „deoarece cugetul lor a fost întru totul curat 
şi numai învinuirea lor și nedeplinita cunoaştere a trecutului celorlalte seminţii 
din neamul lor îi împinseseră pentru ca să numească vină ceea ce fusese numai 
neputinţă şi să vază acolo mijloace de lumini unde aceleaşi lipsiseră tasutit mai 
mult decît în pămîntul lor. De aceea pace nouă şi vouă. G. B.“. 

Barițiu este aici mai explicit decît în discuţia cu Boerescu, în ceea ce pri- 
veşte contribuţia factorilor social-istorici la generarea greşelilor de limbă din 
Ardeal. După el oricine cunoaşte trecutul Ardealului ar trebui să se bucure că 
ardelenii n-au uitat „toate sunetele limbei cu litere, cu tot“ 4. E adevărat că 
ardelenii scriu greoi, utilizează construcții străine, dar ei scriu așa fiindcă nu 
pot altfel. Deci trebuie să se facă după Barițiu o distincţie clară între un act 
de aderare şi unul de „neputinţă“. 

(O explicaţie similară o dă fenomenului Mihai Eminescu, peste 15 ani, 
în articolul O scriere critică 5. Combătind pe D. Petrino, Eminescu precizează : 
„Ardelenii au învățat în şcoli în care criticul nostru n-a învățat, şi ei au, de nu 
dreptul, cel puţin scuza de a comite greşeli aşa de mici şi care asupra fondului 
se tușează“. Că acesta este adevărul o dovedeşte faptul că disputele despre 


1 „Foaie pentru minte...“, 1855, nr. 14, 15, 16. Al. Dima în lucrarea sa Alecu Russo, 
E.S.P.L.A., 1957, pp. 174—175 semnează această reproducere a Cugetărilor lui Russo în Ardeal, 
fără a intra însă în amănuntele desbaterii. 

2 Ibidem, 1855, nr. 13. 

3 Ibidem, 1855, nr. 16, 

4 Ibidem, 1855, nr. 16. 

5 „Albina“ (Pesta) din 7 ianuarie 1870. 

limba literară din Ardeal iniţiate de Maiorescu la 1868, atacurile din sînul 
Societății academice şi din presa vremii nu au schimbat decît în mică măsură 
limba greoaie a presei ardelene. În 1920, Camil Petrescu ducea la Timişoara 1 
o luptă similară contra limbii greoaie şi a construcțiilor străine din limbajul 
juridico-administrativ. La Oradea, „Cele trei Crişuri“ se situau pe aceeaşi linie. 
Dovadă că explicarea fenomenului trebuia atribuită, aşa cum o făcea Barițiu, 
factorilor social-istorici, instrucției în şcoli cu limbi de predare străine, ne- 
putinţei ce rezulta din acest fapt şi nu intenţiei. 

Dar o astfel de explicaţie este valabilă pentru masa „cărturarilor“ din 
Ardeal şi nu pentru creatorii de sisteme lingvistice, cu atât mai mult cu cît 
majoritatea îşi desfășura activitatea în Principate. La aceştia intenţia a fost 
prevalentă față de neputinţă şi deci intervenţia lui Barițiu pe marginea cugetări- 
lor lui Russo este doar parţial justificată. 


Prefaţa la Dicţionarul german-român ? 


În acelaşi an Barițiu publică în „Foaie pentru minte...“ Prefaţa la Dicţio- 
narul german-român, alcătuită în colaborare cu G. Munteanu. Autorii se pro- 
nunţă pentru respectarea specificului limbii şi a structurii ei interne cu aceeaşi 
vigoare ca cei de la „România literară“: „Să ne ferim ca de moarte a nu 
pîngări natura, geniul, structura internă a limbei, iară peste unele diferinţe 
ușoare putem trece fără nici o vătămare“. 

Într-o prefaţă a unui dicţionar era firesc ca autorii să-şi expună mai pe 
larg concepţia despre fondul de cuvinte al limbii române, insistînd asupra pro- 
blemei celei mai controversate, problema împrumuturilor. Ca şi în domeniul 
ortografiei, ei recurg la autoritatea gramaticilor latini şi în special la Quinti- 
lian : „Întru păstrarea sau ştergerea vorbelor străine ascultarăm tot pe acel 
dascăl mare... Nu este ruşine, nici semn de sărăcie a păstra o samă oarecare de 
cuvinte străine care de mai multe veacuri se prefăcură în carnea şi în sîngele 
nostru, așa încît aceleaşi fac parte esenţială din materialul limbii, «nam et 
confessis quoque graecis utimur verbis, ubi nostra dessunt, sicut illi a nobis non 
nunquam mutuantur», este însă atît mai înjositor a nu şti să torni cuvântul 
străin în formele tale, să nu-l aşezi la locul unde i se cuvine lui din natură-i. 
Au însăși limba germană nu are ea atîtea mii de cuvinte învăscute Într-însa 
din alte limbi cu totul străine ?“ 

Deci, după cum latinii au utilizat termeni greceşti, fără a considera aceasta 
a dovadă de sărăcie a limbii lor „nu este ruşine“ a păstra în limba română 
cuvinte străine, care s-au adaptat la spiritul limbii şi exprimă noțiuni funda- 
mentale de viață. Ruşinoasă este însă incapacitatea autorilor de a adapta din 
punct de vedere fonetic şi morfologic termenii străini de orice proveniență. 


t G. F. Ţepelea, Activitatea lui Camil Petrescu la revista Limba română, în „Scrisul 
bănăţean“, 1963, nr. 10, pp. 68—73. 

2 „Foaie pentru minte...“, 1855, nr. 5. Prefaţa şi dicționarul poartă şi semnătura lui 
G. Munteanu. 

Autorii ţin totuşi să limiteze numărul de cuvinte străine la „o samă oare- 
care“. După exemplul limbii germane citat, putem deduce că cuantumul admis 
s-ar ridica la „mii de cuvinte învăscute“ (strecurate în limbă, n.n). 

La un singur capitol autorii Dicţionarului se arată intratabili : termino- 
logia bisericească. DEANT bisericească şi dicasterială (adică terminologia 
juridică bisericească, n.n.) le Îndepărtarăm cu totul“, precizează ei. Purismul 
în materie de vocabular e limitat astfel la unele sectoare, concepţia dominantă. 
fiind cea moderată. 

Ce are deci Barițiu comun cu latiniștii în perioada de care ne ocupăm? 
La această întrebare răspunde Russo însuşi comentind articolul semnat Uiţirab. 
Acest articol — scrie Russo — „numai în înfăţişarea sa streină de ortografie 
ne aduce aminte de Ardeal“ 1. Ortografia lui Barițiu era într-adevăr latinistă 
(iar Russo nu reproduce în mod intenţionat articolul în ortografia originală). 
Problema ortografiei nu era însă atît de acută, deoarece la această dată pre- 
domina încă scrierea în chirilice. Adevărata bătălie între fonetiști şi etimolo- 
gişti se va da în următoarele două decenii. Barițiu însuşi considera ortografia 
drept „o convenţie“, deci price ortografie prezenta un caracter de provizorat 
pînă la adoptarea unui sistem ortografic cu caracter general. În majoritatea 
problemelor de limbă în discuţie, Barițiu se situează pe o poziţie confirmată, în 
linii mari, de evoluţia ulterioară a limbii. Astfel, în privinţa respectării struc- 
turii interne a limbii, Barițiu este la fel de categoric ca A. Russo şi cei de la 
„România literară“. Deşi insistă să explice rădăcinile social-istorice ale con- 
strucțiilor străine din Ardeal, Barițiu nu vizează permanentizarea lor. Prin 
explicarea social-istorică a fenomenului el vrea. să atragă doar atenţia asupra 
faptului că îndepărtarea acestor construcții depinde în primul rînd de înlănu- 
rarea factorilor care le-au generat şi abia în al doilea rînd de intenția cărtura- 
rilor ardeleni. În domeniul vocabularului, Barițiu se pronunță pentru menține- 
rea cuvintelor străine care s-au adaptat la spiritul limbii, împotriva latinizării 
forțate și împotriva abuzurilor de neologisme. Doar în domeniul terminologiei 
bisericeşti el poate fi considerat purist. 

În ansamblu concepția lui Barițiu pînă la 1855 este identică cu a mode- 
raților din Principate. Ceea ce îl deosebeşte de aceştia şi de colegii de la „Tele- 
graful“ este introducerea unei maniere diplomatice în discuţiile despre limbă. 
Cînd discuţia este prea aprinsă, Barițiu recurge la o serie de ocolișuri (ex. în 
publicarea Cugetărilor lui Russo), din dorinţa de a nu rupe punţile, de a per- 
mite continuarea discuţiei și de a face ca adevărul să triumfe pe această cale. 


+ 


Atitudinea lui Barițiu nu e izolată. În „Foaie pentru minte...“ pot fi 
semnalate, î în această perioadă, o serie de articole care, pe lîngă unele exagerări 
sau erori, conţin puncte de vedere antilatiniste. Un autor neidentificat. care 
semnează Riu, încearcă să răspundă în mod indirect acuzației lui Russo că 
ardelenii scriu într-un jargon „neînțeles“ 2. Poziţia sa este următoarea : „Jargon 


Cugetări şi amintiri, ed. cit., p. 43. 
* Suum cuique, în „Foaie pentru minte...“, 1855, nr. 23, 24. 

e toată limba necultă... Dacă nu-şi ştie cineva vorbi bine limba cum va putea 
scrie alta decit în jargon? Şi întru astă pante ardelenii nu-s mai de culpat 
(învinuit, n.n.) ca ceilalți fraţi ai lor de peste munţi“. Deci la fel ca şi Barițiu 
în discuţia cu C. Boerescu, autorul nu neagă că ardelenii scriu într-o limbă 
aparte, şi la fel ca şi Barițiu, încearcă să arată că şi cei din Principate scriu în 
jargon. E de reţinut din acest articol poziţia hotărită împotriva latinizării cu 
orice preț : „Între ardeleni sunt și au fost mai mulți î în trecut decît în de faţă, 
carii fără nece o alegere şi judecată au latinizat pînă la îngrețioşiare. Şi aces- 
tora de multe ori li s-a zis să se contenească şi întru adevăr că s-a şi legat de 
mulți această sănătoasă îndreptare măcas că nu de toţi, ci asta e natura omu- 
lui ca să nu semene unul cu altul întru toate, precum sunt toţi de la un tată, 
zicala românului. Însă principiul andelenilor „a latiniza cînd nu este altă pu- 
tință, fu recunoscut pînă mai ieri, alaltăieri şi în Principate“. 

Ultimele precizări ale autorului dovedesc utilitatea discuţiilor despre 
limbă, căci o serie din cei ce latinizau „pînă la îngreţioşiare“ au ajuns la o 
„sănătoasă îndereptare“, datorită discuţiilor publice. 

Ca un rezultat al moderaţiei în urma criticii, Russo aminteşte pe G. C. ! 
Acesta deşi ironizează Baladele lui Alecsandri, ca nefiind „clasice“, deşi pre- 
conizează curățirea „gunoaielor“ din limbă etc. se ridică totuşi Împotriva lati- 
nizării fără cale : „...Sunt carii latinizează ? cu cale şi fără cale în lipsă ori fără 
de lipsă şi cu astă lucrare compromit şi cel mai adevărat principiu, ca în orice 
alt obiect. Ci pre aceşti neastimpăraţi nu-i voi apăra“. 

Nota aceasta este simptomatică : chiar şi latiniştii încep să simtă că abu- 
zul de latinizare le surpă sistemul. Soluţia latinizării „cu cale“ ducea însă la 
luptă în însuşi interiorul curentului latinist, căci cine putea să facă o demarca- 
ție netă între ceea ce era latinizarea cu cale ori fără cale? Acesta credem că 
este pasajul la care s-a referit Russo, vorbind de „moderaţia“ în urma criticii. 

E curios că Russo nu menţionează din articolul citat tocmai elogiul limbii 
vorbite din Muntenia. „Noi, ardelenii, scrie G. C., pre lingă românii din Va- 
lahia mai că nu ştim româneşte.“ Observaţia se referă însă exclusiv la limba 
vorbită, căci autorul ţine să precizeze Îndată : „...Că asta se zice și se poate 
zice numai de limba vorbită şi nu şi de cea scrisă, ferească D-zeu! pentru 
limba ce o vorbeşte poporul din acea ţeară, ori încotro vei să umbli aș trimite, 
cînd mi-ar fi în putere, să o învețe şi apoi lăsînd afară ce e de lăsat să o scrie. 
Iar de vei lua în mină gazetele lor, poeziile şi cărțile boierașilor ce au învăţat 
a parlà la Paris sau aiurea, poţi să juri că nu le înţelege nici un suflet de 
român decît poate vreun francez“. 

Autorul ardelean exprimase de fapt aceeaşi idee de a culege limba ca și 
Russo ë, dar el circumscria modelul de limbă la o singură provincie, şi poate, 
de aici, rezerva lui Russo. A situa limba vorbită din Muntenia la baza limbii 
literare însemna totuşi un pas sigur înainte spre unificarea limbii literare. 


1 Cugetări și amintiri, cd. cit., p. 66. 

2 „Foaie pentru minte...“, 1855, nr. 21, 22. Compendiu de gramatica limbei române, de 
T. C. Blasiu, 1855. 

3 Cugetări şi amintiri, ed. cit., p. 9. 

»Telegraful român“ (Sibiu) 


A doua foaie românească din Transilvania care a participat la desbaterea 
problemelor de limbă este oficiosul Mitropoliei ortodoxe » Telegraful român“ 
apărut în 1853. Poziţia acestui ziar este orientată categoric, de la început, spre 
o limbă unitară, expresivă, eliberată de povara construcţiilor străine. 

Redactorul primelor 9 numere este Aaron Florian, fost profesor la 
Sf. Sava, autor de manuale publicate la București şi colaborator la Dicţionarul 
francez român. Aaron Florian reîntors acasă după ce condusese cotidianul „Ro- 
mânia“, 1838, la Bucureşti, nu înţelegea să facă concesii „nici uneia din direcţiile 

reşite pe care le observase atit în Transilvania, cât şi în Principate. Ca arde- 
d el dă o explicaţie social-istorică, similară cu aceea a lui Barițiu, construc- 
țiilor străine din limba scrierilor din Ardeal: „Nimica nu e mai uşor decit ca 
scriitorii aceia care n-au studiat limba română să fie atraşi de exemplul limbi- 
lor pe care le-au învăţat, şi cînd scriu româneşte să întrebuințeze stilul latin, 
german sau maghiari, Atitudinea sa este însă mult mai categorică ca a lui 
Barițiu, în ceea ce priveşte perpetuarea acestor construcții, anticipînd cu 15 ani 
articolul lui Titu Maiorescu despre Limba română în jurnalele din Austria 1868. 
„Unii din scriitori — notează Aaron Florian? — au împins şi împing astăzi 
pacostele aceste aşa de departe încît cu cît întorc, sucesc şi schimonosesc stilul 
românesc mai mult, cu atît li se pare că scriu mai bine româneşte. Dar nu e așa. 
Limba română n-are nici o afinitate cu limba germană şi maghiară şi acela care 
cînd scrie româneşte imitează stilul acelor limbi, strică limba românească.“ 

Redactorul de la Sibiu se pronunţă cu aceeaşi hotărire împotriva cioplirii 
limbii, împotriva dezbrăcării ei de „propriile însuşiri“, împotriva abuzului de 
neologisme. El depăşeşte viziunea regională, combătînd cu egală vigoare atît 
abuzul de latinizare, cît și abuzul de francizare și italienizare, în aceşti termeni : 
„Năzuinţa 3 de a viri biata limbă românească în veșmînt strein şi o formă 
după calapoadele neologismului s-a făcut de un timp încoace atît de modernă 
că de va merge tot aşa, în scurt timp vom veni acolo, încît să nu ne mai înţe- 
legem unul pe altul. Scriind acestea nu ne este intenţiunea de a ne slobozi în 
natura limbei noastre şi a face critică asupra materiilor scrise după neologism, 
ci scopul nostru este numai acela ca să chemăm luarea-aminte a bărbaţilor noştri 
literați ca să bage de seamă oare cuvine-se să cioplească care cum ar vrea la 
biata limbă și să o desbrace de propriile ei însușiri, ca să o tragă acuşi după un 
calapod, acum după un altul, însă nici unul potrivit firei ei. Limba moastră, ca 
limbă, trebuie să rămînă în fiinţa ei, adecă are să fie românească în firea și 
îmbrăcămintea ei, iar nu acuți latinească, acuși franțuzească, italienească și 
cîte altele“. 

Atitudinea aceasta nu caracterizează „Telegraful român“ numai în scurta 
perioadă a conducerii sale de către Aaron Florian. Într-un articol nesemnat in- 
titulat Românul şi poezia luit, apărut după preluarea sarcinilor redacționale 
de către P. Vasici, sînt analizate în mod realist cauzele pentru care ardelenii 


tG: D. St, Petruţiu, Aaron Florian şi orientarea literară a „Telegrafului român“, 
în „Gind românesc“, 1933, nr. 1, p. 20. 

2 Ibidem, pp. 20—21. 

3 „Telegraful român“, 1853, nr. 12. Cf. „Gînd românesc“, nr. 1, 1933, p. 21. 

4 „Telegraful român“, 1853, nr. 41, 42, 43. 

au rămas „sub semnul cel de ghiaţă din termometru“ în ceea ce priveşte poezia. 
Una din cauzele esențiale este atribuită direcției literare greşite spre care e 
Îndrumată poezia, „căci limba noastră nu e limbă greacă, nici latină... ca să o 
poţi strivi cu ezametrii, pentametrii, ode safice ş.a. Limba noastră este limba 
cădinţei (cadenţei n.n.) sau a rimei, cînd este vorba de poezie“. Concluzia 
articolului este îndumarea poeziei spre modelul popular caracterizat prin ritm 
și rimă, făurite conform geniului limbii. 

O precizare oficială a poziţiei gazetei de la Sibiu, în materie de limbă, o 
găsim în primele numere ale anului 18551. La sfirşivul articolului se arată: 
„Cele scrise vor servi de îndreptar în limba şi ontografia acestei foi“. Principa- 
lele puncte de vedere sînt : 

1) „Limba nu este o proprietate privată a unma Sau altuia individ, ci 
aste un bun al poporului român întreg. Formele limbei sînt aşa de strîns legate 
de dinsa, încît ele fac esenţa ei. Cine ar cuteza a face schimbări în ele, n-ar 
vătăma numai limba, care e cea mai sfintă propietate a poporului, ci ar peri- 
cula (periclita, p.n.) chiar existenţa poporului.“ 

„2) „Limba nu se desvoltă, nici se formează prin salturi, ci gradat, după 
cum înaintează poporul în arte şi științe, în industrie şi comerciu, şi în celelalte 
ocupaţiuni ale vieţii omeneşti. Precum nu se poate hotărî mai dinainte gradul 
cultural la care poate să ajungă poporul, asemene nu se poate cunoaşte mai 
înainte nici gradul de desvoltare şi de formare la care poate veni limba cu 
timpul. Când ajunge limba unui popor la un oarecare grad de formaţiune, se 
face lexionul sau dicţionarul, care e magazinul limbei, se face gramatica, care 
păstrează formele limbei, pe care le- -a fabricat poporul cu mai mult înainte. 
Atit lexiconul cît şi gramatica nu rămîn pe cum s-au făcut întîi, ci se desăvir- 
şesc precum se perfecţionează limba prin ostenelile scriitorilor şi ale autorilor 
şi prin creaţiunile geniurilor care fac epoce în limbă. Dar oricît se vor sili lite- 
raţii mai tîrziu ca să aducă limba întreagă la nişte regule nestrămutate, ca nişte 
principie neschimbate, cu un cuvint, ca să o facă logică, aceasta nu se va putea 
nici o dată. Poporul şi-a format limba cu mult mai înainte de a avea grama- 
tica şi lexicon şi fiindcă într-aceasta el a proces sub deosebite influinţe cari au 
lucrat asupra lui, iar nu totdeauna după logică, se înţelege că limba lui nu 
poate fi strîns logică, pentru că omul nu e totdeauna logic în cugetările şi 
lucrurile sale.“ 

3) „Noi nu sîntem puristit ca să scoatem din limbă toate zicerile (cu- 
vintele, n.n.) care se par străine şi să Îndesăm în locul lor ziceri romane cu 
furca spre a ne face mai romani decît sîntem. Cătăţimea (cîtimea, cantita- 


1 „Telegraful român“, 1855, mr. 11, 13, 14, Monarhia austriacă, Transilvania, Sibiu. 

În studiul postum intitulat Pavel Vasici şi problemele limbii, apărut in Cercetări 
lingvistice“, Qluj, an. X, nr. 1, 1965, p. 54 şi urm. Ion Breazu a comentat acest articol pe 
care-l atribuia lui P. Vasici: „Începînd cu numărul 9 din 1853 — scria I. Breazu — redac- 
ţia trece în sarcina lui Vasici. lată de ce credem că el este autorul articolului din numărul 12 
în care se ridică cu ironie împotriva zelului neologistic care a cuprins pe unii ardeleni... Și mai 
explicit este în seria de articole privitoare la limbă pe care o publică doi ani mai tirziu în 
numerile 10, 11, 13 şi 14 din 1855“. Considerînd indispensabil acest articol pentru ilustrarea 
discuţiilor despre limbă din 1855, am recurs la o selecţiune de citate. 

2 „Telegraful român“, 1855, nr. 11. 

3 Ibidem, 1855, nr. 14. 

4 Ibidem, 1855, nr. 14. 

tea, n.n.) aceea de ziceri străine ce se află în masa cea mare a limbei nu derogă 
nimic romanității acesteia.“ 

4) n Zicerilor împrumutate 1 din limbile rudite cu româna le vom da tot- 
deauna formele ce se află în limba română, spre a le da proprietate și însușire 
românească şi în procedura aceasta ne vom ţinea de principiul analogiei, dar 
vom consulta totdeauna şi urechea, căci și ea are vot decisiv în privința 
eufoniei.“ 

5) În încercările de a îmbogăţi limba, unii scriitori au abuzat de î împru- 
muturi pînă la „manie“ trecînd peste hotarele »cuviinței“ şi ale „trebuinţei“ 
iar alţii au „croit“ cuvintele de care aveau nevoie şi au introdus forme „necu- 
noscute poporului, neobişnuite în scrierile de mai înainte și neiertate gustului 
şi nesuferite poate geniului şi naturei limbei“ 2. 

Articolul, de o construcţie sobră, ar merita să fie reprodus în întregime 
şi să figureze într-o antologie a discuţiilor despre limba literară. El exprimă în 
esență puncte de vedere care coincid cu cele de la „România literară“ : limba 
este un bun al întregului popor, gramatica nu are rolul ide a făuri limba, ci de 
a înregistra și păstra formele pe care le-a creat poporul cu mult înainte, cuvin- 
tele străine care s-au împămîntenit trebuie păstrate, neologismele trebuie să fie 
adaptate din punct de vedere fonetic şi morfologic la spiritul limbii române. 
De notat că „Telegraful român“ publică aceste observaţii despre limbă începînd 
de la 5 februarie, iar Cugetările lui Russo încep să apară în „România literară“ 
de la 13 februarie 1855. Textul de la Sibiu este deci anterior şi elaborat inde- 
pendent de Cugetările şi notele din revista ieșeană. 

După expunerea teoretică semnalată, articolul enunţă şi cîteva norme de 
ortografie după care se va conduce gazeta. La acest capitol orientarea „Tele- 
grafului“ este mai puţin sigură. Astfel redacția admite atît terminaţiile în 
ciune, cât şi pe cele în țiune, atît fonetismele în pt, cât şi pe cele în ct, precizînd 
că aşteaptă ca timpul să aducă soluția potrivită. Un pas înainte se face în pri- 
vinţa duplicării consoanelor şi în privinţa eliminării lui îi. Totuşi, în ambele 
cazuri, redacţia admite unele excepţii. 

Majoritatea soluţiilor practice indicate de gazeta sibiană sînt însă confir- 
mate de evoluţia ulterioară a limbii. Astfel „Telegraful“ optează pentru scrie- 
rea fonetică jumătate şi nu ziumătate, mijloc şi nu mizlocu, aceasta, meargă 
şi nu acesta, merga, profesor, actor şi nu profesore, actore, pentru Joan şi nu 
Ioane etc. Tot la capitolul ortografie este tratată și problema adoptării unor 
neologisme ca barometru, termometru în loc de caldo-mesor. Redacţia optează 
pentru barometru şi termometru, sustrăgîndu-se influenței limbii maghiare, care 
ar fi dus la optarea pentru soluția a doua. (Se ştie că în secolul al XVIII-lea 
Kaczinczy a procedat la o maghiarizare a terminologiei științifice, Tendinţa 
de a evita meologismele şi de a se crea cuvinte compuse care să suplinească neo- 
logismele ce se cereau adoptate era frecventă în Ardeal în această perioadă.) 

Acest articol îl considerăm important atit pentru conţinutul său, cit și 
pentru demonstrarea faptului că „Telegraful“ a continuat linia lui Aaron Flo- 
rian şi după plecarea acestuia la Viena. Nu este de mirare deci că „România 
literară“ a găsit un ecou atît de puternic în coloanele gazetei de la Sibiu. 


1 Ibidem, 1855, nr. 14. 
2 „Telegraful român“, 1855, nr. 13, 

Într-adevăr „Telegraful român“ reproduce 13 capitole din Cugetările lui 
Russo! apărute în „România literară“, studiul despre Limba românească de 
A.P.K.2 (A. Papadopol Kalimah, p.n.), articolul lui C. Negruzzi despre slavo- 
nisme 3, precum şi o serie de note satirico-polemice, ca O bazaconie limbistică 4 
Un model de stil epistolar 5, Linde printre călăraşi şi Ablativul ciune ê. Pe cînd 
„Foaie pentru minte...“ menţiona că reproduce notele satirice despre limbă ca 
pe „un ce curios“ — exprimându-și rezerva faţă de tratarea umoristică a pro- 
blemelor de limbă — „Telegraful român“ însoţeşte scrisorile despre ciune şi ù 
din nr. 25 de următoarea notă : „Aceste scrisori, cari, mărturisind adevărul, pe 
lîngă umorul cu care sînt scrise şi le caracterisesc într-un mod eclatant, au şi 
mult adevăr, le publicăm şi noi alăturat spre recrearea inimei, cât și în privinţa 
literarie“. În acest caz reproducerea articolelor şi notelor despre limbă are va- 
loarea unei opţiuni, ziarul se face astfel ecoul pe plan lingvistic şi literar al 
„României literare“, iar după suprimarea „României literare“ va avea aceeaşi 
atitudine faţă de „Steaua Dunării“. 


Concluzii 


Din examinarea acestui material axat pe o perioadă restrinsă se desprind 
următoarele : 

1) Nici una din gazetele ardelene nu întîimpină cu ostilitate articolele 
critice «despre limbă din „Romînia literară“. Poziţiile sînt totuși diferite. „Foaie 
pentru minte...“ acordă ospitalitate doar primelor cinci capitole din Cugetările 
lui Russo, însoţindu-le de note care să menajeze susceptibilităţile locale. Aceeași 
notă diplomatică se observă și în discuţia publică angajată cu C. Boerescu. Ar- 
ticolele despre limbă sînt adeseori un amestec curios de exagerări, erori şi consta- 
tări judicioase (ca de exemplu cele privitoare la construcțiile greoaie din Ardeal, 
la frumuseţea limbii vorbite din Muntenia, la latinizarea pînă „la îngrețioşiare“ 
etc). Predomină însă în continuare poziţia lui Barițiu, care acordă un loc impor- 
tant discuţiilor, o poziţie de un latinism moderat, izvorită din necesităţile prac- 
tice ale comunicării cu publicul cititor. 

Poziţia „Telegrafului“ este mai critică și mai puţin atentă faţă de suscep- 
tibilitățile regionale. Deși redactorii cunosc cauzele istorico-sociale ale construc- 
țiiior străine din limba scrisă a ardelenilor, ei nu așteaptă ca imboldul să vie 
din Principate : critica acestor construcţii începe încă din primele numere ale 
anului 1853 şi ea nu este un răspuns la un atac sau la o scrisoare din Principate. 

Nu există în paginile „Telegrafului“ răspunsuri de tipul „noi latinizăm, 
germanizăm iar voi franțuziţi limba“. Abuzurile de orice fel sînt situate pe ace- 
laşi plan, într-o viziune integrală a limbii române. 


t „Telegraful român“, 1855, nr. 31, 32, 33, 52, 53, 54, 55, 56, 57. 
2 Ibidem, nr. 59. 
3 Ibidem, nr. 70. 
4 Ibidem, nr. 33. 
5 Ibidem, nr. 30. 
€ Ibidem, nr. 25. 

„Telegraful“ anticipă şi se alătură apoi fără rezerve poziţiei „Româ- 
niei literare“. 

2) Acordind ospitalitate unor punote de vedere diferite, reproducind par- 
țial sau total articolele şi notele despre limbă din „România literară“, presa din 
Ardeal a contribuit la combaterea abuzurilor de tot felul, la formarea unei 
opinii despre limbă în xîndurile cărturarilor ardeleni care nu aveau ambiţii de 
codificatori ai limbii, ci se străduiau să cunoască şi să mânuiască cît mai corect 
limba strămoşească. 

3) Problema cea mai controversată în această perioadă istorică a fost pro- 
blema îmbogăţirii limbii prin împrumuturi şi «derivări. Se poate constata un 
consens aproape unanim ln cele două gazete, că s-a latinizat pînă la îngreţio- 
şiare“, că „s-a latinizat fără cale“ („Foaie pentru minte...“) sau formularea 
categorică : „Noi nu sîntem puriști ca să scoatem din limbă toate zicerile (cu- 
vintele, n.n.) cari ni se par străine“ („Telegraful“). Se poate conchide, deci, că 
din acest punct de vedere latinismul, în presă, se găsea într-o fază mult atenuată 
și chiar contestată. 

Presa prin Însuşi rolul său practic de comunicare era silită să caute o mo- 
dalitate de înţelegere cu cititorii. Deci nu aici trebuie căutaţi pedanţii, decît cel 
mult ca exponenţi ai unui punct de vedere personal. În coloanele ziarelor în- 
tilnim însă minuitori ai condeiului care nu puteau să scrie altfel, scriau greoi, 
datorită condiţiilor social-istorice semnalate de G. Barițiu, Aaron Florian şi 
confirmate de Eminescu. 

4) Paralel cu lupta pentru unitatea politică se înteţeşte şi lupta pentru 
unitatea limbii, în special sub aspectul apropierii de limba poporului Și a fixării 
normelor. Problema Principatelor dunărene intrase în anul 1855 în discuția 
principalelor puteri europene, „se fierbe unirea“, deci cine mai putea aştepta 
procesul de făurire a unei „limbi raţionale“, cînd poporul dispunea de un mijloc 
de comunicare practicat de veacuri ? Publicul românesc, care așteptase cu in- 
teres şi încredere în primele trei decenii ale secolului al XIX-lea statornicirea 
limbii cu ajutorul gramaticii, nu numai că nu are incredere acum în autorii ide 
gramatici, dar sentimentul general faţă de aceştia şi opera lor este acela de sa- 
turație şi repulsie. E semnificativ în acest sens un articol din „Foaie, pentru 
minte“, 18551. După autorul articolului, G.C., a scrie o gramatică în 1855 
este o operă de curaj, deoarece gramaticii şi filologii sînt consideraţi „capete 
seci“ ‘, „pedanţi“ etc. „Destulu-mi este a însemna — zonchide G.C. — că lumea 
română s-a desgustat de gramatici și de ar putea le-ar aduna într-o grămadă ca 
să le poată aduce ecatombă spiritului înfuriat asupra gramaticei şi a toată filo- 
logia română.“ 

În aceste condiţii, intervenţiile scriitorilor, publiciştilor şi chiar ale oame- 
nilor politici în materie de limbă sînt tot mai dese. 

Această discreditare a „gramaticilor“ a sporit utilitatea discuțiilor prin 
presă şi a pregătit calea spre succesul Cugetărilor lui Russo şi al „României 
literare“. 

Succesul poziţiei lingvistice a lui Russo nu se datoreşte numai talentului 
şi culturii autorului, ci şi unei atmosfere cvasigenerale. O asemenea intervenţie 


1 Nr. 21. Compendiu de gramatica limbei române de T. C., semnat de G. C. 

era necesară și așteptată. În ceea ce priveşte gazetele ardelene, ele participaseră 
atît la pregătirea acestui moment, anticipînd unele puncte de vedere, cît şi la 
sprijinirea directă sau indirectă a tezelor susținute de „România literară“. 

5) Ardealul, ca oricare provincie, a avut atit stricători de limbă, cît și 
apărători ai adevăratului ei spirit. Russo cita printre feciorii „zdraveni“ care: 
s-au aliniat luptei împotriva pedantismului pe Uiţirab (Barițiu). La acest nume 
mai trebuie să adăugăm pe Aaron Florian şi pe dr. Vasici, redactorii „Tele- 
grafului“, iar mai tîrziu pe I. A. Lapedatu, colaborator al „Familiei“ 1, redac- 
tor al „Orientului latin“ (1874—1875) şi al „Albinei Carpaţilor“ (1879), pre- 
cum şi pe continuatorul lui Lapedatu la conducerea „Albinei Carpaţilor“, Iosif 
Popescu 2. 

Numele amintite nu epuizează finsă seria celor care, de multe ori în con- 
flicte delicate cu cei din jur, au contribuit, în Ardeal, la triumful unor idei 
progresiste despre limbă. Credem că numai prin studii axate pe o perioadă li- 
mitată vor fi abandonate unele generalizări şi va putea fi scoasă în relief și 
contribuţia altor scriitori şi publicişti la unificarea limbii noastre literare. 


1 Avem în vedere articolul din „Familia“, 1870, nr. 52, intitulat Confusiunea limbistică, 
precum şi direcţia imprimată celor două publicaţii pe care le-a condus. 

2 Vezi nuvela de proporţii intitulată Amor și ortografie, publicată în „Albina Carpați- 
lor“ din 15 oct. 1879—28, febr. 1880, care oglindeşte lupta dintre fonetiști şi etimologişti. 
Generaţia veche de inteleotuali ardeleni este încă etimologizantă, iar tineretul se manifestă ca 
adept al scrierii fonetice. În consecinţă, doi tineri nu se pot căsători un timp deoarece viitorul 
socru nu admite fonetismul candidatului la mîna fiicei sale, Discuţiile ilustrează starea de 
spirit din epoca respectivă. 

CULEGEREA ŞI VALORIFICAREA FOLCLORULUI LITERAR 
ÎN PRESA COMUNISTĂ (1921—1944) 


MIHAIL ROBEA 


Peisajul folclorului nostru literar din perioada interbelică, încă nevalori- 
ficat, se prezintă complex şi contradiotoriu. Structura societăţii capitaliste i-a 
imprimat această fizionomie spirituală. 

Ascuţirea la maximum a luptei de clasă pe plan social a coincis cu inten- 
sificarea — sub diverse forme — a luptei ideologice. 1 Clasele dominante, prin 
ideologi mistici şi idealiști, au falsificat grosolan — în scopuri politice — conți- 
nutul social, realist, al folclorului. Potrivit afirmațiilor unuia dintre aceştia, 
Nichifor Crainic, folclorul s-ar caracteriza prin primitivism, prin ortodoxism, 
prin „frumosul sofianic“ şi prin „nostalgia paradisului“. Sediul folclorului îi 
plasa — evident eronat — într-un sat petrificat, atemporal. ? Difuzarea idei- 
lor era însoţită de publicarea unor colecţii dubioase (cu mituri străvechi, legende 
biblice etc.) și de acţiuni de valorificare tendențioasă. Textele culegerilor res- 
pective erau menite să susțină practic concepţiile idealiste, să ofere surse de 
inspirație unor scriitori tradiţionalişti şi să participe — cu „exemple“ — la 
educarea tineretului în spiritul supunerii necondiționate față de statul burghez. 

Împotriva ofensivei ideologiei burgheze în domeniul folclorului, Partidul 
Comunist Român, Singurul apărător politic şi consecvent al creaţiei populare, 
s-a ridicat — în condiţiile teroarei burgheze — cu ample acțiuni ideologice. 
Prin publiciștii săi comuniști şi progresiști, partidul a combătut vehement teo- 
riile idealiste despre „comorile poporane“, a subliniat realismul lor şi a formu- 
lat îndemnuri insistente pentru culegerea ştiinţifică şi valorificarea multilaterală 
a bunurilor spirituale. La aceste acţiuni, precum şi la popularizarea concepţiei 
ştiinţifice despre folclor, au participat, cu sute de anticole şi texte culese, peste 
500%/0 din publicaţiile presei comuniste.3 Prin preocupările sale folclorice, parti- 
dul continua și dezvolta — în noi condiţii istorice — tradiţiile democratice ale 
folcloristicii din perioadele anterioare, îndeosebi din cea materialistă a „Contem- 
poranului“. 


1 Istoria gîndirii sociale şi țilozofice în România, Buc., 1964, p. 413. 

2 Vezi Nichifor Crainic, Puncte cardinale în haos, ed. a Il-a, Buc., f.a. 
pp. 76—77, 89—90 ; Nostalgia paradisului, ed. a II-a, Buc., 1942, pp. 131, 143—162, 347—348 ; 
Ortodoxie şi etnocrație, Buc., [1938], pp. 15, 142 etc. l 

3 S-a consultat presa comunistă identificată în: M. Cristea, Publicații din Oltenia 
sub influența P.C.R. între cele două războaie mondiale, în „Limbă și literatură“, VI (1962), 
pp. 282—294 ; Titu Georgescu şi Mircea Ioanid, Presa P.C.R. şi a organizaţiilor 
sale de masă, Buc., 1963. 

Publicarea culegerilor şi valorificarea creaţiilor populare au constituit 
două preocupări majore, disociate în două capitole distincte, ale presei comu- 
niste în domeniul folclorului. 


I. CULEGEREA DE FOLCLOR 


Culegerea folclorului era concepută în presa comunistă drept o acţiune 
patriotică, întreprinsă pentru recoltarea creaţiilor anonime şi valorificarea lor 
nemijlocită. În vederea culegerii creaţiilor populare au fost formulate apeluri 
repetate, adresate deopotrivă culegătorilor de la sate şi de la oraşe 1, în citeva 
reviste „Şcoala Mehedinţului“, „Korunk“. Metoda culegerii folclorului, care 
înanma pe culegători cu principii ştiinţifice, a fost expusă în articolul Culegerea 
folclorului de Iosif N. Dumitrescu din „Şcoala Mehedinţului“ 2. Culegătorul, 
persoană calificată, aplica metoda, care era aproximativ științifică în condiţiile 
culegerii manuale, în funcţie de forma comunicării. La versuri, transcria „fără 
modificare“ textul, iar la proză repovestea fidel creaţia comunicată de infor- 
mator. Transcrierea textelor era însoţită de notarea indicaţiilor privind persoana 
informatorului. Culegerea se încheia cu sortarea creaţiilor pe „genuri şi specii“. 
Toate îndrumările formulate erau străbătute ca un fir roşu de respectarea 
principiului notării fidele a creaţiei populare. 

În spiritul ideilor înaintate și animați de sentimente patriotice, zeci de 
muncitori şi intelectuali au cules şi iau publicat în presa comunistă numeroase 
creaţii populare. Acestea formează trei categorii de culegeri : 1. Folclorul obi- 
ceiurilor, 2. Poezie şi 3. Proză. 


1. Folclorul obiceiurilor 


Multe culegeri expun — în stadiul de dezvoltare interbelică — obiceiuri 
şi datini tradiţionale calendaristice şi din viaţa omului. 

a) Obiceiuri calendaristice. Obiceiurile legate de sărbătorile de iarnă din 
perioada 24 decembrie—7 ianuarie (Moş ajun — Bobotează) ocupă un loc car- 
dinal în culegeri. Motivele spirituale 3 (relaxare, exprimarea unor năzuinţe) și 
pecuniare îndemnau pe tineri la pregătirea minuțioasă a obiceiurilor şi pe 


t Nagy István, Iró és nép (Scriitor şi popor), în „Korunk“, II (1938), nr. 9, 

pp. 804—809. 
5 2 Iosif N. Dumitrescu, Culegerea folclorului, în „Şcoala Mehedinţului“, V (1934), 

nr. 2, p.11. 

3 Motive similare atrăsese chiar participarea lui Fr. Engels [Franz Mehring, Frie- 
drich Engels, în „Lupta de clasă“, I (1920), nr. 3, p. 86]. 

4C. Frasin-Negreşti, De vorbă cu Moş Crăciun, în „Luptătorul“ I (1925), 
nr. 13, p. 2 etc. 


3 FOLCLORUL LITERAR ÎN PRESA COMUNISTĂ 147 


oameni la o participare intensă. Materialele publicate aici evocă în termeni gene- 
rali manifestările din repertoriul acestor obiceiuri şi datini : colindul de Cră- 
ciun t, Pomul de iarnă 2, urarea cu sorcova și cu pluguşorul, îngroparea anului, 
colindul „arapilor“ de Bobotează, 3 

Textele literare aparținind obiceiurilor şi datinilor se publicau sporadic 
în presă, fragmentar sau integral. Din ultima categorie s-au imprimat două co- 
linde laice 4, interesante, de Moş ajun. Primul colind, Colindă de flăcău, na- 
rează episodul unei căsătorii săteşti obișnuite. Vasile, flăcău chipeş şi optimist, 
găseşte o fată dragă şi se însoară cu ea. Al 'doilea colind, Colind de fată, cu un 
text liric, cuprinde dorinţa mărturisită a unei fete necăsătorite de a întemeia, 
prin metamorfozarea elementelor, o gospodărie solidă din componentele unui 
cerb. Textele, datorită valorii artistice, formează literalmente modele clasice 
ale speciei, 

Obiceiurile şi datinile de întimpinare a primăverii şi a verii apar con- 
cretizate în citeva forme : alaiul Junilor 5, la Braşov ; învierea 6, concepută 
drept o sărbătoare populară a reînvierii naturii, ca înaintea mitului creştin ; 
armindenul 7, de 1 Mai, sărbătoarea „învierii întregii naturi“, a odihnei şi 
apoi, de la sfîrșitul secolului trecut, a zilei de luptă pentru drepturi sociale şi 
politice 8. 

b) Obiceiuri importante din viața omului. Obiceiurile respective le con- 
semnează îndeosebi Monografia satului Ostrovu Mare de D. Gogoşeanu. Se 
notează aici vechi obiceiuri şi datini la nașterea și căsătoria omului în satele 
din Oltenia. Unele aspecte erau literalmente locale : numele provizoriu al nou- 
lui-născut („turcu“), fuga fetei în preajma nunţii? Alte obiceiuri, vechi, în 
crepuscul : obiceiurile generate de proprietatea în devălmăşie a pămîntului. 10 

La prezentarea şi explicarea obiceiurilor şi datinilor, iubitorii folclorului 
au pus un accent deosebit pe aspectele profane în detrimentul celor mistice, 
violent criticate, 


1 1. Dimoftachi, În noaptea de Crăciun, în „Clopotul“, 1 (1933), nr. 26, p.1,3; 
Crăciunul în imagini, în „Reporter“, II (1934), nr. 51, p. 11; Victor Eftimiu, Feeriile 
copilăriei, ibidem, V (1937), nr. 2, p. 4. 

2 Valeriu Victor Martinescu, Interviu cu domnul Moş Crăciun, ibidem, 
II (1934), nr. 51, pp. 14—19; Ilie Zaharia, Un pom de Crăciun, ibidem, VL(1938), 
nr. 1, p. 3. 

3 D. Gogoşeanu, Monografia satului Ostrovu Mare, în „Şcoala Mehedinţului“, IV 
(1934), nr. 9, p 16. 

1 Harry Brauner, Cu Moș-ajunul. Culese și comunicate de ..., în „Reporter“, 
V (1937), nr. 42, p. 4. 

5 Emanoil Bucuţța, Brașovul, în „Reporter“, II (1934), nr. 27, p. 2. 

6 Învierea, în „Lemnarul“, III (1924), nr. 4, p 2 ; Paștele muncitorilor, în „Grafica gălă- 
Aaa ju (1927); nr, 2, p. 1; Victor Eftimiu, Zeii n-au murit, în „Reporter“, IV (1936), 
nr. 7—9, p. 3. 

7 A Alexandrescu, De ce sărbătorim 1 Mai, în „Iaşul socialist“, (1920), 
nr. 23, p. 3. 

8 P, Constantinescu-lași, Istoricul lui 1 Mai, ibidem, p. 2; idem, Religia lui 
1 Mai, ibidem, III (1922), nr. 146, p. 3. 

? D. Gogoşeanu, ucr. cit, nr. 10, p. 3—6. 

10 I Neagu-Negulescu, Despre devălmăşie, în „Vremuri noi“, I(1935), nr. 2, 
pp. 10—12 ; nr. 3, pp. 19—20. 

2. Poezia 


Culegerile în versuri, reprezentate inegal, aparţin atit liricii, cît şi epicii. 

a) Poezia lirică. Apare reprezentată prin doine, cîntece și strigături. În- 
treaga poezie lirică conţine două categorii de teme: aspecte ale realității so- 
cial-politice şi cîntarea dragostei autentice. 

Aspectele isocial-politce din “lirica populară apar, cu note specifice, atît 
în perioada precedentă primului război mondial, cît şi în cea interbelică. 

Din perioada precedentă primului război mondial, lirica aceasta reţine 
aspecte social-politice mai vechi, din vremea iobăgiei. Astfel, la Săminţa s-a re- 
produs ciclul Cîntece din popor ! de G. Dem. Teodorescu, compus din 4 cîntece. 
Tematica era de o actualitate stringentă : denunţarea exploatării sîngeroase a 
țărănimii de „lipitorile dracului“ (Ciocoiul) și formele luptei de clasă practicate 
de țărănimea obidită — călugărirea (Călugăritul), haiducia (Birul) şi atacul di- 
rect, cu o „bită groasă noduroasă“ (Țăranul şi ciocoiul). Cîntecul Doamne, mai 
ia-ți cerul ?, publicat la Tînărul socialist, se circumscrie tot în aceeaşi perioadă 
istorică, Se întinde pe 69 de versuri. Cîntecul, alcătuit pe baza contrastului 
social izbitor, însumează două componente : rechizitoriul social şi ridicarea la 
luptă socială. În rechizivoriu : pe de o parte — denunțarea exploatării sociale 
şi a asupririi fiscale a poporului; pe de altă parte — condamnarea aspră a 
claselor exploatatoare și a clerului parazitar. În condiţiile sîngeroasei asupriri 
sociale şi a ipocriziei. religioase, oamenii obidiţi, care aveau drept avere numai 
„un căpătti de şatră“ și „o oiță“, deveneau haiduci în codru și, de acolo, lo- 
veau cu sete în „...ăi ciocoi / Ce-și bat joc şi-şi rîd de noi“. 

Alte texte folclorice reflectă frămîntările sociale contemporane din pe- 
rioada interbelică. Provin din mediul muncitoresc şi au un profund conţinut 
revoluționar, unele apărute chiar în presa comunistă ilegală. La „Brazda“, de 
exemplu, s-a publicat Cîntec de 1 Mai?, care cuprinde o vibrantă chemare la 
luptă revoluționară adresată maselor populare de 1 Mai : 


Și să luptăm cu curaj, În ciocoi şi ofiţeri, 
Toţi ţărani şi muncitori, Că destul ne-au chinuit 
Să dăm în asupritori, Şi destul ne-au jefuit. 


În boeiri și în bancheri, 


- 


În „Tinăra gardă“ a apărut Doina recrutului *. În versuri cîntate se de- 
nunţă pregătirile febrile de război ale „ciocoimei“ și se afirmă dragostea de 
pace a muncitorimii : 


Vrea în fraţi să-mpuşcăm, Dară noi nu vrem război, 
Sîngele vrea să i-l dăm, Frunză verde de trifoi. 


G. Dem. Teodorescu, Cîntece din popor, în „Săminţa“, [(1933), nr. t, p. 2; 
nr. 2, p. 2. Vezi şi Poezii populare române, Buc, 1885, pp. 290, 295—296, 301. 
> Doamne mai ia-ți cerul ! Cîntec popular, în „Tineretul socialist“, XI (1922), nr. 22, p. 2. 
3 Cîntec de 1 Mai, în „Brazda“, IE (1932), nr. 5. 
4 Doina recrntului, în „Tinăra gardă“, I (1932), nr. 1. 

În mod evident, această poezie social-politică îndeplinea în condiţiile po- 
litice din perioada interbelică un rol propagandistic-agitatoric în rîndurile mun- 
citorimii şi ţărănimii muncitoare. 

Cîntarea iubirii sincere “formează a doua temă principală a doinelor şi a 
cîntecelor din presa condusă de partid. „Majoritatea covirşitoare a creaţiilor, 
în număr de 14 piese, culese de învăţători modeşti! din satele Olteniei, au fost 
publicate în „Școala Mehedinţului“, sub titluri generice : Poezii populare din 
Mehedinți, Folclor mebedinţean. Publicarea textelor sub titluri comune și, dese- 
ori, în fragmente, îngreuiază clasificarea lor exactă în specii. 

Dragostea apare expusă aici, datorită multitudinii aspectelor reflectate, 
într-o formă de micromonografie. Astfel, ea este „o boală “ incurabilă, însă şi 
un izvor de bucurie și de fericire. Tinerii preţuiesc sincer dragostea autentică, 
generată de îmbinarea armonioasă a purității morale cu frumusețea fizică.? Res- 
pectul reciproc în relaţiile de dragoste exclude motivele iritării şi suspectării 
tinerilor.3 Despărțirea temporară a îndrăgostiţilor în anumite circumstanţe ale 
vieții (plecare la oraş, armată etc.) le provoacă dureri, nu însă gindurile negre 
ale despărţirii...t La întîlniri, tinerii doresc să aibă ca marto“i ai dragostei lor 
pasionate codrul cu „frunză rotundă“ 5. În pofida asperităţilor sociale, tinerii 
şi tinerele sînt profund îndrăgostiți de viaţă şi voiesc s-o trăiască din plin. 
Într-un cîntec, bunăoară, o „nevastă tinerea“, simțind apropierea prematură a 
morţii, i se împotriveşte cu toată forţa.€ Totuşi, în cazul morţii implacabile, 
tinerii cu o dragoste şi cu o căsnicie desăvirşită solicită î în testamente versificate 
o moarte simultană şi o înmormîntare comună în mijlocul naturii: „La mî- 
năstire-n zăvoi, / Să cînte cucii pe noi / Că ne-am iubit amindoi“ 7. Doresc 
apoi, pe acelaşi ton senin, ca florile să le troienească treptat mormintele. 

Altă specie a liricii populare din presa comunistă e strigătura. S-a acor- 
dat spaţiu tipografic, tot la „Şcoala Mehedinţului“, la un număr de 12 strigă- 
turi, În repertoriul tematic al strigăturilor se consemnează aspecte nemijlocite 
din viaţă : îndemnuri la veselie, elogierea iubirii sincere, stigmatizarea frivoli- 
tății, criticarea administraţiei. 


1 Au publicat următorii : C. G. Popescu — Poezii populare din Mehedinți, în „Şcoala 
Mehedinţulu:“, V (1934), nr. se p. 12: 1 cîntec; Folclor mebedinţean, ibidem, V (1935), 
nr. 5, p. 12: 1 cîntec; nr. 6, p. 14: : cîntece ; nr. 9, p. 12: 1 cîntec; VI (1935), nr. 5—6, 
p. 14 : 2 cîntece ; VII (1936), Ai 1—2, p. 13 : 2 cântece. Dem. Păsărescu, Culegeri popo- 
rane din Mehedinți, ibidem, V (1935), pA 5, p. 12: 1 cîntec; Folclor mehedințean, ibidem, 
nr. 9, p. 12: 1 cîntec; G. Popescu- Şura, Folclor mehedințean, ibidem, VIII (1937), 


nr. 3-4, p.12: 1 cîntec. D. Teodorescu, Folclor mebedinţean, ibidem, VII (1937), nr 8—9, 
p. 15 : 2 cîntece. 
? C. G. Popescu, Folclor mehedințean, ibidem, V (1935), nr. 5, p. 12. 
3 Dem. Păsărescu, Culegeri poporane din Mehedinți, ibidem, V (1935), nr. 5, p. 12. 
1 G. Popescu-Şura, lucer. cit., p. 12. 
5 


C. G. Popescu, Folclor mehedinţean, în „Şcoala  Mehedinţului“, V (1935), 


14 
Ibidem, VII (1939), nr. 1—2, p. 13. 

7 Ibidem. 

8 Au fost publicare: C, G. Popescu, Poezii populare din Mehedinți, în „Şcoala Me- 
hedinţului“, V (1934), nr. 3—4, p. 12: 1 st rigătură ; Folclor mebedințean, ibidem, VI (1935), 
nr. 3, p. 11:2 strigături. G. Popescu-Şura, Folclor mebedinţean, ibidem, VIII (1937), 


nr. 1—2, p. 12: 5 strigături; Poezii populare, ibidem, VIII (1938), nr. 5—6, p. 13—14: 
4 strigături 


nr. 6,p. 
6 

Artistic, cîntecele şi strigăturile din „Şcoala Mehedinţului“ se caracteri- 
zează prin naturaleţe și sobrietate. Anumite imagini literare, construite În gene- 
ral în spirit tradiţional, strălucesc prin realizare: „Suspină, mindro, suspină / 
Suspină cu gura închisă / Ca o candelă aprinsă“ 1. 

b) Poezia epică. Acest gen de poezie este reprezentat de creații originale 
şi de traduceri, Dintre creaţiile originale enumerăm : cîntecele rituale şi bala- 
dele. Ultima specie, singura nediscutată, apare în balada legendară Cicoarea ?, 
o reproducere la Fapta din colecția lui G. Dem. Teodorescu. În rezumat, soa- 
rele se îndrăgosteşte de „zîna zorilor“, o împeţeşte prin doi iluceferi şi apoi, 
pentru refuzul căsătoriei, o preface în cicoare. În realitate, pe fundalul fantas- 
ticului, se narează obiceiul peţitului fetelor, urmat — uneori — de refuzul 
acestora. 

Unele publicaţii comuniste, în scopul popularizării valorilor epicii popu- 
lare românești și străine şi al fonmării conştiinţei politice a maselor populare, 
au reprodus în traducere mai multe balade. Din epica română s-au reprodus în 
limba maghiară, la „Korunk“. baladele: Cîntecul lui Mantu la Glimboca în 
textul Mai roman mépballadák (Balade populare româneşti de azi ?), Kira 
Kiralina şi A szegény és a gazdag (Bogatul şi săracul), ultimele două sub titlul 
Kém român nepballada (Două balade populare româneşti 4). Prima baladă, 
creată recent, narează sfîrşitul tragic al temutului haiduc Pătru Mantu, care 
acţionase în Banat chiar la începutul perioadei interbelice. S-au publicat, de 
asemenea, traduceri din literatura universală : balada daneză Tidmann 45, 
balada engleză Sir Patrick Spens &. 


3. Proza 


Proza populară publicată în presa comunistă cuprinde toate speciile ei 
principale: povestea, snoava. Proporţiile întinse ale speciilor o circumscriu 
într-un spaţiu relativ restrins. Accentul deosebit cade tot pe elementele de cri- 
tică socială. 

a) Povestea. Aici sînt grupate poveştile sau basmele româneşti şi străine. 
Din prima categorie face parte povestea Muncitorii şi dracul 5. Povestea, creată 


1 Dem. Păsărescu, Folclor mebedinţean, în „Școala Mebedinţului“, V (1935), 
nr. 9, p. 12. 

2 Cicoarea, în „Fapta“, I1(1938), nr. 10, p. 3. V. şi G. Dem. Teodorescu, 
op. cit., p. 459. 

3 Bányai Imre, Mai roman népballadák, în „Korunk“, XII (1937), nr. 12, 
pp. 67—69. V. şi D. Imbrescu, Cîntecul Ini Mantu la Glimboca, în „Sociologia românească“, 
1 (1936), nr. 11, pp. 39—42. 

1 Salamon Ernő, Kem român népballada, în „Korunk“, XIV (1939), nr. 3, 
pp. 227—229. Vezi şi V. Alecsandri, Poezii populare ale românilor, Buc., 1965, I, 
pp. 131, 193. 

5 Fr. Engels, Tidmann úr. Ó dân népballada (Domnul Tidmann. Veche baladă 
populară daneză), în „Korunk“, VII (1933), nr. 6, p. 470. 

5 Faludy György, Angol népballada : Sir Patrick Spens (Balada populară en- 
gleză : Sir Peurick Spens), în „Korunk“, XIV (1939), nr. 10, pp. 874—875. 

1N. Avintescu, Muncitorii şi dracul, în „Tineretul socialist“, VI (1922), nr 20, 
pp. 2—3. 

indiscutabil în mediul muncitoresc, înregistrează artistic viaţa amară a munci- 
torimii şi lupta ei revoluţionară. Viaţa mizeră a muncitorimii apare în imagini. 
realiste chiar în formula introductivă : „Departe de tot, peste nouă mări şi 
nouă ţări, trăia un popor de proletari alcătuit din oameni cumsecade, c care mun- 
ceau din zori şi pînă în noapte şi din noapte pînă în zori, indurinid şi foame şi 
frig“. Absența totală a securității muncii în întreprinderi cauza accidentarea 
muncitorilor. Nemulțumiţi, muncitorii au declanșat la un moment dat o grevă 
de proporţii alarmante. „A doua zi a fost ciudat de tot. Atelierele nu mai lu- 
crau, cuptoarele nu mai fumegau, motoarele nu mai bubuiau ; scurt : totul pă- 
rea mont“. Măsurile draconice adoptate de patroni şi de autorităţi n-au putut 
determina pe muncitori să-şi reia lucrul. Abia în urma tratativelor îndelungate 
dintre părțile interesate, muncitorii şi-au reluat activitatea, cu incertitudinea 
satisfacerii revendicărilor. Însă muncitorimea era conştientă că adevărata viaţă 
fericită va începe după victoria revoluţiei socialiste, moment istoric în care 
„dracul ... va lua pe patroni“. Tot un conflict social stă şi la baza poveştii În- 
gerii 1, cu paternitate folclorică discutabilă, însă alcătuită cel puţin după izvoare 
populare. Aici conflictul social e transferat complet în lumea divinităţilor cerului. 
Într-o zi, majoritatea îngerilor se revoltă împotriva lui Dumnezeu, fiindcă nici- 
odată nu-i văzuse chipul. Acţiunea îngerilor a fost pedepsită cu metamorfoza- 
rea lor în „cimp mare cu crini şi cu crizanteme“. Înţelepciunea i-a scos nu de 
puţine ori pe oamenii muncii din încurcături şi i-a apărat de duşmani. În po- 
vestea Az ördög é és a paraszt egyessége (Dragul şi țăranul) ?, cu variante în fol- 
clorul român şi maghiar, un ţăran şi un drac s-au învoit să lucreze un ogor în 
tovărăşie şi să împartă recolta. La recoltare, țăranul, profitind de ignoranța 
„coasociatului“ său în cultura cerealelor, lua toate produsele, iar dracul — com- 
ponentele furajere. Indignat de păcăleli, dracul, după trei ani, a renunțat la 
învoire. Poveste 3, altă creație, subliniază atît semnificația înţelepciunii, cât şi 
spiritul practic în organizarea unei gospodării prospere şi a unei vieţi fe- 
ricite. Eroul, „om de treabă“, dar sărac, a devenit fericit abia atunci cînd s-a 
folosit de inteligenţă şi de aptitudinile organizatorice la valorificarea unor 
elemente. 

Poveştile traduse din alte literaturi populare tratează aspecte interesante, 
uneori inedite. Astfel basmul Lenin șiretul 4, publicat în „Cultura proletară“, 
evocă — prin optica populară — figura marelui Lenin. Basmul e construit pe 
motivul perpetuării omului de geniu în memoria urmaşilor de pe toate meri- 
dianele globului. În conștiința creatorilor anonimi sovietici, Lenin, omul „cu 
capul clar ca soarele“, trăieşte puternic. El n-a murit, ci se odihneşte în mau- 
soleu. Îngrijorat de viitorul ţării, Lenin fi supraveghează activitatea acesteia. 
Periodic, se ridică din mausoleu şi călătoreşte prin ţară. Vizitează pe condu- 
cătorii comunişti la Kremlin, pe muncitori în uzine şi pe ţărani în satele cele 
mai îndepărtate. Succesele întregii ţări pe drumul unei societăţi superioare îl 


1 Sidonia Drăguşin, Îngerii, în „Reporter“, II (1934), nr. 14, 2; 
2 Selley József, Az ördög és a pareszt egyrssége, în „Korunk“, Sin (1932), nr. 1, 


pp. 11—12. 
3 G. Popescu-Şura, Poveste, (Cu năravu şi cu mintea), în „Şcoala Mehedinţului“, 


VIII (1938), nr. 5—6, pp. 12—13. 
4 Rodion Axoulin e, Lenin într-un basm popular. Lenin şiretul, în „Cultura pro- 


letară“, I (1926), nr. 1, pp. 33—35. 

bucură şi îi fac odihna mai plăcută. Un alt basm, O luptă marină!, prezintă 
pregnant conflictul de clasă, transferat într-o lume exotică, acvatică. Lupta 
violentă se dă între „peştele ciocan“, stăpînul apelor calde, și „peştele spadă“, 
Jocuitorul apelor reci, şi iese învingător ultimul. Sub titlul Proverbe despre bo- 
găție? s-au mai imprimat 4 proverbe: 1 proverb armean și 3 proverbe tur- 
ceşti. În textul lor se dezavuează goana după bogăţie şi se relevă efectele pro- 
vocate în lume de inegalitatea materială. 

b) Snoava. Tematica speciei e înrudită evident cu cea a poveştilor. 
Snoava De aceea a şi fost măgar 3 reflectă atît asuprirea, cît şi revolta maselor 
populare. Un „om bogat“, stind odată de vorbă cu un ţâran sărac şi revoltat, 
supranumit „catîr“, i-a poruncit să-i are întreaga moşie. Revoltat peste măsură, 
țăranul se desolidarizează de umilinţele părinţilor săi şi respinge prompt şi vio- 
lent porunca boierului. O anecdotă... fără tilc 4, intitulată eronat inofensiv, îşi 
dezvoltă subiectul tot în lumea rurală obidită. Eroul, țăran sărac, ajunge prin 
practica vieţii la conştiinţa inegalităţii sociale. Într-o societate nedreaptă, „cel 
slab şi sărac este — spune el — şi cu paguba şi cu păcatul“. În lupta socială, el 
dă dovadă de mult tact. Umilit de un chiabur, ţăranul obţine satisfacție morală 
în urma lovirii acestuia de către un burghez, pe care îl provocase inteligent la 
ceartă. Alte snoave, cu o proveniență direct populară îndoielnică, ridiculizează 
creştinarea presantă a oamenilor (Curcanul botezat 5), imaginile biblice despre 
viaţă (Haim-Darie £). 


II. VALORIFICAREA FOLCLORULUI 


În complexa acţiune de educare patriotică a maselor populare şi de for- 
mare a culturii democratice, partidul a utilizat multilateral folclorul literar. 
Căci, apelindu-se la folclor, „poporul se va cunoaște pe el însuși — prin el 
însuşi“ 7. Se continua astfel o veche tradiţie statornicită în presa şi mişcarea 
muncitorească în perioadele anterioare. Presa comunistă din perioada interbe- 
lică prefigurează o imagine amplă a acestei valorificări — cu articole la „Re- 
porter“, „Şcoala Mehedinţului“ etc. şi cu dări de seamă la „Socialismul“, „Lupta 
socialistă“, „Drum“ ş.a. 

Cercetarea detaliată a tuturor materialelor valorificatoare stabileşte cinci 
tipuri distinote de valorificare a folclorului literar în presă şi în mişcarea comu- 
nistă : 1. Valorificare literară, 2. Valorificare didactică, 3. Valorificare publi- 
cistică, 4. Valorificare cultural-artistică, 5. Valorificare în artele plastice. Isto- 
ric, geneza acestora datează, în mare parte, din secolul trecut, din perioada 
afirmării mişcării muncitoreşti. În perioada interbelică însă cînd mişcarea mun- 


1 Riccardo Bacchelli, O luptă marină. În rom. de C. N. Negoiţă, în „Re- 
portar“, II (1934), nr. 24, p. 4. 

2 Proverbe despre bogăție, în „Cardaşca“, II (1935), nr. 47, p. 1. 
De aceea a şi fost măgar, în „Idealul“ (1923), nr. 2, p. 29. 
C. Issacea, O anecdotă... fără tîlc, în „Caradaşca“, II (1935), nr. 52, pp. 1—2. 
Curcanul botezat, ibidem, nr. 14, p. 3. 
Haim-Darie, ibidem, II (1934), nr. 17, p. 3. 

„7 Mih. I. Simcelescu, Literatură populară în şcoala primară, în „Şcoala Mehedin- 

tului“, IV (1934), nr. 8, p. 15. 

citorească dobindise un nou impuls sub hegemonia partidului, căile acestea de 
valorificare obţin, datorită acţiunilor temerare întreprinse de organizaţiile de 
partid şi de masă, un evident avînt organizatoric şi o concretă finalitate ar- 
tistic-politică. Fiecare tip are un caracter teoretic şi practic şi valorifică folelo- 
rul pe o cale proprie, cu mijloace specifice, Patru tipuri sînt legate indisolubil 
de presă, iar unul, al patrulea, îndeosebi de mişcarea cultural-artistică. 


1. Valorificarea literară 


Această valorificare era una dintre cele mai importante căi de fructifi- 
care a creaţiei populare şi de creare a unei literaturi culte progresiste. În cadrul 
ei, se valorifica tematic şi artistic folclorul de către scriitori. În perioada inter- 
belică, cînd partidul punea deschis problema unei „literaturi proletare“ şi cînd 
condamna aspru pseudovalorificarea „creaţiilor arhaice“, inspirarea scriitorilor 
din folclor a suscitat discuţii vii şi utile. 

Pretutindeni literatura cultă este precedată și se afirmă prin folclor. La 
noi, din tematica şi arta folclorului „s-a-nfruptat toată literatura românească“ t. 
În perioada interbelică, perioadă plină de contradicții şi pe plan literar, publi- 
ciştii de la presa comunistă au reînnoit apelurile privind inspirarea scriitorilor 
din folclor. ? Ecourile acestor apeluri, legitime și mobilizatoare, s-au reflectat 
sensibil în acţiunile de valorificare a folclorului de către creatori prestigioși. 

În vederea valorificării majore a creaţiei populare, li se solicitau scriito- 
rilor — în presa comunistă — îndeplinirea a două condiţii cardinale : a) trăirea 
mediului folcloric ; b) selectarea elementelor vitale şi actuale din specii. 

Cunoaşterea și asimilarea folclorului, o primă condiţie indispensabilă uti- 
lizării lui în creaţia cultă, solicită scriitorilor trăirea în mediul folcloric, în spe- 
cial în anii copilăriei şi ai adolescenţei. Desfăşurarea copilăriei şi adolescenţei 
viitorilor scriitori în medii folclorice, mai ales dacă sînt bogate şi variate, cum 
se întîmplă deseori, le formează de timpuriu dragostea faţă de popor, de crea- 
ţiile lui spirituale şi primesc, prin ele, primele îndemnuri literare. Majoritatea 
covârșitoare a scriitorilor noştri inspirați din folclor, fenomen relevat în presa 
comunistă, s-au născut şi s-au format în medii folclorice abundente — clasici 

M. Eminescu 3, Ion Creangă +; contemporani ca: Gala Galaction 5, Pa- 
nait Istrati 6, Emil Gulian?, Liviu Rebreanu, Victor Eftimiu, C. Ardeleanu, 


1 Iosif M. Dumitrescu-Bistriţa, Dăscălimea olteană în slujba folclorului, 
în „Şcoala Mehedințului“, IV (1934), nr. 9, p. 10. 

2 Marin Rotaru, Comentarii, pentru săptămîna cărții, îm „Arena“, 141933), nr. 3, 
p. 8; C. Pajură, Gorki şi folclorul, în „Şcoala Mehedinţului“, VI (1936), mr. 4, pp. 3—5. 

3 Gala Galaction, În grădina Vîrnav din Botoșani, în „Clopotul“, I (1933), nr. 22, 
p. 2; Cezar Petrescu, Lacul din codri, în „Reporter“, ITI (1934), nr. 49, p. 4. 

1 Stanciu Stoian, Jon Creangă şi copilul, în „Fapta“, IE (1938), nr. 7, p. 4. 

5 Gala Galaction, Despre provincia natală, în „Drum“, I (1936), mr. 12, p. 12. 

€ S. Semilian, Panait Istrati. Viața şi opera lui, în „Luptătorul“, I (1925), nr. 5—6, 

ze 

ii 7 Matei Alimăneşteanu, De vorbă cu dl. Emil Gulian, în „Reporter“, II (1934), 
nr. 22, p. 3. 

Eugen Lovinescu, I. Popescu-Puţuri, T. Teodorescu-Branişte !. Nici scriitori pro- 
gresişti aparținind minorităţilor naţionale n-au rămas indiferenți la receptarea 
mediilor folclorice, în special la cele cu folclor românesc. ? Continuitatea con- 
tactului profund cu creaţia anonimă se poate menţine — și trebuie să se men- 
țină — prin revenirea periodică a scriitorilor în mediile folclorice, prin efec- 
tuarea de culegeri personale, prin dectura colecțiilor etc. 

Optarea elementelor consistente din folclor, deci a doua condiţie indis- 
pensabilă în valorificare, este strict legată de procesul de creaţie. În acţiunea 
de valorificare a elementelor folclorice, artistul cuvîntului purcede la o ope- 
raţie complexă de cercetare a creaţiei populare autentice; apoi preia teme 
actuale majore, extrage procedee artistice adecvate, reține imagini expresive şi 
împrumută cuvinte şi expresii populare. ? Obligatoriu, el va reţine elementele 
„vii, pe cele palpabile, pe cele contemporane“ din folclor. * Originalitatea şi 
durabilitatea operei inspirate 'din folclor sînt condiționate absolut de viabili- 
tatea formelor utilizate și de profunzimea asimilării. 

Aproape toți scriitorii inspirați din folclor au recunoscut în mai multe 
rînduri forţa lui înnoitoare, primenitoare. Lista scriitorilor inspirați rodnic din 
folclor, alcătuită în cronicile şi articotele din presa comunistă, este întinsă, în- 
serînd nume din diverse perioade istorice : M. Eminescu 5, I. Creangă 6, G. Coş- 
buc, St. O. Iosif 7, D. Th. Neculuţă 8, Panait Istrati ?, Emil Gulian +, D. Cor- 
bea 1! şi alţii. La literatura minorităţilor naţionale se semnalează inspirarea din 
folclor a unor piese de teatru. !2 Lista exemplelor pozitive de valorificare a fol- 
clorului se încheie cu numele unor scriitori iluștri din literatura universală : Şota 
Rustaveli 13, Elias Lonnrot 14, A. Puşkin % și Maxim Gorki 16. Citarea elogioasă 
a creatorilor respectivi avea darul în acea perioadă de confuzii literare să le 
amintească scriitorilor de continuarea preţusrii literaturii populare şi de utili- 
tatea valorificării ei realiste. 


1 Ancheta noastră, ibidem, nr. 23, p. 3 ; nr. 24, p. 3 ; nr. 25, p. 4. 

2 Camil Baltazar, De vorbă cu Mihai Sebastian, ibidem, n: 38, p. 3. 

3 C. Pajură, Gorki şi folclorul, în „Şcoala Mehedinţului“. VI(1936), nr. 4, p. 4. 

4 Ibidem, p. 5. 

5 George Constant, Note despre cultura românească, în „Drum“, I (1936), 
nr. 15—16, p. 2. 

6 Ibidem; Stanciu Stoian, lucr. cit, p. 4 

7 C. Pajură, St. O. fosif, în „Şcoala Mehedinţului“, VIII (1938), nr. 5—6, pp. 1—3. 

8 Poetul Neculuță, în „Tineretul socialist“, XI (1922), nr. 12, p. 2. 

? S. Semelian, lacr. cit., pp. 1—2. 

10 Duh de basm (De E. Gulian), în „Reporter“, II (1934), nr. 23, p. 4; Octavian 
Suluţiu, Emil Gulian — Dub de basm, ibidem, nr. 26, p. 2. 

u Miron Constantinescu, Război, ibidem, V (1937), nr. 39, p. 4. 

12 H, Segaiovici, Teatrul evreiesc între artă şi „schund“, în „Caradașca“, II (1935), 
nr. 41, p. 2. 

îi PossanaGioseanu, Sota Rustaveli, în „Reporter“, VI (1938), nr. 5, p. 2. 

14 Constant Răutu, Poezia fineză, în „Şcoala Mehedinţului“, VII (1937), nr. 7—8, 

. 3—5. 

PP 15 Elena Medeanu, Prometeii omenirii, în „Poporul“, II (1936), nr. 1, pp. 2—4; 
C. Olteanu, Centenarul lui Pușkin, în „Şcoala Mehedinţului“, VII (1936), nr. 3—4, pp. 9—11. 

1 C, Pajură Gorki şi folclorul, în „Şcoala Mehedinţului“ VI (1936), ne. 4, p. 4. 

Încălcarea normelor de valorificare autentică a folclorului a fost aspru 
condamnată în presa comunistă : punerea în circulaţie a temelor mistice +, inspi- 
rarea din contrafacerile contaminate de şovinism ?. Numai valorificarea rea- 
listă era salutată aici. 


2, Valorificarea didactică 


Valorificarea didactică urmăreşte selecţionarea textelor folclorice adecvate 
educării sănătoase a tineretului în manuale şcolare şi antologii speciale. Accen- 
tul educării copiilor prin folclor era pus în anii şcolii primare. Aici literatura 
folclorică contribuia la îmbogățirea „vieţii sufleteşti“, la educaţia estetică, la 
formarea solidarității de clasă şi chiar la cristalizarea unor deprinderi. 3 Colin- 
dul laic şi basmul contribuiau printre primele la educarea civică a copiilor. * 
Manualele școlare, cursurile universitare etc. trebuiau să includă selecțiuni de 
texte folclorice autentice. 5 În realitate, majoritatea acestora £, traducind co- 
mandamentele moralei burgheze, abundau în prelucrări tendenţioase, contra- 
faceri mistice etc., iar elevii şi studenţii erau obligaţi să înveţe „nu ceea ce le e 
drag şi ceea ce e practic“. Atingerea obiectivelor educaţiei prin creația populară 
reclama — în special — concursul manualelor şcolare, cursurilor universitare 
şi al antologiilor folclorice, cu texte folclorice autentice și desăvîrşite artistic. 


3. Valorificarea publicistică 


Valorificarea publicistică, practicată asiduu în presa comunistă, constă în 
reproducerea de texte şi în împrumuturi de teme și de procedee de artă din 
folclor de către speciile publicisticii. Această valorificare, a cărei denumire 
provine de la genul publicistic, se desfășoară pe trei căi deosebite : a) Reprodu- 
cere de texte, b) Citatul folcloric, c) Împrumuturi de motive şi de procedee 
de artă. 

a) Reproducere de texte. Unele comitete de redacţie substituiau publi- 
carea articolelor şi pamfletelor virulente cu reproducerea integrală a textelor 
şi a prelucrărilor folclorice, cu absenţa comentariilor, care ar fi fost inutile, 
După categoria textelor reproduse, distingem procedeele : 1. Reproducere de 
texte originale : : Dacă vrei să împuşti cîinele, ţipă că-i turbat (text paremiolo- 
gic), î în „Lupta de clasă“ 7; 2. Reproducere "de texte prelucrate : Noi viețuim 
(cîntec) în „Oltenia socialistă “8, Progresiste prin conţinut și accesibile prin 


1t Alfons Adina, Linia generală, în „Bluze albastre“, I (1932), nr. 1, pp. 2—4. 
2 Ion Pas, Otrava, în „Ginduri noi“, I (1927), nr. 3, p. 1. 
3 Mih. I. Simcelescu, lucer. cit, p 15 
1 Walter es Aja Schlor, A mese lélektana (Psihologia basmului), în „Korunk“, 
UI (1928), or, 12, pp. 870—873. 
Bobit, Gustul cititului în şcoala primară, în „Şcoala Mehedinpului“, V (1934), 
nr. 3—4, să 7—9. 
d T go, Folclor, î în „Reporter“, V (1937), nr. 9, p. 5. 
T Dacă vrei să împusti cîinele, ţipă că-i turbat, în s Tapta de clasă“, I (1920), nr. 1, p. 22. 
8 Noi viețuim, în „Oltenia socialistă“, I (1919), nr. 6, p. 1. 

formă, reproducerile îşi atingeau ţelurile în rîndurile cititorilor, asemenea spe- 
ciilor publicisticii. 

b) Citatul folcloric. Procedeul e mai cultivat decît primul şi constă în 
introducerea de citate folclorice î în speciile publicistici — în articole, repor- 
taje, foiletoane. Apare în toate ipostazele lor posibile, în titluri, în motto-uri şi 
În contexte. În ordinea frecvenței, se apelează la texte paremiologice, la frag- 
mente versificate (cîntece şi balade). 

Înserat logic în perimetrul speciilor publicisticii, citatul folcloric îndepli- 
neşte acolo, graţie autorităţii forţei expresive și largii lui circulații, cîteva 
funcţii : 1. Definirea unei situaţii sociale semnificative. Încordarea nobilimii ar- 
delene (la 1784) : „Pin-a fost Horia împărat, / Domnii nu s-au «desculţat, / Nici 
în pat nu s-au culcat,/Prinz la masă n-au mîncat“! ; 2. Îndeminare la luptă 
socială : „Daţi, pandurilor voinici, / Nu fiţi la suflet mici, / Daţi cu flintele, 
împuşcaţi, / Din robie să scăpaţi ! / Daţi cu puştile în ciocoi, / Că ei v-au min- 
cat pe voi!“2; 3. Caracterizarea unor eroi populari. Tudor Vladimirescu : 
„Este Tudor, e oşteanul / Ce înspăimină pe păgîni / E Voinicul, e Olteanul, / 
Este Tudor, Domn român...“ 3. 

c) Împrumuturi de motive şi de procedee de artă. Împrumurile motivice şi 
compoziționale, ca şi în literatură, sînt extrem de numeroase și de variate, încît 
uneori este greu de delimitat exact creaţiile culte de cele populare. Existenţa, 
celor două categorii de împrumuturi generează două căi de valorificare. 

1. Împrumuturi de motive. Publiciştii de la presa condusă de partid, oglin- 
dind năzuinţele contemporane ale maselor populare, au împrumutat nenumă- 
rate teme din creația populară pentru scrierile lor. Din gama întinsă de motive 
împrumutate, spicuim pe cele mai importante : oglindirea sărăciei și exploa- 
tării, revolta socială, criticarea moravurilor claselor stăpînitoare, stigmatizarea 
politicienilor burghezi, îndemnul în luptă socială etc. Numărul scrierilor axate 
pe motivele respective e infinit de mare. La prima temă, cu titlu ilustrativ, ci- 
tăm cîteva articole şi cronici rimate : Sclavii Zărandului +; Cine a sămănat 
vînt, a cules furtună 5 ; Actualităţi £ 

2. Împrumuturi de procedee de artă. Cu ajutorul procedeelor de artă se 
materializează temele împrumutate sau descoperite în realitatea palpabilă. Con- 
sorucţiile se ridică cu elementele aparţinînd unei game vaste: expresii, ima- 
gini, elemente prosodice, procedee artistice (portret, expunere adresată, formule 
de basm). În principiu, aceste procedee folclorice îşi găsesc corespondențe în 
categoriile speciilor publicisticii comuniste în versuri și în proză. 

În publicistica în versuri, procedeele de artă folclorică apar în principa- 
lele ei specii: cronici, manifeste, pamflete rimate. Preluarea creatoare a artei 
folclorice s-a produs masiv în numeroasele versuri lirice, cu caracter de mani- 
fest, tipărite în publicaţiile „Horia“ (Deva, 1933) şi „Poporul“ (Cluj, 1936—37). 


D. Procopie, 1785, în „Critica“, I (1935), nr. 5, p. 3. 
Al. Savu, 715 ani de la mişcarea democrateiă a lui Tudor Vladimirescu, în „Era 
nouă“, I (1936), nr. 2, pp. 1—2. 
3 Gavroche, Tudor Vladimirescu, în „Lupta socialistă“, III (1921), mr. 38, p. 2. 
4 Sclavii Zărandului, în „Horia“ , 11 (1933), nr. 16, P. 2. i 
5 Priam, Cine a sămănat vînt, a cules furtună, î în „Facla“, VII (1925), nr. 105, p. 1. 
6 Gerson, Actualitățăți, în „Cuvintul muncitoresc“, I (1933), nr. 2, p. 2; Idem, în 
„Curentul proletar“, I (1933), nr. 1, p. 2. 

Cele două publicaţii erau organe de presă ale Frontului Plugarilor, organizaţie 
politică constituită din indicaţia partidului pentru mobilizarea țărănimii mun- 
citoare la luptă, în 1933 1. Programul ei social-politic, larg difuzat în rîndurile 
maselor populare, a inspirat în versurile lor o mulţime de plugari talentați, 
ei înşişi membrii ai organizaţiei. Prin tematica social-politică, aceste poezii 
(55 de texte) alcătuiesc ele înseși o monografie autentică a satului românesc din 
perioada interbelică. 

Viaţa mizeră a țărănimii muncitoare formează o temă esențială a tristei 
realități din perioada antebelică. În Doina plugarului?, grijile materiale din 
vremea crizei economice stirneau jale în inimile plugarilor şi pustiau satele : 


Dar acum de cîţiva ani Nici seara pe drum cîntînd, 
Rău o duc bieţii țărani, Nici feciori la joc mergind, 
Nu-i mai auzi fluierînd, Parcă toţi jelesc şi pling. 


Cauzele mizeriei erau multiple şi acute: lipsa de pămînt, exploatarea sîngeroasă, 
asuprirea fiscală (Doina țărănească 5, Glas de plugari necăjiţi +). 

Contrastul social izbitor căscase o prăpastie adîncă între bogaţi şi săraci 
(Către plugarii noştri din Ardeal). În anii fascizării țării, contrastul social că- 
pătase proporții gigantice, țărănimea ducea o viaţă dramatică : 


N-avem griu, n-avem mălai, Ne dau crucea încârligată, 
Numai trudă, of ! şi vai! Dictatură deghizată, 
N-avem haine, îmbrăcăminte, Bară-i D-zeu să-i bată. 5 


Ne răpesc şi cele sfinte, 


Pe atunci destinele ţării erau conduse de burghezie şi moşierime organizate 
în cele două partide „istorice“. În timpul guvernării lor alternative, duceau o 
politică profund antipopulară (Deputaţii) 5. O asemenea guvernare, subliniau 
poeţii plugari, nu trebuia absolut sprijinită, dimpotrivă, combătută violent 
(Doina) ?. 


1 23 August 1944. Culegere de articole, Buc., Editura Politică, 1964, pp. 72—81. 

? Al. Stoica, Doina plugarului, în „Horia“, II (1933), nr. 9, p. 4. Şi în: I. Moga, 
Suferința plugarului, în „Poporul“, III (1937), ar. 7, p. 3; Tudor Cioncă, Doina suferin- 
țelor, în „Horia“, II (1933), nr. 25, p. 3; D. Voica, „Cîntecul plugarilor“ de eri şi de azi, 
ibidem, nr. 5, p. 3 ; nr. 6, p. 3. 

3 Tudor Cioncă, Doina țărănească, în „Horia“, II (1933), nr. 2, p. 3. 

4 Valer Suciu, Glas de plugari necăjiţi, ibidem, nr. 15, p. 2. Şi în: I. Popa, Cum- 
peri scump, vinzi pe nimica, ibidem, nr. 4, p. 2; Sofrom Cimporesc, Ne-nşală, ibidem, 
nr. 22, p. 4; P. Petrescu, Doina plugarului, în „Poporul“, III (1937), nr. 19, p. 2; Tudor 
Manea, Cîntecul zărandeanulni, în „Horia“, II(1933), nr. 22, p. 3. 

5 P. Catană, Către plugarii noştri din Ardeal, în „Horia,“, II (1933), nr. 22, p. 3. 

€ I. Cozan, Deputaţii, în „Horia“, II (1933), nr. 12, p. 3. Şi în: C. A., Domnilor de 
la putere, ibidem, nr. 8, p. 4; Aurel Saturn, Plingerea ciobanului de pe Valea Jiului, 
nr. 20, p6; Gh. Almaşan, Plugarii, ibidem, nr. 20, p. 6;l. Barba-Miresii, Cintec 
ibidem, nr. 9, p. 4; I. Poantă, Partidele, ibidem, nr. 14, p. 2; Doina frontistului, ibidem, 
nr. 20, p.6; Gh. Almașan, Plugarii, ibidem, nr. 14, p. 2; Doina frontistului din Sălaj, 
ibidem, nr. 24, p. 3. 

7I. Lupșa, Doina, ibidem, nr. 24, p. 2. Şi în: Victor Morariu, Poezie de che- 
mare către toţi plugarii, ibidem, ar. 9, p. 4; Marşul plugarilor, ibidem, nr. 13, p. 4. 

Înfiinţarea „dragii organizări“ a Frontului Plugarilor, în condiţiile in- 
censificării exploatării maselor populare, a constituit în rîndurile ţărănimii obi- 
dite o „veste rară“ și a străbătut „întreaga ţară“ cu „veselie“, fiindcă „o iu- 
beşte mult poporul“ ca „Să-şi croiască viitorul“ (Firicele din program) t. Iubin- 
du-şi profund organizaţia politică în care își puneau mari speranțe, creatorii 
plugari au militat în versuri avîntate pentru atingerea obiectivelor : chemarea 
plugărimii la marile adunări (Chemare) 2, popularizarea sarcinilor social-politice 
(Nepoţii Iancului)’, unirea ţărănimii sărace în propriul ei partid (Sătui de 
partide) t, necesitatea abandonării partidelor politice burghezo-moşiereşti (Vint 
de primăvară) 5. 

Organizaţia Frontul Plugarilor nu şi-a desfăşurat de loc activitatea în con- 
diţii optime, dimpotrivă, într-o atmosferă de tensiune și de hărţuială (Foaie 
verde de moboară) î. În pofida obstacolelor întîmpinate, plugărimea nu şi-a 
pierdut niciodată încrederea în „Frontul Plugarilor / care-i spaima domnilor“ 
şi n-a abandonat lupta socială (Doina chemării). 


Mesajul versurilor protestatare, revoluţionare, e slujit integral de o mare 
artă folclorică. Înseşi titlurile numeroaselor poezii sînt împrumutate direct din 
creația populară : Doina, Cîntec din Sălaj. Aspectele tematice apar în creaţiile 
discutate aici fie singulare, fie în serie. Citeva teme coincid cu cele din folclor. 

Conţinutul de idei le-a dictat poeţilor plugari adoptarea, în principiu, a 
următoarei scheme în poeziile lor: 1) rechizitoriul asupra societății contempo- 
vane, 2) chemarea la luptă revoluţionară, 3) informaţii despre creaţie. În gene- 
ral, schema corespunde celor din versurile populare. În prima parte a planului 
se evocă asprele condiții de viaţă ale plugărimii şi se condamnă dubla asuprire, 
moșierească şi fiscală. Condamnarea se operează cu mînie revoluţionară, prin 
invective comune cîntecelor şi baladelor populare : Poţi, tilbari ; pentru moșieri 
şi burghezi (Suferințele plugarului). A doua parte conţine de obicei o înflăcă- 
rată chemare la acţiune revoluționară. Acum tonul şi termenii se modifică sur- 
prinzător, dar justificat, creîndu-se o atmosferă familiară. Creatorii, ca să ciş- 
tige adeziunea interlocutorilor lor, li se adresează cu termeni şi construcţii fa- 
miliare : mă: plugari (Deputaţii) ; Haideţi acum toți plugari, Haideţi, baideţi, 
astă dată (Chemare către toți plugarii). Cele două părţi ale construcţiei se în- 
tilnesc aproape în toate cîntecele şi doinele populare sociale. Ultima parte a 
planului însumează date despre numele şi domiciliul autorului, o dovadă a con- 


7 1 o i din program, ibidem, nr. 4, ıp. 3. Şi în M. Jora, Doina pădureanului, ibidem, 
nr. 21, p. 3. 

2? Chemare, ibidem, nr. 5, p. 2; nr. 6, p. 4; Adam Mareş, Chemare, ibidem, nr. 11, 
p. 1. Şi în: Doina chemării, ibidem, nr. 4, p. 3; Gaşpar Gaşporesc, Chemare către 
toți plugarii, ibidem, nr. 14, p. 4. 

3 I. Moga, Nepoţii Iancului, ibidem, nr. 12, p. 3. Şi în: 1. Munteanu, Doina 
plugarilor, ibidem, nr. 12, p. 4. 

11. Mareş Sătui de partide, ibidem, nr. 12, p. 3. Şi în: Victor Alionescu, 
Jalea plugarilor, ibidem, nr. 9, p. 3; C. A, Imnul plugarilor, ibidem, nr. 10, p. 3; 
P. Stoica, Într-o zi de primăvară, ibidem, nr. 19, p. 2. 

3 Aron Budiu, Vint de primăvară, ibidem, nr. 14, p. 2. Şi în: I. Lupșa, Frontul 
plugarilor, ibidem, nr. 16, p. 3; Nedelcu Şerban, Bobi de linte, în „Poporul“, III (1937), 
nt. 4, p.6; Gh. Almășan, Așa cîntă la Cozia, în „Horia“, I14(1933), n. 22, p. 5. 

4 Foaie verde de moboară, ibidem, nr. 17, p. 2; D. Someșan, Cîntec de suferință, 
în „Poporul“, IH (1937), nr. 8, p. 5. 

ştiinţei lor artistice: „Frunză verde de goron, / Compusă de Popa loan / 
Frunză verde de duhan, / Din Șoimușul Murășan“ (Cumperi scump, vinzi pe ni- 
mic). Textul acesta alcătuieşte propriu-zis o formulă finală împrumutată vizibil 
din răvaşele folclorice şi din unele cîntece bătrîneşti. La alinierea ideilor în pla- 
nul compozițional se apelează deseori la formula tradiţională din poezia popu- 
lară : „Frunză verde de săcară“ (Doina ţărănească), Frunză verde de bujor 
(Doina haiducească). Uneori se împrumută din poetica populară chiar versuri 
expresive. În citeva contexte se simte şi o uşoară infiltrare coşbuciană. 

Prin excelență, versificaţia poeziilor din „Horia“ şi „Poporul“ e tot de 
factură populară (măsura 5—6 silabe, ritm trohaic, monorimă). 

Arta folclorică este utilizată de poeţii plugari, ei înşişi crescuți în medii 
folclorice, în mod creator. Componentele artei imprimă versurilor lor o at- 
mosferă pur folclorică. 

Prin tematica bogată, prin avintul revoluţionar și prin expresia literară 
adecvată, creaţiile literare apărute la „Horia“ şi „Poporul“ obțin literalmente, 
în pofida unor limite ideologice, notorietatea unei mişcări literare populare, 
unică în felul ei. 

La publicistica în proză, procedeele de artă populară apar în articole, 
pamflete, foiletoane, reportaje. Se împrumută îndeosebi formule artistice din 
basm, poveste şi snoavă. Bunăoară, pamfletul Basmul cu leul ardelean 1, îndreptat 
împotriva unui politician burghez, notoriu, preia de la basm denumirea speciei 
în titlu şi apoi formula iniţială în context. 

Comună publicisticii rimate şi în proză era utilizarea termenilor folclorici, 
în diverse ipostaze ale contextului, cu două funcţii : 1) stabilirea unui raport de 
similitudine dintre o specie publicistică şi una folclorică, ca în cazul poeziilor 
din „Horia“ și „Poporul“ ; 2) cifrarea unor acţiuni conspirative, bunăoară la 
acţiunea de evadare a conducerii partidului din lagărul de la Tg. Jiu, în august 
1944 (operaţiunea evadării — nuntă ; comuniştii — nuntaşi ; activul de partid 
din lagăr — zestre ? ş.a.). 

Prin valorificarea judicioasă a atîtor elemente tematice şi artistice din 
literatura folclorică, presa comunistă reușea să-şi transmită ideile prin scrieri 
accesibile şi mobilizatoare. 


4. Valorificarea cultural-artistică 


Teatrul popular tradiţional era dublat, încă din ultima jumătate a seco- 
lulu: trecut, de teatrul pouplar modern. În perioada interbelică, partidul, prin 
organizaţiile sale proprii şi de masă, în mare parte, l-a reorganizat şi i-a dat un 
nou conţinut politic pentru formarea conştiinţei de clasă a muncitorimii. La 
atingerea acestor obiective, presa comunistă, legată indisolubil de mişcarea cul- 
tural-artistică, a adus — prin articole şi dări de seamă — o contribuţie catego- 


1 Juliu Lazăr, Basmul cu leul ardelean, în „Dacia nouă), [(1937), nr. 1, p. 3. 
2 23 August 1944. Culegere de articole, pp. 57—58. 

rică. ! În repertoriul manifestărilor cultural-artistice, erau incluse creaţii de ori- 
gine folclorică. 2 Folclorul literar a fost valorificat scenic în cadrul a trei mani- 
festări cultural-artistice. 

a) Șezătorile culturale. Şezătorile („seratele culturale“) aveau loc în ori- 
care zi programată din săptămînă, de obicei seara, în săli, rar în aer liber. În 
general, cuprindeau două părți : conferințe şi program artistic. La programul 
artistic, se declamau poezii, se narau poveşti şi snoave, se spuneau ghicitori și 
proverbe. 3 

Frecvente erau, de asemenea, seratele culturale în închisori și lagăre, pregă- 
tite temeinic și cu gust de comunişti. 4 Cu ajutorul unor astfel de „seri culturale“ 
a putut conducerea partidului, în august 1944, la lagărul de la Tg. Jiu, înaintea 
evadării, să liniştească şi să înșele vigilența pazei. 5 În schimb, comuniștii şi anti- 
fasciștii din închisori refuzau cu fermitate participarea impusă de autorităţi la 
desfășurarea anumitor tradiţii mistice de sărbătorile de iarnă şi la „manifestările 
culturale“ oficiale. 6 

b) Serbările. Se desfăşurau fie singure, fie urmate de bal. Distingem, după 
perioada desfăşurării, două tipuri de serbări : 1. Serbări săptăminale şi 2. serbări 
anuale.” În mod deosebit impresionau — prin pregătire şi amploare — serbările 


trul proletar, în „Cultura proletară“, II (1927), nr. 23, p. 136; G. Marinescu, Activitatea 


nr. 1, pp. 4—5. 

3 Informaţii și dări de seamă despre șezători în: „Lupta socialistă“ (Ploeşti), I (1919), 
nr. 40, pp. 2—4 ; H (1920), nr. 7, p. 3; IV (1922), nr. 78, p. 4. „Socialismul“, XVIII (1923), 
nr. 99, p. 4; XIX (1924), nr. 2, p. 2. „Grafica gălăţeană“ (Galaţi), I (1927), nr. 1, pp. 1,3, 
România muncitoare“ (Paris), III (1927), nr. 5, p. 2; nr. 48, p. 2. „Munca zilnică“ (Buc.), 
1929, nr. 8, p. 3. „Cuvîntul şcoalei“ (Craiova), I (1932), nr. 4, p. 1. 

1B, D., Fragmente din închisoare, în „Puterea sindicală“, 1 (1923), nr. 12, p. 2; 
M. Gh. Bujor, Jilava, în „Amnistia“, 1(1927), ar. 1, p. 2; I. Babici, Pagini glorioase din 
istoria presei noastre, în „Presa noastră“, X (1965), nr. 2—3, pp. 80—81. 

5 23 August 1944. Culegere de articole, p. 60. 

6 Crăciunul în închisoare, în „Puterea sindicală“, I (1923), nr. 12, p. 1; Viața în închi- 
soarea Tirgşor, jud. Prahova, în „Amnistia“, I (1927), nr. 1, p. 1. 

7 Informaţii şi dări de seamă despre serbări în: „Iaşul socialist“, I (1919), nr. 7, p. 2; 
V (1922), nr. 1, p. 4. „Lupta socialistă“, I(1919), nr. 31, p. 2; nr. 38, pp. 1—2 ; 1 (1920), 
nr. 25, p. 4; mr. 29, p. 4; mr. 35, p. 3; III:(1921), nr. 42, p. 1. „Munca grafică“, (Buc.), 
I (1919), nr. 9, p. 2; IV (1922), nr. 5, p. 2; VI(1924), nr. 4, p. 4; V(1924), nr. 6—7, p. 4. 
„Socialismul“, XVIII 1923), nr. 4, p. 2; XIX (1924), nr. 2, p. 2. „Fierul roșu“ (Buc), I 
(1923), nr. unic. „Luptătorul“ (Piatra Neamţ), I (1925), nr. 1, p. 2; nr.3, p. 2; nr. 4, p. 2. 
„Viaţa muncitoare“ (Buc,), III (1926), nr. 24, p. 2. „Tinerimea muncitoare CFR“ (Galaţi), I 
(1932), nr. 3, p. 7. „Reporter“, II (1934), nr. 27, p. 3. „Drum“, I (1935), nr. 9, p. 2; 1(1936), 
nr. 15—16, p. 8 (foto). 

8 Informaţii şi dări de seamă despre serbările cîmpeneşti de 1 Mai în: „Lupta socia- 
listä“, I (1919), nr. 10, p. 2; nr. 11, pp. 1—2 ; „Iaşul socialist“, I (1920), nr. 24, p. 3; III 
(1922), nr. 146, p. 2. „Dreptatea“ (Braşov), I (1921), nr. 2, p. 2; nr. 3, p. 2. „Socialismul“, 
XVI (1922), nr. 146, p. 1, 4; nr. 147, p. 2; XVIII (1923), nr. 38, p. 2. „Muncitorul în 
alimentație“ (Buc.), XIV (1924), nr. 7—8, p. 2. „România muncitoare“ (Paris), III (1926), 
nr. 31, p. 2; mr. 32, p. 3; V(1928), nr. 17, p. 2. „Viaţa muncitoare“, IIT (1926), nr. 31, p2; 
nr. 33, p. 2; V (1928), nr. 18, p. 2; „Deșteptarea“ (Buc.), III (1931), nr. 13, p. 2. 

anuale cîmpeneşti de 1 Mai. 8 Programul lor, aşteptat cu viu interes, era pregătit 
minuţios dinainte de organizaţiile de partid şi de masă 1, susținut cu talent de 
artiştii amatori — după demonstrație — pe scene improvizate în fața unui 
public entuziasmat, chiar cînd autoritățile burgheze interziceau sărbătorirea lui 
1 Mai. ? Serbări, dedicate aceleiaşi zile, le ţineau, de asemenea, comuniștii în 
închisori, în condiţiile negrei ilegalităţi. La serbări, valorificarea scenică a fol- 
clorului literar, despre care ni s-au păstrat puţine informaţii, cuprindea : versuri 
lirice şi epice, poveşti şi snoave, basme dramatizate şi piese de teatru inspirate. 3 

c) Revelioanele muncitoreşti. Tot în scopuri educative erau organizate în 
noaptea Anului nou revelioanele, uneori în familie, alteori în săli publice, + Pro- 
gramul artistic, cu revelionul în sală, era alcătuit din obiceiuri tradiţionale 
(plugușorul, capra ş.a.), care dominau, şi teatrul poular modern. 

În majoritatea cazurilor, toate manifestările cultural-artistice se organizau 
judicios şi cu fantezie. 5 Deficienţele apărute în desfăşurarea lor erau analizate 
cu atenţie şi criticate aspru. 6 Relevate cu sinceritate, ele puteau fi uşor înlăturate 
la primele spectacole. 


5. Valorificarea în artele plastice 


Valorificarea folclorului literar în artele plastice consta în transpunerea 
imaginilor literare, prin procedee specifice, în imagini plastice. Presa comunistă, 
datorită condiţiilor politice vitrige, a înregistrat numai o imagine parţială, dar 
concludentă, a valorificărilor respective. Valorificarea s-a produs în următoa- 
rele domenii ale artei plastice : a) grafica, b) pictură şi c) sculptură. 

a) Grafica. În cadrul artei grafice s-au creat lucrări variate inspirate din 
domenii folclorice diverse — din obiceiuri şi port: Horă în Cerneţi la 18347, 
Cioban cîntînd din fluier 8, D. lon Petrovici... îşi întocmeşte o nouă formaţie 


1 Vezi „Lupta socialistă“, I (1919), ar. 10, p. 2; „Iaşul socialist“, [(1920), nr. 22, p. 3; 
„Dreptatea“, I (1921), nr. 1, p. 1. „Munca grafică“, VII (1925), mr. 3, pp. 1—2 ; „Facla“, VII 
(1925), nr. 8, p. 2. 

? După sărbătoare, în „Lemnarul“, III (1924), nr. 5, p. 5; Sărbătorirea lui 1-iu Mai 
1925, în „Munca grafică“, VII (1925), nr. 3, p. 2. 

3 H. Segaiovici, lucr. cite; C. Coman, Nunta ţărănească... cu cîntec sau învirteli 
estivale, în „Reporter“, 11 (1934), nr. 33, p. 5; Hipokrites, Teatrul naţional: Avram 
lancu ... de Lucian Blaga, ibidem, III (1935), ne. 78, p. 5. Victor, Artişti, elevi din piesa- 
basm Ileana Cosînzeana, în „Drum“, I (1936), nr. 15—16, p. 8 (foto). 

+ Informaţii şi dări de seamă despre revelion în: „Socialismul“, XVII (1923), nr. 4, 
p. 3; XIX (1924), nr. 1, p. 4. „România muncitoare“, III (1926), nr. 14, p. 4. „Caradaşca“ 
(laşi), LII ( 1936), nr. 55, p. 4. 

5 F. Florian, O manifestare, în „Luptătorul“, I (1925), nr. 1, p. 2. 

€ Activitatea culturală, în „Lupta socialistă“, I (1919), nr. 40, p. 2; Serbare în folosul 
studenților creştini, în „Luptătorul“, I (1925), nr. 4, p. 2; Comunicările sindicatului nostru, în 
„Constructorul“, I (1934), nr. 3, p. 4. 

7 Horă în Cerneți la 1834, în „Şcoala Mehedinţului“, IV (1933), nr. 2, p. 10. 

8 [Cioban cîntînd din fluier], în „Fapta“, II (1937), nr. 1, p. 2 

politică !, Domnul G. Tătărescu în turneu... 2 (ultimele două : caricaturi poli- 
tice virulente) ; din basme : Lupta cu balaurul î, Dărnitoarea în visuri +. 

b) Pictura şi c) Sculptura. În aceste două domenii, presa ne transmite 
îndeosebi creaţiile lui Constantin Vasilescu, țăran „sculptor şi pictor“, inspi- 
rate din activitatea interpreţilor : Cobzarul ; din obiceiuri : Botezul unui copil, 
O nuntă ; din snoave : Întîlnirea dintre Păcală şi Tîndală 5 ş.a. 

Imprimarea imaginilor plastice de către presa comunistă concretizează 
eforturile ei pentru crearea unei arte naţionale viabile, simbioză a năzuinţelor 
poporului și a culturii lui spirituale. 


+ 


În frămîntata perioadă dintre cele două războaie mondiale, partidul şi-a 
afirmat — clar şi consecvent — concepţia ştiinţifică despre folclor. Consecvent 
acestei concepţii, a acordat o importanţă deosebită culegerii intense şi valori- 
ficării multilaterale a folclorului. În domeniul culegerii literaturii populare, a 
recomandat o metodă ştiinţifică adecvată şi a tipărit numeroase texte folclo- 
rice. Creaţia folclorică a socotit-o parte integrantă în opera de educare patrio- 
tică a oamenilor şi de creare a unei culturi naţionale şi progresiste. Căile ei de 
valorificare au fost, prin multitudinea şi prin diversitatea lor, eficiente şi 
surprinzătoare. 

Culegerea şi valorificarea folclorului în presa comunistă reprezintă tra- 
diţii valoroase, luminoase, ale folcloristicii noastre. Prezenţa lor istorică, cu 
profilul încă nealterat de timp, facilitează sensibil dezvoltarea impetuoasă — în 
anii regimului democrat-popular — a folcloristicii noi, socialiste. 


$ 1 D. Ion Petrovici ... îşi întocmeşte o nouă formație politică, în „Reporter“, II (1934), 
nr. 16, P 1. 
2 Domnul G. Tătărescu în turneu, ibidem, nr. 22, p. 1. 
3 Lupta cu balaurul, ibidem, nr. 19, p. 6. 
4 Dăruitoarea de visuri, ibidem, I (1933), nr. 3, p. 10. 
5 D. Stăinescu-Detesre, Săteanul sculptor şi pictor C. Vasilescu, în „Drum“, 
III (1937), nr. 4—6, p. 8. 


ECOUL ACTIVITĂȚII FOLCLORISTICE A LUI V. ALECSANDRI 
ÎN TRANSILVANIA 


GH. POPOVICI 


Vasile Alecsandri descoperise în poezia populară bogate aspecte ale luptei 
de clasă, pe care le-a folosit în opera sa, pentru a arăta şi prin acest argument 
literar justeţea cauzei pentru care lupta. 

Numai limba, imaginile şi celelalte mijloace de creaţie literară nu erau 
îndestulătoare pentru a demonstra comunitatea de sentimente cu poporul. 

Preţuirea folclorului nostru nu putea face, în cele două Principate Ro- 
mâne, plăcere burgheziei cosmopolite şi cu atît mai puţin boierimii în agonie, 
căci vedeau din partea poetului acceptarea unor vremuri noi. Aceștia s-au gră- 
bit s-o numească „poezia de colibă“ şi să-i raproşeze „că voiește să introducă 
colibă în palat“. 

În Talin unde nu era de presupus ca poezia „de colibă“ s-aştepre 
asentimentul ca să intre În palat, căci acolo se vorbeau alte limbi, a fost accep- 
tată de mica burghezie tocmai pentru caracterul ei social şi național. Prin 
aceste două aspecte, ea avea să corespundă întocmai dezideratelor formulate 
de ardeleni. 

G. Barițiu, deşi adept moderat al latinismului, curent care neglija creațiile 
orale pentru limba lor încărcată cu tot felul de cuvinte străine, impresionat de 
articolul „Poezia populară a românilor“, publicat de V. Alecsandri în ziarul 
„Bucovina“ 2 făcea în „Foaia“ sa următoarele aprecieri : 

„Sora noastră «Bucovina», în nr. 36 (de fapt în nr. 32) publică o diser- 
tăciune atit de frumoasă asupra poeziilor populare româneşti, ieșită din condeiul 
amicului A.(lecsandri), încît mulţi care pînă acum credeau că delicatele urechi 
s-ar profana dacă ar asculta vreun cîntec poporal citind-o se mai îmblinziră, 
adică cam pe cît se spune, dacă va fi adevărat, că s-au domesticit fiarele la 
ascultarea muzicii lui Orfeu.“ 3 În continuare, se gîndeşte la o colecţie de poezii 
populare „cum s-au făcut acelea la mai multe naţiuni“, în care poeziile trebuie 
alese „cu mult tact“. 

Directorul „Foii pentru minte, inimă şi literatură“ rămîne atît de încîntat 
de frumuseţea creaţiilor orale, încît începe să le reproducă după publicaţiile 
din Moldova, iar cînd apar primele colecţii de poezii populare, publicate de 
V. Alecsandri în anii 1852—1853, G. Barițiu, nu numai că continuă să le re- 


1 Cf. M. Srrejan, V. Alecsandri, în rev. „Transilvania“, XXIII, Sibiu, 1887, p. 12. 
2 „Bucovina“, I, 32, Cernăuţi, 30/1X—12/X, 1849, pp. 175—180. 
3 


Cîntece populare româneşti, în „Foaie pentru minte, inimă şi literatură“, XII, 11, 
Braşov, 12/XII, 1849, p. 87. 

producă în „Foaia“ sa sau în calendarele pe care le edita, ci „trimite cele două 
broşuri în dar la mai mulți prieteni“. t 

Etumologist şi latinizant moderat, G. Barițiu, cu toată prețuirea pe care 
o arată creațiilor orale, nu putea vedea încă în ele însănătoşirea literaturii 
noastre şi de aceea se limitează să le aprecieze prin prizma istoricului sau a 
valorii lor artistice. Pentru istoricul G. Barițiu ca şi pentru A. Russo? şi 
V. Alecsandri poezia populară constituia cel mai temeinic argument în sprijinul 
afirmării individualităţii naţionale a poporului român din “Transilvania. Mai 
tirziu, într-un articol în care prezenta însemnătatea traducerii în limba ger- 
mană 3 a colecţiei de poezii populare a lui V. Alecsandri, G. Barițiu, împrumu- 
tînd argumentele acestuia, scria că „nimene nu ne cunoaşte mai bine după cali- 
tățile și caracteristicile cele mai excelente care le posedă românul î în adîncul 
inimii sale, decît numai acela care ne studiază poezia noastră“. Autorul arti- 
colului mai constată că în timpul din urmă, nu numai „popoarele romanităţii 
din Apus... ci chiar şi germanii au început să se ocupe mai de-aproape cu stu- 
dierea caracterului poporului român, care pînă acuma din penele unor răută- 
cioşi îl cunoşteau numai de nomad și de un popor varvar, hoţos şi sălbatec, de 
viţă dacică, gotică, slovenă şi cîte toate, numai roman nu, precum e el în 
esenţa sa“ 5, 

Mai puţin inspirat în aprecierea valorii colecţiei lui V. Alecsandri a fost 
Timotei Cipariu, care, terorizat de teama cuvintelor străine, dispreţuia toate 
creaţiile populare. Îndărătnicul latinizant primea colecţia lui Alecsandri cu 
următoarele nesocotite cuvinte ...„au de nu, vrei să te mulțumeşti cu baladele 
lui V. Alecsandri, de care şi la noi în Ardeal cîntă orbii pre la toate podurile 
şi târgurile şi în Țara Românească lăutarii ţigani. Ce clasici ! Paguba numai că 
l-au întrecut Sîrbii cu Urasiu şi Marcu Craleviciu care cu epopeele române 
seamănă ca ou cu ou“ ê, 

În Transilvania însă, un curent de valorificare a folclorului, așa cum îl 
prezentau moldovenii, cu greu își putea face loc, tocmai din cauza latiniştilor 
care evitau folclorul sub raportul limbii încărcată de cuvinte nelatine, iar cînd 
aceştia au început să-l cultive, au făcut-o ca să găsească în folclor zeitățile 
străbunilor romani. ? 

Pină la 1848 „mai precis pînă lla Răsunetul lui Andrei Mureșanu, poezia 
noastră din această provincie se află încă în faza de î Început. V. Aron („Leonat 
şi Dorofata“ — 1815 — contra beţiei ; „Anul mănos“, 1820) şi I. Barac („Arghir 
şi Elena“, 1805 ; „Risipirea Ierusalimului“, 1821 ; Halima“ ) încheie primul 
sfert al secolului al XIX-lea cu o poezie didactică sub influenţa raționalismului 
şi iluminismului din secolul precedent. 


1! loan Breazu, Folclorul Revistelor Familia şi Șezătoarea, Sibiu, 1945, pp. VIII şi IX. 
2 Cugetările acestuia au fost publicate, în parte, V cap. în „Foaie...“, Braşov, 30/1V, 
1865, p. 82. 
É Romänische Volkspoezie, gesammelt und geordnet von V. Alecsandri. Deutsch von W. 
Kotzebue, Berlin, 1857. Verlag, der Königsgeheimen Ober Hochbuchdruckerei (R. Decker). 
4 Poezii române traduse în limba germană de B. de Kotzebue, în „Foaie pentru 
minte, inimă şi literatură“, XXI, 5 şi 6, Braşov, 1858, p. 22 şi urm. 
š Ibidem, p. 22. 
5'T. Cipariu, Compendiu de gramatica limbii romane, Blasiu, 1855, apud A. Russo, 
Scrieri, publicate de P. Haneș, Buc., 1908, p. 347. 
1 Vezi I. Breazu, Introducere la op. cit. 

Q3 


Alecsandri, prin colecțiile sale, şi mai ales prin volumul Doine, aducea o 
poezie nouă prin chemarea la luptă de pe poziţiile poporului : 


La neferi să-nchidem calea, 
Să dăm groază prin ciocoi. 


Mai precis, cel mai competent cunoscător al operei bardului de la Mircești, 
G. C. Nicolescu sintetizează în următoarele rinduri contribuţia pe care V. Alec- 
sandri a adus-o, prin valorificarea folclorului, la crearea unei literaturi naţio- 
nale: „Înfăţişind aspecte din ce era mai autentic În viaţă, gindirea, simţirea, 
imaginaţia, experienţa artistică și limba poporului, descoperind bogăţia multi- 
laterală a folclorului ca izvor literar, subliniind în mod deosebit semnificaţia 
naţională şi socială a filoanelor lui, Alecsandri îndrepta cu adevărat şi în mod 
conştient literatura românească pe făgaşul naţional şi popular.“ 1 

Caracterul social şi naţional al poeziei lui Alecsandri, care revoluţiona 
acuma literatura scrisă, prin o nouă orientare ce pleca de la creaţiile orale, s-a 
impus deopotrivă atît prin limbă şi noutatea imaginilor artistice, cît şi prin 
îndemnul la luptă pentru îndepărtarea tiraniei feudale. Forţa acestei poezii, 
care întrunea năzuinţele întregului popor asuprit, indiferent cine îi erau asu- 
pritorii, nu mai putea fi încetinită din evoluţia ei de falsele teorii ale 
latinizanţilor. 

Pentru Alecsandri, care- şi conturase deocamdată imaginea unei „Dacii 
literare“, fără latinişti, era de un rar interes să cunoască şi poezia populară a 
românilor ardeleni şi de aceea chiar în zbuciumul zilelor pe care le trăise în 
Transilvania şi-a făcut timp să culeagă poezii populare sau să le solicite de la 
alți culegători. 

În „Supliment la România literară“, nr. 1, laşi, 1855, pp. L—XVI, pu- 
blică sub titlul de Cîntece populare ale românilor din Transilvania şi Banat 
un total de 69 poezii cu următoarea notă explicativă : „Unele din aceste cîn- 
tece le-am cules de la frații noştri de peste Carpaţi în vremea pribegiei mele 
în Ardeal, la 1848, însă cea mai mare parte din ele ne-au fost comunicate de 
dl. Ioan Popescu, alumn al Gimnaziului din Transilvania. 

Tot sub influenţa noii orientări date literaturii noastre, Aaron Florian, 
care participase la revoluţia din Fara Românească, unde cunoscuse părerile lui 
N. Bălcescu asupra importanţei poeziei populare şi citise, 
troducţia de la „Dacia literară“ şi colecţia de balade a lui V. Alecsandri, 
apărută în 1852, venit la Sibiu ca redactor „răspunzătoriu“ al „Telegrafului 
român“, făcea propuneri similare în ziarul pe care-l conducea. Ca şi confrații 
lui moldoveni, el afirma că numai „acel scriitor va scrie bine româneşte al 
cărui stil va fi mai neted, mai oblu, mai natural, al cărui stil va fi precum 
vorbeşte românul“. 2 El constată că în Transilvania scriitorii caută să imite 
stilul limbii germane sau maghiare, cu care limba română n-are nici-o afinitate. 
Nici chiar „stilul limbii latine nu se mai potriveşte pentru limba română.“ 


1 G. C. Nicolescu, Studiu introductiv la Vasile Alecsandri, Opere I, Poezii, Edi- 
tura Academiei R. S. România, Buc, 1965, p. 9. 
> Ce s-a scris şi s-a tipărit pină acum pentru poporul român ? Şi cum s-a scris şi s-a 
tipărit, pn „Telegraful român “ I, nr. 8, Sibiu, 1853, pp. 28—29. 
3 „Telegraful român“, I, nr. 8, Sibiu, 1853, p. 29. 

Acel care avea să arate în ce constă forţa înnoitoare a poeziei populare a 
fost însă Iosif Vulcan în articolul Vasile Alecsandri, însoţit de fotografia poetu- 
lui, pe care l-a publicat chiar în primele luni de la apariţia „Familiei“. t 

Pentru I. Vulcan, „poezia populară e acel izvor ce e menit să nutrească 
literatura naţională“ şi constată că „pină ce poezia noastră poporală n-a fost 
ridicată la locul său ce trebuie să ocupe în literatura naţională, literaţii noştri 
rătăceau prin labirintul literaturilor străine“. 2 

Pentru ca literatura naţională să aibă viaţă trainică, armonie generală, 
trebuie să fie „acomodată tonului fundamental care nu poate fi altul decît 
tezaurul ei cel mai preţios — poezia poporală“ 3. 

Consecvent acestor păreri, Iosif Vulcan în conferinţa Cintecele baiducești, 
ţinută la adunarea generală a „Astrei“ la Năsăud 4, reluă problema importanţei 
poeziei noastre populare cu aceleaşi argumente pe care le folosise V. Alecsandri 
și amicul său Alecu Russo. 

„Poezia populară, spunea Iosif Vulcan la Năsăud, este oglinda sentimen- 
telor unui popor“, în care se reflectă „cu o fidelitate admirabilă toate nuanțele 
trăsăturilor sale caracteristice. Istoricul, cînd scrie istoria unei naţiuni, are să 
consulte și poezia ei populară. Ignorînd el aceasta, opera sa ar rămîne defec- 
tuoasă, enigmatică şi neînţeleasă“. Toate citatele, exceptind unul, după cum 
afirmă însuşi conferenţiarul, sînt luate din „colecţiunea d-lui Alecsandri“. 

Şi Grigore Silași, profesor la catedra de limbă română de la Universita- 
tea din Cluj, după ce citise colecţiile de poezii populare ale lui V. Alecsandri, 
se convinsese că „ele sînt depozitarul unor idei înalte“ şi a unor „simţiri fragede 
şi duioase“.5 Pentru ca acest „depozit“ să nu se piardă, el îndeamnă pe cei 
binevoitori să le adune, apel pe care-l repetă şi într-un studiu publicat în 
anul următor. ê 

Simpatia ardelenilor față ide V. Alecsandri a crescut și în urma elogioasei 
prezentări, în şedinţa Academiei Române, a colecției de poezii populare orîn- 
duite de I. Urban Jarnik și Andrei Bîrseanu pe care o propune să fie tipărită 
într-o ediţie populară, economică, pentru a se răspîndi cartea cu uşurinţă“ 7. 

În această prezentare, V. Alecsandri găsea asemănări între folclorul din 
Moldova şi cel ardelean. Ideea unităţii poporului, argumentată istoriceşte, îşi 
găsea în felul acesta şi o confirmare de ordin literar. 

Aşa cum observă Paul Cornea, „Alecsandri n-a scos la iveală un simplu 
tezaur ascuns : el a recuperat o tradiţie şi un univers moral, care au legitimat 
pretenţiile naţiunii la un loc de frunte în familia culturală a Europei și au 


1 V, Alecsandri, în „Familia“, I, nr. 9, Pesta, 25/VIII, 6/IX 1855, pp. 105—106. Articol 
nesemnat, dar desigur că aparţinea directorului revistei, I. Vulcan. După exemplul „Familiei“ 
şi „Tribuna“ îi consacră primul ei foileton. I. Breazu, Literatura Tribunei, în „Dacoromania“, 
VIII, 1934—1935, Cluj, 1936, p. 49. 

Ibidem, p. 105. 

3 Ibidem, p. 10%. 

1 Josif Vulcan, Cintecele baiducești (ciuită de autor în adunarea de la Năsăud, 
în 8 august 1870), în „Familia“, VI, 33, Pesta, 1870, p. 385. 

5 Gr, Silaşi, Însemnătatea literaturii române tradiționale, în rev. „Transilvania“, 
VIII, 5, Brașov, 1/III, 1875, p. 51. 

€ Gr. Silagi:, Românul în poezia sa poporală, în rev. „Transilvania“, IX, 18, Braşov, 
1878, pp. 206—208 și urm. 

T Sesiunea Academiei Române, în „Familia“, XIX, 13, Oradea Mare, 1855, p. 154. 

alcătuit un ferment neclintit de propulsie şi ricoşeu pentru întregul lirism de 
mai tirziu“ 1, 

Colecţia lui V. Alecsandri deschidea calea spre adevărata poezie orală 
ce trebuia privită ca o oglindire a realităților sociale şi sub raportul marilor 
posibilităţi artistice ale poporului nostru. Ea va contribui masiv la înlăturarea 
falselor teorii lingvistice, care, într-o formă sau alta, derivau din teoriile 
Şcoalei ardelene. 

M. Străjan, după ce mănturisea că simte „o reînnoire morală“ citind o 
poezie populară culeasă de V. Alecsandri ?, conchidea cu altă ocazie că „lite- 
ratura poporană, necunoscută sau dispreţuită pînă atunci (...) a devenit pentru 
Alecsandri factorul cel mai însemnat al educaţiunii sale literare şi prin el, prin 
educaţiunea dată de dinsul, ea ajunge a fi astăzi ceea ce trebuia să fie "de la 
început, temelia literaturii noastre naționale“ 3, 3 

Curentul de prețuire al folclorului în Transilvania, alimentat mai tîrziu 
şi de saşii întorși de la studii din Germania, unde vestiţii folclorişti Herder, 
Grimm etc. publicaseră colecţii şi studii, n-a fost numai orientat de V. Alec- 
sandri, ci şi întreţinut de acesta prin publicarea în „Familia“ şi a altor poezii 
(12 piese) culese din munţii Moldovei, convins fiind că „toate aceste publicări 
vor avea importanţa lor la timp, căci vor servi a completa sigiliul original care 
distinge neamul românesc“ £. 

Abundenţa folclorului în publicaţiile din Transilvania ajunsese atît de 
promițătoare, încît Petre Mureşianu Şireganul constată cu multă satisfacţie „că 
se și arată astăzi în această ramură un frumos avînt prin publicarea în «Gazeta 
Transilvaniei», «Familia» şi a altor foi, a mai multor poezii populare de va- 
loare literară“ si iar I. A. Lăpedat, directorul revistei „Albina Carpaţilor“, de- 
finea contribuţia lui V. Alecsandri la „naţionalizarea“ literaturii moastre scrise 
prin următoarele cuvinte : „Nici unul din poeţii noştri, afară de d-l. V. Alec- 
sandri n-a ştiut unde începe calea către Parnasul românesc. D-sa singur a găsit 
începutul acelei căi şi anume l-a găsit în productele poetice ale poporului ê. 

În Transilvania, în faza de ascuţire a contradicţiilor între burghezia 
noastră şi cea maghiară — în special, limba și literatura română erau consi- 
derate un fel de cenuşărese. Iosif Vulcan, cu ocazia primirii ca membru al 
societăţii beletristice maghiare, Kisfaludy din Budapesta, convins de importanța 
şi frumuseţea creaţiilor noastre orale, şi-a ţinut discursul de recepţie cu Poezia 
poporală românească, cu care ocazie a și tradus în limba maghiară mai multe 
poezii, printre care şi „Mioriţa“, „Iorgovan şi șarpele“, „Cucul şi turturica“ 
„Soarele şi luna“ etc. după colecţia lui V. Alecsandri, pe care le-a prezentat 
membrilor societăţii. Cu această ocazie, „Familia“ reproduce măgulitoarele apre- 


1 Paul Cornea, Însemnări despre poezia lui V. Alecsandri, „Viaţa românească“, 
XVIII, nr. 9, Buc., p. 63. 

2 M. Străjan, Cosmopolitismul şi naționalismul în literatură, în rev. „Familia“, VI, 
45, 1870, p. 529. 

3 M. Străjan, V. Alecsandri, în rev. „Transilvania“, XXVIII, 1, Sibiu, 1897, p. 12. 

4 Cîntece poporane, precedate de scrisoarea lui V. Alecsandri către Iosif Vulcan, în 
„Familia“, XVII, 20, Oradea Mare, 1881, pp. 117—130, 165. 

5 Dizertațiunea despre poezia poporală, în rev. „Transilvania“, XIX, 23—24, Sibiu, 
1—5/XII 1888, p. 193. 

6 Vasile Alecsandri, în rev. „Albina Carpaţilor“, II, 24, Sibiu, 1878, p. 278. Articol 
nesemnat, dar desigur că aparține directorului. 

cieri pe care publicaţiile vremii le-au făcut asupra însemnătăţii dizertaţiei lui 


Iosif Vulcan. 


„Federaţiunea“, de exemplu, se bucura că I. Vulcan a făcut „să cadă 
ceața de pe ochii acelora care dispreţuiesc tot ce e românesc și în poporul român 
nu văd altceva decît o masă ignorantă“ 1. Autorul anonim al articolului re- 
marcă cu satisfacţie că adunarea a fost prezidată de D. Greguss, profesor 
universitar, care, „atît în viaţa sa privată“ şi „de catedră, î în modul cel mai 
insultător s-a exprimat de mai multe ori despre români, despre literatura lor 
şi care acum, captivat şi încîntat prin avuţiile, frumuseţile şi eleganța poeziei 
populare române, desfăşurată prin domnul dizertante, a trebuit să-şi facă î în 
interiorul său cele mai aspre mustrări pentru injuriile făcute poporului român 
cu atita neprecugetare“ 2, 


O apărare mai magistrală decit aceea pe care şi de data aceasta şi-o făkea 
, l SIst are ş 
poporul prin comorile sale literare nu este cu putinţă. 


Cu toate că V. Alecsandri a deschis calea către izvorul pururea Înnoitor 
al limbii populare şi către creaţiile lui artistice pe care le prezenta cu justificată 
mândrie şi străinilor, prin traducerea colecţiei sale în limba franceză, şi cu toată 
faima de care se bucura şi în Transilvania, totuşi adepții curentului latinist, 
chiar şi cei mai moderați ca G. Barițiu, nu i-au putut ierta ironia cu care 
V. Alecsandri le-a persiflat la Dicționarul grotesc 3 încercarea de latinizare a 
limbii noastre. De fapt răfuiala cu moldovenii în această privință este mult 
mai veche. * 

În foaia pe care o redacta la Braşov, G. Barițiu, după ce reproduce pri- 
mele cinci capitole din Cugetările lui A. Russo, în nr. 14 (6/IV 1955, 15/15/1V, 
16 (20/IV), în care acesta — cum se cunoaşte — condamnă limba latinizantă 
a celor ce-au vorbit poporului pe Cimpia Libertăţii din Blaj, după un lung 
comentariu ironic împotriva „prorocilor de la Iaşi“ care strigă : „Noi nu sîntem 
râmleni şi Râmulu (Roma) nu a fost ţara strămoșilor noştri, ci la Volga este 
patria noastră...“, termină cu următoarea replică mustrătoare : „Eră apoi acum 
după veacuri v-aţi ales tocmai voi, care ne mustraţi că la anul '48 nu am vorbit 
şi nu am scris românește curat sau românește cum vreţi voi, în loc să vă bucu- 
raţi că nu am uitat toate sunetele limbii cu litere cu slove cu tot; iară să nu ne 
ameninţaţi cu războiul limbilor voastre agere“ £. 


1 Poezia popovală română în ziarele din Pesta, în „Familia“, VII, 22, Pesta, 30/V,. 
11/VII, 1871, p. 262. Articol nesemnat. 

2 Ibidem, 

3 V, Alecsandri, Dicţionaru grotescu, în „Convorbiri literare“, III, 11, lași, 1/VIIT, 
1869, pp. 173 şi urm., nr. 18, 15/XI, 1869, pp. 305 şi urm. 

* Sirul acestei îndelungate critici a fost deschis de către Mihail Kogălniceanu î în art. 
Jurnalismul românesc, publicat î în „România literară“, mr. 4, 5 şi 6, laşi 1855, p. 77, în care 
referindu-se şi la „Gazeta Transilvaniei“ îi reproşează directorului că se mărgimeşte în escractuni 
din „Gazeta“ de la Iași şi din „Vestitorul“ din Bucureşti. La replica zăioasă a lui Iacob Mure- 
şanu, directorul „Gazetei“, M. Kogălniceanu îi răspunde că „constatările au fost obiective“ şi 
referindu-se la „poezia „Odă seculare“ a acestuia, secnisă într-o limbă latinizată, adaugă : „Pe 
legea mea, curioşi sînt fraţii noştri, românii işti buni din Ardeal, de pildă, unul din d-lor 
naște cîte o idee, cîte o sistemă de limbă. Logica se cam luptă cu idea : forma odată trasă a 
limbii, armonia care nu este de disprețuit, simţul bun se împotrivesc sistemei“. („România lite- 
rară“, nr 15, laşi, 1855, p. 187.) 

1G. B atiţiu, „Foaie pentru minte, inimă şi literatură“, 16, Braşov, 20/1V, 1855, p. 86. 

Lui Alecsandri nu i-a răspuns imediat; a aşteptat să vadă cît timp va 
dura satira acestuia la adresa latinizanţilor şi cînd s-a convins că poetul moldo- 
vean, admiratorul limbii vorbite de popor nu încetează cu ironiile lui, ba încă 
le extinde și în domeniul teatrului, prin vodevilul Rusaliile, în conferinţa Despre 
dicţionariulu academicu alu limbei române t, în care prezintă elogios dicţionarul 
lui T. Laurian și al lui I. C. Massim, terminat de publicat în 1877, după ce-i 
aminteşte toate atacurile lui Alecsandri, ca să vadă că nu i le-a uitat, îi repro- 
şează că şi „cei de la Iaşi, în frunte cu Alecsandri, îşi culeg cuvintele din 
bălvoacele suburbiilor şi vorbesc limba de pe timpul fanarioţilor“ 2. 2 Aşa, de 
exemplu, V. Alecsandri foloseşte în comedia sa Boieri şi ciocoi cuvinte străine 
ca : „să cumpere otcupul ocnelor“, „hazna“, „sevas“, „Categorisesc“ , „parapon“, 
pe care nimeni nu le mai înțelege astăzi. Ba pe unmă, Barițiu, îi mai face și 
următoarea teorie : „Dacă însă îmi propun să scriu pentru un popor între de 
multe milioane, atunci nu-mi este penmis a recurge la expresiuni mu numai 
locale, dar şi barbare, sălbatice, vîrîte în limbă ca de contrabandă, totodată 
ieşite din uz, aşa încît abia le mai pricep cîţiva bătrîni care-şi trăieseră zile- 
albe cu ele“ 3. 

„Foişoara telegrafului“, organ al românilor ortodocși, potrivnici nu nu- 
mai latinizării, ci şi “uniţilor. de la Blaj +, după ce ironizează „descoperirea cu 
totul nouă a dlui Barițiu“ că ar exista patru şcoli lingvistice, pe cînd în reali- 
tate nu sînt decit două: „una care vorbeşte o limbă adevărat românească, 
precum aflăm din scrierile lui Alecsandri, Bălcescu, Odobescu, Negruzzi, 
Hajdeu etc.“ şi „a doua şcoală cea cu limba păsărească a lui Laurian, Massim 
etc. de dincolo şi a Ciparienilor de dincoace de Carpaţi“ 5 explică publicului 
că Alecsandri „întrebuinţează limbajul de pe atunci“, fiindcă voieşte a ne da 
în Boieri și ciocoi un tablou istoric cît mai viu al vieţii sociale, politice... din 
România de pe la 1840.6 

„Ca dovadă, toate cuvintele străine sînt transcrise, spre deosebire con- 
stiencioasă, cu litere cursive, în ediţiunea operelor complete ale lui V. Alec-. 
sandri ; ba acesta n-a uitat de a adauga la scrierile sale și un vocabular de 
cuvinte străine.“ 7 

Numai la o jumătate de an de la conferinţa cu pricina a lui G. Barițiu, 
ţinută în dec. 1877, pe cînd publicul transilvănean urmărea cu interes polemica 
celor două publicaţii, sosesc telegramele care anunţă strălucitul succes al lui 
V. Alecsandri de la Montpellier. Gh. Barițiu tocmai prezida adunarea generală 
a Asociaţiunii la Şimleul Silvaniei, în lipsa preşedintelui T. Cipariu şi a vice- 
preşedintelui I. Bologa. În această calitate şi ca secretar al Asociaţiunii tran- 
silvane, entuziasmat de succesul bardului de la Mircești, îi trimite următoarea 
telegramă de felicitare : „Asociaţiunea transilvană întrunită în adunarea sa 


1 „Observatoriulu“, I, 1, 2, 3, 4,5, 6 şi 8, Sibiu, 1878. 

2 Notiţe. O conferinţă a d-lui G. Barițiu, în „Foişoara Telegrafului român“, II, 26, 
Sibu, 1877, pp. 207—208. 
„Observatoriulu “ nr. 6, 1878, f. p. 
G. Barițiu era unit. 
Notiţe. O conferinţă a d-lui G. Barițiu, în „Foişoara Telegrafului român“, II, 26, Sibiu 
1877, pp. 207—208. 

ê Ibidem. 

? Ibidem. 

anuală, în oraşul Șimleu al Silvaniei, vă aduce omagiile sale pentru marele 
triumf de la Montpellier prin care aţi decorat cu cununa nemuririi fruntea 
naţiunii române“, 1 

Întors la Sibiu, în acelaşi ziar în care-şi publicase conferinţa plină de 
atacuri la adresa lui V. Alecsandri, scrie acum următoarele rînduri : „Una din 
cele mai frumoase victorii din cîte cîştigă spiritul omenesc este cîștigată azi de 
națiunea românească prin ilustrul său poet d-nul V. Alecsandri. Bucuria înso- 
ţită de legitima fală naţională este generală în toată România“ ?. 

Și pentru ca retractarea celor afirmate anterior cu privire la limba co- 
mediilor lui V. Alecsandri să fie deplină, G. Barițiu pune pe N. Petra Petrescu 
să scrie un articol conciliant. Acesta se arată încîntat de „triumful limbii 
române“ 3 şi e de părere „că rău înţeleg unii din discipolii d-lui Alecsandri, 
care luînd drept model de limbă unele piese de ale d-sale, pe care a fost nece- 
sitat a le scrie în jargoanele și provincialsmii respectivi, năzuiesc a introduce 
în limba noastră nişte arhaismi vechi din evul mediu“ 4. 

Discipolul lui Barițiu reperă cu destulă neîndemînare greșeala pe care o 
făcuse maestrul său în. meinspirata conferință de la Sibiu şi „Telegraful“, care 
înţelesese ce l-a determinat pe G. Barițiu să bată în retragere, îl întreabă mustră- 
tor cum îşi închipuie el că o singură poezie a putut vesti „mărirea lui Alec- 
sandri“, „Au doară Alecsandri nu este el marele și adevărat românescul poet 
:al nostru pentru Doinele şi Lăcrămioarele, Mărgăritărelele, Pastelurile şi Legen- 
dele sale ?* 5 Cît priveşte limba, „Alecsandri nu se fereşte de barbarisme“. 
Dimpotrivă el se fereşte cît se poate de neologisme. Într-o sută de cazuri, 
Alecsandri zice de nouăzeci de ori „grozav“, în loc de „teribil“, „glas“ în loc 
„de „voce“, „taină“ în loc de „secret“ etc, 6 

Barițiu a tăcut. Şi-a dat seama că V. Alecsandri e prea iubit în Transil- 
vania ca să continue polemica privitor la latinizarea limbii sortită eșecului. 
Alecsandri ne făcuse cunoscut în întreaga Europă printr-o poezie scrisă într-o 
limbă din care nu eliminase cuvintele străine, aşa cum doreau latinizatorii. 

Alecsandri n-a răspuns lui G. Barițiu, totuşi s-a văzut obligat să-şi ex- 
plice, în mod indirect, poziţia sa împotriva latinizării limbii. 

Un răspuns la adresa latinizatorilor îl cuprinde şi scrisoarea răspuns, din 
24/VIl 1877, adresată lui I. A. Lepădat, care-i cerea colaborarea la revista 
„Albina Carpaţilor“. Fidel ideilor cuprinse în Cugetări şi în Introducţia de la 
„Dacia literară, pe care desigur că o discutase şi cu Alecu Russo7, Alecsandri 
fi scrie directorului de la „Albina Carpaţilor“ următoarele: „Demn de toată 
lauda și |de fincurajare este scopul :d-stră de a deprinde publicul român din 
Austro-Ungaria cu ortografia şi cu graiul din România. Unificarea limbii va 
deveni o şi mai strînsă legătură de înrudire între fraţii de ambele poale ale 


t „Familia“, XIV, 5—7, Budapesta, 3/15/VIII, 1878, p. 377. 

2 „Observatoriulu“, 42 din 24/25/VI. 1878. 

3 Petra Petrescu, Cintecul gintei latine, în „Foişoara Observatoriului“, I, 49, 
‘Sibiu, 1878, f. p. 

4 Ibidem. 

5 „Telegraful român“, XXVI, 72, Sibiu, 1878, p. 288. 

$ Ibidem. 

1 V. A. Urechia, Cum am cunoscut pe Alecsandri, Buc., 1884, p. 6. 

Carpaţilor“ ! ; şi în continuare îi promite că va colabora la „Albina Daciei“, 
aşa cum o numeşte Alecsandri, în aceeaşi scrisoare. 

Lui Iosif Vulcan care-i trimisese piesa A doua moarte cu rugămintea ca 
să-i facă observaţiile ce le va crede, Alecsandri, după ce-i face cîteva propuneri, 
îi scrie foarte circumspect că „acum, pentru a termina, vă îndemn a nu crede 
că românii de dincoace de Carpaţi dispreţuiesc lucrările literare ale fraţilor de 
dincolo. Această idee greşită trebuie să dispară, căci e de natură a aduce o 
fatală învrăjbire în familia romană“ ? 

Polemica s-a stins cu victoria lui V. Alecsandri, fiindcă poetul moldovean 
pleda cauza întregului popor, nu a unor teorii ce s-au dovedit false şi fiindcă 
şi el, ca şi Kogălniceanu, vedea în unitatea limbii şi a fiteraturii nu numai 
progresul culturii noastre pe căile ei firești, ci şi preludiul unității noastre 
naţionale. 

Teama bardului de la Mircești era, după cum îi mărturisea în 1869 prie- 
tenului său Iacob Negruzzi, că atunci „cînd locuitorii de peste Carpaţi vor 
învăţa a grăi ca Cipariu, Laurian, Massim etc. tuttiquanti, ei nu se vor mai 
înţelege cu românii din Principate. 3 

Numai Aron Densuşianu, autorul Negriadei, mereu pornit pe ceartă chiar 
cu ceilalți latinişti, ca Atanasie Marienescu, ajuns profesor la Universitatea din 
Iaşi, nu l-a putut ierta pe Alecsandri pînă la moarte. În tot ce a scris despre 
Alecsandri, şi a scris destul de mult, nu i-a găsit nici un merit. Aşa de exemplu, 
subiectul poemului Dumbrava Roşie era mai nimerit pentru o baladă. 1 Nu-i 
place „Balcanul şi Carpatul“, fiindcă dialogul sforăivor ce-l ţine între sine ne 
face să vedem doi cocoși. 5 „Lirica lui Alecsandri este moale, blindă, fără adin- 
cime în cugetare și fără energie în expresie ô, iar subiectul dramei Fintîna 
Blanduziei este o alegere cu totul nefericită.“ 7 Cît priveşte limba, şi-a împestri- 
țat-o şi deformat-o cu o sumă de cuvinte dintre care unele nepoetice, ba încă 
Îi mai „găseşte şi „greşeli de gramatică şi tehnică“ 8. Şi ca să-l înveţe cum trebuie 
să scrie, îi dă ca exemplu pe D. Bolintineanu „cel mai genial dintre poeţii 
noştri“ °’, 

Toate aceste critici pătimaşe n-au putut diminua cu nimic prestigiul de 
care se bucura V. Alecsandri în Transilvania. Dimpotrivă, justeţea părerilor 
sale în ceea ce privește pericolul latinizării limbii, precum și noua orientare pe 
care o dădea literaturii, împreună cu A. Russo, M. Kogălniceanu etc. au deter- 
minat pe mulți dintre modeştii mînuitori ai condeiului din Ardeal să-i ceară 
și părerea lui. 


1 Marta Anineanu, Documente literare, V. Alecsandri, Corespondenţa, ES.P.L.A., 
Buc., 1960, p. 243. Scrisoarea lui V. Alecsandri este datată 24 VII. 1877. 

2? Scrisorile lui Alecsandri către Iosif Vulcan, „Familia“, XXVI, 34, Oradea Mare, 1900, 
p. 400. Scrisoarea poartă data de 6 febr. 1885. 

3 V, Alecsandri, Scrisori, publicate de I. Carcalechi şi Il. Chendi, Buc., 1904, p. 50. 

1 A. Densuşianu, Dumbrava Roşie, poemă istorică de V, Alecsandri, în „Familia“, 
VIII, nr. 30, Pesta, 1872, p. 347. 

5 E pistole literare (a 4-a epistolă), în „Familia“ > XII, Budapesta, 1877, p. 494. 

€ Ibidem, Istoria limbii şi literaturii române, laşi, 1885, p. 242. 

7 Ibidem, p. 223. 

8 Ibidem, p. 244. 

? Ibidem, p. 245. 

Lui I. Vulcan, care fi trimisese volumul de poezii, fi răspunde că i-a 
procurat o mare plăcere, fiindcă „ele sînt inspirate din geniul poeziei populare 
şi a sfintei iubiri de patrie“ 1. Dar nu numai cu I. Vulcan era în corespondenţă, 
ci şi cu alți scriitori „secundari“ , cum îi numeşte Ibrăileanu, care aşteptau ide 
la el un cuvint de încurajare, cum a fost V. Ranta Buticescu, ale cărui poezii 
le apreciază, fiindcă „s-a scăldat în undele poeziei populare“ ?, iar pe I. Pop-Re- 
teganul, de la care primise Poveştile ardeleneşti, îl îndeamnă să urmeze cu 
„preţioasa culegere și publicare (...) menită a ocupa un loc însemnat în tezaurul 
literaturii populare“ 3, 

Toate aceste îndrumări şi aprecieri venite din partea celui mai iubit poet 
constituiau pentru scriitorii ardeleni o adevărată favoare şi un îndemn în munca 
lar. I. Pop Reteganul rămăsese atît de încîntat, încît îi scria lui G. Sion : „Dacă 
doresc ceva, este ca să pot deveni în plăcuta poziţie de a cunoaşte în persoană 
şi de a vorbi, şi numai cîteva vorbe, cu unii dintre aceşti mari bărbaţi ai noştri 
şi care pe zi ce merge se tot răresc. Între aceştia, cu deosebire cu doi inşi m-aş 
ţine fericit să pot conveni şi adică cu iluștrii bărbaţi Sion şi Alecsandri“ 4, 

A trage acum noi concluziile ce se desprind din argumentele „ardele- 
neşti“ ni se pare o intervenţie tardivă, căci şi acestea au fost formulate, iar noi 
le redăm aidoma pentru a evita parafraza. 

Zaharia Boiu, câre-i copiase poeziile încă din anii Şcolarităţii la Sibiu, îi 
imitase poezia patriotică 5. şi- i admirase „farmecul poeziei“ creată „în spiritul 
poeziei populare, în care nimeni înaintea lui n-a pătruns- o aşa de adînc“ 6, 
scria următoarele : „Nimeni n-a cunoscut firea poporului român așa de aproape 
ca dînsul ; nimeni ca dinsul n-a simţit atît de mult bucuriile şi durerile lui ; 
nimeni ca dinsul n-a pătruns atît de adînc în secretele cele mai intime ale 
inimii lui. 

Ceea ce poporul i-a dat lui din comoara nesecată a simțămintelor sale, 
poetul î îi redă înmulțit, înfrumusețat, așezat în ordine, pus pe vasele de argint 
şi de aur ale divinei poezii, şi poporul uimit recunoaște în limba lui Alecsandri 
limba sa, în simțămintele lui, simţămintele sale, în chipul lui, chipul său. Cu 
bucurie el regăseşte în legendele lui Alecsandri străvechile sale datini, ziceri, 
credinţe, de la intrarea în viaţă a omului pînă la moarte 3 (...). 

Astăzi după ce adevărurile literare și lingvistice susţinute de V. Alec- 
sandri au trecut peste patimile ipolemicilor și peste erorile latinizanţilor, putem 
aprecia cu toată justeţea importanta contribuție pe care bardul de la Mircesti 
a adus-o la unitatea culturală a poporului român. 


1 A zecea aniversare a morţii lui V. Alecsandri, în „Familia“, XXXVI, 34, Oradea 
Mare, 1900, p. 399. 

2 Scrisoarea lui V. Alecsandri a fost publicată de I. Oarcăşu, în „Steaua“, VI, I, Cluj, 
1955, P: 117, 

3 Gh. Popovici, Din corespondența primită de I. Pop Reteganul, în „Limbă şi 

literatură“, IV, Buc., 1960, p. 317. 

4 Ş. vefan Metes, Din relaţiile și corespondența poetului G. Sion cu contemporanii 
săi, Cluj, 1939, p. 201. 

5 Frunze de laur, Poezii eroice, publicate de Ioan Baptist Boiu, Sibiu, 1904. 

6 Zaharia Boiu, Prefaţă la Poveşti din popor, adunate de Ioan Pop Reteganul, 
Sibiu, 1895, p. 3. 

? Zaharia Boiu, Semințe... tom. III, Sibiu, 1899, p. 59. 

PROBLEME ALE FOLOSIRII MIJLOACELOR TEHNICE 
AUDIO-VIZUALE ÎN PREDAREA LITERATURII 


ALEXANDRINA DARIE 


În cele ce urmează ne propunem să luăm în discuţie unele aspecte legate 
de adaptarea mijloacelor tehnice moderne în predarea literaturii, în funcţie de 
specificul acestui obiect de studiu şi de caracteristicile diferitelor tipuri de auxi- 
are tehnice audio-vizuale. 


Un prim argument pentru adaptarea unor mijloace tehnice audio-vizuale 
în procesul studiului literaturii artistice ar fi solicitarea nemijlocită, cu ajutorul 


or, rincipalelor simţuni — văzul şi auzul. În receptarea imaginilor vizuale 
lor, a cipalelor si ăzul şi auzul. În recepta ag; ilo I 
şi auditive, aceste simțuri hotărăsc, î în majoritatea cazurilor, intuiţia în general 
şi, implicit, intuiţia estetică : „Receptarea estetică — susține M. Breazu — 


începe prin analizatorii senzoriali ai văzului, fără de care intuiţia estetică nu 
este posibilă“ 1, 

Procesul de înţelegere a multiplelor semnificaţii pe care le poartă imagi- 
nea literar-artistică, realizată cu ajutorul cuvîntului, nu este uşor şi presupune 
din partea adultului, și cu atît mai mult din partea copilului și a adolescentului, 
o bogată experienţă de viaţă intelectuală și afectivă. „Cu fiecare cititor — afirma 
Viane imaginea aceasta se va putea schimba ; după natura și bogăţia expe- 
rienţei sensibile pe care fiecare dintre aceştia o aduc sau după gradul predispo- 
ziției lor optice sau acustice, imaginea va fi cînd mai lămurită și cînd mai 
confuză, cînd mai strălucitoare şi cînd mai stinsă...“ 2. Așadar, intuiţia, percep- 
ţia senzorială, joacă un rol important în înţelegerea operei de artă şi cele mai 
multe dintre dificultățile întîmpinate de elevi, În această privinţă, sînt provo- 
cate, în primul rînd, de necunoașşterea multor aspecte şi situații reale ale vieţii 
sociale, de necunoaşterea tipurilor și a raporturilor umane. În procesul recep- 
tării unei opere de artă, fiecare elev va vedea şi va auzi, va percepe deci, pe 
măsura experienţei sale mai bogate sau mai sărace. 

Literaturii artistice — ca artă a cuvîntului — îi lipseşte posibilitatea 
figurativă memijlocită, simțurile fiind solicitate indirect, ceea ce nu se întîmplă 
în cazul picturii, sculpturii, muzicii etc. În schimb, folosind cuvintul ca mijloc 
de oglindire a realităţii obiective, literatura artistică are avantajul de a putea 


reazu, Cunoaşterea artistică, Editura Academiei R.P.R., Bucureşti, 1960, p. 44. 


M. B 
T. Vianu, Studii de literatură română, Editura Didactică şi Pedagogică, București, 


1965, p. 139. 

reflecta tot ce este accesibil gîndirii şi simţirii umane, fapt care-i conferă, de 
altfel, şi marea putere de influenţă educativă. 

În înţelegerea operei literare, dificultățile sînt provocate și de realizarea 
cu mijloace abstracte (cuvinte) a imaginii artistice concret-senzoriale. Deci, 
măsura în care dezvoltarea psihică, intelectuală şi afectivă a elevilor va deter- 
mina ieşirea cuvintelor din lumea abstractului și aducerea în conştiinţa lor a 
unor imagini concret-senzoriale, făcindu-i să vadă şi să audă ceea ce le-a fost 
sugerat, imaginea artistică va fi receptată în toată semnificația ei şi va căpăta 
forșă emoţională, capabilă să influențeze la rîndul ei matura umană a fiecărui 
elev în parte. 

Profesorul de literatură avizat, cunoscînd această dificultate, vine în 
întîmpinarea ei folosind, pentru lărgirea bazei receptiv-senzoriale a imaginii 
artistice, un bogat material intuitiv. Ilustraţiile, desenele, reproducerile de 
artă etc. constituie, de multă vreme, materialul didactic intuitiv folosit la 
lecţiile de literatură. 

Dificultăţile ar putea fi înlăturate, cu mai mult succes însă, prin inter- 
mediul mijloacelor tehnice moderne, al căror limbaj caracteristic se adresează 
în primul rînd văzului şi auzului, ca principale simţuri care hotărăsc lărgirea 
experienţei de viaţă a elevilor şi le dă posibilitatea de a ajunge la o mai bogată 
intuiție estetică, 

Există şi alte argumente care ar putea pleda pentru folosirea mijloacelor 
moderne audio-vizuale în predarea literaturii, Deşi, în prezent, vorbind despre 
literatura artistică ne referim mai Întfi la arta cuvîntului scris, nu ignorăm 
literatura populară orală, din care prima a luat naştere și ale cărei începuturi 
cunosc forme de împletire a expresiei poetice cu melodia (cîntecul, balada), 
armonia sonoră a celor două elemente mărind forţa de expresie şi, prin ea, 
emoția estetică. Treptat, în îndelungatul proces al evoluției social-istorice, s-a 
ajuns la literatura scrisă, dar valoarea estetică a cuvîntului rostit nu s-a pierdut. 
De aceea, mijloacele tehnice, mai ales cele auditive, pot fi un auxiliar preţios 
pentru profesorul de literatură în sublinierea armoniilor sonore, în aprecierea 
originalității unor creaţii literare. În lucrarea sa Laboratoire de langues et 
correction phonétique, P. R. Léon sublinia : „A ceux qui crieront au scandale, 
il faut rappeler d’abord les origines orales de notre littérature, les poèmes faits 
pour être chantés avant d’être dits. Il faut répéter qu'une langue se panle avant 
de s'écrire. Nos plus grands stylistes, les Pascal, Bossuet, Rousseau, Chateau- 
briand, Baudelaire, Renan, Flaubert, Barrès, Valéry, Claudel, Malraux et tant 
d’autres, sont des «musiciens» de la langue avant d'en être des «écrivains». 
Comment les apprécier, comment apprécier notre théâtre aussi, si lon veut 
ignorer le style parlé“ 1, Menţiunea făcută de autorul eseului metodologic citat 
se poate raporta şi la literatura noastră, de pildă, la marii artişti ai cuvîntului, 
cum au fost un Eminescu, un Sadoveanu. Mijloacele tehnice auditive ar com- 
tribui în cea mai mare măsură la relevarea muzicalităţii şi armoniei creației 
literare, realizate cu diferite mijloace : cele prozodice (ritm, rimă, rimă inte- 
rioară etc.), dar nu mai puţin s-ar sublinia efectele limbii vorbite din paginile 
literaturii epice sau chiar ale celei dramatice (I. L. Caragiale, Z. Stancu), 


1 P. R. Léon, Laboratoire de langues et correction phonétique, Ed. Didier, Paris, 1962, 
p. 231. 

În legătură cu problema discutată mai sus, trebuie să mai luăm în consi- 
deraţie şi un alt fapt, cel al întrepătnunderii diferitelor domenii ale artelor, față 
de care literatura a păstrat adesea întiietate. 

Evoluţia paralel concomitentă a diferitelor arte a dat naştere, deseori, 
la sinteze artistice. Dintre acestea cea mai interesantă a fost teatrul, în care 
s-au împletit arta literară, arta plastică şi arta muzicală, ultima reducîndu-se 
treptat numai la un rol ajutător. Liedul (sinteză între arta literară, poetică şi 
arta muzicală), opera şi baletul (împletire între puvînt, melodie şi dans), ora- 
toriul, muzica programatică sînt producții mai tirzii de sinteză între diferite 
arte. Dintre toate, profesorii de literatură au folosit întotdeauna spectacolul de 
teatru, ca sinteză artistică, în studierea unor opere dramatice, conştienţi de 
forţa emoţională a ansamblului de mijloace folosite de teatru. În mod justificat, 
se consideră că, prin transpunerea pe scenă, imaginea. literar-artistică din opera 
dramatică î îşi poate dezvălui întregul potenţial estetic, fapt pentru care vizio- 
narea de către elevi a unor spectacole de teatru înaintea sau după studierea 
operelor dramatice respective este un procedeu intrat de mult în practica „tra- 
diţională“ a studiului literaturii în liceu. De aceea, credem că s-a: putea încerca 
extinderea mijloacelor tehnice moderne la studiul literaturii, acolo unde acestea, 
ar folosi la punerea în valoare a semnificaţiilor complexe ale textului literar, 
de vreme ce în film se realizează sinteze de artă prin împletirea imaginii în 
mişcare cu sunetul şi cuvîntul. Nu este lipsit de semnificaţie să amintim că 
multe personalități de seamă ale vieţii noastre cultural-artistice, scriitori ca 
Liviu Rebreanu, Hortensia Papadat-Bengescu, Camil Petrescu, George Căli- 
nescu, T. Vianu, au fost interesaţi de arta cinematografică care lua naştere şi 
se dezvolta sub ochii lor şi i-au subliniat potenţele estetice. Încă în 1932, George 
Călinescu afirma că emoția cinematografică este de natură poetică şi apropia 
arta filmului de mijloacele de expresie ale poemului : „Filmul înrtureşte ase- 
meni poemului, printr-un ritm lent, pnin asocierea de imagini disparate într-o 
succesiune de stări emotive, adică prin sugestie. Valurile unei mări izbite zgo- 
motos în dig după o scenă de zbucium nocturn, nori acoperind n.guroşi luna, 
în preajma unei tragedii, copaci goi, austeri succedînd scenelor de deznădejde 
sterilă, fără soluție, iată de pildă comentarii şi mijloace de expresie ale stărilor 
de cinematograf. Persoanele exprimă şi ele stări, adică contemplaţii şi nu con- 
flicte dramatice cum cred unii... Emoţia cinematografică este aşadar în funcţie 
de idiosincrasie şi este de natură poetică...“ 1. 

Important este să se ia în considerație şi un alt aspect al perceperii ima- 
ginii artistice menționat mai sus numai în treacăt, şi anume cel privitor la 
dublul caracter al materialului prin care se realizează imaginea artistică în 
opera literară. „Materialul artei litenare este făcut din cuvintele, locuţiunile, 
expresiile, proverbele, din sistemul fonetic, din formele şi construcţiile limbii.“ 2 
În arta literară însă, cuvîntul nu este folosit numai pentru funcţia sa denomi- 
nativă, de desemnare a unui obiect, a unui proces. Artistului nu-i este indiferent 
cuvîntul și nu-l poate folosi oricînd. El ar putea, în principiu, să folosească 
toate cuvintele ; în realitate, însă — potrivit ou natura sa poetică și în funcţie 


1 G. Călinescu, Poezie şi cinematograf, „România literară“, nr. 7, 1932. 
2 T. Vianu, Bogăţie şi transparenţă, în : Probleme de stil şi artă literară, ES.P.L.A,, 
Buc., 1955, p. 175. 

de conținutul de idei, de sentimente şi de emoţii pe care le transmite — el 
selectează cuvintele din întregul material al limbii, îmbogățindu-le cu noi va- 
lori şi noi semnificații pline de forță emoţională. Păstrindu-i pe de o parte 
„toate sistemele de legături proprii lui, începînd cu cele mai elementare, intui- 
tive şi terminînd cu cele mai complexe şi abstracte“ t, iar pe de altă parte, 
îmbogăţindu-l cu înţelesuri noi, reflectînd notații subiective ale unei individua- 
lități artistice, cuvântul în literatură este atît obiect al lingvisticii, cît şi al 
esteticii literare. T. Vianu în lucrarea Despre stil şi artă literară începe discuţia 
despre stil cu un capitol intitulat „Dubla intenţie a limbajului şi problema 
stilului“ afirmînd că: „Cine vorbeşte «comunică» şi «se comunică». O face 
pentru alţii și o face pentru el. În limbaj se eliberează o stare sufletească indi- 
viduală și se organizează un raport social. Considerat în dubla sa intenție, se 
poate spune că faptul lingvistic este în aceeași vreme «reflexiv» şi «tranzi- 
tiv» 2... şi mai departe se arată că „opera literară reprezintă o grupare de fapte 
lingvistice reflexive prinse în pastă și purtate de valul expresiilor tranzitive 
ale limbii“ 3. 


Aşadar, perceperea „dublei intenţii“ a cuvîntului în realizarea frumu- 
'seţii artistice presupune din partea cititorului operei literare pe de o parte în- 
țelegerea semnificației proprii a cuvîntului, iar, pe de altă parte, pătrunderea 
semnificației lui figurative. Dacă pentru adult acest proces pare mai uşor, pen- 
tru elevul — copil şi adolescent — la care puterea de sesizare a abstractului şi 
obişnuinţa de a face apel la reprezentări este în funcţie directă cu nivelul dez- 
voltării lui psihice şi intelectuale, problema este mult mai grea. 


Aşa se explică de ce în aprecierea valorii estetice a operei literare în 
şcoala generală, dar şi în liceu, unii profesori de literatură, rupind conținutul 
imaginii artistice de forma ei (nu întotdeauna din motive didactice), trec uşor 
peste aprecierea, de exemplu, a stilului operei literare respective, în care se ma- 
nifestă adesea, în cea mai mare măsură, măiestria și originalitatea artistului, 


Găsirea celor mai bune căi şi a celor mai potrivite mijloace de a explica 
şi a face înţeleasă măiestria artistică în „latura ei formală“ a fost şi este una 
-ddin preocupările cadrelor noastre de specialitate. În ce măsură mijloacele audio- 
vizuale ar putea fi folosite în rezolvarea dificultăţilor de a înţelege mai bine 
fenomenul literar şi sub aspectul amintit? Și în cazul de față ele pot aduce 
plusuri în experiența de viaţă şi în dezvoltarea psihică a elevilor, ceea ce i-ar 
ajuta să înțeleagă cuvîntul în primul rînd ca obiect al esteticii literare. H. Dieu- 
zeide sugera — în Les techniques audio-visnelles et la classe de francais — 
“pentru explicarea unor procedee stilistice și de compoziţie literară, apropierea 
lor de tehnica montajului : „Les procédés de style peuvent tre explicnés au 
cours des rapprochement avec les techniques de montage cinematogranhiques : 
antithèses, parallclismes, asyndâtes n'apparaissent plus alors comme des caté- 
gories inventées de toutes pièces par des grammairiens mais comme des vecher- 


ches communes à tous les systèmes d'expression“ +. 


Psihologia în URSS, Editura Ştiinţifică, Buc., 1963, p. 335. 
T. Vianu, Dubla intenție a limbajului şi problema stilului, în Probleme de stil şi 
„artă literară, Editura Tineretului, 1965, p. 21. 

3 Ibidem, p. 24. 

4 H. Dieuzeide, Les techniques audio-visuelles et la classe de français, 1963, p. 174. 

Argumentele aduse mai sus în favoarea folosirii mijloacelor audio-vizuale 
nu ne împiedică însă să cercetăm şi reversul problemei. Există inconveniente 
provocate de faptul că imaginea televizată sau filmată, rămînînd pe prim plan, 
nu mobilizează activ toate facultățile intelectuale şi afective ale elevilor noştri ; 
imaginea aceasta operează la nivelul senzaţiilor şi uneori numai aci. „A vedea“ 
în imagini mai mult sau mai puţin fidele ceea ce a realizat prin intermediul 
expresiei poetice scriitorul nu înseamnă că elevul a şi înţeles întreaga complexi- 
tate a semnificaţiilor imaginii. Așadar, pe de o parte există riscul sărăcirii 
acestei imagini create de arta literară, pe de altă pante, în succesiunea neîntre- 
ruptă a imaginilor, elevii nu au timp să deosebească realul de figurativ, nu au 
timp să selecţioneze, să reţină ce este esenţial pentru imaginea literară, se lasă 
dominați de imaginea vizuală, întrucît ei înşişi sînt mai sensibili la calea văzu- 
lui. Atitudinea elevului care citește cu interes opera literară, care ascultă atent 
comentariul profesorului pe marginea aceluiaşi text literar se aseamănă numai 
aparent cu aceea a elevului atent la imaginea filmată. În primul caz, el îşi 
mobilizează toate posibilitățile intelectuale spre a înţelege cele citite, spre a 
reţine spusele profesorului, în al doilea caz imobilitatea sa poate fi expresia 
pasivităţii totale. Constatarea este menţionată de o serie de cercetători, dar 
practica didactică me spune că pasivitatea poate fi întilnită și în primul caz. 
Deci ea nu este un motiv care să determine eliminarea mijloacelor tehnice mo- 
derne din predarea literaturii, dacă se acceptă ideea că ele posedă o mare putere 
de atracţie, datorită limbajului lor specific. Așa cum profesorul reuşeşte să 
cîştige atenţia clasei pentru lectura operei sau pentru explicaţiile sale, tot aşa 
va proceda pentru a se interpune, între realitate şi imaginea vizuală, între elev 
şi multitudinea de senzaţii vizuale, lumina înţelegerii. Elevul trebuie condus să 
perceapă imaginea filmată în mod avizat, pentru ca în contact cu ea puterea 
sa de pătrundere a faptelor concrete să depășească stadiul senzaţiilor. 

Dacă aceste mijloace tehnice moderne vor permite ca în clasă să se pună 
cît mai multe întrebări şi să se formuleze cît mai interesante răspunsuri, vom 
feri pe elevii noştri de pericolul acceptării unor soluţii facile, a inerţiei şi a 
saturării în contact cu imaginile filmate sau televizate. 

În fine „noul“ pe care îl solicită învățămîntul modern poate fi adus de 
mijloacele tehnice audio-vizuale şi în sensul de a rupe cu rutina de veacuri şi 
de a introduce o variaţie capabilă să stirnească și să captiveze interesul elevilor 
pentru studiu. Indiferent de reținerea cu care ar fi privite, aceste mijloace teh- 
nice audio-vizuale există şi elevii noştri sînt din ce în ce mai atrași către ele, 
poate tocmai pentru limbajul lor specific care aduce pe prim plan imagi- 
nea concretă. 


% 


Mijloacele tehnice moderne capabile să sprijine studiul literaturii, în 
funcție de natura disciplinei şi de particularitățile psihologice ale elevilor pot 
fi clasificate (după măsura în care solicită cele două principale simţuri) în 
mijloace tehnice auditive (discul, magnetofonul, radioul), mijloace tehnice vi- 
zuale (diapozitivul, diafilmul) şi mijloace tehnice audio-vizuale (cinematogra- 
ful, televiziunea). 

12—144 

Mijloacele tehnice auditive (discul, magnetofonul, radioul) sînt — în linii 
generale — cele mai indicate adaptării lor la lecţiile de literatură. Orice în- 
registrare pe disc sau pe bandă de magnetofon, ca şi orice audiție radiofonică, 
avind la bază opera literară, înseamnă în primul rînd o valorificare a potenţe- 
lor cuvântului, a faţerei celei mai aproape de realitatea obiectivă a textului 
literar respectiv. În cazul acestor audiții, cuvîntul ca material de expresie a 
imaginii literar-artistice rămîne pe prim plan, valoarea audiţiei constînd dintr-o 
mai mare solicitare a auzului în receptarea operei literare şi din surpriza noutăţi. 

Prin specificul lor, documentele sonore (discuri şi înregistrări după ele 
sau audiții radiofonice) au avantajul, față de mijloacele tehnice vizuale de 
pildă, de a da frîu liber imaginaţiei elevilor, fapt care interesează în cel mai 
înalr grad pe profesorul de literatură, ce le poate folosi deci în etapa de cu- 
noaştere directă a textului literar, în cadrul lecturii expresive integrale sau 
fragmentare. 

Folosirea unor imagini fixe, la predarea literaturii, nu constituie o nou- 
tate. Studiul istoriei literare, în special, a profitat intotdeauna de utilizarea 
unui asemenea material didactic, mai ales cînd era vorba de caracterizarea unei 
epoci, sau de ilustrarea vieții scriitorilor, Tehnica modernă, însă, contribuie nu 
numai la îmbogățirea materialelor, dar şi la mărirea forței lor de sugestie. 

Mijloacele tehnice vizuale, diapozitivul şi diafilmul, permit proiectarea 
unor documente autentice: facsimile, pagini de manuscrise, fotografii sau 
desene ce ilustrează textul literar (unele create chiar de artistul respectiv). 
Profesorul de literatură poate astfel, în funcţie de conţinutul lecţiei şi de par- 
ticularitățile de vîrstă ale elevilor săi, să-și însoțească explicaţia cu numeroase 
documente concrete, sau poate să şi-o conceapă pe baza acestora. 


Diapozitivul şi diafilmul au avantajul că dau posibilitatea tuturor elevi- 
lor unei clase să urmărească imaginea fixă proiectată la dimensiunile care 
permit observarea atit a ansamblului, cît și a amănuntelor, înlesnindu-le în 
felul acesta perceperea și analiza. Faptul este semnalat şi de Henri Canac în 
Les instruments d'une pedagogie moderne : le document, limage, audio-visuel +. 
Vorbind despre folosirea imaginii vizuale fixe, el apreciază tocmai posibilitatea 
acesteia de a fi privită și cercetată în liniște și cu toată atenția de către fiecare 
elev în parte și de toţi în acelaşi timp. Fiind fixă, afirmă Henri Canac, mult 
mai stabilă decît obiectul real, care e mai mult sau mai puţin schimbător şi 
prezentindu-l sub diversele sale aspecte, imaginea susoită o atenţie activă faţă 
de impresiile transmise. Acum pot fi dezvoltate precizia în analiză, ordonarea 
atentă a ideilor, judecata personală şi spiritul critic al elevilor. 

Evident că explicația profesorului de literatură, valorificind întreaga 
semnificaţie a idocumentului respectiv, poate determina un interes sporit din 
partea elevilor pentru imaginea vizuală fixă. 

Aceste mijloace tehnice vizuale sint preferate de către profesorii de lite- 
ratură atit din cauza caracterului lor didactic, care permite integrarea perfectă 
a acestora în activitatea din clasă, la lecţiile de literatură, atît ca durată, cît 


1 H. Canac, Les instruments d'une pédagogie moderne : le document, limage, l'audio- 
visuel, în Les techniques audio-visels au service de l'enseignement, Coll, Bourrelier, Paris, 
1963, p. 12. 

şi pentru posibilitatea. ce li se oferă de a seleata imaginile MAd în funcţie de 
programa clasei şi de necesităţile lecţiei. 

Nu putem trece cu vederea nici faptul că, față dei toate mijloacele ak 
nice moderne audio-vizuale, materialele pentru proiecții fixe sau diafilmdle nu 
sînt costisitoare, sînt uşor de, transportat şi se pot utiliza chiar și în lipsa cu+ 
rentului electric de la rețea, în minim de spaţiu. Ar fi, deocamdată, un motiv 
pentru menţinerea și îmbogățirea lor. 

Mijloacele tehnice audio-vizuale : filmul sonor (documentar, film spec- 
tacol, sau film cu scenariu realizat după opere literare) şi televiziunea (lecţie 
de literatură televizată, document sau montaj literar televizat, spectacol tele-i 
vizat) se deosebesc față de mijloacele auditive sau de cele vizuale amintite 
anterior. 

„Cinematografia combină plastica în mişcare, sunetul şi cuvintul. Sii 
teza ei e cea mai bogată din cîte a încencat pînă acum istoria artei“, remarcă 
S. Iosifescu 1. Remarca se poate extinde şi la televiziune. Imaginile televizate 
au forță, poezie şi supleţe î în expresie, putînd să impresioneze şi să determine 
pe elevi să gîndească, să „reflecteze în contact ou complexitatea impresiilor pri~ 
mite. Prin imaginile filmate sau televizate, cinematograful și televiziunea pot 
oferi cel mai bogat material, în primul rînd on studiul istoriei literare, fie 
sub raportul varietăţii, fie sub cel al rarităţii. Pe lingă aceasta, mijloacele auz 
dio-vizuale au caracteristici care răspund particularităţilor psihologice ale ele- 
vilor : setei lor de a cunoaşte şi de a participa oft mai direct la faptele şi în- 
timplărite narate, sau necesităţii lor ide a vedea, nu numai ou „ochii“ imagina- 
ţiei, persoane şi obiecte, locuri şi peisaje. Cinematografia. şi Într-o mai mică 
măsură televiziunea, depăşind îngrădirile i impuse scenei de teatru, dar folosind 
în parte tehnica acestuia, reuşesc să realizeze, prin limbajul lor specific, o uni- 
tate a senzaţiilor optice şi acustice, asociaţie sinestezică, caraoteristică deosebit 
de importantă dacă o raportăm la imaginea literar-artistică, care şi ea folo- 
seşte, cu alte mijloace, tehnica sinesteziilor. Este, deci, deosebit de important 
faptul că atît cinematograful, cit şi televiziunea aduc pe „prim plan“ imaginea 
omului cu viața, cu sentimentele şi emoţiile sale, hotărînd prin aceasta puterea 
lor de atracţie, făcîndu-l pe spectator părtaş direct ila întimplările şi stările 
sufletești care se perindă prin faţa lui. î 

Din cele arătate, reies avantajele folosirii mijloacelor audio-vizuale în 
predarea literaturii. Ele sprijină lărgirea experienţei de viață a elevilor, atît 
de necesară receptării multilaterale a operei ide artă. Ele favorizează contactul 
elevului cu imaginea literar-artistică, în întregul ei, datorită faptului că unele 
filme sau emisiuni televizate operează la nivelul percepției (filmul-spectacol 
şi spectacolul televizat), în timp ce lectura singură face apel numai la repre: 
zentări. Impresiile senzoriale sînt mai puternice, datorită prezenței fizice şi a 
jocului actonilor, datorită prim planurilor, variaţiei de perspectivă, montajus ” 
lui etc. Impresiile acestea sint favorizate şi de alţi factori. În cazul cinematos 
grafului, întunericul din sală care desparte ecranul de restul sălii, iar în cazul 
televiziunii, luminozitatea ecranului creează un cadru deosebit şi necesar, măr 
rind solicitarea directă a analizatorilor vizuali şi auditivi,: prin concentrarea 


1 S, losifescu, Pe marginea istoriei cinematografului în Artă e arte, E.L., Bucu- 
reşti, 1965, p. 351. 3 

atenției numai spre ecran. În acest cadru, nici un alt stimul incidental nu dis- 
trage atenția, iar figurile și sunetul, aducînd în planul concretului imag inea 
sugerată de creator „prin cuvinte, ea se imprimă în cele mai bune condiţii i în 
memorie. Se „reţine în primul rind imaginea omului, a gesturilor şi a compor- 
țamentului său, deoarece ea este mai captivantă, şi se reține, în al doilea rînd, 
imaginea locurilor, a peisajelor de natură, sau imaginea unor 'documente rare. 

Robert pa vorbind despre mijloacele audio-vizuale în învățămînt, 
adaugă că una dintre caracteristicile lor cele mai importante ar fi faptul că 
timpul şi spaţiul se supun necesităţilor explicaţiei: „Peu de limitation dans 
le temps ; s’il est nécessaire, le temps physique est modifié, remanié ; on an- 
ticipe, on retoume en arrière; on accelère, on ralentit; on arrête le temps 
sil le faut. Le monde est domestiqué ; il devient une proie facile, offerte à 
Vappetit de connaissance des élèves. La vie sous ses formes multiples pénètre 
dans la classe“ 4, i 

Ceea ce în opera literară se exprimă prin cuvinte într-o succesiune im- 
pusă de specificul artei respective, în film este ilustrat printr-o imagine ; o 
descriere de cîteva pagini a cadrului acţiunii (interioare, costume, peisaje), în 
film, poate apare deodară, la prima imagine. Mai mult, gindurile personajelor, 
vorbirea lor interioară se concretizează în imagini, proiectate concomitent cu 
mimica actorului luat în prim plan. 

Dacă sîntem de acord să acceptăm ideea că profesorul de literatură poate 
să folosească aceste mijloace moderne în predare, trebuie să adăugăm însă co- 
rectivul ca utilizarea să se facă în așa fel încît „noul“ să îmbogăţească, prin 
caracteristicile menţionate, studiul litenaturii ca artă a cuvîntului și nu să-i 
anuleze specificul. 


A+ 


În procesul predării, mijloacele moderne audio-vizuale pot fi folosite 
în funcție de momentele desfășurării studiului literaturii, de tipul de lecţie sau 
în funcţie de momentele desfășurării studiului operei unui scriitor. Astfel, ele 
pot fi aduse ûn clasă la lecţiile de teorie sau istorie literară, la lecţiile introduc- 
tive (la prezentarea unei perioade literare, sau la studiul monografic al unui 
soriitor), la lecţiile de analiză literară, la ilecţiile de repetare a materiei. 

Cu mult succes pot fi folosite mijloacele 'tehnice audio-vizuale în cadrul 
lecţiilor introductive privind o perioadă literară sau viaţa unui scriitor studiat 
monografic. Prezentarea unor diafilme sau a unor filme documentare (didac- 
tice), care să favorizeze cunoaşterea de către elevi a unor documente rare de 
istorie literară (imposibil alfel de procurat), a unor ediţii princeps ale scriito- 
rilor, ale criticilor literari, sau ale unor oameni de cultură etc., toate ar repre- 
zenta un material didactic vizual de mare importanţă. Mai interesantă ar fi 
însă utilizarea, la lecţiile de istorie literară, a unor scurte filme sonore (tot 
documentare) în care imaginile să nu fie nişte simple capii meinsuflețite. Un 
film didactic cuprinzimd momente importante din viaţa şi activitatea lui M. Sa- 


1 Robert Lefranc, Les techniques audio-visuelles d'enseignement, în : Les techni- 
ques audio-visuelles au service de l'enseignement. Coll. Bourrelier, Paris, 1963, p. 22. 

doveanu ar impresiona în cel mai înalt gnad pe elevii noştri. Asemenea ‘filme 
sonore documentare ar putea aduce în clasă imaginea vie, trăsăturile şi ges- 
turile multor scriitori contemporani. 

O lecţie televizată de prezentare a epocii contemporane (eventual o dis- 
cuţie la masa rotundă) susținută de un istoric literar (un critic literar sau un 
scriitor) ar fi şi utilă şi interesantă. Asemenea emisiuni şi filme sonore docu- 
mentare, mai mult decit simpla expunere orală a profesorului, fac 'din fiecare 
elev martorul direct al unor evenimente literare sau al unor fapte de viaţă 
ale scriitorilor, depărtate sau recente, egindu posibilitățile lui ide cunoaş- 
tere. Profesorul de literatură va trebui f dra să-şi pregătească, în asemenea ca- 
zuri, cu toată răspunderea explicația sa în funcţie de nivelul colectivului de 
elevi căruia i se adresează. El nu va trebui să repete ceea ce s-a spus în co- 
mentariul documentarului, ci va itrebui să sublinieze cu toată rigurozitatea 
esenţialului (faţă de multitudinea impresiilor audio-vizuale), va trebui să facă 
din expunerea sa şi din conversaţia cu elevii baza ilecţiei. Atit filmul docu- 
mentar, cît şi anumite transmisii televizate, folosite în cadrul lecţiilor intro- 
ductive de istorie literară, au pe lingă menirea de a furniza documente inacce- 
sibile tuturor şcolilor (stampe, obiecte de muzeu erc.), și pe aceea de a uşura 
profesorului efortul de evocare a „atmosferei“ literare (lupta de idei, curente 
literare etc.), a unui moment din istoria dezvoltării societății noastre, În sftr- 
şit profesorul — prin intermediul acestor auxiliare — va putea să aibă da fn- 
demină imaginea vie a celor mai recente, a celor mai actuale documente lite- 
rare, care dă elevilor sentimentul apartenenței dor la contemporaneitate. 

Afirmam la început că mijloacele tehnice moderne pot fi folosite şi în 
analiza openei literare. Aici se manifestă rezervele cele „mai mari ale profe- 
sorului de literatură, şi, în cea mai mare măsură, ele sînt justificate. 

Înțelegerea imaginii artistice, creată cu mijloacele specifice literaturii, cere 
din partea elevilor moştri o cunoaştere a acestor mijloace şi, implicit, o sen- 
sibilizare a antenelor lor intelectuale şi afective în direcția receptării tuturor 
semnalelor transmise de arta cuvîntului. Scopul lecţiilor de analiză literară 
este multiplu. Analiza urmăreşte „să facă cunoscută opera literară într-o mai 
mare măsură decit cea rezultată dintr-o simplă lectură ; iar în al doilea rînd, 
să pună în lumină concepţia, ideile şi sentimentele scriitorului, precum şi fe- 
lul personal în care acesta îmbracă în formă poetică conţinutul de idei, de 
sentimente etc.“ 1 se arată în Probleme metodice ale predării literaturii. Struc- 
tura şi modalităţile artistice de realizare a operei literare impun şi moduri 
diferite de cercetare. În analiza literară a unor opere epice, dramatice sau 
‘irice, folosirea mijloacelor tehnice audio-vizuale este discutabilă, cu atît mai 
mult cu cît lipseşte o experiență mai bogată care să confirme sau să infirme 
unele sugestii. 

Totuşi, pentru unele etape ale analizei iliterare, în funcție de natura ope- 
rei, se pot discuta nu numai unele sugestii, ci şi unele realizări, aşa cum prar- 
tica şcolii de pină acum ne-o dovedeşte. 

O primă etapă a analizei textului literar, la clasele IX-XII, unde mij- 
loacele tehnice audio-vizuale îşi pot găsi utilizarea, este cea premergătoare 


1 C. G. Chios: a, Studiul operei literare, în Probleme metodice ale predării literaturii, 
Editura de Stat Didactică şi Pedagogică, 1962, p. 292. 

analizei propriu-zise; care informează pe elevi asupra genezei operei literare, 
asupra motivelor abordării unei anumite tematici, sau asupra „atmosferei“ 
epocii în care a fost creată opena respectivă. Prin specificul ei, această etapă 
premergătoare analizei literare propriu- zise se apropie de lecţia introductivă. 
'În cazul unor opere literare a căror acțiune este plasată în locuri necunoscute 
elevilor sau Într-o epocă istorică mai mult sau mai puţin depărtată, comen- 
tariul premergător analizei trebuie să cuprindă şi unele evocări, care ar putea 
“fi sprijinite de imaginile, mai ales vizuale, oferite de aceste mijloace tehnice. 

Trecînd la analiza propriu-zisă a textului literar, posibilitățile de folo- 
sire a mijloacelor tehnice audio-vizuale se reduc, avînd în vedere că baza 
acestor lecții trebuie să rămână textul literar. În cercetarea, însă, a subiectului 
operei literare, în analiza personajelor operei iliterare, şi mai rar în analiza 
măiestriei artistice a unor scriitori, mijloacele auditive sau audio-vizuale pot 
fi uneori de folos, 

În analiza subiectului operei literare, mi se pare impontant să relevăm 
un singur aspect legat 'de aportul acestor mijloace moderne. În cazul unor 
opere de mare amploare, există 0 anume experienţă a folosirii lor. De pildă, 
H. R. Cassirer în. lucrarea sa La télévision et Penseignement“ 1 arată că în 
Ștatele Unite, unii profesori de literatură au experimentat cu succes vizio- 
narea spectacolelor televizate pentru realizarea înțelegerii teatrului lui Shakes- 
peare, care se caracterizează prin multitudinea conflictelor, a caracterelor, prin 
complexitatea ideilor. 

: Desigur că. pentru operele dramatice, vizionarea unui film spectacol bine 
realizat, a unui spectacol televizat sau a unui spectacol radiofonic, lucrurile 
ni se par mai simple, întrucît în toate aceste cazuri textul literar nu suferă 
modificări, ci, dimpotrivă, prin personalitatea artistică a regizorilor, a acto- 
rilor şi a tuturor factorilor care contribuie la realizarea unor asemenea spec- 
„tacole, el poate fi valorificat la maximum ila fel ca şi în teatru. Tot aşa se 
„pune problema, în cazul folosirii mijloacelor mehnice auditive, pentru realiza- 
„rea în clasă a lecturii model integrale sau pe fragmente a textului literar. Lec- 
tura epresivă realizată cu ajutorul discului sau a magnetofonului are un prim 
avantaj că poate capta în mai mare măsură interesul şi atenția elevilor, obiş- 
nuiţi a vedea şi a auzi mereu numai pe profesor, iar, în al doilea rînd, e de 
preferat î în cazul fragmentelor din operele dramatice. Să nu pierdem din vedere 
„că transpunerea pentru profesor este adeseori dificilă, chiar dacă ar avea ta- 
„lentul necesar unei interpretări artistice. Profesorul poate să interpreteze cu 
„ironie şi sarcasm „pagini din Pamfletele lui T. Arghezi, sau va găsi, fără în- 
doială, tonul potrivit pentnu lectura unor pasteluri de V. Alecsandri, G. Coş- 
buc etc., dar îi va fi greu să intenpreteze, fără să provoace zâmbete în clasă, 
roluri ca cele ale lui (Caţavencu, al Zoei, al Coanei Chiriţa, sau alte roluri 
din teatrul clasic și contemiponan. 

Vocea profesorului are meritele sale, după cum o bună înregistrare le 
are pe ale ei. Ar fi zadarnic să cerem uneia ceea ce ne poate oferi cealaltă și 
invers. 


1H, R. Cassirer, La télévision et enseignement, U.N.E.S.C.O., Paris, 1961, 
p. 125. 

În afară de aceasta, profesorii singuri îşi pot face uşor unele înregistrări 
pe bandă cu ilustrări care să țină seama de programă, suplinind unele lipsuri 
didactice ale actualelor emisiuni de radio sau de televiziune. Aceste înregistrări 
vor aduce în clasă vocea unor mari actori, a scriitorilor înşişi ; spre exemplu 
s-ar putea folosi discuri sau benzi de magnetofon din piesa Bălcescu în inter- 
pretarea lui Mihai Popescu, din Ovidiu, dim Fîntina Blanduziei de V. Alec- 
sandri, din Vlaicu-Vodă de Al. Davila, în imterpretarea lui George Vraca ; sau 
fragmente dim spectacolele Răzvan şi Vidra, în sfârşit rolul lui Ștefan cel Mare 
din Apus de soare de B. Şt. Delavrancea în interpretarea actorului G. Caibo- 
reanu, fără să uităm piesele lui I. L. Caragiale în interpretarea colectivului 
Teatrului Naţional din Bucureşti. Fiecare şcoală ar trebui să posede cîteva din 
aceste înregistrări pe discuri sau pe bandă de magnetofon. Procedeul mai are 
avantajul de a stimula spiritul creator al elevilor, în sensul realizării și de către 
ei a unor interpretări frumoase 'după modelele audiate. Analiza literară va 
putea pune apoi în lumină mai pregnant mesajul operei literare şi mijloacele de 
realizare a imaginii artistice. Singura obiecţie mai importantă în cazurile ară- 
tate mai sus ar fi aceea că — în lipsa radioteleviziunii şcolare — deocamdată 
acestea nu pot fi incluse decât de la caz la caz în activitatea din clasă. Reco- 
mandarea ca aceste piese să fie în prealabil vizionate sau audiate este utilă, 
deoarece nu este o noutate faptul că profesorul trece mult mai uşor la analiza 
unor opere literare de mare întindere, cînd elevii săi au citit în întregime aceste 
lucrări, cînd cunosc acțiunea, au lămurită perspectiva locului şi a momentului 
istoric în care este plasată această acţiune și cind nu mai confundă între ele 
personajele. Dar analiza literară abia acum începe. 

Mult mai greu este de realizat cu aceleaşi mijloace „lectura integrală“ a 
unei opere epice. Filmele artistice realizate după o operă literară epică sînt 
deosebite de o înregistrare pe disc sau bandă, ele au suferit intervenţia altor 
individualități artistice, a scenaristului, a regizorului. Nu se poate obţine cu- 
noaşterea unei opere de artă prin altă operă de artă. În oazul ecranizării unor 
opere epice nu se pierde numai specificul artei literare, ci autorul Însuşi — scriito- 
rul ca atare — trece cu totul în umbră. Prezenţa caldă, vie, copleșitoare prin 
înţelepciune şi forță sufletească a lui M. Sadoveanu, de pildă, nu se mai simte 
deloc într-un film ca „Neamul Şoimăreştilor“ şi ni se pare că aceasta e cea 
mai mare pierdere, faţă de celelalte pe care le suferă o operă literară cînd devine 
scenariu cinematografic. Este şi mai greu de conceput studiul unei opere lirice 
cu ajutorul imaginilor audio-vizuale. Limbajul poeziei lirice refuză transpunerea 
în imagini concret-senzoriale, de tipul filmului. Încencarea ar putea fi oarecum 
asemuită cu aceea de a traduce cuvînt cu cuvînt, într-o altă limbă, o poezie 
lirică. Numai mijloacele tehnice auditive pot veni, în acest caz, în sprijinul 
profesorului, punîndu-i la îndemînă o lectură de mare calitate artistică. 

Analiza literară propriu-zisă a operelor epice şi dramatice are în şcoală 
o latură dominantă, analiza personajului literar. În această etapă a analizei ar 
putea fi de folos aportul mijloacelor tehnice moderne. Importanța studierii 
personajului litenar este cunoscută, ea îi dă posibilitatea profesorului să atingă 
principalele scopuri instruativ-educative ale predării literaturii. Limbajul spe- 
cific cinematografului, televiziunii, ca şi al teatrului se caracterizează, aşa cum 
aminteam la început, prin aceea că, prin prezenţa vie a actorului, aduce în 


184 ALEXANDRINA DARIE 12 


prim plan imaginea omului cu acţiunile şi cu sentimentele sale, pune în evi- 
denţă caracterele umane. 

Secvenţele de film sînt revelatoare pentru stările sufleteşti ale eroilor, 
pertru gesturile cele mai mici, pentru întregul lor comportament. 

Pentru profesorii de literatură este important faptul că personajul literar 
întrupat pe scenă, în film, în cadrul unei emisiuni de radio sau televiziune se 
dezvăluie elevilor în toată complexitatea lui, nu numai prin urmărirea jocului 
actorilor, ci şi prin „participarea“ la acţiune, pe care spectacolul o facilitează. 
Stările sufleteşti ale personajelor, frămîntările lor, emoţiile sînt trăite, prin 
intermediul imaginii concret-senzoriale, cu cea mai mare intensitate. Personajul 
literar devine psihologic şi artistic mult mai accesibil, pentru că are viaţă, el 
se mișcă, acţionează, suferă şi se bucură, cunoaşte eşecuri și victorii. Filmul, 
însă, serveşte şi aici doar ca un puternic reflector, care luminează calea ana- 
lizei, a înţelegerii mijloacelor specifice artei literare, folosite de scriitor în 
al că personajului. Este clar, aşadar, că mijloacele tehnice moderne nu pot 
înlocui analiza literară realizată de elevi sub conducerea profesorului de lite- 
ratură, ci pot numai s-o sprijine în anumite momente ale ei, aducînd un plus 
în explicaţie, în înţelegerea faptelor şi a caracterelor umane. Aportul lor ni se 
pare totuși important mai ales pentru anumite oreaţii literare cum ar fi cele 
antice sau străine, care înfăţişează aspecte de viață, moravuri etc. mult prea 
îndepărtate sau cu totul necunoscute elevilor. 

La predarea noţiunilor de teorie iliterară, de pildă, lecţia despre tragedia 
antică ar putea Începe cu vizionarea filmului „Electra“. Elevii vor urmări, la 
sugestiile sumare ale profesorului, peisajul, chipurile umane, firea lor, obiceiu- 
rile etc. Vizionarea acestui film le va trezi interesul pentru analiza literară 
care urmează să se desfăşoare în clasă, făcindu-i să-şi apropie sensurile adînci 
ale tragediei antice, care adesea le apar nemotivate suficient psihologic, vor 
descifra unele caracteristici ale speciei, cum ar fi rolul corului, prin suspenda- 
rea — în prim planuri — a chipurilor omenești încremenite în expresii de 
groază, spaimă, milă şi durere sau fiorul tragic care străbate tragedia, sugerat 
chiar de la primele secvenţe prin jocuri de umbre şi lumini. 

La lecţiile de concluzii sau la lecţiile de recapitulare finală, de asemenea, 
se pot utiliza unele mijloace tehnice moderne. 

La repetarea materiei de istorie a literaturii române are o importanţă 
deosebită ca elevii să revadă şi să discute materia dintr-un punct de vedere nou. 
În Probleme metodice ale predării literaturii se subliniază cu grijă : „Relua- 
rea sistematică şi organizată a cunoştinţelor mai vechi sau mai noi determină 
la elevi o atitudine mai atentă, şi de aci o mai profundă înţelegere chiar în 
momentele repetării cunoştinţelor ; ; ile impune o serioasă muncă independentă, 
dindu-le posibilitatea nu numai să-şi menţină cunoștințele, dar să le şi consoli- 
deze, în legături noi, în asocieri cu alte cunoştinţe dobindite“ 1. 

O lecţie de recapitulare finală la studiul vieţii şi operei lui I. L. Cara- 
giale ar putea utiliza filmul „Momente 1900“, pentru a stabili caracterul tipic 
al personajelor întîlnite nu numai în Momente şi schițe, ci în cea mai mare 
parte a creaţiei lui I. L. Caragiale. Elevii, vizionînd filmul, vor urmări — în 


f 1 C. G. Chiosa, Repetarea materiei la istoria literaturii romåne, în Probleme meto- 
dice ale predării literaturii, București, Editura de Stat Didactică şi Pedagogică, 1962, p. 376. 

împletirea imaginilor create cu ajutorul limbajului specific cinematografului — 
tipurile umane cunoscute din creaţia marelui dramaturg. Vizionarea filmului 
şi repetarea materiei, urmate de întoomirea planului de idei al unei lucrări 
recapitulative cu tema „Personaje tipice în schițele şi comediile lui I. L. Cara- 
giale“ ar avea avantajul unei confruntări a cunoștințelor elevilor (prin recu- 
noaşterea personajelor şi a situaţiilor din film), dar şi a unei reluări, într-o 
formă nouă, a acestor cunoştinţe. Acest fapt le-ar solicita interesul şi le-ar da 
posibilitatea stabilirii unor noi asociaţii de idei și comparații, ceea ce ar În- 
semna nu numai o fixare mai temeinică a cunoştinţelor însuşite anterior, dar 
şi o lărgire a acestui cerc de cunoştinţe. În plus, o asemenea lecţie ar prilejui și 
aducerea în discuție a unor noţiuni de teorie literară (schiță — ca specie lite- 
rară, personaj tipic etc.), însuşite în clasa a IX-a. 

Înregistrările realizate pe benzi de magnetofon şi cuprinzind mai multe 
opere literare de mică întindere sau numai unele fragmente, ar putea fi folosite 
în realizarea fie a unor lecţii de condluzii, după studierea liricii populare de 
pildă, fie a unor lecţii de repetare finală a folclorului. În cazul acesta, elevii 
ar fi puşi să recunoască caracteristicile creaţiilor literare cuprinse în audiție, pe 
care să le integreze apoi într-o specie sau alta din cele studiate. 

Experienţa profesorilor de literatură din ţara noastră şi din alte țări 
arată că mai există şi alte posibilităţi de folosire a mijloacelor tehnice audio-vi- 
zuale în studiul literaturii, fie în cadrul diverselor activităţi din clasă, fie din 
afara clasei — ia verificarea cunoştinţelor, la exerciţiile de dezvoltare a expri- 
mării orale sau la cercetările literare. 


* 


În cele expuse mai sus nu ne-am propus să dăm soluții pentru diversele: 
probleme pe care le ridică utilizarea mijloacelor tehnice audio-vizuale în stu- 
diul literaturii, ci am încercat doar să stabilim care sînt principalele aspecte: 
care trebuie luate în consideraţie, şi să schițăm unele sugestii, bazindu-ne pe 
literatura de specialitate recent apărută. 

Într-o chestiune atit de delicată cum este contribuţia auxiliarelor tehnice 
audio-vizuale la studiul operei literare şi la îmbogățirea analizei literare, ni se 
pare că sîntem abia la începutul unui drum lung și spinos, pentru străbaterea 
căruia cercetarea ştiinţifică și practica şcolară trebuie să-şi dea mîna. 


: i TEXTE ŞI DOCUMENTE 


FRAGMENTE DIN CORESPONDENŢA LUI I. SLAVICI 


VASILE POPEANGĂ 


Scrisorile pe care le dăm publicităţii — fragmente din corespondenţa bo- 
gată a lui I. Slavici — permit cititorului şi istoricului literar să contureze mai 
clar personalitatea scriitorului, prin datele documentare pe care le conţin. Pe 
lingă unele amănunte biografice, ele oglindesc preocupările sale de organizare 
a Institutului Orteteleşeanu, relaţiile cu unii dintre contemporanii săi, angajaţi 
ca şi Slavici în lupta pentru realizarea unităţii noastre naţionale, şi atestă con- 
secvenţa manifestată de scriitor în activitatea sa. Aceste scrisori sînt o mărtu- 
rie a schimbului de opinii pe care Slavici l-a avut ou prietenii săi arădeni: 
R. Ciorogariu ! şi V. Mangra.? Între 5—9 august 1907, I. Slavici, R. Cioro- 
gariu și V. Mangra au făcut o vizită lui E. Brote la Găiceana şi au dezbătut 
problema privind acţiunile lor viitoare. Concluziile la care au ajuns după 
schimbul lor de opinii au fost consemnate într-un document cu caracter de 
program, cunoscut sub denumirea pe care i-a dat-o R. Ciorogariu, de „Pactul 
încheiat la Găiceana, unde era E. Brote administratorul moşiei, şi l-am vizitat 
noi : Mangra, Slavici, eu“ 3. 

Corespondenţa pe care o publicăm e prezentată în ordine cronologică. 
Scrisorile au fost trimise de Slavici prietenilor săi în cursul anilor petrecuţi la 
Sibiu, cînd s-a îngrijit de apariţia „Iribunei“, şi de la Măgurele. Pentru va- 
loarea lor documentară, alăturăm acestor scrisori şi fragmente din convorbirile 
purtate de G. T. Kirileanu cu I. Slavici şi dintr-o scrisoare a Eleonorei Tănă- 
sescu, în care ea relevă cîteva din trăsăturile personalităţii lui Slavici. În note 
s-au dat unele date biografice despre persoanele amintite în scrisori. 


La 17 martie 1884, „Timpul“, la care Slavici colaborase alături de ma- 
rele său prieten, M. Eminescu, şi-a încetat apariţia. Slavici îşi va continua 
activitatea publicistică la Sibiu, unde, în 14 aprilie 1884, a apărut „Tribuna“. 
La Sibiu, el participă, în 1886, la organizarea unei serbări în cadrul căreia 
urma să fie sărbătorit George Bariț. Din comitetul de organizare, alături de 


1 Corespondența lui Slavici cu Ciorogariu se află în arhiva particulară dr. Nerva Iercan. 
Acest fond arhivistic cuprinde documente rămase de la R. Ciorogariu. Printre documentele ce 
interesează istoria noastră literară semnalăm o bogată colecție de scrisori adresate lui R. Cio- 
rogariu de I. Slavici, O. Goga, I. Chendi, V. Mangra. i 

2 Sorisorile adresare lui V. Mangra fac parte din fondul arhivistic al bibliotecii Insti- 
tutului teologic Sibiu. 
: 3 Cf. Miron Constantinescu, Un document inconnu (5—9 aoiit 1907) concer- 
nant la lutte nationale de libération des Roumains de Transylvanie, în „Revue Roumaine 
d'Histoire“, IV, 3, 1965, p. 571. 

Slavici, făceau parte I. Măcelariu! şi I. Hannia?2. Membrii comitetului au 
difuzat în rîndurile românilor transilvăneni invitaţii de participare la această 
manifestare. Redăm cuprinsul uneia : 


Stimate domnule. 


Reamintindu-vă adresele noastre de pînă acum, Vă facem cunoscut că pentru 
serbarea proiectată în onoarea mpublicistului nostru G. Bariț s-a adunat suma 
de aproape două mii florini. Nici în ceea ce privește întrebuințarea acestei 
sume, nici pentru termenul serbării nu s-a putut însă lua pînă acum o hotărire 
definitivă, ci s-a hotărir ca aceasta să se ieie în întrunirea ce se va ţine 
marți 113/25 mai a.c. aici la Sibiu. Vă rugăm dar ca pînă atunci să binevoiţi a 
ne trimite sumele ce se vor mai fi încasat. 

Ar fi de asemenea de dorit ca românii din diferitele părți să trimită cite un 
delegat la acea întrunire, iar dacă aceasta nu se poate, Vă rugăm să binevoiţi 
a ne arăta pînă atunoi în scris părerile d-voastră în ceea ce privește termenul 
serbării şi întrebuinţarea sumelor încasate. 


Primiţi expresiunea deosebitei noastre stime, 


Sibiu 11/23 april 1886 
E. Măcelariu, I. Hannia, I. Slavici 


Activitatea culturală desfăşurată de Slavici la „Tribuna“ a determinat 
pe unii din prietenii săi să se gîndească la candidatura lui pentru un loc de 
deputat, într-un cerc electoral din părțile Aradului. Ideea este exprimată de 
V. Mangra într-o scrisoare adresată lui Mihai Velici : 1 

Arad, 10 iunie s.n. 1887 


Amice Mihai, 


În „Tribuna“ de azi citesc convocarea alegătorilor din cercul Chişineului 4, făcută 
de Taica Ilie, ca să vă înţelegeţi în privinţa candidatului naţional... Mangra 
arată că şirienii s-au gîndit la candidatura lui Stănescu 5, dar el a refuzat. Tre- 
buie candidat un om cu greutate în viața noastră politică. Şi Mangra adaugă : 
Slavici. Slavici, dacă l-am putea trimite în dieta ungurească, ar suplini zece 
deputaţi ; și cum s-ar mai mecăji Tisza !“ 

Al tău amic, V. Mangra 


1 Ilie Măcelariu (1822—1891). A studiat la Sibiu şi Cluj. A participat la revo- 
luţia din 1848. În 1862 a fost numit jude regesc în Miercurea. A condus conferinţa de la Mier- 
curea, ţinută în zilele de 7—8 martie 1869, pentru constituirea Partidului Naţional Român. 

2 Ion Hannia (1818—1897) s-a născut în comuna Sadu (Sibiu.) A studiat la Sibiu, Cluj 
și Viena. În 1848 a fost numit profesor la Institutul teologic Sibiu, pe care l-a condus în cali- 
tate de director între 1865—1895, 

3 M. Velici (1846—1921) s-a născut în comuna Sepreuș (Bihor). Avocat în Chişineu-Criş. 
A fost condamnat în procesul „Memorandului“. 

4 „Tribuna“, nr. 119, an IV, 1887. Chemarea la adunarea era semnată de Ilie Bozgan. 

5 Mircea V. Stănescu (1841—1888) a studiat la Arad, Viena şi Budapesta. După termi- 
narea studiilor junidice a practicat avocatura în Arad. În cancelaria sa a făcut practică, între 
august 1872—februarie 1873, Ion Slavici. M. V. Stănescu a editat „Gura savului“, la care-a 
colaborat Slavici. 

De la Sibiu, Slavici a adresat unei doamne din Arad o scrisoare, prin 
care-i mulţumeşte pentru vinul trimis. 


Stimabila mea doamnă 1, 


Buna-cuviinţă cere să Vă mulţumesc pentru butoiaşul de vin excelent încă 
atunci cînd am primit butoiașul, ori, cel puţin, în ziua cînd am spart butoiul 
ca să gust vinul. 
Sînt însă consideraţiuni care trebuie să fie puse mai presus de buna-cuviinţă ; 
una din consideraţiuni 'de felul acesta m-a făcut să mă grăbesc cu exprimarea 
mulțumirilor noastre, în prima linie ale nevestei mele, care e cea mai zeloasă 
consumatoare a vinului, apoi ale mele, ca cel mai moderat în materie de băuturi. 
Mi s-a făcut de sărbători o surpnindere cu diteva exemplare dintr-o prețioasă 
! publicaţie asupra Curţii de Argeş, o carte care nu se află, pe cît ştiu eu, în 
vînzare. Lada cu cărţile mi se anunţase încă înainte de sărbători, abia însă 
zilele acestea a sosit, iar nevastă-mea ţinea să Vă rog a primi din partea noastră 
drept semn de ăducere-aminte un exemplar. 
O şi fac aceasta acum. Cind voiam însă să expediez cartea, am aflat că expe- 
darea pentru exemplarele singuratice e foarte anevoioasă, deoarece formatul e 
mare. Am, expediat-o deci împreună cu alte lucruri, într-o ladă, la Siria, unde 
va trebui să se afle acum, la nepoata mea, pe care am însărcinat-o să vi-o tri- 
mită prin cineva. Vă rog deci să binevoiţi a o primi ori a însărcina, cînd se 
prezintă vreo ocaziune, pe cineva să o ieie de la casa fie-iertaţilor mei 
părinţi. 
Vă cer iertare pentru acest înconjur de expediţiune, dar aşa era mai bună şi 
mai sigură expediţiunea. Iar dit pentru lauda vinului, a fost o adevărată operă 
de caritate că ni-aţi învrednicit și pe noi să gustăm niţel din vinurile de la 
noi, căci cele din Ardeal nu le putem bea, atîtea sînt de „virtoase“, cum se 
zice în România. 
Daţi-mi voie să Vă comunic cele mai afectuoase salutări și complimente din 
partea nevestei mele, dimpreună cu sărutările mele de mînă. 


Al d-voastră devotat servitor, 


Ioan Slavici 
Sibiu, 20 ianuarie v. 1888 


În 1888, Slavici e condamnat la un an închisoare într-un proces de presă. 
În închisoarea de la Vaţ se mai aflau învățătorul Ştefan Albu ? şi profesorul 
Ştefan Bobancu, unul din colaboratorii „Gazetei Transilvaniei“ 3. Din închi- 
soare, Slavici îi scrie lui V. Mangra o scrisoare, prin care-l roagă să-i trimită 
vin lui Ştefan Albu. 


1 Scrisoare aflată în fondul Mangra al Bibliotecii Institutului teologic Sibiu. Nu se cu- 
noaşte destinatarul. Adresa s-a pierdut. , | 

2 Fusese condamnat de Curtea de juraţi din Budapesta pentru articolul Zur Lage der 
Românen in Ungarn, publicat în „Romănische Revue“. 

3 Ștefan Bobancu (1861—1940) s-a născut la Braşov. Studiile universitare le-a făcut la 
Bucureşti. După terminarea studiilor a funcţionat ca profesor la Ploiești și Braşov. A cola- 
borat la „Gazeta Transilvaniei“. A fost condamnat la șase luni închisoare într-un proces de 
presă. în 1890 a trecut Carpaţii, fiind numit director al gimnaziului „Tudor Vladimirescu“ 


din Tg. Jiu. 

Vaţ, 4 februarie n. 1889 


Iubite amice, 


Mă iartă că-ţi răspund numai acum şi acum numai în cîteva cuvinte. Vinul, pe 
care mi l-ai trimis, e unul din cele mai bune şi m-am bucurat de el cu atit mai 
vîrtos, cu cît nevestei mele i-a plăcut mai mult ca celelalte, tot vinuri excelente, 
dar prea tari pentru dînsa. Mă veţi îndatora deci prea mult, dacă peste cîteva 
săptămâni Îmi veți mai trimite 15—20 litri din același vin, în genere vin vechiu 
şi blind, cum se cuvine unei femei care lăprează. 

Dar aceasta, numai dacă se poate fără de opintire. Vă rog însă cu tot dina- 
dinsul să-i trimiteţi lui Albu un vin de băut, căci aici apa e proastă, iar vinul 
e scump şi falsificat. Eu mi-am procurat vin prin învățătorul Stefu!. E foarte 
bun, dar prea scump şi prea tare, um vin pentnu Oameni ca mine, care nu beau 
mai mult ca un pahar la prînz și numai rare ori cîte unul la cină. Îi dau din 
vinul acesta şi lui, care bea mai bucuros 2—3 pahare dintr-un vin tot curat, 
dar mai domol, cum sînt cele de la Siria şi Covăsînţ. Aţi face o treabă bună, 
dacă i-aţi trimite 30—40 litri, ce nu costă mult. Aceasta însă cît mai curînd. 


Vorba între noi rămîne. 


Slavici 


În anii cât a funcţionat ca profesor la institutul Otteteleşeanu, Slavici a 
întreţinut o strinsă corespondenţă cu prietenii săi din Transilvania. Una din 
preocupările oglindite în următoarele două scrisori ale sale a fost şi de a în- 
lesni primirea în Institut a unor absolvente ale şcolilor populare de peste Carpaţi. 


Măgurele, 3/15 mai 1898 
Iubite amice, ? 


Încă de mult mi-a scris nepotul meu Rusu 3, că ai o nepoată pe care ai dori s-o 
internezi la Măgurele. M-aş bucura dacă aș avea-o aici și cred că și pentru ea 
ar fi bine. Nu ţi-am scris însă fiindcă nu ştiam nici eu ce să-ţi spun. 

La examenele de primire de pînă acum, ne-am încredințat că fetele de peste 
Carpaţi nu pot să ţie concurență cu cele de aici. Chinuite peste măsura firească 
cu o limbă străină de firea dor, ele nu numai că nu pot să înveţe ceea ce învaţă 
cele de aici, dar se şi itimpesc. De aceea, încă acum 2 ani am făcut propunerea, 


1 Nicolae Stefu (Nicu Stejăr) — 1855—1914), a funcţionat ca învățător la Siria 
(1876—1883), Cuvin (1883—1890) și în Arad după 1890. A colaborat la „Tribuna poporului“ 
şi a fost prim-redactor al foii umoristice „Cucu“, apărută în 1905. 

2 Scrisoare adresată lui R. Ciorogariu. 

3 Ion Rusu-Șirianu (1864—1909), nepot al lui Slavici. În 1884 a trecut Carpaţii, stabi- 
lindu-se la Bucureşti. În 1891, colaborează la „Tribuna“, în 1893 a editat „Foaia poporului“ 
(Sibiu), iar în 1898 îl găsim redactor la „Tribuna poporului“ (Arad). 

ca fetele care nu sînt din România, să nu mai fie supuse la examenul de pri- 
mire, ci să se aleagă în virtutea atestatelor şcolare primite în ţara lor. Abia 
alaltăieri s-a luat o hotărire în acest sens. 1 

Te rog deci ca să trimişi la Academia Română cererea însoțită de carte de 
botez, atestat şcolar, act de paupertate, adeverinţă de vaccină şi dovadă dată. 
de un medic român că fata e sănătoasă. Termenul prezentării e pînă la 
1 august asc., iar fata se va prezenta aici numai după ce a fost admisă de: 
Majestatea-Sa Regele. Eu îmi voi da silința ca să obțin admiterea ei și sper că 
voi reuşi, fiindcă din Ungaria nu mai avem fete. Este învederat că sigur nu. 
pot să fiu, cînd sînt la mijloc oameni ca d-l. D. Sturdza, d-l. Kalinderu și 
regele Carol. 


Salutări afectuoase,, 


Ioan Slavici 


Tot în acest sens, în 2 septembrie 1900, Slavici îi scrie lui V. Mangra : 


lubite amice, 


Răspunde, te rog, telegrafic, pe cine ai recomandat d-lui. I. Kalinderu spre a: 
fi primită în Institut ? 


E ori nu Evuţianu ? 


Slavici 


Preocupările lui Slavici de construire a unei case la Bușteni fac obiectul. 
a două scrisori adresate la Arad lui R. Ciorogariu în septembrie şi octom- 
brie 1902. ? 


Măgurele, 16 septembrie v. 1902: 
Iubite amice, 


Profitînd de bunăvoința D-voastră, m-am pus în înţelegere cu doamna Cesianu: 
şi m-am învoit să cumpăr cele două locuri, pe care mi le dă acum cu o scădere: 
de 330/,, dacă voi plăti acum 2.000 lei, iar restul cînd se va face transcrierea. 
Ți-am trimis dar poliţa subscrisă de noi, ca să-mi scădeţi din cele 6000 lei ceea 
ce e de scăzut, iar restul să mi-l trimiteţi la Academia Română. Se vede însă. 
că s-a ivit vreo greutate, căci eu nu am pnimit pină acum nimic. Te rog deci să 
mă vestești cum stau lucrurile, ca să mă pot orienta, 


1 în Institutul Ottereleşeanu, întemeiat în 1893, se primeau şi absolvente ale şcolilor 
populare din Transilvania și Banat. Candidatele din aceste provincii se înscriau fără a depune 
examen de admitere. I. Slavici a îndeplinit funcţia de “director al Institutului Orteteleșeanu 
între anii 1894—1908. Activitatea gospodărească desfășurată de I. Slavici la Măgurele s-a 
izbit de adversitatea lui D, A. Sturdza, care a luptat pentru a vestringe sfera activităţii lui. 
Slavici numai la problemele de învăţămînt. La sfîrșitul anului şcolar 1907—1908, Slavici a: 
fost înlăturat de la conducerea Institutului Ottereleşeanu. 

2 Ambele, în colecţia Nerva lercan. 

Apa de Buşteni se vinde la Bucureşti destul de bine. E însă frig şi astfel sezonul 
nu e potrivit; va trebui să aşteptăm primăvara. Aştept veste bună de la 
Budapesta. Să-i spui lui Stefu că are şanse. 


Salutări prietenești, 


Slavici 


Măgurele, 22 octombrie v. 1902 
Iubite amice, 


Am primit încă de mult banii şi i-am şi cheltuit, mu ţi-am scris însă, fiindcă nu 
ştiu nici acum nimic hotărît în ceea ce priveşte timpul cînd voi cumpăra-o. 
Doamna Cesianu s-a înțeles cu mine să-mi dea locurile mai ieftin, dacă voi 
achita preţul acum, Sunt însă la mijloc interesele minorei și această reducere 
nu se poate face decît cu consimţămiîntul consiliului de familie și cu aprobarea 
tribunalului. Chiar nici transcrierea celor 8 locuri acum plătite nu se poate face 
fără de acesta. Nu pot dar să ştiu cînd voi putea să cumpăr. 

Mai e apoi la mijloc și o învoială din partea mea. Am intrat la învoială cu 
I. Brancovici, un fabricant de ape gazoase, care-mi cumpără litrul de apă cu 
20 bani şi speră să poată vinde cel puţin 300 litri pe zi, în timpul verii. Dacă 
va reuşi, voi lua şi eu vreo 50 lei pe zi şi atunci pot să mă întind. Deocam- 
dată, fiind toamnă, abia vinde cîteva sute de litri pe săptămînă. 

Pentru băi am puţină apă. Borlea urmează, ce-i drept, lucrarea la puţul nr. 3 
şi a ajuns la vreo 12 m, dar apa e tot puţină, deşi mai concentrată decit cea 
de sub nr. 1. Se sporeşte, ce-i drept, și a ajuns la vreo 2000 litri pe zi, dar 
pentru băi nu e destulă, dacă n-am rezervoare ca să o adun iar rezervoarele 
costă parale. Mai aştept dar sporirea apei înainte de a mă avinra. 

Dacă cumpăr cele două locuri de la colţuri, am să mai dau 3000 lei, bani 
mulţi, pe care nu-i voi putea decir dacă mă mai crediraţi cu ei, nu-i cer, dar 
te rog să spui, dacă puteţi ori nu să mi-i daţi fără de supărare, dacă ar fi să-i 
cer. I-am spus lui Borlea să trimită sticlele pentru Şerb.! Nu știu, dacă le-a 
trimis ori nu. Domnul Kalinderu mi-a spus că va trece mîine la Arad. Mare 
lucru ar fi ca să se nimerească acolo cînd vă va sosi ştirea bună de la 
cei de aus, 


Vă îmbrățişez pe toți, 
Ioan Slavici 
La Măgurele, Slavici se îngrijeşte de buna organizare a Institutului. Ape- 


lează la R. Ciorogariu să-i trimită la Măgurele ţărani destoinici de la Pecica ?, 
pricepuţi în creşterea animalelor. Cu ajutorul lui I. Kalinderu, cumpără pentru 


„4 Gherasim Șerb a absolvit Institutul teologic Arad în 1871. A făcut parte din redac- 
torii revistei „Speranţa“ (1869—1872), la care a colaborat şi Slavici. 
2 Comună situată în raionul Arad. E locul de naştere al lui R. Ciorogariu. 

Institut animale de rasă din părțile Aradului. Preocupările gospodăreşti ale lui 
Slavici la Măgurele fac obiectul unor scrisori adresare lui R. Ciorogariu în 
anii 1903—1904, În aceste scrisori, Slavici e preocupat şi de achitarea la timp 
a împrumutului contractat la banca „Victoria“ din Arad. 


13—144 


Măgurele, î3 ianuarie 1903 


Iubite amice, 


Azi e ziua de 26 ianuarie 1903 şi la 29 ianuarie e scadenţa polișei mele de 
6000 coroane. Deprins a socoti după stilul vechi, mă obișnuisem cu gîndul că 
mai am 2 săptămîni răgaz şi momentan nu sînt pregătit să vă trimit cele 
600 coroane, pe care am să le scad la termenul acesta. Aș fi doar foarte ușurat 
dacă reînoirea s-ar putea face astă dată, fără de aceste 600 de coroane. Vă 
rog dar să faceţi, dacă se poate, lucrul acesta. 

Mi-am prezentat cartea la concurs și sper să iau în aprilie premiul și atunci 
îmi dă mîna să scad și mai mult. Dacă nu se poate, voi face tot ceea ce este 
cu putință ca să vă trimit banii. Te rog deci să-mi trimiși imediat blanchera 
pentru poliţă, ca să o subscriem, nevastă-mea și eu, şi să vă trimit fie procentele 
pe 3 luni, fie procentele și cele 600 coroane. 


Salurări şi urări de succes, 


Ioan Slavici 


Măgurele, 7 iunie v. 1993 


Iubite amice, 


Abia azi pe la 6 seara, mi-au sosit iepele. Numai miercuri am putut să trimit 
intendentul la Buşteni, ca să le aducă și a venit cu ele în 3 zile. Pecicanul a 
venit gi el. îl opresc deocamdată ca rindaș la grajd cu simbrie de 30 lei 
pe dună. 

lepele sunt frumoase şi ieftine, dar, deşi îndeosebi pentru mine, foarte scumpe, 
căci n-am în buget decît vreo 300 lei şi voi trebui să fac fel de fel de opera- 
țiuni, ca să fac din 3—9. N-o să-mi pară însă rău, căci de cai buni și puternici 
am mare nevoie și prăsilă ţin să fac, și ca chestiune de educaţiune. O ingnijare 
am însă. Intendentul, care e cunoscător bun în materie de cai, un maniac al 
cailor, se teme că iapele n-au prins. Aş fi foarte mîhnit, dacă aceasta s-ar ade- 
veri. Ce fac în cazul acesta? Armăsarii cumpăraţi de domnul Kalinderu sunt 
şi ei destul de buni? Banii şi-i voi trimite îndată ce mă voi duce la Bucureşti, 
ca să schimb, marţi ori miercuri, deocamdată îţi mulțumesc din toată inima şi 
cu toată sinceritatea, i 

La Buşteni nu mai fac vara aceasta nimic. Îţi va fi spus Borlea că am cumpăraz 
locul cu groapă şi încă un loc încît am cu totul aproape 4000 m.p. Am cheltuit 
cu canalizări şi cu împrejmuire, am pus ţevi smălţuite, o putină de marmoră 
şi două de tuci smălțuite și mă opresc aici, căci n-am deocamdată destulă apă. 

Brancovici al meu n-a făcut pînă aoum nici o treabă cu apa, ca borviz. Să 
vedem ce va face la vară. Guvernul mi-a acordat avantajele prevăzute pentru 
izvoarele de ape minerale din şară, scădere de 50%/0 la transporturi pe calea 
ferată şi scutirea de zei 7 bani pe sticlă ce plătesc alte ape minerale. Neguţă- 
toria se pornește dar în bune condițiuni, căci putem să vindem ieftin. Nu mă 
îndoiesc, că în curînd va urma şi declararea Buştenilor de staţiune balneară. 
Acestea sunt rezultate mari şi importante, bani însă pînă acum am tot dat 
numai şi încă n-am primit, 

Alegerea de la Dobra nu m-a încîntat. În punctul acesta sunt de părerea lui 
„Aurică“. 1 Numai atunci, cînd ôn Ungaria va fi un guvern, care are nevoie de 
voturile românilor, participarea la lucrările Dietei ungare, poate să aibe rațiune. 
Dar. (dvs. vă urmaţi drumul potrivit cu vederile dvs, care por să fie mai 
potrivite cu Împrejurările. Căderea lui Szell a fost pentru mine o mare min- 
găiere și aştept cu nerăbdare să văd ce urmează mai departe. Dacă Tisza 
reuşeşte să fonmeze noul guvern, simțămiîntul meu e că se face un însemnat pas 
înainte. Salut pe toți prietenii și te rog încă o dată să primeşti mulţumirile 
mele călduroase, 


Ioan Slavici 


Abia am terminat scrisoarea, şi a venit omul de la Pecica să-mi spună că el 
pleacă acasă. A rămas vorba să aducă și pe soţia lui pentru cuptorul de piine. 
Aflînd lucrul acesta, prietenul, despre care ţi-am scris, stăruie din nou să-i fac 
și lui rost de 2 cai de 4—5 ani, la fel cu iepele şi în acelaşi păr. E gata să 
cheltuiască pînă la 1000 lei cu ei. Am îrsărcinat pe omul din Pecica să-i caute. 
Aș șine să nu se hotărească nimic, decit după ce îi vei fi văzut şi d-ta. și 
nu-ți vei fi dat părerea. Dacă primeşti sarcina aceasta, scrie-mi care e preţul, 
căci ţin ca expediţiunea să se facă numai după ce cumpărătorul va fi acceptat. 
El e gata să ieie caii la Braşov în primire. 


Salutări, 


Slavici 


Lă 


Măgurele, 2 iulie st. v. 1903 


Iubite amice, 


Sînt acum treizeci şi doi de ani, cînd am scris studiul Noi și maghiarii ; eram 
de părere că viaţa întregului popor român se razămă pe monarhia habsburgică, 
că trebuie noi românii să căutăm a ajunge la înţelegere cu maghiarii, dar că 
în actualul lor stat ungar înţelegerea aceasta e peste putință, căci maghiarii nu 
vor înţelegere, ci supunere, şi numai ajunşi la mare stimtoare vor fi accesibili 
pentru o înţelegere cu noi. De aceeaşi părere eram la 1884, cînd am trecut la 
Sibiu, ca să înființăm „Tribuna“, şi de aceeaşi părere sunt şi azi, cind primesc 
ştirea despre desfiinţarea „Tribunei“. 


1 Aurel Vlad a fost ales deputat la 6 iunie 1903, într-o alegere parțială de la Dobra. 

Srărui dar în părerea că e o greşeală politică a lua parte la lucrările parlamen- 
tului ungar. Por să ceară lucrul acesta cercurile politice din Viena şi cele din 
Bucureşti, noi însă nu avem să-l facem decât atunci, cînd aceste cercuri vor fi 
reuşit a încredința conducerea statului ungar unui guvern care se va răzema 
şi pe noi şi e interesat a ne crea în statul ungar poziţiunea ce ni se cuvine. 
Românii numai ca guvernamentali pot avea rost în Dieta Ungariei, căci ca. 
opoziţiune servesc cauza maghiarilor, făcînd greutăţi monarhiei. Greșită a fost 
dar întreaga d-voastră atitudine în chestiunea legilor militare. Trebuia să le 
susțineţi ostentativ ca fiind cerute de interesele monarhiei. Greşită a fost dar 
şi cuvîntarea d-lui Vlad, care de altminteri a fost frumoasă și bine chibzuită, 

Cu iepele noastre mi s-au încurcat rău iţele. Ți-am spus că nu le-am prevăzut 
în buget. Atunci cînd am întocmit bugetul, nu aveam nevoie de cai. Am păgu- 
bit însă cu un cal, ceea ce nu puteam să prevăd, și mi-a fătat o iapă. Am fost 
nevoit dar pe neaşteptate să mă gîndesc la doi cai buni, pe care mă por 
răzema. Amicul nostru, d-l Bianu, care de cînd a ajuns boier mare îmi face: 
multe mizerii, s-a supărat și a ştiut să-l monteze și d-l. Kalinderu. Cînd am 
prezentat conturile pentru iepe, mi s-a refuzat aprobarea. Nu mi-a rămas dar: 
decît să-mi dau demisiunea. Mai stau pînă da întoarcerea d-lui Sturdza și de 
acolo înainte nu știu ce voi fi făcînd. E o bubă veche care sparge și mulțumesc 
lui Dumnezeu că lucrurile au venit aşa, căci nu sunt om făcut a fi slugă la 
dirloagă şi tot nu pot să fac nimic, dacă mu am cuvenita autoritate. 


Salutări frășeşti,. 


Ioan Slavici 


Măgurele, 15 august st. v. 1903: 
Iubite amice, 


Sunt acum două săptămîni, ţi-am trimis banii, ca să achiţi procentele, cam: 
tîrziu, dar mai curind nu a fost cu putinţă, căci d! Sturdza abia zilele acestea 
s-a Întors şi nici pînă azi mu mi-a făcut rost de bani. 

Trecînd atunci pe la Măgurele, am luat înţelegere și în chestiunea cailor despre: 
care am vorbit. D-l Andreescu e dispus să meargă la Arad. Te rog dar să mă 
vestiți cu cîteva zile mai înainte cînd e tîrg de cai, ca să vie la timp. Deoarece 
eu plec zilele aceste la Kremsmünster şi abia peste vreo zece zile mă voi întoarce, 
te rog să-mi scrii la adresa Ilie Popescu? (Măgurele, Ilfov), dacă ttrgul va fi 
înainte de 25 august st. v. Ţin să trec la întoarcere pe la Arad, dar nu știu 
dacă va fi cu putință. 


1 I. Kalinderu a fost administrator al domeniilor regale. În 1893 a fost ales membru: 
al Academiei Române. Împreună cu D. A. Sturdza a făcut parte din Comisia Fundaţiunii 
Orreveleşeanu. I. Slavici a evocat momente din acivitatea sa la Măgurele în Închisorile mele.. 
pp. 10—37. Bănuir că nutrește simpatii pentru conservatori, Slavici are de înfruntat la Măgu- 
rele adversitatea lui D. A. Sturdza, care în rapoartele sale îl acuză pe scriitor că n-a dat: 
dovadă de spirit gospodăresc în conducerea Institutului Ottetelaşeanu. 

2 Portar la Tg. Măgurele. Cf. Închisorile mele, „Viaţa românească“, p, 24, 

Sezonul nu a fost anul acesta priincios pentru apele noastre. Fiind mereu rece, 
s-a consumat puţină apă, și în zilele ploioase s-au luat puţine băi. Peste tot 
însă, în zilele bune a fost înghesuială la cele trei cabine și reputaţia apelor se 
stabileşte. Am avut un număr însemnat de abonaţi, între care cîteva cazuri 
grave, în care băile au avut efect sumprinzător. În groapa pe care o ştii, am 
făcut sondaje în trei locuri și, la adîncimea de 2 1/2 metri, am găsit apă multă, 
cam 15 litri pe oră pentru o întindere de 20 cm patraţi, deci pînă la 400 litri 
pe oră în o groapă de 1 metru pătrat. Nu mai încape dar îndoială, că e 
aburidenţă de apă concentrată pentru băi. 


Salutări prietenești, 


loan Slavici 


Măgurele, 9 octombrie v. 1903 


Iubite amice, 


E o neglijență din partea mea că nu m-am interesat cînd e termenul pentru 
regularea poliței, dar neglijenţa mi se poate ierta, căci mult sunt hărțuit de 
nevoi şi de ocupaţiuni. Te rog deci să-mi trimiţi blancheta, ca să regulăm cît 
mai curînd 'poliţa. 

Am avut multe cheltuieli la Kremsmünster și cu instalarea lui Titu la Friburg 
în Elveţia, unde poate să înveţe şi franţuzește pe lîngă nemţeasca pe care o 
ştie. Socotelile cailor n-am ajuns apoi nici acum să le regulez. Mă aflu dar în 
mare strimtoare şi mi-ar fi de mare ușurare dacă ai putea să obţii şi de 
astă-dată rainoirea fără de scăderea celor 10%/0. Dacă nu se poate, îmi voi anti- 
cipa onorarul pe luna viitoare şi-ţi voi trimite banii. 

Cu locurile de la Buşteni încă mă aflu în îmcurcătură. Am plătite pentru ele 
peste 6000 Vei și am cheltuit alte 6000 pentru zidiri, puțuri şi instalațiuni, iar 
acum mă pomenesc că întimpin greutăţi la transcriere. Fiind adică la mijloc o 
minoră, vinzarea mu se poate face fără consiliul familial și numai prin licita- 
țiune, şi cu greu să ajung la întrunirea consiliului de familie. Sper însă că voi 
reuşi în curînd. Locul pe care se află casa fiind cumpărat încă în viața lui 
Cesianu a fost scris atunci pe numele nevestei mele ; vorba e numai de loturile 
cumpărate mai tirziu de la princesă. 


Trimite-mi, te rog, blancheta şi intervino să nu-mi mai facă cheltuieli. 
Salutări prietenești, 
Joan Slavici 


Am trimis exemplare la „Tribuna poporului“. Cercetează, te rog, ce s-a vindut 
şi cîși bani am acolo. Am dat şi lui Stefu 35 lei. Te rog ia-i şi de la d-sa. 


Slavici 

Măgurele, 10 februarie 1904 


lubite amice, 


De cînd cu cea din unmă scrisoare, greutăţile de tot felul s-au ţinut lanț pe 
capul meu şi niciodată, poate, în viaţa mea nu m-am simţit în grele strimtorări 
ca acum. Vă rog dar să mă mai îngăduiţi şi de astă dată să reînoiesc polița 
fără de scăderea de 10%/0. 'Terminindu-se procesul, pe care moștenitoarea Cesianu 
l-a avut, transcrierea se poate face, și pentru aceasta ar trebui să mă Împrumuz 
cu 12—15%/0. La vară o să le dau toate în arendă și pot apoi să încep scăderea. 
Îşi trimit dar polița şi 200 lei. Dacă va fi nevoie de mai mult, pune, te rog, 
ide la d-ta şi-ţi voi trimite restul. Cu cît mai lung va fi termenul, cu atît mai 
ușurat mă voi simţi. 


Nu uita, te rog, vorba cu ouăle. 
Salurări prietenești, 


Slavici 


În legătură cu trimiterea lui Titu la studii în Elveţia, Slavici îi scrie lui 
R. Ciorogariu : 


lubite amice, 


Vă mulțumesc pentru 'ușurare şi-ţi mulțumesc mai ales d-tale pentru osteneală. 
Azi am trimis şi polița şi 140 lei pentru poliţă. Dacă e prea puţin, mai ia. 
de la d-l. Stefu. 

De la Titu am primit azi ştiri bune. Mulțumită bunelor recomandaţiuni primite 
de la Kremsmünster şi intervenirii monseniorului Jaquet, fostul episcop de la 
laşi, pe care nu-l cunosc personal, a fost primit în convictul cordelierilor din 
Friburg, cu taxa de 600 1. pe an, și aranjat în clasa V-a a colegiului St. Michel. 
Îşi va părea, poate, curios, că băiatul meu a ajuns pe mâna călugărilor catolici. 
Nu te mira de lucrul acesta: dac-aş putea, m-aș duce şi eu cel puţin pe un 
timp oarecare unde nu stau între fraţii mei români creştini drapt-credinoioşi. 

Am primit şi răspunsul lui Milek şi edițiunea germană-maghiară a „Iribunei 
poporului“. Ideea a fost bună. Mi-a brimis Rusu și corespondenţa din „Pesti 
Naplo“. Răspunsul îl vom da însă numai după ce veți fi dorind d-voastră. Un 
bun răspuns ar fi şi reproducerea articolului publicat în „Convorbiri“ asupra 
serbării de la Putna. Cu amicii mei de la Academie se continuă lupta. Încep 
însă a ride de ea, deşi mă costă ambiţiunea vreo 1500 lei, pe care i-am dat 
pentru nevoile Institutului, şi nu pot să-i iau fără ca să mă umilesc. Te miri 
apoi dacă lumea arede că sunt bogat ? 

Criza din Ungaria s-a rezolvat, după părerea mea, destul de bine. Nu-mi fac, 
ce-i drept, iluziunea că Tisza Pista va putea să facă chiar şi numai legea euro- 
penească, dar lucrurile merg înainte şi dacă s-ar face în curînd vreo vacanţă, 
ați avea şanse mai bune decît în trecut, ceea ce e bine. Zilele aceste am primit 

de la Brote! ştirea că nu mai e urmărit şi poate să se întoarcă acasă. Simţă- 
mîntul meu e că bine ar face dacă s-ar întoarce. 


Multe salurări prietenești, 


Ioan Slavici 


Măgurele, 8 octombrie 1904 
Iubite amice, 


Să nu-i deie, zice românul, Dumnezeu omului cât poate să rabde, şi puţini vor 
fi rostit adevărul acesta cu atîta convingere ca mine. În mijlocul nevoilor nor- 
male, cu care mă lupt, mi s-a îmbolnăvit, precum vei fi aflat de la d-l. Stefu, 
cea mai mică dintre fete de angină difterică. Inoculată cu ser, ea a scăpat, ce-i 
drept, dar multe nopţi neliniștire am petrecut la căpătiiul ei, mari griji am 
avut şi mult a trebuit să cheltuim cu dinsa. Oireva zile după întoarcerea noastră 
de la București ne-a căzut apoi o altă năpastă pe cap. Făceam pregătirile să-l 
trimitem pe Titu în Elveţia şi să-l ducem pe Marcel la Bucureşti, unde dădeam 
leoțiuni pentru el. Fără de veste însă lucrurile au luat o întorsătură, că nu mai 
puteam să-l ţin pe băiat la Bucureşti, ci am fost nevoit să-l trimit la lași, unde 
nu mai pot să dau lecţiuni pentru el și mă costă peste o mie de lei pe an. Au 
plecat dar băieţii amindoi, Marcel cu cumnata mea, iar Titu singur. 

Tor singur făcuse călătoria de la Kremsmünster la Friburg şi de la Friburg 
înapoi. Nu aveam dar nici un cuvînt de a fi îngrijaţi. Băiatul e, după ale mele 
vederi, uimitor de chibzuit pentru vârsta lui. Îndeosebi în călătoria de la Friburg 
în țară s-a oprit la Constanţa, Viena, la Budapesta şi la Arad şi tot mi-a adus 
din 260 lei 136 înapoi, căci fiind singur a călătorit în clasa a III-a şi şi-a 
strîns punga în toate privințele. Părintele este însă părinte şi mai ales mumă-sa 
a stăruit să ne scrie îndată ce va fi sosit la Viena, pînă unde îi dădusem un bilet 
de clasa a II-a. El a plecat însă joi şi a trecut și joia viitoare fără ca să ne fi 
venit vreo ştire de la el. N-ai nevoie să fii părinte ca să-ți poţi închapui starea 
sufletească a mumei, care timp atît de îndelungat nu primeşte nici o veste de la 
copilul ei dus în lume. A trecut însă şi a doua săptămînă fără ca să ne fi venit 
ştire de la el. Văzînd cum nevasta-mea se zbate, îmi venea să plec pe urma 
lui, dar nu puteam să-mi dau seamă unde să-l caut. Era învederat că i s-a 
întîmplat vreo nenorocire şi ne era peste putinţă să-i alergăm într-ajutor. 

Aşa și era, şi băiatul ne scrisese, dar noi abia după 18 zile i-am primit scrisoarea. 
La Viena s-a dus la Burg în timpul „Wachuparadei“ și un pungaș i-a furat 
portmoneul din buzunar. Aceasta a fost sîmbătă. El a alergat pe la poliţie în 
zadar. Știind în ce stare sufletească ne-a lăsat, n-a voit să ne scrie. Iar la 
vreunul dintre românii din Viena s-a sfiit să se adreseze, căci, mi-e ruşine să 
ţi-o spun, după toate cele cîte le-am păşit între fraţii noştri şi cîte le-a pățit 
el îndeosebi, avea simțămîntul că va fi luat el drept un pungaș nemernic, care 
a cheltuit banii și acum umblă să cerșească. Sîmbătă seara i-a scris dar prefectu- 
lui său la Friburg. Abia miercuri, după ce a stat trei zile nemîncat, mi-a scris 


1 Eugen Brote (1850—1912), născut în Răşinari. A studiat ştiinţele agricole la Alten- 
‘burg. A colaborat la „Tribuna“. După 1894, a fost urmărit în procesul „Memorandului“. 

sa 
Q? 


mie. Ştiind că nouă ne vine poşta numai de trei ori pe săptămînă şi voind să 
nu Întristeze și pe mama lui, el mi-a adresat scrisoarea la Academia Română, 
iar pe dosul plicului a scris: „Urgent. Rog chemați pe d-l. Slavici la Academie 
ca să ia scrisoarea“, Nu s-a găsit însă ja Academia Română nimeni ca să 
primească scrisoarea ori să mă cheme la telefon s-o iau, deşi eu în fiecare zi 
întrebam dacă nu cumva la depeșele date de mine n-a sosit vreun răspuns, 
fie scrisoare, fie depeşă. Nici atît m-a fost însă destul : scrisoarea a fost trimisă 
de la București la Jilava ; unde a stat ea, cine a oprit-o? 

Aceasta e lumea în care îmi petrec viaţa. Dacă acel străin, prefectul, nu ar fi 
grăbit să-i trimită băierului ajutor, ca să-şi poată urma drumul, noi stam aici 
și el aştepta acolo ca în pustiul Saharei. Sosit cu ajutorul lui Dumnezeu la 
Friburg, ni-a trimis a doua scrisoare de acolo și am ajuns în cele din urmă 
să ne liniștim. 

Întârzierea poliței a fost dar pentru mine o mare binefacere. Nu ştiu ce aș fi 
făcut, dacă în mijlocul altor zbuciumări ar mai fi venit şi asta pe capul meu. 
Mi-e greu din cale afară că m-am încurcat atit de rău cu Buștenii, şi nevasta-mea 
îmi face multe mustrări pentru aceasta. Nu are însă dreptate, căci lucrurile ar 
fi ieşit bine, dacă m-ar fi dat criza peste noi. Acum nu ne rămîne decir să 
vindem cum vom putea, ca să scăpăm. Vă rog să mă iertaţi şi de astă dată 
dacă vă trimit numai procentele. Mare bine mi-aţi făcut şi-mi voi da silința 
să nu vă căiţi. Nu o dată am pus la o parte cele 600 de coroane, ca să încep 
a scădea din capital; precum vezi însă au căzut pe capul meu năpăşti, care 
m-au silit să-i cheltuiesc. După toate prevederile omeneşti, la proximul termen 
ce-oi putea, chiar şi dacă nu găsim cumpărător, să începem scăderea. 

Pentru „Tribuna“ nu vi-am scris de atita timp fiindcă am pierdut, în izolarea 
În care mă aflu, simțământul situaţiunei şi mă tem că voi zice lucruri care nu 
se potrivesc cu vederile d-voastră. Vă voi serie însă zilele aceste şi veți face în 
cele scrise de mine modificările ce veţi fi crezînd de cuviință. Deocamdată 
primeşte încă o dată mulțumirile mele. Toate cele bune, 


loan Slavici 


În 1894, Slavici se stabileşte la Măgurele, unde va rămîne pină în 1908. 
Scriitorul a considerat Institutul Orreteleşeanu ca un loc de refugiu. În Închi- 
sorile mele mărturiseşte că la Bucureşti era cuprins „de simțămintul că nu era 
pentru mine loc în mijlocul clasei culte române“ î. Dintr-o scrisoare adresată 
de Slavici, în 1904, prietenului său V. Mangra, se desprind sentimentele pe 
care le trăia scriitorul, retras şi izolat la Măgurele. 


Măgurele, 10 iamuarie, st. v. 1904 


Iubite amice, 


Surghiunit aici, am ajuns Încetul cu încetul să mă mărginesc a-mi căuta mulţu- 
mirile vieţii în cercul restrins al activităţii mele şi să mă socotesc ca ieşit din 
lumea cea mare, de la care atît de multe supărări am avut şi am şi cu care nu 


1 închisorile mele, „Viaţa românească“, p. 18. 

mai pot să întreţin relațiuni. Mă simt dar viu atins cînd văd că tot mai e între 
vechii şi bunii mei prieteni cite unul care-și mai aduce aminte de mine și mă 
mîhneşre gîndul că nu-mi este cu putință să mai petrec împreună cu dinsul. 

Acesta e simțământul care m-a cuprins cînd am primit urările ce mi-ai trimis 
de sfintele sărbători. Mie parcă mi-a venit o veste din o lume care pentru mine 
a fost, dar nu mai este şi nici nu mai poate fi. Își mulțumesc şi-ţi urez şi eu 
din toată inima să ai de aici înainte viața plină de fapte pentru care te 
socotesc menit. 


Al d-tale devotat amic, 


Ioan Slavici 


Information d'Orient 
Bucarest Bul. Elisabeta 12 
Budapest Kossuth Lajos uca 8 


Budapesta, 1910 14 mai! 
Iubite amice °, 


A făcut foarte rău cine a publicat notița din „Tribuna“ 3, căci eu nu sînt nici 
cetăţean al regatului ungar, nici călugăr, ci părinte a 6 copii, care a venit pentru 
ca să facă un lucru bun din punct de vedere românesc și să-și agomisească prin 
muncă cinstită pîinea de toate zilele.4 Printr-o singură trăsătură de condei au 
fost zădărnicite ostenelile puse de noi în timp de citeva luni, cheltuind peste 
6000 lei, care nu erau ai noştri. Dar s-a făcut și asta, şi eu nu-ți scriu ca să 
mă pling, ci ca să te rog să iei dispoziţiuni să mi se dea răspuns dacă vă mai 
gineți ori nu de învoiala pe care am luat-o în ceea ce priveşte schimbul 
de ştiri. 


1 Slavici a sosit în ziua de 21 aprilie 1910 la Budapesta, unde studenţii români l-au primit 
călduros. La serbarea dată în onoarea lui Slavici, au vorbit Lucian Bolcaş şi Gh. Alexici. Sla- 
vici a răspuns, arătînd că „Tribuna“ a urmărit un scop cultural, nu unul politic, Cultura e 
considerată de Slavici ca un factor de unitate națională. Cf. „Tribuna“, an. XIV (1910), 
nr. 77 şi 80. 

2 R. Ciorogatriu. 

3 Se referă la nota informativă „Mangra şi d. Slavici“, apărută în „Tribuna“, an. XIV, 
nr. 93. Autorul notei îi cerea ui Slavici să-şi precizeze poziția faţă de candidatura lui Mangra, 
în 1910, să 'răspundă dacă aprobă atitudinea lui Mangra de a edita un organ de presă, al cărui 
redactor urma să fie autorul „Marei“. În 22 decembrie 1911, V. Mangra, E. Brote şi A. Vlaicu 
semnau un „act de învoială“ pentru editarea periodicului „Deşteptarea“ + „Actul de învoială“ 
se află în Fondul Mangra, din biblioteca Institutului teologic Sibiu. 

1 În 1893, Slavici a editat cotidianul „Corespondenţa română“, cu „gîndul de a da 
lămuriri conştiincioase si informații exacte asupra celor ce se petrec la românii din regatul 
ungar. Nu am putut însă să ne susţinem În lupta cu ziarele „mari“ de atunci, căci vînzătorii 

„Corespondenţei“ mâncau trinteală, şi după vreun an de zile am curmat lucrarea, cu pierderi 

însemnate“ (Slavici : „Sbuciumări politice la românii din Ungaria“, Minerva, Bucureşti, 1911, 
p. 69). În toamna anului 1909, Slavici şi E. Brote au înființat agenția de presă „Cocespon- 
dența română“. Pentru organizarea agenţiei, Slavici a mers în primăvara anului 1910 la. 
Budapesta. 

Sunt semne că vi-e greu să aveţi legături cu oameni ca mine. Eu vă sfătuiesc 
să nu faceţi politică şi unde este vorba de negustorie. E în interes general ca 
publicul să fie exact şi conştiincios informat despre cele ce se petrec și eu vă 
fac un serviciu nu numai cînd vă dau, ci şi cînd primesc ştiri, ca să le dau 
ziarelor de aici, ori să le trimit fie la Bucureşti, fie la Viena. În tot cazul, vă 
rog să-mi răspundeţi ca să ştiu ce am să fac. 


Salutări prietenești, 


Ioan Slavici 


Bucureşti, 15 ilie v. 1910: 
Iubite amice !, 


Sînt acum vreo 10 zile, am trimis la adresa redacțiunei „Tribunei“ răspunsul ? 
pe care, ca om cuminte, nu puteam să-l dau nici din Budapesta, nici în jurul 
alegerilor. Deoarece acela care pune întrebări vrea să aibe răspuns, nu mi-a 
trecut prin minte gîndul că n-are să fie publicat răspunsul meu în coloanele 
„Iiribunei“, în care mi s-au pus întrebările. 3 Chiar și dacă n-aş avea dreptul 
de a mă socoti între Înremeietorii atît morali, cît şi materiali ai „Tribunei“, 
mă socotesc între prietenii celor ce dispun de ea azi și cred că e o chestiune 
nu numai de bună-credinţă, ci şi de bun-simţ, să mi se publice scnisa în coloa- 
nele ei. Primesc, cu toate aceste, azi o scrisoare, în care mi se face împărtășirea 
că s-a luat dispoziţiunea ca să nu fie publicat răspunsul meu, dar aceasta fără 
ca să mi se arate şi cuvintele pe care se întemeiază această dispoziţiune. 

Te rog fii încredințat că nu mă simt cituşi de puţin jignit de această purtare 
a amicilor mei din Arad, ila care şin şi azi tot atît de mult ca mai înainte. Mă 
simt însă dator a-mi da silinţa să vă fac să înţelegeți că e foarte greșită calea 
pe care aşi pornit. Primind conducerea unor oameni ca Teodor Mihali, Gh. Pop 
şi dr. V. Lucaciu, care nu sînt în stare să stăpinească pe oameni ca Vaida, Vlad 
ori Suciu, veţi putea să păstraţi aparențele unei popularităţi, care nu-i este 
nimănui de nici un folos, dar nu veţi servi nici interesele bisericii noastre, nici 
cauza naţională. Nu are nici Gh. Pop, nici Mihali destoiniciile şi autoritatea 


1 R. Ciorogariu. 

2 În numărul 9%, an. XIV, „Tribuna“ reproduce o parte din „Declaraţiile“ făcute de 
Slavici unui redactor al „Luptei“. În aceste declaraţii, Slavici subliniază că nu va răspunde la 
întrebările „Tribunei“. „N-am să răspund nimic“, declară Slavici. „Amicii mei de la «Tribuna» 
numai În urma unei uimitoare lipse de pricepere au putut să pună Întrebarea chiar acum, în 
toiul luptelor electorale, și eu, om acum mai bătrin, aş face o greşeală neientară dacă le-aş da 
vre-un răspuns. Nu am venit aici ca să iau parte la certurile dintre foştii mei tovarăşi de 
luptă, care nu-mi mai sînt şi cetăţeni, şi nu mi se cuvinte să încurajez nici pe unii, nici pe 
alții dintre dinşii“. 

3 Cf. „Tribunei“, 1910, nr. 115, într-o notiță se arată că Slavici n-a răspuns. „În con- 
secință — se precizează în notiță — colaborarea d-lui Ion Slavici la ziarul nostru a încetat 
cu ziua de astăzi, fiindcă mu putem să facem cauză comună cu un om care nu ţine să se 
clarifice în fața unor acuze ca şi acelea care i s-au adus d-sale.“ Slavici era acuzat că aprobă 
acţiunea antinaşională a lui Mangra de a candida, cu program guvernamental, la Ceica. 

ce se cere spre a conduce o acţiune politică în împrejurările de azi, iar cei 
adunaţi împrejurul lor sint nişte sectari pătimași, care sădesc vrajba între fraţi 
şi le fac duşmanilor cele mai bune servicii. D-voastră le ştiţi acestea tot atit 
de bine ca Mangra, ca Brote și ca mine şi trebuie să aveţi și bărbăţia de a le 
şi mărturisi, pentru ca lumea să nu fie amăgită. Dacă n-o faceţi azi, veţi fi 
nevoit s-o faceţi miine, și întîrzierea nu-i poate fi nimănui de nici un folos. 
D-voastră ştiţi tot atit de bine ca noi că românii cei cu desăvirşire mulți nu 
ţin la autonomia Ardealului și nu cred că ea mai e cu putință. Chiar dacă ar fi 
însă cu putință după ce ne-am unit bisericeşte, nu e în interesul nostru să ne 
despărțim politiceşre. E deci lucru neraţional să stăruim asupra autonomiei 
Ardealului, căci pentru aceasta le dăm arme duşmanilor noştri și producem în 
sus impresiunea că avem gînduri iredentiste, ceea ce nu e adevărat. 

Dacă cu toare acestea stăruiţi în calea ce v-au croit oameni ca T. Mihali, Vaida 
şi Vlad, daţi-ne voie să stăruim şi noi în căile în care am umblat tordeauna. 
Putem să ne stimăm unii pe alţii şi să fim chiar prieteni şi nemaifiind în cele 
politice de aceeași părere, și ar fi un semn de barbarie dacă noi, prieteni vechi, 
ne-am Învrăjbi pentru că aşa vor niște oameni care au fost întotdeauna de 
rea-credință față de noi. Dacă nu vă dă mîna să publicați articolul meu, nu-l 
publicaţi, dar păstraţi formele, spuneţi-mi şi mie de ce anume nu-l publicaţi 
şi nu ne siliţi să intrăm în conflict, căci din conflictul ivit între noi numai 
duşmanii por să profite. 

Noi nu sîntem oameni care pot să fie intimidaţi ori chiar terorizași și vom şti 
să găsim mijloace de a ne apăra, dacă vom fi mereu denunţaţi urgiei publice, 
fără ca să ni se deie putinţa de-a expune cuvintele pentru care facem ceea 
ce facem. 

Să căutăm nu ceea ce ne desparte, ci ceea ce ne apropie, căci numai smintiţii 
vorbesc de solidaritate, declarind de trădător pe cei ce nu sînt de părerea lor. 
Atîta judecată, atita experienţă, atîta pricepere și atîta drept de-a ne pronunţa 
în chesziunile naţionale vom fi avînd și noi, ca să nu primim cu ochii închiși 
ceea ce ne comandă nişte oameni pripiți, care fac sport pe spinarea poporu- 
lui românesc. 


Salutări prietenești, 


Ioan Slavici 


Răspunsul trimis de Slavici ziarului „Tribuna“, pentru a fi publicat în 
«oloanele ei, era intitulat : „Părintele Mangra şi noi“. În acest răspuns, Slavici 
răspundea întrebărilor ce i se puseseră în numărul 93 al „Iribunei“, Aceste 
precizări, revelatoare pentru caracterul şi fermitatea convingerilor lui Slavici, 
om consecvent în atitudini, n-au fost publicate de „Tribuna“. Răspunsul lui 
Slavici a fost publicat de „Telegraful român“ 1 sub titlul: „Părintele Mangra 


ç 


Şi vechii «tribunişti» “. 


1 An. LXVIII (1910), nr. 73. 

Bucureşti, 30 iunie v. 1911 
Iubite amice 1, 


Îşi mulțumesc că mi-ai trimis articolul din „Telegraful româa“.? Sunt în poli- 
tica răposatului A. Mocsonyi? nuanţe, pe care nu le-am admis niciodată și pe 
care nu le admir nici acum. Îmi pare bine că nu le-ai admis nici d-ta în arti- 
colul care, în întregimea lui, mi-a produs o foarte bună impresiune. Sunt două 
lucruri pe care le-am combătut totdeauna ca fiind lipsite de rațiune, cit și 
nepotrivite cu simţământul comun al poporului român : tendinţa spre indepen- 
denţa Ungariei şi așa-numitul iredentism. Ţin să se ştie că le combat și acum, 
spre sfârşitul vieţii mele. 

Am luat 'dispoziţiuni să ţi se trimită exemplarele ce se mai aflau la tipografie. 
Mi s-a spus că expedierea s-a făcut și anume la Oradea-Mare. M-aș buoura dacă 
am putea să ne-nrilnim cînd vii la Sibiu, ca să mai stăm de vorbă. Nu cred 
însă că-mi va fi cu putință. Timp aș avea, ce-i drept, destul, căci n-am nici o 
treabă : nu mă iartă însă împrejurările să fac asemenea plimbări plăcute în 
vreme ce familia mea se coace În căldurile de la București. Chiar şi cei 20 l 
pentru pașaport i-aş da numai făcîndu-mi mustrări. D-ta ai avut de altminteri 
ocasiunea de a te încredința că amicul nostru Brote și eu sîntem cam de 
aceeași părere în toate. 

„Atacurile nesăbuire“ nu mă „alterează“ nici pe mine, dar în lumea aceasta 
viaţă şi moarte şi la vîrsta mea e firească dorința omului de a mai face tot 
ceea ce e cu putință pentru luminarea celor amăgiţi. 


Salutări prietenești, 


Ioan Slavici 


În ultimii ani ai vieţii sale, Slavici e preocupat să-și scrie amintirile. În 
anul 1924 apare, în editura Cultura naţională, Amintiri, în care Slavici evocă 
momente trăite alături de marii săi prieteni: Eminescu, Creangă, Caragiale, 
Coşbuc, Maiorescu. În perioada ñn care redacta Lumea prin care am trecut şi 
Amintiri, Slavici îşi deapănă aducerile-aminte în convorbirile avute cu G. T. Ki- 
rileanu, căruia îi împărtăşeşte opiniile sale despre Eminescu. G. T. Kirileanu 
notează în însemnările sale 4 că duminecă 30 decembrie 1923 a dus lui Slavici 
colecţia ziarului „Timpul“ din anii în care a colaborat şi Eminescu. „Foarte 
vioi — remarcă G. T. Kirileanu — bătrtnul îmi povestește despre Eminescu şi 
zice că boierii de la «Timpul» îl aveau în cea mai mare consideraţie.“ 5 „Cu 


1 Scrisoarea a fost trimisă lui V. Mangra, la Oradea-Mare. 

2 Se referă la articolul „Lămuriri“, pe care Mangra l-a publicat în „Telegraful român“, 
an. LIX (1911), nr. 64, iunie. În aceste precizări, Mangra răspunde unor articole cu caracter 
polemic, remarcînd politica moderată pe care a dus-o Alexandru Mocionyi. 

3 Alexandru Mocionyi (1841-—1849) a studiat la Budapesta și Graz. A publicat arti- 
cole politice în „Albina“ şi studiile „Conştiinţa naţională“ (1888), „Problema vieții“ (1911) și 
„Religie şi știință“ (1905). 

4 Convorbiri cu I. Slavici despre Eminescu, Biblioteca Academiei R. S. România, msse, 
fondul G. T. Kirileanu, VII, varia II. 

5 Vezi în Amintiri capitolul „Eminescu şi conservatorii“. 


204 VASILE POPEANGĂ 183 


deosebire Lascăr Catargiu îl prețuia mult, și cînd liberalii au hotărît să închidă 
procesul î împotriva miniștrilor conservatori, Lascăr Catargiu s-a dus la Vodă, 
spunindu-i că nu primeşte iertarea liberalilor, cerând că trebuie să fie judecaţi 
de autoritatea îndreptăţită. Și memoriul făcut atunci a fost redactat de Emi- 
nescu şi citit în comitet. Cînd a scris Eminescu articolul patriotic despre tre- 
cerea Dunării, Al. Lahovary i-a făcut observaţii că de ce a publicat asemenea 
articol favorabil guvernului. Emimescu i-a răspuns că este vorba de o chestie 
naţională mai presus de partide și Lahovary răspunzindu-i cu aroganță, Emi- 
nescu l-a trimis de unde a ieşit grec puturos. Chestia a venit înaintea comitetu- 
lui şi Lascăr Catargiu a zis : «Admitem că Eminescu n-are dreptate, dar atunci 
publică tu, Alexandre, un articol mai bun». 

Eminescu a fost chemat de Maiorescu să locuiască la el. Dar unde a fost 
chip să steie. Nu putea suferi să se vadă trăind pe socoteala altora. Ş-atunci 
m-am înţeles cu Maiorescu să-l iau la mine cu chirie. Şi nu se poate închigeui 
un chiriaş mai cumsecade. Plătea regular, nu făcea zgomot, atîta că uneori mă 
ţinea de vorbă pînă se făcea ziua albă. Nu bea vin decît atunci cînd îl îndem- 
nau alții ca să-l facă mai strălucitor la conversaţie. Bea multă cafea. Scria mai 
uşor decît Caragiale (care îşi copia mereu articolele, schimbindu-le), dar nu 
publica pînă ce nu citea şi altora“ 

G. T. Kirileanu a continuat să-l viziteze pe Slavici şi la începutul anu- 
lui 1924, ducîndu- colecţia ziarului „Timpul“ pe anul 1878. Convorbirea avută 
cu Slavici în ziua ide duminecă 17 februarie 1924 a fost axată pe probleme de 
limbă. Slavici povestea că a fost însărcinat de Maiorescu să predea limba 
română la un liceu din Bucureşti. „I-am zis însă lui Maiorescu — îşi reamintea 
Slavici — eu n-am învăţat gramatică şi cum o să-mi iau o asemenea sarcină ? 

— Fă d-ta o gramatică, îmi răspunde. 

Și de atunci m-am apucat de strins material ani şi ani. Mă îinţelesesem 
cu Eminescu să facă etimologia, Caragiale sintaxa, iar eu rînduirea cuvintelor, 
lucru care mu se făcuse pînă atunci. Aveam gata în manuscris (peste 400 de 
pagini) şi mi-a luat-o poliţia cînd m-au arestat în 1916. Cind m-a chemat 
Romulus Voinescu să mă cerceteze şi să mă puie în libertate, am văzut pe masa 
lui toate manuscrisele mele (sintaxa, un roman, Musculiţa, un studiu filozofic), 
le-am cerut. A zis că le ţine la dispoziţia mea, dar după îndeplinirea formali- 
tăților. M-am dus de mai multe ori după aceea, dar în zadar. Apoi, fiindcă 
lumea mă insulta pe stradă, am trimis pe fiica-mea, dar tot în zadar. Am cerut 
însumi lui Marghiloman, a zis că-s la Moscova. Am cerut lui Brătianu: nici 
un răspuns.“ ! 

Într-o scrisoare adresată lui R. Ciorogariu, Eleonora Tănăsescu schiţează 
un portret moral al lui Slavici. 

„Preasfinţite Părinte Sufletesc, 

O greutate s-a ridicat de pe sufletul meu, greu încercat, cetind amănunte 
din tinerețea lui Slavici, scrise de Sfinşia-Voastră. Eram cu totul strivită de 
gîndul că toți prietenii, apreciatorii, colaboratorii, tovarăşii lui de muncă şi 
de suferinţă, toţi, toţi pînă la cel din urmă, s-au lepădat de sufletul lui cinstit. 


1 Ibidem, Biblioteca Academiei Republicii Socialiste România, msse Fondul Kirileanu, 
VII, varia II]. 

Slavici a munc it 50 de ani la ridicarea nivelului moral şi intelectual al 
poporului român, a fost un om modest, cinstit și cu inima deschisă. Admirator 
al lui Confucius, el, dintre multele îndrumări ale marelui înţelept, şi-a însușit, 
după cum mărturiseşte, următoarele : iubirea de dreptate, iubirea de adevăr, 
buna- credință şi mai ales sinceritatea. 

Aceste î însuşiri i-au adus lui nenorocirea despre care Sfinţia-Voastră vor- 
biţi. El cu sine însuși era împăcat, căci toate le făcea din convingere şi nicio- 
dată mu s-a simţit AMEE căci era în acord cu conştiinţa lui. Ideile lui prin 
tradiție s-au cimentat cu tot organismul său și 'lipsindu-i completamente simțul 
practic, a rămas un bloc incapabil să se diferențieze. Aceasta o poate orişicine 
comenta : cum se poate ca un om dotat, cum a fost el, să nu profite de acest 
dar, ca să poată trece fără peripeții prin această enigmatică viață, I-a lipsit 
prevederea și egoismul personal necesare orişicărui om ca factori esenţiali unei 
vieţi echilibrate, A rămas un singuratic şi, în societatea de aici, un neasimilat. 
N-a suferit să fie subalternul nimănui şi de aceea nu a intrat în nici un partid, 
căci cu firea lui deschisă intra repede în conflict cu oamenii mai pregătiţi pen- 
tru viaţa practică. De aceea a fost încîntat cînd i s-a făcut propunerea să 
organizeze Institutul Owereleşeanu. Avea o mare slăbiciune pentru munca 
încordată şi grea, căci în capul lui, o dată cu începutul, vedea şi frumosul 
sfîrşit pentru care ostenea. Tocmai ca şi concepția unei opere literare, care era 
gata În capul lui și apoi şi-o dicta. 

El a organizat măreaţa serbare de la Putna, el a făcut „Memorandul“, 
mărturie am pe domnul profesor S. Mehedinţi, care era în capul tinerilor şi 
venea în casa noastră. Cu el s-a început organul de publicitate „Tribuna“. 

Aşadar, cu bucurie s-a retras din lumea “largă, ca să lucreze independent 
şi rezimîndu-se pe încrederea ce-o avea în sine însuşi, a luat cu toată inima 
greaua sarcină de a transforma într-o oază înfloritoare un teren părăginit, care 
timp -de 10 ani, cît a ţinut procesul cu moştenitorii, nu a fost nici săpat, 
nici greblat. 

Asupra activităţii lui în această şcoală, cînd era în plină forță fizică şi 
morală, a lăsat memorii, în care se va cunoaşte, de asupritori și de posteritate, 
ceea ce a lucrat el acolo într-un mod dezinteresat şi cu ce fel de oameni a avut 
să lupte : se va vedea icoana vremilor prin care a trecut. 

Ce s-o fi petrecut în sufletul lui cinstit, unde nu intra ura şi răzbunarea, 
cînd a văzut minciuna, calomnia și răutatea triumfînd ? Memoriile, care se 
publică azi, în lumina din tinereţele lui, se vor întâlni cu cele ce se vor publica 
mai tîrziu cernite de decepţiuni și înveninate de monstruoșii duşmani. 

Sub această tristă icoană, piromit şi dezorientat, a rămas nobilul său 
suflet şi nu e mirare dacă pierduse încrederea în virtutea oamenilor de aici. El 
vedea, în lumina oglinzii de odinioară, mirajul unei lumi idealizate, plină de 
iubire, iar pe oamenii cu care a luptat atunci, ca singurii oameni de caracter 
vrednici de cinste şi mărire. El zice : 


În lupta grea și îndelungată am avut tovarăși oameni cu lepădare 
de sine, care s-au ostenit şi ei, s-au expus şi au adus jertfe. S-au 
stins unul după altul aceşti vrednici și mie neuitaţi luptători, tova- 
răşii mei de muncă şi de suferință şi eu am rămas singur aproape. 

Nu e oare o datorie de pietate să stărui în convingerile noastre şi 
să port, în grelele vremuri de azi, steagul sub care am luptat ? Dacă 
n-aş face-o, ei s-ar ridica din mormintele lor şi ar striga : „Nemer- 
nicule, Dumnezeu ţi-a făcut parte de o mai îndelungată viaţă pentru 
ca de frică să te lepezi de noi şi să taci ?“ 

Aceasta era concepţia minţii lui.“ 


Scrisorile adresate de Slavici prietenilor săi sînt o mărturie a interesului 
pe care scriitorul l-a manifestat pentru problemele majore care frămintau pe 
românii transilvăneni : lupta naţională și unitatea culturală. Slavici n-a rămas 
străin de aceste frământări care agitau spiritele şi din care se desprindeau în- 
demnuri şi speranţe pentru acţiuni viitoare. În această luptă, Slavici ne oferă 
exemplul unei personalităţi care n-a acţionat lin funcţie de jocul capricios al 
unor întîmplări, ci pe baza unor principii etice care, în această perioadă zbu- 
ciumată, au fost afirmate de scriitor cu tărie şi hotărtre. Dincolo de adversi- 
tățile trecătoare, suflet cumpănit şi sensibil la ceea ce se întîmplă în jurul său, 
Slavici a păstrat față ide contemporanii săi înțelegere și respect faţă de opinii. 
În manifestările publice, Slavici rămâne consecvent respectului normelor etice. 
E convingerea lui fermă că spiritul public al epocii poate progresa numai prin 
aşezarea lui pe temeinice baze morale. De aci grija de a nu oferi tineretului 
un rău exemplu. 

